
Introducere 


Anexarea Basarabiei este un episod relativ neimportant in tradiţia seculară a 
expansiunii ruse. Această fâşie de pământ sporea cu foarte puţin suprafaţa statului 
eurasiatic, iar din punct de vedere comercial, diplomatic şi militar reprezenta un 
avantaj modest pentru Imperiul Țarist. Într-o încercare de abordare clasică a 
evoluţiilor mai importante din politica externă a Rusiei, istoricul nu ar pierde 
prea mult timp studiind extinderea frontierei de la Nistru până la Prut şi Dunăre. 
Pe bună dreptate, anexarea Basarabiei de către Rusia a ocupat puţin spaţiu în 
studiile de istorie diplomatică şi militară şi a constituit un măr al discordiei doar 
în mintea patriotilor ruşi şi români, făţiş până în 1945 şi mai discret ulterior. 

Lucrarea de faţă nu abordează intrarea Basarabiei în Imperiul Rus în modul 
tradiţional, ci tratează încorporarea acestui nou teritoriu ca pe un studiu de caz 
al problemelor administrative ale expansiunii. Expansiunea, în sensul larg al 
cuvântului, însemna mai mult decât dobândirea de noi pământuri, presupunând 
şi consolidarea regiunii şi populaţiei locale ; ceea ce face ca studierea acestui 
subiect să fie mai mult decât o analiză a unor evenimente militare şi diplomatice 
sfârşind printr-o modificare de frontieră este natura zonei de tranziţie pe care o 
constituie hotarul dintre naţiuni şi imperii. 

În lucrarea sa A Short History of Russia, B.H. Sumner îşi începe consideratiile 
asupra celor şapte influenţe majore care au marcat istoria Rusiei cu studierea 
frontierei şi vede această porţiune ca fiind formată dintr-un „mozaic de teritorii, 
oaze izolate, regiuni distincte sau căi de acces”. Granița de sud-vest a Rusiei era 
scena unor permanente invazii şi conflicte militare, economice, politice, culturale 
şi religioase între Imperiul Țarist şi cel Otoman în general şi între ruşi şi români 
în particular. După 1812, încheierea războiului dintre Poartă şi Sankt Petersburg 
stabiliza temporar doar unul dintre aspectele circulaţiei transfrontaliere. În 
Basarabia recent anexată, ruşii se confruntau cu numeroasele diferenţe culturale 
şi politice care ii despárteau de noii cetăţeni ai ţării lor, românii. 


1. B.H. Sumner, A Short History of Russia, New York, 1949, p. 3. 

Prezentul studiu debutează cu anul 1774, când Rusia începea să-şi folosească tot 
mai mult partizanii din Principatele dunărene, Moldova şi Ţara Românească, şi se 
încheie cu anul 1828, când în Basarabia au fost impuse legile şi regulamentele ruseşti 
şi a fost suprimată autonomia locală de care se bucuraseră până atunci românii. 
Anul 1774 nu marchează începutul procesului de expansiune, după cum nici 
anul 1828 nu reprezintă finalizarea procesului de consolidare a poziţiei noului teritoriu 
în cadrul statului rus. Însă aceşti cincizeci şi patru de ani de-a lungul frontierei 
sud-vestice ne oferă un cadru temporal suficient de bine delimitat, într-o arie 
geografică restrânsă, ce permite studierea procesului continuu de expansiune a Rusiei. 

În cursul secolelor al XVIII-lea şi al XIX-lea, la frontiera ruso-turcă se derulau 
evenimente complexe. Țarul îşi consolida noile teritorii, transformând pe de o parte, 
costul expansiunii într-un profit pentru Rusia şi punând, pe de altă parte, bazele unei 
noi serii de victorii diplomatice şi militare. Ruşii continuau să caute puncte slabe în 
teritoriile Porții, acumulând în acelaşi timp motive economice, militare şi diplomatice 
solide care să le susţină expansiunea. După 1798, presiunea francezilor în Balcani 
făcea încă şi mai necesară o puternică prezenţă rusă în această regiune. 

Raţiunile oficiale care stăteau la baza extinderii erau atât de serioase încât 
puneau în umbră chestiuni importante şi destul de evidente, cum ar fi capacitatea 
ruşilor de a guverna eficient şi profitabil noile teritorii. Intervalul de şaisprezece 
ani dintre redesenarea graniţelor în 1812 şi impunerea statutelor ruseşti în 1828 
e dovada discrepantei dintre capacitatea statului de a se extinde şi cea de a guverna 
în mod avantajos noile cuceriri. Întrucât consideratiile de ordin neadministrativ 
au avut o asemenea importanţă în procesul de expansiune către sud-vest, istoricii au 
făcut din generali şi diplomaţi precum Kutuzov, Bagration şi Michelson şi Czartoryski, 
Capodistria şi Rumiantev personaje relativ cunoscute, dat fiind rolul jucat de ei 
în această extindere teritorială. Dar e la fel de adevărat şi că impováratii 
funcţionari militari şi administrativi din provincii au jucat, în felul lor, un rol tot 
atât de important în încercarea de a consolida nou câştigata Basarabie. 

Toate marile imperii - înainte de declin, dacă au avut noroc, şi după declin, 
dacă au fost mai puţin norocoase - s-au confruntat cu aceeaşi dilemă: „Cât să ne 
extindem ? ”. A şti „când să te opreşti” poate fi o chestiune foarte delicată 
deoarece presupune o bună înţelegere a obiectivelor, resurselor şi puterii structu- 
rilor statului. Puţine elite conducătoare au asemenea cunoştinţe sau o viziune atât 
de profundă. Exercitarea puterii la distanţe mari şi trecând peste barierele 
culturale e la fel de dificil de menţinut ca şi susţinerea logistică de durată a unei 
armate. După cum scria George F. Kennan în Russia and the West under Lenin 
and Stalin, „eficacitatea puterii provenite de la un centru naţional descreşte 
direct proporţional cu distanţa şi gradul de diferenţiere culturală”?. Formula 


2. George F. Kennan, Russia and the West under Lenin and Stalin (New York, 1960), p. 276. 

conform căreia măsura exercitării autorităţii într-o regiune dată e influenţată de 
o combinaţie între factorii culturali şi distanţă e la fel de valabilă şi pentru 
problemele administrative din secolul al XIX-lea ca şi pentru preocupările 
ideologice ale veacului ce a urmat. Studiul nostru se concentrează asupra frontierei 
şi problemelor personalului administrativ la momentul în care statul realizează 
că nu mai are capacitatea de a guverna în mod eficient. 

Această provocare administrativă a apărut într-o perioadă în care ţarul Alexandru I 
experimenta soluţii constitutionaliste, federaliste şi de autodeterminare pentru a 
rezolva problemele de guvernare a vastului său imperiu. Studierea anexării acestei 
regiuni, situate departe de Sankt Petersburg, plasează teoriile şi visele lui 
Alexandru într-un context deosebit şi oferă o perspectivă diferită asupra domniei 
sale. Nu s-a acordat suficientă atenţie experimentelor lui Alexandru în cele trei 
regiuni care au ajuns sub stăpânirea lui în timpul conflictelor napoleoniene - Polonia, 
Basarabia şi Finlanda. În fiecare dintre ele? ruşii s-au confruntat cu provocări şi 
oportunităţi majore. Fiecare popor avea propria limbă, propriile tradiţii juridice, 
modele culturale şi obiceiuri, iar pentru oficialii tarigti^ trimişi să lucreze cu 
aceşti străini era dificilă până şi comunicarea de bază, ca să nu mai vorbim de 
administrarea efectivă. Din raţiuni practice, ordinele trimise de la Sankt Petersburg 
cu privire la administrarea regiunii situate de-a lungul frontierei vestice puneau 
accentul pe acordarea unei autonomii locale extinse?. 

Alexandru I nu a inventat practica acordării unei autonomii considerabile naţiu- 
nilor supuse, ci a încurajat aplicarea unor concepte ale secolului al XVIII-lea, 
precum constitutionalismul şi federalismul, în cazul unei vechi probleme admi- 
nistrative a Rusiei. Din punctul lui de vedere, aceste experimente federaliste 
şi constituţionale puteau fi văzute ca pregătiri pentru o nouă şi binefăcătoare 
politică de descentralizare raţională a Rusiei”, iar de-a lungul domniei sale 


3. Pentru o descriere generală a politicii duse de Rusia în privinţa minorităţilor, vezi L.I. 
Strakhovsky, „Constitutional Aspects of the Imperial Russian Government's Policy toward 
National Minorities”, în The Journal of Modern History, XXIII, decembrie 1941, 4. Boris 
Nolde, La Formation de l'Empire Russe, II (Paris, 1953) este de asemenea o lucrare utilă. 
4. Vezi Marc Raeff, „The Russian Autocracy and its Officials”, în Harvard Slavic Studies, IV, 1957, 
pp. 77-92. 

. Vezi Nolde, citat mai sus, passim. 

. Un exemplu în privinţa acestei preocupări timpurii poate fi găsit în discuţiile ţarului cu prinţul 
Adam Czartoryski, Adam Gielgud (ed.), Memoirs of Prince Adam Czartoryski, | (Londra, 1888), 
p. 117, şi în scrisoarea lui Alexandru către Gavriil Bănulescu Bodoni din 6 aprilie 1816? in Cetenia 
v Imperatorskom Obşcestve Istorii i Drevnostei Rossisskih pri Moskovskom Universitete, 1875, 1, 
pp. 157-158. 

7. D.M. Lang trateazá admirabil problema anexárii Georgiei in The Last Years of the Georgian 
Monarchy, New York, 1957 pp. 231-249. O altă lucrare utilă este Finland and the Tsars 
(Londra, 1899) a lui J.R. Jackson. Sunt de asemenea deosebit de utile lucrárile lui R.F. Leslie 
despre revolutia polonezá de la 1831. 

a fost foarte preocupat de naţiunile dominate şi de problemele legate de reforma 
guvernamentală. Proiectele iniţiate de sfătuitorii lui apropiaţi, precum Comitetul 
Secret, Speranski şi Novosilţov, i-au captat atenţia, însă nici unul nu a fost pus 
suficient în aplicare. Situaţia externă delicată făcea ca o reformă la scară largă 
de-a lungul frontierei să fie greu de realizat. Totuşi, în fiecare dintre regiunile 
nou cucerite s-au instituit coduri de legi ce ar putea fi considerate constituţii ; 
datorită lor guvernarea era în mai mare măsură bazată pe domnia legii şi mai 
puţin arbitrară. Teoretic, locuitorii acestor zone au ajuns să se bucure de o 
guvernare mai progresistă şi mai puţin despotică decât cetăţenii ruşi din provin- 
ciile interne*. 

Din păcate, aceste experimente au avut un efect de foarte scurtă durată asupra 
dezvoltării instituţionale în Rusia. Chiar pe timpul vieţii lui Alexandru, genero- 
zitatea lui faţă de neruşi a atras critica oamenilor politici de orientări din cele mai 
diverse, de la conservatorul Karamzin’ la revoluţionarul Pestel?, incluzând o 
mare varietate de oficiali de mai mare sau mai mică importanţă, situaţi pe poziţii 
intermediare". Fie că vedem în eforturile ţarului un simplu joc de-a politica, fie 
că le considerăm o încercare serioasă de a controla un imperiu multinational 
pornind de la o bază constituţională şi federală, acest aspect al domniei lui merită 
să fie studiat mai mult decât a fost până acum. 

Dacă privim expansiunea rusă şi soluţiile lui Alexandru din perspectiva 
Basarabiei, adică dinspre graniţă, putem ajunge la o înţelegere mai profundă a 
problemelor pe care le punea extinderea teritorială. În cei cinzeci şi patru de ani 
studiati aici, impováratii reprezentanţi oficiali trimişi la fata locului, fie ei consuli, 
generali sau funcţionari, erau personajele centrale ale luptei de transformare a 
investiţiei făcute în expansiune într-o situaţie profitabilă pentru imperiu. Problemele 
pe care le presupunea creşterea responsabilităţii guvernamentale a Rusiei pot fi 
înţelese mai bine dacă examinăm eforturile acestora decât dacă ne concentrăm 
exclusiv asupra directivelor venite din capitală, vagi şi deseori irelevante. 

O nouă perspectivă asupra problemelor unui imperiu multinational ne este 
oferită de studierea circumstanțelor în care o altă naţiune, românii, a intrat în 


8. Vezi definiţia constituţiei dată de Stroganov în lucrarea lui Nicolai Mihailovici, Graf „Pavel ” A. 
Stroganov, II (St. Petersburg, 1903), p. 40. Aspecte interesante privind planurile de reformă 
din timpul domniei lui Alexandru se găsesc în biografia lui Speranski scrisă de Marc Raeff, în 
La Charte Constitutionnelle de l'Empire Russe de l'an 1820 a lui George Vernadsky si în 
lucrarea lui Georg von Rauch, Russland : Staatliche Einheit und nationale Viefalt, Paris, 1933, 
şi respectiv München, 1953. — 

9. R.E. Pipes, Karamzin's Memoir on Ancient and Modern Russia (Cambridge, 1959), 
pp. 189-190. 

10. P.I. Pestel, Russkaia Pravda (St. Petersburg, 1906), pp. 41-47. 

11. Pentru a vedea părerea unui oficial asupra politicii lui Alexandru I, vezi F.F. Vighel, „Zameceaniia 
na nîneşnee sostoiana Bessarabii”, în Ruskii Arhiv, 1, Moscova, 1893, pp. 1-36. 

structura Imperiului Rus. În perioada în care îşi extindeau influența până in 
teritoriile otomane, ruşii s-au folosit de aliații pe care şi-i făcuseră în conducerea 
Moldovei şi Ţării Româneşti pentru a şubrezi poziţia turcilor. După ce au fost nevoiţi 
să colaboreze cu conducătorii Principatelor în timpul războiului din anii 1806-1812, 
iar apoi în următorii şaisprezece ani în care au încercat să creeze o administraţie 
în Basarabia împreună cu partizanii lor, ruşii şi-au dat seama că nu-şi puteau 
determina aliaţii să acţioneze conform voinţei lor. În timpul ocupaţiei Principatelor 
şi în prima perioadă de după intrarea Basarabiei în imperiu, autorităţile de la 
Sankt Petersburg nu-şi puteau permite să trimită aici oamenii şi materialele 
necesare pentru a impune o structură de guvernământ ţaristă. Contradictiile 
administrative din capitală se reflectau şi în această regiune nou intrată sub 
stăpânirea rusă. Cea mai mare parte a studiului de faţă o constituie seria de 
compromisuri făcute în administrarea regiunii de către guvernul central şi reacţia 
conducerii locale. Din 1806 şi până în 1828, ruşii au încercat să-şi atingă scopul 
prin intermediul conducerii locale. Asocierea dintre ruşi şi români - atât în 
războiul împotriva duşmanului comun reprezentat de turci, cât şi în relaţiile 
paşnice - a dus la haos în administraţie. Teoretic şi pe hârtie, s-ar fi presupus că 
trebuiau să lucreze împreună pentru binele comun, însă în realitate cele două părţi 
se sabotau una pe alta în urmărirea propriilor obiective, definite separat de fiecare. 

Studierea anexării Basarabiei de către Rusia permite de asemenea găsirea 
punctelor tari şi a celor slabe ale diplomaţiei ruse în Balcani în agitata jumătate 
de secol de după momentul Kuciuk-Kainargi şi oferă un nou mod de a privi 
sarcinile dificile pe care le-a avut de îndeplinit armata în cadrul misiunii ei de 
extindere a puterii ruse, precum şi reacţia guvernului la noua problemă. Însă cel 
mai important lucru de reţinut din acest studiu privind extinderea puterii ruse 
asupra românilor este obstacolul major care apare atunci când o naţiune domi- 
nantă încearcă să-şi atingă scopul folosindu-se de o altă naţiune. Experienţa 
ruso-română din această perioadă oferă o perspectivă nouă asupra problemelor 
de „conflict cultural”. Această jumătate de veac prevestea frictiunile ce aveau să 
continue până în ziua de azi între cele două popoare. 

Când este vorba despre o regiune atât de controversată ca Basarabia, apar 
probleme de terminologie - denumiri geografice, unităţi de măsură, valoare a 
monedelor. Pune probleme deosebite şi folosirea termenului de „român” pentru 
locuitorii din Moldova şi Tara Românească. În perioada de care ne ocupăm aici 
nu exista un stat naţional numit România şi e îndoielnică până şi existenţa unui 
sentiment naţional românesc larg răspândit. Existau două principate, fiecare cu 
propria guvernare, însă asemănarea dintre instituţii, uşurinţa cu care atât guvernul 
de la Iaşi, cât şi cel de la Bucureşti îşi puteau transfera puterea de la un oraş la 
altul, precum şi alţi factori culturali unificatori făceau ca graniţa dintre ele să fie 
mai importantă din punct de vedere cartografic decât naţional. Aşadar, din 

motive de simplitate, termenul ,román" va fi folosit aici şi pentru moldoveni, si 
pentru locuitorii din Tara Románeascá. 

Ín ceea ce priveste numele de orase, am folosit varianta románeascá pentru 
cele care în prezent se află in România şi versiunea rusă pentru cele din Uniunea 
Sovieticăi. Toate datele sunt exprimate conform calendarului iulian când este 
vorba despre afacerile interne ale Imperiului Rus şi conform ambelor calendare, 
gregorian şi iulian, pentru afacerile externe. Nu vom calcula în monedă con- 
temporană sumele din text, exprimate în monedă turcă şi rusească, deoarece 
asemenea valori sunt în cel mai bun caz aproximative în perioadele de inflaţie şi 
greu de calculat, leul valorând 8,4 copeici de argint în 1808 şi 20 de copeici de 
argint în 1815. 

AS dori să mulţumesc pentru sprijinul financiar pe care l-am primit pentru a 
mă documenta şi a scrie această lucrare, care constituie o formă extinsă a tezei 
mele de doctorat. Comitetul Interuniversitar pentru Burse de Călătorieii mi-a 
finanţat studiile la Londra şi Paris, după ce Uniunea Sovietică mi-a refuzat 
participarea la schimbul de studenţi înscrişi la cursuri postuniversitare şi tineri 
absolvenţi dintre SUA şi URSS, din perioada 1966-1967. Consiliul American al 
Societăților Ştiinţificeiii m-a ajutat să particip la cursurile de vară de limba 
română de la Sinaia, iar Fundaţia pentru Cercetare de la Universitatea din 
Oklahoma" m-a sprijinit pentru a putea studia la Biblioteca Lenin din Moscova. 
De asemenea, m-a susţinut în munca de cercetare şi documentare şi Colegiul de 
Artă şi Ştiinţe de la Universitatea din Oklahoma". 

Deşi am încercat de mai multe ori, nu am reuşit să obţin accesul la arhivele 
din Uniunea Sovietică, aşa încât a trebuit să má bazez pe numeroasele surse 
scrise privind Basarabia. Aş dori să mulţumesc amabilului personal de la Muzeul 
Britanic, Biblioteca Naţională a Franţei, Biblioteca Lenin, Biblioteca Publică din 
New York, Biblioteca Universităţii din Kansas, Biblioteca Universităţii din 
Missouri şi Biblioteca Universităţii Statului Oklahoma. 

Sunt recunoscător profesorilor Peter F. Sugar, Donald W. Treadgold şi John 
L.H. Keep pentru sprijinul şi încurajările lor. 


i. În această traducere vor fi folosite formele consacrate în limba română (n.t.). 
ii. The Inter-University Committee on Travel Grants. 

iii. The American Council of Learned Societies. 

iv. The Oklahoma State University Research Foundation. 

v. The Oklahoma State University Arts and Sciences College. 


CAPITOLUL 1 
Înaintarea rusă: 1774-1806 


I. Ruşii, românii şi grecii 


Înainte de a-şi putea extinde teritoriile către sud-vest, până la Prut şi Dunăre, 
Rusia trebuia să pună temeliile politice, diplomatice şi militare necesare. În 
ultima parte a secolului al XVIII-lea, oficialii ruşi au profitat de ocaziile oferite 
de slăbirea puterii otomane pentru a-şi spori influenţa în Principatele dunărene, 
Moldova şi Ţara Românească, încurajându-şi grupurile de partizani de la Iaşi şi 
Bucureşti şi menţinând o continuă presiune diplomatică asupra Porții în vederea 
obţinerii de concesii. În decurs de treizeci de ani armatele lor au pătruns de trei 
ori în teritoriul otoman şi forţele lor au fost pe poziţii în tot restul timpului. 
Această combinaţie de susţinători locali în Principate, presiune diplomatică şi 
forţă militară făceau din Rusia puterea dominantă în regiune şi, cum nici un alt 
rival european nu se opunea planurilor ei în Moldova şi Tara Românească, sultanul 
nu putea decât să răspundă favorabil presiunilor exercitate de Sankt Petersburg. 

Diplomaţii ţarişti colaborau cu alte elemente antiturceşti din Balcani pentru a 
pune la cale o mişcare care să „înlăture jugul” de pe grumazul creştinilor. În 
cruciada pregătită, interesul personal al participanţilor putea fi ascuns în spatele 
dorinţei de unitate religioasă. Ruşii îşi apărau frecvent politica agresivă faţă de 
turci invocând faptul că țelul lor era protejarea drepturile coreligionarilor lor - 
justificări paradoxale, mai ales în timpul domniei lumesti a Ecaterinei a II-a. 
Aceste presiuni directe şi indirecte contribuiau şi ele la şubrezirea poziţiei Porții 
în teritoriile europene aflate sub controlul ei. 

Întrucât turcii au ajuns să fie un obiect - şi nu un subiect! - al diplomaţiei 
europene, Franţa lui Napoleon a folosit ocazia pentru a profita de slăbiciunea 
otomană în regiunea din estul Mediteranei. La început, în 1798, această nouă 
ameninţare i-a silit pe turci să caute ajutorul ruşilor, apoi, acţiunile francezilor 


1. Această frază e preluată din lucrarea lui A.F. Miller, Mustafa Paşa Bairaktar (Moscova-Leningrad, 
1947), p. 63. 


14 ANEXAREA BASARABIEI LA RUSIA : 1774-1828 


au ajuns să pună în pericol şi planurile acestora din urmă în Balcani. Evenimentele 
diplomatice majore ale perioadei cuprinse între 1774, anul semnării tratatului de 
la Kuciuk-Kainargi, şi 1806, anul izbucnirii războiului ruso-turc?, au fost studiate 
de diverşi istorici, dintre care cei mai mulţi s-au mulţumit să trateze sporirea 
drepturilor pe care Rusia le avea în Principate, intervenţia Franţei în politica din 
Balcani şi reacţia Rusiei la aceste evoluţii, făcând apel doar la tratatele încheiate 
şi la negocierile care le-au precedat. Un alt mod de a evalua activităţile ruşilor în 
Moldova şi Ţara Românească este examinarea atentă a relaţiilor lor din această 
perioadă cu elitele locale de la Iaşi şi Bucureşti. 

Dintr-un anumit punct de vedere, grecii şi românii care controlau Principatele 
constituiau nişte barometre precise ale puterii. Cu acest grup de realişti politici 
tratau nu numai turcii şi ruşii, ci şi austriecii, francezii şi prusacii^. Din cauza 
statutului special al Principatelor, de semiautonomie în cadrul Imperiului Otoman, 
aceştia aveau o experienţă de secole în negocierile cu puterile străine şi erau 
obişnuiţi să opereze sub autoritatea unei puteri aflate la mare distanţă, iar când 
un stăpân slăbea, nu le lua mult timp să găsească noi protectori, mai utili. 
Aflându-se la graniţă, la răscrucea dintre trei imperii şi supuşi capriciilor unui 
conducător îndepărtat, cei aflaţi la cârma Principatelor cu greu şi-ar fi putut 
permite să ducă o altă politică decât cea a unui interes personal extrem de bine 
orientat. Pe la începutul secolului al XIX-lea, din cauza generaţiilor întregi de 
proastă guvernare, de slăbiciune economică şi de politică fanariotă, era imposibil 
ca modul de comportare a elitei să mai fie influenţat de un sentiment naţional 
românesc pur. Era mai important interesul familiei sau al clasei, interes orientat 
mereu către puterea a cărei stea stătea să răsară. 


2. Printre cele mai instructive lucrări despre această perioadă se numără următoarele: B. 
Mouravieff, L Alliance Russo-Turque au milieu des guerres napoléoniennes (Paris, 1954); G. 
Lebel, La France et les Principautés Danubiennes (Paris, 1955); N.E. Saul, Russia and the 
Mediterranean 1797-1807, (Chicago, 1970) ; M.S. Anderson, The Eastern Question 1774-1923 
(New York, 1966); N. Iorga, Histoire des relations Russo-Roumaines (laşi, 1917); L.A. 
Casso, Rossiia na Dunae I obrazovanie Bessarabskoi Oblasti (Moscova, 1913); Miller, 
Op.cit.; I.S. Dostian, Rossia i balkanskii vopros: Iz istorii russko-balkanskih politiceskih 
sviazei v pervoi tretei XIX v. (Moscova, 1972). 

3. Elita localá era formatá dintr-un amestec de fanarioti, boieri din starea intái, a doua sau a treia 
Si clerici. 

4. Casso, op.cit., pp. 5 si 6. O extrem de valoroasá colectie de documente consulare austriece 
privind această perioadă se găseşte în Documente privitoare la istoria românilor culese de 
Eudoxiu de Hurmuzaki, volumul XIX, partea întâi, Corespondenţă diplomatică şi rapoarte 
consulare austriece (1782-1797) (Bucureşti, 1922) şi volumul XIX, partea a doua, Corespondenţă 
diplomatică şi rapoarte consulare (1798-1812) (Cernăuţi, 1938), editate de Ion I. Nistor şi 
citate în continuare ca Hurmuzaki, XIX-1 şi respectiv Hurmuzaki, XIX-2. Vezi Hurmuzaki, XIX-2, 
p. 152, pentru remarcele consulului austriac la Iaşi, Timoni, despre diversele grupări ale 
boierilor moldoveni (19 noiembrie 1802). 

În ultima parte a secolului al XVIII-lea, activităţile politice locale reflectau 
convingerea larg răspândită că puterea exercitată de ruşi în Principate nu ar mai 
putea fi exercitată doar de către turci. Ruşii îşi constituiseră cu sârg un corp de 
partizani despre care ştiau că nu erau atraşi de partea lor numai din simpla iubire 
faţă de ţar. În 1776, abilul general rus P.A. Rumiantev observa că susţinătorii 
ţării sale din Moldova şi Tara Românească erau „asemenea lui Ianus, cu două 
fete şi două inimi, amândouă viclene"?. Treizeci de ani mai târziu, consulul 
francez din Iaşi, C.F. Reinhard, surprindea spiritul conducerii locale într-o 
sugestivă conversaţie dintre un „străin” şi un „tânăr boier"6. 


Străinul : Dar cum de puteţi arăta atât de vădit că sunteţi partizani ai Rusiei? 


Tânărul boier : Rusia a fost bună cu noi. Ei îi datorăm emanciparea noastră politică, 
faptul că avem îndatoriri restrânse şi că participăm la ocârmuirea ţării. 


Străinul : Asta e foarte adevărat pentru situaţia din trecut. Însă la Constantinopol 
sistemul s-a schimbat şi voi, care pretindeti că vă purtaţi conform unor linii politice 
calculate, de fapt nu vedeţi mai departe de vârful nasului. 


Tânărul boier : Rusia ne apără, armatele ei sunt aici... 

Strdinul: Şi dacă ar veni trupele franceze? 

Tânărul boier : Trupele franceze sunt foarte departe. 

Străinul : Si totuşi cum v-aţi justifica purtarea ? 

Tânărul boier: În cazul acesta am fi pentru Napoleon ceea ce suntem pentru 
Alexandru şi Napoleon n-ar vedea în asta un lucru atât de rău. 


II. Sistemul social şi politic din Principate 


Situaţia economică a Moldovei şi Ţării Româneşti de la începutul secolului 
al XIX-lea nu aducea dovada beneficiilor structurilor sociale şi politice locale: 
Anii indelungati de guvernare dezastruoasă, la care se adăuga sistemul fiscal 
deosebit de dur, i-au determinat pe ţărani să fugă de pe moşii în alte părţi ale 
Principatelor. Natura deosebit de opresivă a sistemului agricol bazat pe dări din 
perioada fanariotă (1711-1821) îşi avea originea în nevoia de a obţine profituri 
rapide atât timp cât situaţia era favorabilă. În această perioadă, existau „douăsprezece 
mari familii din rândul cărora proveneau cele treizeci şi trei de persoane diferite 
de la conducerea Principatelor şi au avut loc şaptezeci şi şapte de schimbări de 
regim”. Vlad Georgescu remarca faptul că „fanariotismul era... un fenomen 
extrem de complex, ce cuprindea elemente greceşti, româneşti, albaneze şi alte 


5. L.V. Cerepnin et al., Istoriia Moldavskoi S.S.R., I (Chişinău, 1965), p. 338. 

6. C.F. Reinhard către Talleyrand, laşi, 24 septembrie 1806. Citat de Radu Rosetti, „Arhiva 
senatorilor din Chişinău şi ocupaţia rusească de la 1806-1812”, în Analele Academiei Române, 
seria a II-a, XXXI, (Bucureşti, 1908-1909), p. 431. 

elemente balcanice. Criteriul de bazá era identificarea cu conceptiile politice ale 
Porții si acceptarea valorilor ortodoxe şi, măcar partial, neogrecesti"?. Bunăstarea 
ţărănimii nu avea o prea mare importanţă pentru conducătorii politici, ale căror 
valori se aflau în general în afara Principatelor şi care, de cele mai multe ori, îşi 
ocupau funcţiile pentru scurt timp. Prin însăşi natura sa, fanariotismul încuraja 
o rapacitate extremă care, la rândul ei, era cauza unei sărăcii ce îi şoca pe 
călătorii străini aflaţi în trecere prin regiune. 

Lucrurile nu au stat întotdeauna atât de rău. Moldova şi Ţara Românească se 
bucuraseră de un înalt grad de autonomie locală după subjugarea lor de către 
turci în secolul al XV-lea, în schimbul acestei poziţii privilegiate domnitorii 
trebuind să plătească dări, tributuri şi, ocazional, mită. Atât timp cât Poarta 
rămânea puternică, sistemul acesta era un aranjament relativ convenabil atât 
pentru conducători, cât şi pentru supuşi, însă o dată cu declinul intern 
al Imperiului Otoman, la sfârşitul veacului al XVII-lea şi începutului celui 
de-al XVIII-lea, administraţia a devenit tot mai opresivă pentru Principate. 
În 1711, ţarul Petru I al Rusiei a înaintat până în Moldova şi a promis românilor 
eliberarea de sub jugul sultanului. Declaraţiile de sprijin venite din partea 
boierilor din Principate au fost urmate de eşecul militar al ţarului pe Prut şi, 
în anii următori, românii au pierdut în mare măsură controlul asupra 
propriei vieţi politice. Sultanul şi-a extins autoritatea asupra acestei regiuni prin 
intermediul  fanarioţilor, care,  neconsideránd Principatele altceva 
decât o sursă de profit, au continuat să le exploateze. 

În 1806, Charles Joseph Le Doulx, consulul francez la Bucureşti, spunea că 
„cele cinci judeţe ale Valahiei Mici sunt absolut pustii”. La sosirea sa în 
Principate, în acelaşi an, armata rusă a găsit o zonă afectată de recolte slabe, o 
economie slăbită şi instabilitate politică. Şi, dacă iniţial ruşii speraseră să obţină 
un sprijin logistic important în Moldova şi Tara Românească, în cele din urmă ei 


7. Părerile cu privire la natura regimurilor fanariote sunt foarte împărţite. Putem aminti comentariul 
lui R.W. Seton-Watson, din lucrarea A History of the Roumanians (Cambridge, 1934), cum cá 
nu există sarcină mai neplăcută decât să descrii perioada fanariotă unor istorici români 
contemporani din Franţa, care afirmă că domnitorii erau de fapt nişte bărbaţi luminati, călăuziţi 
de sentimente nobile şi nevoiţi să acţioneze în condiţii dificile. Vezi Vlad Georgescu, „The 
Romanians Boyars in the Eighteenth Century: Their Political Ideology", în East European 
Quarterly, VII, 1973, 1, p. 33. Vezi şi L. Colescu, Geschichte des rumänischen Steuerwesens 
in der Epoche der Fanarioten 1711-1821, (München, 1897), p. 80 si R.L. Wolff, The Balkans 
in Our Time (New York, 1967), p. 63. 

8. C.J. Le Doulx cátre Talleyrand, 8 noiembrie 1806, Bucuresti. Docurmente privitoare la istoria 
românilor culese de Eudoxiu de Hurmuzaki, volumul XVI, Corespondenţă diplomatică şi 
rapoarte consulare franceze (1603-1824) (în continuare citat ca Hurmuzaki, XVI), editat de 
Nerva Hodos, pp. 784-785. Vezi şi William Wilkinson, An Account of Moldavia and Wallachia 
with Various Political Observations Relating to Them (Londra, 1820), p. 85. 

au fost cei care au trebuit să aducă provizii aici de dincolo de Nistru”. Această 
aparentă sărăcie nu reflecta cum se cuvine bunăstarea virtuală din regiune, iar 
călătorii din acele vremuri vorbesc cu toţii despre potenţialul economic al zonei. 
Un ofiţer rus afirma că Principatele ar putea prospera şi susţine în acelaşi timp 
o forţă de ocupaţie, furnizându-i banii şi proviziile necesare!. Nu era nevoie 
decât de un sistem politic stabil care să nu apese prea greu asupra ţărănimii, dar, 
din păcate atât pentru români, cât şi pentru forţele ruse aflate aici după 1806, 
această condiţie minimă nu exista. 

Domnia fanariotilor aducea cu sine toate elementele dure, arbitrare şi uneori 
înfricoşătoare ale dominaţiei otomane asupra grecilor. Arbitrarul şi despotismul 
aveau efecte demoralizante asupra populaţiei şi, după cum scria un călător de la 
sfârşitul secolului al XVII-lea, contele Hauterive, românii ajunseseră să fie 
„robii unui om care tremură in fata sclavilor Porții”. Injustiţia din acest sistem 
s-a transmis de la un nivel la altul pentru ca în cele din urmă povara zdrobitoare 
a nedreptátii să apese pe umerii celei mai lipsite de putere şi celei mai numeroase 
părţi a populaţiei, țărănimea. Ţăranii şi toti ceilalţi participanţi la acest tragic 
sistem simțeau impactul fiecărei schimbări de domnitor, în fiecare dintre Principate. 

Tocmai corupţia care făcea posibilă existenţa unor asemenea condiţii permitea şi 
îmbogățirea celor puternici. Un sistem atât de instabil şi potential periculos ca 
cel din Principate trebuia să prezinte celor implicaţi promisiunea unui 
câştig considerabil. Nu toti domnitorii erau rapace sau nedrepti, cum au afirmat unii 
istorici, unii dintre ei fiind foarte cultivati si profund religioşi, însă, in secolul 
al XVIII-lea, condiţiile de guvernare dificile de pe întreg cuprinsul Imperiului 
Otoman au făcut din supravieţuire scopul de căpătâi al fiecărui conducător, după 
îmbogăţire. Conducerea fiecăruia dintre Principate ar fi putut reflecta personalitatea 
şi interesele fiecărui domnitor, însă toţi împărtăşeau aceeaşi speranţă de a dobândi 
şi de a păstra puterea. Putem să nu fim întru totul de acord cu părerea generalului 
L.A. Langeron, care considera că tronul de la Iaşi şi cel de la Bucureşti erau 
„unicul scop al fanariotilor, încă din cea mai fragedă pruncie”!, însă nu există 
nici o îndoială că, în ciuda plăţilor anuale către sultan şi a mituirii anturajului 
acestuia!?, postul oferea o oportunitate financiară deosebită !?. Povara pe care o 


9. A.I. Mihailovski-Danilevski, Opisanie Turefkoi Voini î Tarstovovanie Aleksandra I-go s 1806-g. 
do 1812-g., 2 volume (Sankt Petersburg, 1834), p. 127. 

10. „Projet presentat Nicolai I la 1826 de Langerone pentru un războiu ofensiv”, în Documente 
privitoare la istoria românilor ale Colecfiei Hurmuzaki, supliment I, volumul 3 (Bucureşti, 1889), 
p. 66. Citat în continuare ca Hurmuzaki, I, 3. 

11. A. Nacco, ,Ocerk grajdanskago upravleniia v Bessarabii, Moldavii, i Valahii vo vremia 
Russko-Turetkoi voini-1806-1812 goda", in Zapiski Imperatorskago Odesskago Obşcestva 
Istorii i Drevnostei, XI, 1879, pp. 279-281; Hurmuzaki, 1, 3, p. 66. 

12. Cerepnin, pp. 330-332. 

13. Hurmuzaki, 1, 3, p. 74. 

reprezenta acest sistem pentru populatie se poate evalua luánd in considerare 
creşterea valorii tributului plătit către sultan in ultima parte a secolului 
al XVIII-lea de la un milion la şase milioane de piaştri!“. Ce mai rămânea 
revenea domnitorului şi tovarăşilor săi!$. 

După ce s-au declarat, într-un moment nepotrivit, în favoarea ruşilor la 
începutul secolului al XVIII-lea, boierii români nu prea aveau altă alternativă 
decât să coopereze şi să obţină ce avantaje puteau din acest sistem cumplit. Noua 
structură politică a schimbat, în multe cazuri, motivaţia acordării rangurilor boiereşti 
de la deținerea de pământuri la cea de funcţii. Unele familii boiereşti locale, 
precum Callimachi, Racoviţă şi Ghica, au reuşit să dobândească tronul, în vreme 
ce altele ocupau poziţii înalte în consiliile de guvernare numite divanuri'. Acestea 
funcționau ca un consiliu de conducere în fiecare principat, împărțind funcţiile 
administrative după domenii: justiţie, finanţe, afaceri externe şi religie. Într-un 
sistem bazat pe dări, cel mai important departament îl constituiau finanţele, al 
căror şef era cel mai puternic membru al divanului!”. Liderul spiritual al fiecărui 
principat participa la activitatea acestui consiliu şi, în anumite chestiuni, exercita 
o puternică influenţă. 

Administraţia locală nu semăna cu structurile administrative europene, 
cu cabinete şi arhive organizate, cu compilaţii sistematice de legi, cu bilanturi şi 
registre contabile exacte. Deseori, divanurile dădeau dispoziţii verbale. Deciziile 
se bazau pe vagi rămăşiţe ale Codului lui Iustinian, pe obiceiul pământului, pe 
precedente recente sau pe interesul personal. Când funcţiona pe post de curte de 
justiţie, divanul putea - ceea ce şi făcea - să dea decizii divergente asupra unui 
acelaşi caz, conform unei tradiţii împrumutate de la muftiii musulmani!5. Nu era 
eficient, dar guvernul îşi menținea controlul, iar înalții funcţionari din divan 
câştigau binişor în schimbul timpului şi banilor investiţi în dregătoriile lor. 

Instrumentul guvernului cu care țărănimea intra cel mai frecvent in contact 
era ispravnicul, un funcţionar numit de divan. În fiecare ţinut erau doi ispravnici, 
fiecare ocupând această funcţie timp de un an. Acţiunile lor reprezentau o 
variantă locală de despotism deoarece, practic, întreaga autoritate a conducerii 
ţării se exercita asupra oamenilor prin intermediul lor. Având o putere atât de 
mare, singurele îngrădiri le erau impuse de lăcomia superiorilor lor, de propria 


14. A.D. Xenopol, Istoria românilor din Dacia Traiană, X (Bucureşti, s.a.), pp. 132-146; 
Hurmuzaki, 1, 3, pp. 72-74. 

15. Hurmuzaki, I, 3, p. 73; Seton-Watson, pp. 126-130. 

16. Enţiklopediceskii Slovar (Brockhaus-Elfron), X a (Sankt Petersburg, 1893), p. 570; N. Iorga, 
A History of Romania (Londra, 1925), pp. 190-192. 

17. Wilkinson, pp. 48-49. 

18. Enţiklopediceskii Slovar (Brockhaus-Elfron), III a (Sankt Petersburg, 1891), pp. 608-614. 

ambiţie şi de propria conştiinţă. Ispravnicii aveau pe lângă ei un grup de ajutoare 
care să îi asiste în îndeplinirea functiunilor, mai ales la strângerea birurilor!?. 

Ruşii, care traversau atunci perioada de maximă opresiune a propriului sistem 
de iobăgie, erau consternati de condiţia ţăranilor din Principate. Călătorii care 
treceau pe aici spuneau că aceştia erau trataţi „ca nişte iobagi”20. Aveau de plătit 
sume imense pentru a permite funcţionarea unui sistem în cadrul căruia ispravnicul 
îşi cumpăra funcţia de la un membru al divanului, ce o obținuse la fel pe a sa de 
la domnitor, care îşi căpătase puterea de la sultan, „umbra lui Dumnezeu”?! Toți 
cei care ocupau o poziție de autoritate, de la treapta cea mai de sus şi până la cea 
mai de jos, dovedeau prea putin interes pentru bunástarea celor aflati pe pozitii 
inferioare. Ín anii 1740, acest sistem, la care se adăugau şi alte greutăţi, i-a 
obligat pe jumătate dintre locuitorii unui judeţ al Ţării Româneşti să-şi părăsească 
propriile case??. 

Sprijinul Bisericii era nesemnificativ deoarece şi aceasta era dominată de elita 
locală. Prin intermediul mitropoliţilor, ea juca un rol important şi ca forţă 
politică, şi ca proprietar de pământuri. Poziţia sa în Principate este cel mai bine 
ilustrată de modalitatea prin care erau aleşi cei din fruntea ei. O comisie de 
oficialități locale numea un conducător spiritual care urma apoi să fie aprobat, pe 
rând, de domnitor şi de patriarhul de la Istanbul. O dată instalat în funcţie, 
mitropolitul devenea membru al consiliilor de guvernare, iar palatul lui, fie el la 
Iaşi sau la Bucureşti, era un important loc de întâlnire. Clerul era scutit de taxe 
şi era sprijinit financiar de sistemul în care activa. Biserica în ansamblu s-a 
îmbogăţit datorită pământurilor şi contribuţiilor băneşti venite din partea credin- 
cioşilor, în schimbul cărora clerul îşi apăra susţinătorii”. 

Natura maladivá a guvernării Principatelor în secolul al XVIII-lea l-a determinat 
pe R.W. Seton-Watson să afirme că „e imposibil de imaginat o muncă mai 
descurajantă decât cea de înregistrare amănunţită a istoriei din perioada 1714-1821 
în Moldova şi Tara Românească...”2. Nesiguranta poziţiei ocupate îi făcea pe 
toţi oficialii să acţioneze rapid pentru a obţine profituri. Consulul austriac, 
Raicevici, observa că „toate posturile, de la cele mai înalte la cele mai modeste, 
nu numai că aduc câştiguri bune, dar conferă şi dreptul de a jecmăni oamenii"?. 


19. Nacco, p. 280. Wilkinson, pp. 58-59. 

20. Nacco, pp. 281-282. 

21. Wilkinson, p. 69. 

22. Nacco, p. 281. 

23. N. Blaramberg, Essai compare sur les institutions et les lois de la Roumanie (Bucureşti, 1885), 
pp. 385-404. Enjiklopediceskii Slovar (Brockhaus-Elfron), XXVII (Sankt Petersburg, 1899), 
pp. 278-279. Seton-Wason, p. 80. Cerepnin, pp. 329-330. 

24. Seton-Watson, p. 127. 

25. Citat de Seton-Watson, p. 132. 

Treizeci de ani mai tárziu, consulul britanic, William Wilkinson, constata de pe 
poziţia pe care o ocupa la Bucureşti cá „banii sunt singurul stimulent (pentru 
boieri), iar mijloacele prin care îi obţin în general nu au de-a face nici cu 
eforturile şi asiduitatea, nici cu scrupulele de natură morală”. Tot el recunoştea 
tacit că aceştia nici nu prea aveau de ales, căci „obişnuinţa i-a făcut nişte 
jefuitori”. Ceea ce pare să-l deranjeze e faptul că „într-o ţară unde faptele infame 
sunt chiar încurajate, iar actele de rapacitate sunt văzute doar ca dovezi de iscusintá 
şi de şiretenie, coruperea principiilor nu are cum să nu se generalizeze”7$. 

În cadrul acestui sistem, efectele demoralizante ale unui regim otoman cu 
atitudine reacționară oarbă se transmiteau de la fanarioți la marii boieri români 
şi până la boierii de rang mai mic. Reacţia lui Wilkinson nu ar fi singura de 
acest gen. Totuşi, observatorii britanici păreau să fie deranjati îndeosebi de 
oportunismul ce domina orânduirea socială din Principate, mai ales în ceea ce 
priveşte modul în care boierii mărunți, lipsiţi de educaţia sau poziţia marilor 
familii, îşi rotunjeau averea. 

Cel mai mare neajuns al fanariotismului consta în incapacitatea celor de la 
conducere de a înţelege efectele guvernării lor opresive asupra segmentului 
productiv al populaţiei, țărănimea. Într-o societate bazată pe agricultură, o 
asemenea politică putea duce la dezastrul economic. În secolul al XVIII-lea, 
Principatele Române au cunoscut o importantă scădere a numărului de locuitori, 
cauzată îndeosebi de politica fiscală dusă de-a lungul acestui veac”. 

În privinţa drepturilor şi privilegiilor, poziţia ţăranilor din Moldova şi Ţara 
Românească era superioară din punct de vedere juridic celei pe care o ocupau 
iobagii ruşi. În mare, duceau aceeaşi viaţă, însă lipsa de organizare preponderentă 
şi structura socială din Principate le conferea ţăranilor români o mai mare 
mobilitate decât aveau cei din Rusia. Un exemplu şocant în acest sens putea fi 
constatat în anii 1740, când mai bine de jumătate dintre ţăranii birnici din Tara 
Românească au părăsit regiunea. Constantin Mavrocordat, care a domnit de şase 
ori in Tara Românească şi de patru ori in Moldova - în total douăzeci şi patru de 
ani - a abolit formal iobăgia printr-o serie de reforme iniţiate între 1743 şi 1746 
în primul dintre Principate şi în 1749 în al doilea. Exodul în masă al ţăranilor 
plătitori de bir avea de-a face în mai mare măsură cu hotărârea lui decât cu 
contemplarea filozofică a viziunilor iluministe privind natura umană”. Acest 
eveniment nu prevestea nici o îmbunătăţire notabilă a vieţii ţăranilor. Statutul lor, 
variabil de la o regiune la alta, a rămas ambiguu şi după reformă, după cum se 
poate constata din afirmaţia unui boier : „ţăranul din Moldova e la fel de liber ca 
şi cel din Germania”. Condiţia ţăranilor din teritoriile germanofone varia de la o 


26. Wilkinson, p. 131. 
27. Hurmuzaki, 1, 3, p. 74. 
28. David Mitrany, The Land and the Peasant in Rumania (Oxford, 1930), p. 16; Colescu, p. 79. 

libertate relativă la totală oprimare şi acelaşi lucru se întâmpla şi în Principate. 
În general, proprietarii de pământuri continuau să le pretindă acestora circa zece 
la sută din producţie, să le ceară să presteze diverse munci ocazionale, să le lucreze 
pământul şi să ajute la întreţinerea drumurilor. În ultima parte a secolului al XVIII-lea, 
situaţia ţăranilor era in general mai bună în Tara Românească decât in Moldova?. 

Chestiunile tehnice legate de statutul ţărănimii în Principate sunt astăzi atent 
studiate de savanţi, caracteristicile demografice, drepturile juridice, mobilitatea 
şi cultura populară oferind un bogat subiect de cercetare oamenilor de ştiinţă 
contemporani??. Însă ţăranilor, victime ale abuzurilor tot mai mari şi ale decăderii 
ce caracteriza sistemul fanariot, asemenea consideraţii le-ar fi părut irelevante. 
În Moldova, boierii au încercat să câştige tot mai mult pe seama lor dând o nouă 
definiţie zilei de lucru, nartul, care în 1766 a fost descrisă în termeni cantitativi. 
Producţia putea fi astfel calculată încât se ajungea la o cantitate de muncă de 
două sau de trei ori mai mare decât ar fi putut presta un lucrător mediu într-o 
singură zi, în condiţii optime. În 1766, 1780 şi 1793, s-a încercat în ambele 
Principate creşterea numărului de zile de lucru pe care le puteau pretinde boierii. 
La sfârşitul secolului, aceştia puteau cere o zecime din producţia totală a ţăranului 
moldovean, în bunuri sau în bani”. Aflaţi într-o permanentă căutare de ocazii de 
a-şi spori pretenţiile, boierii din Moldova i-au trimis ţarului Alexandru I o 
scrisoare chiar înainte de invadarea Principatelor de către ruşi în 1806, prin care 
îşi declarau sprijinul şi solicitau mai multe zile de lucru de la tárani?. În aceste 
condiţii, libertatea juridică a ţăranilor nu însemna mare lucru. 

Atât birul statornicit, cât şi numărul de zile de lucru pentru ţărani prevăzute legal 
le rămâneau necunoscute arendaşilor şi proprietarilor de pământ. Acest abuz 
ducea la scăderea substanţială a producţiei agricole şi a numărului de locuitori, 
deoarece ţăranii preferau să semene doar atât cât le era necesar ca să supravieţuiască şi 
să plece decât să lucreze în folosul altcuiva. Impresionat, Wilkinson scria că 
„probabil nu există oameni mai asupriti din cauza puterii despotice şi mai împovăraţi 
de obligaţii şi dări decât ţăranii din Moldova şi Tara Românească, ba nici măcar unii 
care să ducă jumătate din greutăţile lor cu o asemenea răbdare şi aparentă 
resemnare"?, Această exploatare nechibzuită a populaţiei a devenit contraproductivă. 


29. V. Ia. Grosul, Reformí v Dunaiskih Kniajestvah i Rossiia (20-30 godf XIX veka) (Moscova, 1966), 
pp. 66-69; Mitrany, pp.16-17. 

30. Vezi A. Otetea, „Le Second asservissement des paysans Roumains (1746-1821)", in Nouvelles 
études d'histoire présentées au X° Congres des Sciences Historiques - Rome, 1955 
(Bucuresti, 1955), pp. 299-312; Grosul, pp. 70-72; Ia. S. Grosul si I.G. Budak, Ocerki 
Istorii narodnogo Hoziaistva Bessarabii (1812-1861) (Chişinău, 1967), p. 77 si pp. 98-99. 

31. Mitrany, p. 31; Grosul, pp. 73-78; Cerepnin, p. 235. 

32. Reinhard cátre Talleyrand, 26 octombrie 1806, Iasi. Hurmuzaki, XVI, pp. 777-779; lorga, 
Histoire..., pp. 218-232; Grosul si Budak, pp. 99-100. 

33. Grosul, p. 77 ; Wilkinson, p. 155. 

Clasa de mijloc din oraşe includea deseori mai multi evrei, meşteşugari şi 
lucrători străini decât români. Viaţa urbană oferea în prea mică măsură o supapă 
de siguranţă pentru nedreptatea socială ce domnea la ţară. Negustorii de vază din 
“această perioadă aveau inevitabil legături strânse cu elita. Chiar şi înaintea 
preluării puterii de către fanarioți, domnitorii români se implicaseră în comerţ şi 
nu există nici o îndoială asupra faptului că, direct sau indirect, fanariotii şi marii 
boieri continuau să se ocupe cu negotul. Centre urbane majore, în sensul 
occidental al cuvântului, nu existau. În consecinţă, schimbările sociale şi politice 
urbane care au intervenit în Apus în acest timp nu au avut loc şi aici, fapt ce a 
afectat profund istoria României”. 


III. Principatele: Răsărit sau Apus? 


Studierea situaţiei sociale şi politice din Principate în secolul al XVIII-lea lasă 
impresia că fanarioţii şi românii care controlau regiunea constituiau un grup cu 
desăvârşire rapace şi despotic. Călătorii occidentali şi ruşi tind să confirme 
această părere. Ruşii din acea vreme care au scris despre societatea din laşi şi 
Bucureşti se considerau pe ei înşişi occidentali şi civilizati în comparaţie cu 
românii, care, în ochii lor, erau mai puţin dezvoltați, „orientali” - termen folosit 
de ei în sensul cel mai dur - şi nu numai corupți, dar şi degradaţi şi lipsiţi de 
orice moralitate. Călătorii aflaţi în trecere în drumul lor dinspre apusul Europei 
dezaprobau modul în care românii îşi tratau ţăranii, priveau cu un oarecare 
dispreţ cultura locală şi considerau că încercările de a copia Parisul erau, în cel 
mai bun caz, provinciale. Această impresie nu era însă absolut exactă. 

Prinsă cum era în curentele politice şi culturale a trei imperii, elita locală avea 
o paletă largă de opţiuni în privinţa stilului de viaţă de imitat. Mai mulţi 
proprietari greci şi români de formaţie occidentală, în special franceză, erau 
abonaţi la ziare frantuzesti, călătoreau ocazional în străinătate şi chiar îşi angajau 
preceptori şi bucătari francezi, iar unele familii fanariote îşi trimiteau copiii la 
şcoli din Germania. Lucrările majore ale Iluminismului erau traduse în româneşte 
şi greceşte pentru cititorii autohtoni. Majoritatea familiilor mari, care dominau 
societatea ieşeană şi bucureşteană, erau rafinate şi foarte culte; unii istorici 


34. Articolul lui Daniel Chirot, „A New Analysis of the Romanian Middle Ages (1300-1800) 
in Recent Romanian Scholarship", în Southeastern Europe/L'Europe du Sud-Est, I, 1974, 1, 
pp. 80-88, prezintă foarte bine argumentele privind evoluţia societăţii in România. El remarcă 
faptul că există savanţi români care afirmă că în perioada studiată nu a existat niciodată o 
„societate feudală clasică” şi include în lucrare şi un util ghid bibliografic privind acest 
subiect. Vezi Hurmuzaki, XIX-2, pp. 220-243 pentru „register derer in der Wallachey zu Bukarest 
befindlichen und bei der Furstlichen Commission vorgestellten Kays. Onigl. Unterthanen", 
care furnizează numele, locul nasterii, religia si alte date despre meşteşugari. 

contemporani sunt chiar de părere cá renaşterea românească din secolul al XIX-lea 
îşi are originea în elita greco-română. 

Erau şi alte aspecte în viaţa culturală a Principatelor care contrazic afirmaţiile 
călătorilor străini, potrivit cărora clasele înalte de aici ar fi fost înapoiate. Rodul 
unei remarcabile tradiţii de reformă juridică au fost încercările sporadice din 
secolul al XIX-lea de a codifica legislaţia autohtonă. Petiţiile scrise în ultima 
parte a secolului de boieri dau dovadă de stil, eleganţă şi claritate în concepţie, 
iar stăpânirea a trei sau chiar patru limbi străine era ceva comun printre marii 
boieri. 

Totuşi, în comparaţie cu Europa apuseană, Principatele însemnau evident un 
colt uitat de lume din punct de vedere cultural. Contrastul faţă de eleganta viaţă 
mondenă din vremea Iluminismului era deosebit de mare. Nu existau teatre mari, 
opere, universităţi sau tipografii laice importante. Când consulul francez, Reinhard, 
a sosit aici, a avut impresia că se află undeva în sudul sărăcăcios al Italiei. Opinia 
exprimată de unii istorici precum Seton-Watson, Turczynski şi Casso, care 
caracterizează stilul de viaţă din Principate ca fiind „oriental”, nu e exactă”, 
Manifestările de suprafață, cum ar fi izolarea femeilor, moda turcească si 
bucătăria locală, ar fi putut da impresia de „Orient misterios”, însă elita îşi căuta 
modelele culturale în Apus. Multi dintre marii boieri si dintre fanarioți adunaseră 
şi foloseau biblioteci remarcabile, atingând un nivel de cultură care, într-o notă 
de subsol, ar fi putut atrage până şi admiraţia silită a lui Casso%. În scrisorile 
către mama sa, doamna Reinhard scria că domnitorii erau priceputi în problemele 
europene, vorbeau franceza satisfăcător si erau în stare să organizeze seri relativ 
elegante. După o petrecere la Bucureşti, tot ea nota că aproape se simțise în 
Europa, cu excepţia faptului că femeile de aici insistau să pipăie materialul din 
care îi erau croite veşmintele, să se apropie ca să-i adulmece parfumul şi chiar 
să-i atingă coafura, cea mai mare umilinţă trăind-o când au îndrăznit să-i laude 
accesoriile”. Dacă doamna Reinhard scria în termeni eleganti si ironici, scriitorii 
ruşi, precum Vighel şi Bantîş-Kamenski au fost mult mai brutali şi mai puţin 
generosi în comentariile lor. Trecuse prea puţin timp de când ieşiseră ei înşişi din 
faza în care se aflau románii??. 

Elita Principatelor nu era necivilizată şi nici impregnată de „cruzime asiatică”. 
Rămâne o dilemă justificarea durității sistemului politic şi social faţă de țărănime 


35. Emanuel Turczynski, „The Background of Romanian Fascism”, în P. Sugar (ed.), Native 
Fascism in the Successor States, 1918-1945 (Santa Barbara, 1971), p. 1902. Vezi de asemenea 
D.N. Bantig-Kamenski, Puteşestvie v Moldoviiu, Valahiiu, i Serbiiu (Moscova, 1810) pentru a 
vedea părerea foarte sinceră a unui rus contemporan despre români. 

36. Lebel, pp. 298-300. Casso, p. 30. 

37. Christine Reinhard, Une femme de diplomate. Lettres de Madame Reinhard à sa mére 
(Paris, 1900), pp. 174-234. 

38. Casso, p. 30. 

şi a absolutei imoralitáti ce domnea atât în relaţiile cu puterile din afară, cât şi in 
cele dintre membrii elitei. Probabil că teroarea în care trăiseră fanarioţii în anii 
de declin ai Imperiului Otoman a otrăvit atmosfera de la Iaşi şi Bucureşti. 
Incertitudinea pe care o simtiserá fanariotii greci la curtea sultanului fusese 
transmisă boierilor români, ceea ce ar putea explica modul lor nemilos de a 
guverna. Principele Nicolae Suţu descrie în culori vii lupta permanentă pentru 
supravieţuire de la curtea sultanului şi vulnerabilitatea grecilor la schimbările 
imprevizibile ce aveau loc în structura de conducere otomană. După cum scrie el, 
„aveau sabia lui Damocles deasupra capului"?? şi, evident, aceeaşi era situaţia şi 
pentru români, subordonați lor. În acest context, descrierile doamnei Reinhard - 
care arăta un laşi şi un Bucureşti în stare de semisălbăticie“ - observaţiile 
privind moda făcute de Bantîş-Kamenski“! şi alte comentarii critice par puţin 
cam nedrepte. 

Va fi fost nevoie să mai treacă încă o generaţie pentru ca europenizarea 
României să aibă rezultate vizibile. Relaţiile României cu Occidentul au în spate 
o istorie de secole şi ele au fost temelia viitoarei dezvoltări culturale a acestui 
popor greu încercat“. Date fiind împrejurările in care trebuia să-şi desfăşoare 
activitatea elita locală, nu e surprinzător că membrii ei nu se manifestau şi nu îşi 
exprimau ţelurile decât în funcţie de interesul personal”. Clasele sociale şi 
intelectuale care formau acest grup nu erau pregătite să primească influenţe 
majore, cum ar fi cea a Revoluţiei Franceze. Intelectualii, dominați de greci, 
proveneau din pătura înstărită a populaţiei. Clasa de mijloc, după cum am mai 
spus, era într-o fază embrionară. Masele nu aveau acces la ideile noi şi, după 
cum remarcă Lebel, erau prea obişnuite cu propria condiţie pentru a reacţiona. 
Probabil că aristocrația era capabilă să identifice, în mod abstract, mişcarea 
politică a vremurilor, dar nu se putea raporta la ea cu adevărat. Membrii săi nu 
aveau conceptul de societate bazată pe egalitate, iar libertatea însemna pentru ei 
ocazia de a cârmui Principatele fără influenţe din exterior. Va fi nevoie să mai 
treacă o generaţie pentru ca ideile de la 1789 să dea roade“. 


39. Mémoires du Prince Nicolas Soutzo, Grand Logophete de Moldavie (Viena, 1897), p. 4. 

IV. Diplomatii ruşi şi partizanii lor 


Ruşii îşi duceau politica de formare a unui corp de partizani în Moldova şi 
Tara Românească în condiţii dificile. Nu se îndoiseră niciodată de natura oportunistá 
a loialității grecilor şi românilor, care erau fideli oricui le putea oferi mai mult 
ajutor, şi, în consecinţă, reprezentanţii ţarului în Principate s-au hotărât să-i 
atragă de partea lor pe boierii şi fanariotii din Iaşi şi Bucureşti făcând apel la cea mai 
puternică motivaţie personală existentă, propriul interes. Conducătorii autohtoni 
au răspuns pozitiv. În secolul al XVIII-lea, marii boieri erau primii care susțineau 
cauza rusă, însă mai târziu poziţia socială a devenit un indicator mai puţin sigur 
al loialității faţă de tar. 

În Principate, principala legătură dintre ruşi, greci şi români era religia. 
Pretextul imediat pe care l-au folosit forţele ţariste pentru a-şi extinde pretenţiile 
în Balcani a fost cel al unităţii ortodoxiei. Ajungând să colaboreze, cei ce formau 
coaliția antiturceascá îşi puteau disimula scopurile egoiste mai evidente sub vălul 
religiei. În fata amenințării otomane, conflictele de mai târziu între ortodocşii de 
diferite natii au putut fi uşor depăşite în secolul al XVIII-lea. 

În primii şaptezeci şi cinci de ani ai secolului al XVIII-lea, ruşii au înaintat 
considerabil înspre sud-vest. Primul indiciu privind ajutorul acordat Principatelor 
pentru a scăpa de sub jugul turcilor datează din iunie 1711, când domnitorul 
Moldovei, Dimitrie Cantemir, s-a întâlnit cu Petru I la Iaşi şi şi-a exprimat 
sprijinul acordat Rusiei în lupta împotriva otomanilor. Înfrângerea dezastruoasă 
suferită de armata lui Petru I pe Prut l-a determinat pe sultan să incredinteze 
ocârmuirea Principatelor fanarioţilor. O generaţie mai târziu, în timpul războiului 
ruso-turc din anii 1735-1739, marile familii din Moldova i-au susţinut din nou pe 
ruşi. Familiile Lupu, Duca, Cantacuzino şi Cantemir au trimis la Sankt Petersburg 
un memoriu cu douăsprezece puncte prin care cereau Rusiei să anexeze Moldova. 
Cu toate că nu a rezultat nimic notabil din această demonstraţie de loialitate, 
influenţa Rusiei în Principate a crescut în următorii treizeci de ani. În acelaşi 
timp, austriecii erau încurajați de familia Ghica să acţioneze în forţă în această 
regiune, iar familia Mavrocordat iniţia relaţii de prietenie cu francezii. În războiul 
ruso-turc din anii 1768-1774, atât moldovenii, cât şi muntenii i-au ajutat pe ruşi 
cu oameni şi sprijin logistic. Victoriile obţinute atunci le-au permis acestora să 
obţină controlul temporar asupra guvernării civile din Moldova şi, mai important, 
să obţină concesii majore din partea Porții. În ultimul sfert al veacului al XVIII-lea, 
ruşii şi-au intensificat influenţa asupra Principatelor în asemenea măsură încât 
s-a ajuns la un cvasiprotectorat rusesc asupra Moldovei şi Țării Románesti^. 


45. Cerepnin, pp. 307-314, 335-344. Miller, p. 64. G.S. Grosul, ,Dunaiskie Kniajestva v 

Tratatul de la Kuciuk-Kainargi din 1774 aşeza activităţile Rusiei în zonă pe o 
temelie mai stabilă, aproape permanentă, sultanul recunoscându-i ţarului dreptul 
de a veghea la bunăstarea fraţilor săi ortodocşi din Balcani. Având o mai bună 
bază de operaţiuni în Principate, ruşii au căpătat şi mai multă putere în Balcani, 
după cum se poate vedea din prevederile, mereu diferite, ale celor şase tratate şi 
convenţii pe care le-au negociat cu turcii în perioada cuprinsă între anii 1774 şi 1802. 
Începând cu tratatul de la Kuciuk-Kainargi şi continuând cu convenţia explicativă 
din 1779, cu sinetul din 1783, cu hatişeriful din 1784 şi tratatul de la Iaşi din 1792 
şi până la hatişeriful din 1802, puterea recunoscută a Rusiei în Principate a 
evoluat de la câteva drepturi vag definite de a sluji drept mijlocitor otomanilor 
creştini la concesii comerciale şi consulare majore, la cedarea de teritorii, la 
dreptul de veto cu privire la alegerea domnitorilor din Moldova şi Ţara Românească 
de către sultan si la impunerea unui termen de şapte ani pentru domnia acestora“. 
Nici cel mai insensibil boier sau grec n-ar fi putut trece cu vederea această 
schimbare de putere. 

Modificarea balanței puterii in Balcani la sfârşitul secolului al XVIII-lea a dat 
naştere unei serii de planuri himerice legate de unificarea slavilor şi grecilor 
ortodocşi sub oblăduirea Rusiei. Vreme de patru decenii, oameni precum Grigori 
Orlov, Grigori Potemkin, Adam Czartoryski şi amiralul P.V. Ciceagov au făurit 
proiecte grandioase pentru a duce la bun sfârşit străvechiul vis rusesc de cucerire. 
Şi, cum consolidarea puterii Rusiei deschidea şi noi posibilităţi pe măsură, toate 
aceste proiecte au fost intens discutate în timpul domniei Ecaterinei a II-a şi a lui 
Alexandru I”. 

Vârful de lance în această situaţie de putere sporită, de oportunităţi şi pericole 
îl constituiau o serie de extrem de competenti consuli taristi, agenti diplomatici şi 
reprezentanţi neoficiali în Principate. Începând cu georgianul S.L. Laşkarev 
şi terminând cu cei doi greci de la Bucureşti şi laşi, L.G. Kirico şi K.K. 
Rodofinikin, reprezentanţii Rusiei îşi urmăreau scopurile exercitându-şi influenţa 
asupra consulilor binevoitori, acţionând împotriva agenţilor din ţările duşmane 
şi, pentru a pune în aplicare politica ţarului, apărând şi coordonând activităţile şi 
interesele susținătorilor lor locali“. 


Sbornik, III (Chişinău, 1973), pp. 270-276. I.S. Dostian, Rossiia i Balcanskii vopros (Moscova, 
1972), pp. 37-40. Vezi de asemenea depesa din 13 iunie 1782 a lui Kaunitz către Cobenzl, aflat 
la Sankt Petersburg, în care se vorbeşte despre activitatea lui Laşkarev la Bucureşti. Hurmuzaki, 
XIX-1, pp. 10-11. 

46. Extrase sau texte întregi din aceste documente se găsesc in D.A. Sturdza (ed.), Acte şi 
documente relative la istoria renascerei României, 1 (Bucureşti, 1900). Grosul, în articolul său 
„Dunaiskie Kniajestva...", citat mai sus, tratează foarte bine importantul articol XVI din 
Tratatul de la Kuciuk-Kainargi, pp. 277-281. 

47. Rosetti, pp. 361-379. Dostian, pp. 37-40. 

48. Pe lângă lucrările menţionate la notele 45, 46 şi 47, pentru date privind înfiinţarea si 
funcţionarea consulatelor ruseşti în Principate, vezi B.G. Spiridonakis, ,L'Établissement d'un 

Consulii acționau în diverse moduri. În calitatea lor de emisari recunoscuţi ai 
influenţei ruse în regiune, ei trebuiau să înainteze memoriile şi plângerile corpului 
local de partizani către Sankt Petersburg sau către ambasadorul rus la Istanbul, 
să protejeze interesele financiare ale Rusiei, să se ocupe de chestiunea prezenţei 
dezertorilor din armata rusă în Principate, erau receptivi la bârfele politice 
vehiculate de colegii lor şi duceau o viaţă socială extenuantă. Dată fiind structura 
Principatelor, toate activităţile lor erau concentrate în sânul unui foarte mic grup 
de boieri şi fanarioți care dominau întreaga viaţă a celor două state?. 

Până la războiul ruso-turc din perioada 1788-1792, principalul consulat rus se 
afla la Bucureşti, birourile cele mai importante fiind apoi mutate la Iaşi. Viaţa 
consulilor nu era uşoară în nici una dintre capitale. La începutul anilor '80, era 
greu de obţinut permisiunea Porții de a intra în Principate pentru a înfiinţa un 
birou. O dată ajunşi aici, neorânduiala din administraţia locală dădea naştere 
periodic la încălcări ale legii şi ordinii, situaţie haotică ce a devenit deosebit de 
gravă la începutul secolului al XIX-lea, când Pasvan-Oglu şi diverse cete de 
jefuitori făceau grea viaţa în Principate. Consulul britanic la Bucureşti a fost 
deposedat de o mare parte a bunurilor, iar cel rus a trebuit să părăsească oraşul 
pentru a scăpa cu viaţă. Când era ordine, consulii trebuiau să se integreze într-un 
mediu social extrem de scump, boierii întrecându-se în cheltuieli pentru a se 
impresiona unul pe altul. Cum nu erau prea bine plătiţi şi posturile din Principate 
erau cunoscute ca fiind deosebit de costisitoare, consulii erau strámtorati din 
punct de vedere financiar, trebuind să ţină pasul cu viaţa mondenă şi să mituiască 
când pe unul, când pe altul. Şi dacă viaţa socială şi politică putea fi tolerată, 
existau în schimb şi alte pericole, cum ar fi bolile, ce trebuiau evitate. Condiţiile 
sanitare din cele două oraşe erau jalnice şi în acea perioadă nu puţini consuli au murit 


de dizenterie, ciumă sau variolă. Să ocupi un post în Principate era o grea încercare“. 


consulat russe dans les Principautés Danubiennes, 1780-1782”, în Balkan Studies, IV, 1963, 
pp. 289-314 si D. Dvoichenko-Markov, ,Russia and the First Accredited Diplomat in the 
Danubian Principalities", in Slavic and East European Studies, VIII, 1963, pp. 200-229. Vezi 
de asemenea articolul lui Paul Cernovodeanu, „The Setting up of the English Consulate in the 
Romanian Principalities (1803) and its Activity until 1807", in Revue Roumaine d'Études 
Internationales, 1, 1971, 11, pp. 181-208. 

49. G.S. Grosul, „K voprosu ob ucerejdenii i stanovlenii generalnogo russkogo konsulstva Dunaiskih 
Kniajestvah i Bessarabii (konet XVIII naceal XIX vv.)", in Dokladí Naucionoi Sessii 1963 g. 
(Chişinău, 1964), pp. 3-9. Grosul, „Dunaiskie Kniajestva...", pp. 285-287. Consulul austriac 
la Bucureşti, S. Raicevici, a descris activitatea şi atitudinea consulului rus, S. Laşkarev, într-o 
depeşă trimisă de la Bucureşti pe data de 27 august 1782, Hurmuzaki, XIX-1, pp. 42-43. 

50. Lebel, p. 239. Vezi părerile doamnei Reinhard în Reinhard, pp. 185-234. Vezi cum descrie 
consulul austriac, Schilling, moartea consulului rus, Severin, Iaşi, 22 martie 1799, Hurmuzaki, 
XIX-2, pp. 40-41. Pe lângă condiţiile sanitare mizere şi alte neajunsuri, consulii trebuiau să 
îndure şi o serie de funcţii ceremoniale. Vezi cum descrie Raicevici sosirea consulului rus în 
Hurmuzaki, XIX-1, pp. 90-91, din 25 februarie 1783. 

După 1774, numărul susținătorilor Rusiei a crescut rapid şi prezenţa lor s-a 
făcut simțită în cursul războiului ruso-turc din anii 1788-1792. Din nou, ruşii 
s-au bucurat de la început de victoria militară şi au instaurat un control strict 
asupra conducerii de la Iaşi şi Bucureşti. După război, mulţi dintre cei care îi 
sprijiniseră i-au urmat pe ruşi dincolo de Nistru, unde au primit pământuri şi 
promisiunea de a fi susținuți pe viitor de Ecaterina a II-a?'. Succesul în acest 
război le-a permis ruşilor să încorporeze Biserica din Moldova în structura 
ecleziastică rusi?. Chiar şi după ce Biserica şi-a recăpătat statutul initial în 
cadrul Imperiului Otoman, purtătorii ei de cuvânt vor fi un puternic sprijin 
pentru planurile ţarului“, iar viitorii suverani ai Rusiei vor manifesta un mare 
interes pentru alegerea liderilor religioşi ai Principatelor^4. 

Având în vedere influenţa politică, militară şi religioasă din timpul războiului 
din perioada 1788-1792, nu e surprinzător că, după 1792, familii mari, precum 
clanurile Iordache şi Sturdza, i-au urmat pe ruşi dincolo de Nistru, unde 
au primit pământuri, iobagi şi sate ca răsplată pentru serviciile făcute țarinei”. 
Nu se poate estima cât de mare a fost influenţa acestor familii asupra vieţii 
din Principate, dar, în mod sigur, membrii lor erau purtători de cuvânt 
eficienţi ai ruşilor şi se va fi contat pe ei în cursul viitoarei invadări a Principatelor 
de către ruşi. 

O impresionantă dovadă a modului în care s-au împletit destinele ruşilor şi 
românilor o oferă cartea lui Gheorghe G. Bezviconi, Boierimea Moldovei dintre 
Prut şi Nistru, I, în care autorul prezintă dovezile aduse de boierii din Basarabia 
în 1821 în privinţa rangului deţinut, în cursul unei cercetări de către Rusia a 
legitimitátii actelor de nobleţe. Aproximativ un sfert dintre potenţialii membri ai 
nobilimii (dvorianstvo) au prezentat dovezi ce arătau că fuseseră susţinătorii unui 
domnitor confirmat de ruşi, serviseră în armata rusă în unul sau mai multe dintre 
războaiele cu Turcia, fuseseră răsplătiți de unul dintre conducătorii Rusiei, aveau 


51. N. Iorga, Histoire des Roumains et de la Romanité orientale, VIII (Bucureşti, 1944), p. 126. 

52. S. Runkevici, „Gavriil”, in A.P. Louphin (ed.), Pravoslavnaia Bogoslovskaia Enţiklopediia ili 

in Jzsledovaniia i Monografii po Istorii Moldavskoi Terkvi (Sankt Petersburg, 1904), p. 356. 

55. Iorga, Histoire des relations..., p. 248. Cerepnin, p. 343. Consulul austriac la Bucureşti, 
Merkelius, scria într-o depeşă trimisă pe 12 mai 1792 lui Kaunitz că boierii pământeni luau 
notă de retragerea iminentă a ruşilor. Hurmuzaki, XIX-1, pp. 598-599. 

proprietăţi in Rusia, trăiseră în Rusia după 1792 sau aveau legături strânse cu o 
persoană din anturajul ţaruluis$. 

Chiar dacă după 1792 boierii nu erau întru totul de partea ţarului, majoritatea 
cererilor lor formale de ajutor extern se îndreptau către Sankt Petersburg. 
În lucrarea sa recentă, Mémoires et projets de reforme dans le Principautés 
Roumaines, 1769-1830, Vlad Georgescu examinează memoriile şi cererile de 
ajutor venind din partea Principatelor şi observă că în perioada respectivă 
majoritatea acestor documente erau adresate ruşilor, faţă de numai paisprezece 
adresate austriecilor, două prusacilor, cinci francezilor şi treizeci şi şase turcilor. 
Cea mai mare parte dintre ele erau redactate în scopuri personale şi doar două au 
avut influenţă asupra planurilor Rusiei cu privire la o revoltă de proporţii a 
creştinilor ortodocşi din Balcani. În apelurile făcute către puterile străine, erau 
urmărite întotdeauna interesele de clasă. Prea puţin conta dacă se susţinea în ele 
ideea unui consiliu de boieri care să conducă ţara, dacă se lăuda modul de 
guvernare a Poloniei înainte de împărţirea ei sau dacă se insista asupra ideii unei 
Moldove unite cu Tara Românească, sub dominație rusă sau otomană - principalul 
obiectiv al acestor maginatiuni era ca „toată puterea să revină boierilor”. 

În petiţiile lor, boierii manifestau o deosebită sensibilitate faţă de realităţile 
politice ale vremurilor, iar în majoritatea epistolelor către turci îi invinováteau pe 
fanarioți pentru problemele lor. Însă când îşi adresau plângerile ruşilor, îi 
invinováteau pe greci doar în opt la sută din cazuri, boierii apreciind faptul cá 
printre cei mai înfocaţi susţinători ai ocupării militare a Principatelor de către 
Rusia şi, mai târziu, ai ajutorului acordat de Rusia revoluţiei greceşti se număra 
un puternic grup de fanarioți. 

Chiar şi atunci când pledau pentru instaurarea unei ocârmuiri bine orânduite, 
boierii o făceau tot din interes personal. Legea putea fi văzută ca o potenţială 
îngrădire a puterii nelimitate a domnitorului. În acest caz, constitutionalismul 
însemna revendicarea unor drepturi de clasă. Valul de patriotism, nationalism şi 
liberalism ce venea din Franţa şi cuprindea estul avea, prin comparaţie, un 
impact redus asupra scopurilor egoiste ale boierilor, care adaptaseră fiecare 
dintre aceste idei astfel încât să le servească scopurile. Evident, reforma socială 
nu era luată serios în considerare. 

Principalul obiectiv al boierilor era acela de a-şi putea cârmui propria ţară şi, 
in petiţiile lor, in special in cele către ruşi, rareori cereau unitatea sau independenţa 
politică totală. Frecvent, în cereri se menţiona ca aranjament acceptabil o relaţie 


56. Gheorghe G. Bezviconi, Boierimea Moldovei dintre Prut şi Nistru, 1 (Bucureşti, 1940). Pentru 
exemiple reprezentative de familii care au profitat ajutându-i pe ruşi, vezi Burda, Hartul, 

sub stăpânire rusă. 

mai puţin strânsă cu turcii, atâta vreme cát boierii îşi puteau controla propriile 
afaceri. Aceştia erau în mod clar mánati de propriile interese, lucru de care ruşii 
erau conştienţi. 

Memoriile trimise Rusiei exprimau de obicei prețuirea clerului şi boierilor 
dintr-unul din Principate pentru ajutorul acordat de ruşi şi speranţa că aceştia ar 
putea fi în stare să scape Principatele de problemele lor. Nu se cerea decât rareori 
încorporarea Principatului respectiv de către Rusia, cu toate că există o excepţie 
notabilă în acest sens într-o petiție semnată de Mihai Cantacuzino in 1772, prin 
care acesta cerea independenţa sau, dacă nu, un protectorat rusesc pentru tara sa“. 
Utilitatea acestor documente pentru ruşi s-a dovedit în cursul negocierilor cu 
turcii. Ele au servit drept dovadă în campania dusă de diplomaţii ruşi pentru a 
extinde bazele puterii pe care o câştigaseră în 1774. 

Petiţiile româneşti, susţinute de rapoartele consulare trimise de la Iaşi şi 
Bucureşti, le ofereau ruşilor un excelent pretext de a se amesteca în treburile 
Porții. Sultanul, deja strivit de povara propriei sale birocraţii în dezmembrare, a 
problemei ienicerilor şi a presiunii din ce în ce mai mari exercitate de francezi, 
nu avea nevoie de o nouă presiune venind dinspre Principate. În 1802, toti aceşti 
factori au fuzionat silindu-l să facă ruşilor concesii şi mai importante. 

Trebuie subliniat faptul că numărul mare de petiţii româneşti trimise Rusiei nu 
e în sine indiciul unei deosebite afecţiuni pentru ruşi. Simplul motiv pentru care 
ruşii primeau aceste cereri era că se aflau în cea mai bună poziţie pentru a-i ajuta 
într-un fel sau altul pe români. Susţinător convins şi recunoscut al ruşilor, grecul 
Constantin Ipsilanti, de pildă, ţinea legătura cu fiecare dintre părţi. Îşi putea 
exprima fidelitatea şi admiraţia faţă de Napoleon în prezenţa consulului francez 
când trecea prin Bucureşti“, pentru ca trei luni mai târziu, confruntat cu o criză 
gravă, să dea fuga la Sankt Petersburg pentru a obţine sprijin şi protecție”. 

Până în 1802, scena politică a Principatelor era dominată de ruşi şi de partizanii 
lor, care primeau sprijin şi din partea austriecilor. Când apărea ameninţarea 
vreunei tulburări de orice fel - chiar şi în fază embrionară, cum era posibilitatea 
ca în capitalele Principatelor să existe vreun susţinător al Revoluţiei Franceze - 
Tuşii se sfătuiau îndeaproape cu omologii lor de la Viena. Astfel au aflat că 
secretarul domnitorului muntean nutrea o oarecare afecţiune pentru francezi. O 
ameninţare mai serioasă, dar totuşi minoră, a apărut o dată cu sosirea, după 1793, 
a unor polonezi care îşi părăsiseră ţara ca urmare a dezmembrării acesteia. După 
împărţirea Poloniei, în jur de patru mii de polonezi francofili şi porniţi împotriva 
Imperiului Țarist s-au retras în Principate. Apariţia lor în zonă a provocat 
consternare printre ruşi şi austrieci, care le urmăreau atent activităţile. Până la 

urmă nu a fost nici un fel de problemă, deoarece fugarii au obţinut un oarecare 
sprijin umanitar de la real-politiker-ii care dominau Principatele“. 

Într-un fel, ruşii aveau un dublu avantaj : putere fără responsabilitatea guvernării 
poporului. Când se făceau greşeli sau se întâmplau nenorociri, tot turcii erau cei 
care, neputincioşi, deţineau suveranitatea teoretică asupra regiunii. Rusia nu avea 
suficientă putere pentru a invada şi cuceri în viitorul previzibil capitala străvechiului 
ei duşman, dar în acel moment remarca unui cinic rus, cum că „nu există vecini 
mai convenabili decât turcii”, era extraordinar de exactă. Atât de convenabilă era 
slăbiciunea acestui vecin încât, în 1798, când francezii au invadat Egiptul — controlat 
teoretic de către otomani - sultanul Selim al III-lea (1789-1807) a trebuit să caute 
ajutor la duşmanul său rus şi la Marea Britanie. Cele trei puteri au pus la cale o 
alianţă care, printre altele, le permitea ruşilor să-şi trimită flota de război prin 
Strâmtori şi să menţină o armată permanentă de 12.000 de oameni în Moldova 
atât timp cât Franţa ameninţa Poarta. În consecinţă, după ce invazia franceză s-a 
transformat într-un dezastru naval, Turcia şi-a retras privilegiile militare acordate 
Rusiei. Însă sultanul n-a putut răsufla uşurat pentru că trebui să facă faţă unei noi 
ameninţări, încă şi mai grave pentru turci, venind din partea lui Pasvan-Oglu. 
Atacând dinspre Vidin, conducătorul rebel tulburase cu totul ordinea civilă din 
partea de nord-vest a Imperiului Otoman. Aceasta a făcut să crească numărul de 
petiţii adresate de români ruşilor şi le-a oferit diplomaților ţarişti ocazia de a 
înteţi presiunea asupra sultanului$.. 

Problemele pe care le avea vecinul „convenabil” cu Pasvan-Oglu au ajuns să 
stârnească ruşilor şi o oarecare teamă, fiindcă în jocul pe care ei credeau că-l 
controlează rebelul era elementul imprevizibil. Nu numai că tulbura mersul 
treburilor locale, dar afecta şi comunicarea diplomatică a ruşilor şi, lucrul cel 
mai grav pentru sfetnicii ţarului, Pasvan-Oglu îşi trimisese reprezentanţi diplomatici 
la Paris pentru a obţine recunoaşterea cauzei sale de către francezi£?. Deşi 
Talleyrand a decis să nu profite de această situaţie şi să rămână neutru, chestiunea 
avea implicaţii supărătoare pentru Sankt Petersburg. Vecinul convenabil le dădea 
ruşilor ocazia de a-şi spori puterea în zonă cerându-le o mai mare autoritate ca 
răspuns la incursiunile lui Pasvan-Oglu, însă spectrul influenţei franceze în 
Balcani le oferea o idee despre ce le-ar fi putut rezerva viitorul. 

Folosindu-şi drepturile câştigate prin tratate încă din 1774, ruşii au cerut ca 
sultanul să ia măsuri care să asigure stabilitatea şi liniştea în Moldova şi Ţara 

Románeasci?. Cum oamenii lui Pasvan-Oglu tulburau ordinea in Principate, 
boierii munteni şi înaltul cler s-au retras la Braşov, pe teritoriul austriac, pentru 
a fi în siguranţă şi de acolo criticau cu vehementá starea treburilor civile. Ruşii 
trebuiau să-l urmărească îndeaproape pe rebel, să fie atenţi la influenţa crescândă 
a francezilor în Balcani şi să încerce să profite de situaţie. În timp ce diplomaţii 
se îndreptau spre Istanbul, consulii începeau să-i liniştească pe susţinătorii din 
Principate şi din alte regiuni. De la Czartoryski şi Alexandru, aflaţi la Sankt 
Petersburg, până la ambasadorul la Istanbul, V.S. Tomara, şi la consulii de la Iaşi 
şi Bucureşti, când era posibil, întregul mecanism diplomatic rusesc se puse în 
mişcare. 

Rusia a acţionat în conformitate cu drepturile câştigate în 1774 pentru a 
interveni în favoarea coreligionarilor săi din Principate. De exemplu, pe când îşi 
discutau planurile cu cei de la Viena, ruşii susțineau în permanenţă faptul că politica 
lor avea o bază umanitară. Ne putem întreba dacă scrisoarea lui A.R. Vorontov 
din octombrie 1803 către ministrul Afacerilor Externe de la Viena, I.O. Anshtett, 
în care se punea în evidenţă preocuparea Rusiei pentru soarta Bisericii Ortodoxe, 
era luată ad litteram“. Ruşii trimiseseră cuvânt Porții să-şi facă ordine în treburile 
interne şi îi sugeraseră că o vor ajuta, dacă va fi nevoie. Răspunsul sultanului 
avea să dea şi mai multe drepturi ruşilor în Principate. Ei au căpătat dreptul să-şi 
dea acordul în privinţa domnitorului ales de sultan prin intermediul reprezentantului 
lor la Istanbul, durata domniei a crescut la şapte ani şi sultanul nu-i putea înlătura 
pe domnitorii confirmaţi de ruşi decât pentru o vină dovedită. După această serie 
de concesii, Principatele au devenit sateliți ai Rusiei, sub ocârmuirea unor 
susţinători ai acesteia, Constantin Ipsilanti in Tara Românească şi Alexandru 
Moruzi in Moldova$. 

Hatişeriful din 1802 rămâne dovada clară a amplorii influenţei ruse în teritoriul 
turc şi, dacă această dispută între cele două puteri ar fi urmat să se poarte ca între 
doi vechi duşmani, este aproape sigur că Rusia ar fi putut continua să-şi sporească 


63. Iorga, Histoire des Roumains..., pp. 154-165. 

64. Colecţia documentară editată de A.L. Narocinitki et al., Vneşniaia politika Rossii i naceala XIX 

care ruşii au exercitat presiuni asupra sultanului. În următoarele depeşe se pot găsi exemple 

obţinute de ei au ajuns să fie folosite în negocierile cu sultanul: Consulul general la Iaşi, V.F. 
Malinovski către ţarul Alexandru I, 24 ianuarie (5 februarie) 1802, p. 172; Alexandru către 
ambasadorul rus la Constantinopol, V.S. Tomara, Moghilev, 16 (28) iunie 1802, p. 232; 
Malinovski către Tomara, 22 iunie (4 iulie) 1902, p. 237; Tomara către guvernul turc, 24 iunie 

Balcani o oferă scrisoarea lui A.R. Voronţov către ].O. Anshtett aflat la Viena, 
6 (18) octombrie, p. 528. 

65. Sturdza, pp. 259-263. 


ÍNAINTAREA RUSÁ : 1774-1806 33 


influenţa prin intermediul susținătorilor locali, al consulilor aliaţi şi al amenintárilor 
directe la adresa turcilor. Însă un nou element a intervenit pe scena Principatelor 
şi a Balcanilor în general. Principala problemă cu care se confruntau diplomaţii 
ţarişti era influenţa crescândă a Franţei pe tot cuprinsul Europei si mai ales acolo 
unde zona de influenţă rusească se intersecta cu cea a francezilor. De la apariţia 
acestora din urmă în peisaj, sultanul căpătase o mai mare flexibilitate în acţiune 
şi, între anii 1802-1806, s-a purtat o luptă diplomatică pentru favorurile lui, un fapt 
extrem de important pentru Moldova şi Tara Românească. Sultanul era prea slab 
pentru a face faţă singur ruşilor sau francezilor, însă aliat cu una sau alta dintre 
părţi ar fi putut fi elementul hotărâtor pentru soarta confruntării. 

Francezii şi-au folosit agenţii consulari din Principate cam în acelaşi fel ca şi 
ruşii şi îşi căutau propriul grup de susţinători printre boieri. Acest lucru făcea 
vechiul joc ceva mai dificil pentru aceştia din urmă deoarece acum mai exista o 
forţă militară importantă care ar fi putut veni să-şi facă simțită influenţa în 
Principate. Succesele militare ale lui Napoleon erau urmărite cu mare atenţie la 
Iaşi şi Bucureşti. Curând, consulii francezi puteau conta pe familiile Filipescu, 
Dudescu, Suţu, Ghica şi Callimachi, dar consulii şi emisarii ruşi aveau încă şi 
mai mulţi susţinători. Doar două lucruri ar fi putut zdruncina dominaţia rusă : 
capitularea totală a Porții în fata francezilor sau purtarea absolut improprie a 
unuia dintre domnitorii aleşi de ei. După cum vom vedea, ambele evenimente se 
vor petrece până în 1806. Francezii au obţinut din partea sultanului expulzarea 
celor doi domnitori confirmaţi de ruşi, iar Ipsilanti şi oamenii lui au reuşit să 
îndepărteze o mare parte a nobilimii şi clerului din BucureştiSf. 

Starea de slăbiciune a turcilor, care le-a permis ruşilor să aibă tot mai multă 
putere în Principate, s-a dovedit extrem de tentantă pentru curtea ţarului de la 
Sankt Petersburg. Ocazia de a profita pe seama unui vechi duşman trebuie să le 
fi părut tuturor observatorilor de după 1802 evidentă. Teama de o posibilă 
înaintare a francezilor în Moreea era o altă grijă a consilierilor lui Alexandru. 
A.R. Vorontov, ministrul Afacerilor Externe, a făcut o atentă analiză a avantajelor 
şi pericolelor pe care le prezenta o înaintare a Rusiei în Balcani. În urma 
incursiunilor lui Pasvan-Oglu, Constantin Ipsilanti le solicitase soldaţilor ruşi să 
vină în Principate pentru a-l ajuta să instaureze ordinea, ceea ce constituia o nouă 
ocazie pentru ruşi de a-şi extinde influenţa şi de a-şi sprijini susţinătorii şi 
coreligionarii. Vorontov i-a înaintat ţarului un memorandum atent întocmit, in 
care observa că aproape sigur armata rusă ar putea pune de îndată capăt tulburărilor 
şi că, de pe urma acestei acţiuni, ţarul ar obţine câteva avantaje pe termen scurt. 


66. Lebel, pp. 83-85 şi 239-258. Rosetti, pp. 405-412, 383, 388, 389, 393. Pentru descrierea 
diverselor partide boiereşti făcută de consulul austriac la Iaşi, vezi raportul lui Timoni din 19 
noiembrie 1802: „unii sunt de partea ruşilor, alţii de partea turcilor şi un al treilea grup e 
pentru o nouă orânduire”, adică de partea francezilor. Hurmuzaki, XIX-2, pp. 152-153. 

Ínsá el vedea si problemele mai profunde, care nu erau atát de evidente pentru cei 
care susțineau cu entuziasm planurile de revoltă panbalcanicá si panortodoxă. 
Vorontov se temea că trimiterea celor 11.000 de soldati ceruti de Ipsilanti ar 
putea duce la o implicare şi mai mare. Ceea ce cerea domnitorul era, „în sine, un 
detaşament nesemnificativ ; dar cine poate garanta că pentru a face faţă nu va 
trebui trimisă mai apoi o întreagă armată ? "9". În continuare, ministrul îi amintea 
lui Alexandru că, fără solicitarea directă a sultanului, Rusia nu avea dreptul să 
trimită soldaţi într-o regiune care, cel puţin nominal, era încă un teritoriu otoman. 
Vorontov înţelegea mai bine ca oricine pericolele pe care le punea un protectorat 
rus în Principate: dacă Rusia îşi aducea armatele aici, atunci francezii s-ar fi 
putut folosi de aceasta drept pretext pentru a ocupa întreaga peninsulă Moreea®. 

Franţa şi nu Turcia era prima pe lista preocupărilor diplomatice ale Rusiei, 
care trebuia să-şi amâne câteva dintre obiectivele ei tradiţionale pentru a evita 
agravarea situaţiei. Acum, era necesar să menţină intact Imperiul Otoman şi să 
obţină sprijinul britanicilor în estul Mediteranei. Totuşi, nu se putea trece cu 
vederea peste anii întregi în care făcuse propagandă ajutorului oferit fraţilor slavi 
şi ortodocşi. După cum arăta Czartoryski, ruşii nu-şi puteau permite să-i ignore 
complet pe aliaţii lor ortodocşi „care văd în Rusia un protector firesc..."9. Țarul 
trebuia să se situeze undeva între prudenta lui Vorontov şi planurile márete ale lui 
Czartoryski, iar o asemenea cale era greu de urmat. Prea multă prudenţă l-ar fi 
făcut pe sultan să pună la îndoială puterea ruşilor în zonă şi i-ar fi alarmat pe 
partizanii ţarişti din Principate. Faptul cá Rusia şi-a menţinut dominaţia asupra 
turcilor până în toamna lui 1805” demonstrează că reuşise să urmeze calea de 
mijloc. 

Franţa nu putea tolera această situaţie fără să facă nimic. Acceptarea dominaţiei 
ruse de către Poartă l-a determinat pe Napoleon să-i scrie lui Selim al III-lea în 
ianuarie 1805: „Ai încetat să mai domneşti? Cum poţi suporta să primeşti 
ordine de la ruşi ?... Nu vezi care sunt adevăratele tale interese ? "71. Atât timp 
cât Rusia îşi menținea dominaţia militară asupra regiunii, sultanul considera că 
adevăratul lui interes era să-l liniştească pe tar. În septembrie, emisarii ruşi şi 
turci au semnat o nouă alianţă defensivă care le dădea ruşilor dreptul de a-şi 


67. Memorandumul ministrului Afacerilor Externe, A.R. Vorontov, către Alexandru I, 22 februarie 

69. Adjunctul ministrului Afacerilor Externe, prinţul A. Czartoryski, către Alexandru I, 17 (29) 
februarie 1804. Ibidem, pp. 619-624. S. Brădişteanu, Die Beziehungen Russlands und Frankreich 
zur Türkei in der Jahren 1806-1807 (Berlin, 1912), pp. 42-46. Dostian, p. 46. 

71. Napoleon către sultanul Selim al III-lea, 30 ianuarie 1805. Sturdza, p. 431. Rosetti, p. 402, 
menţionează un alt element care a stricat echilibrul, şi anume venirea unor boieri şi a a altor 
indivizi din Bucovina la capătul a treizeci de ani de scutire de serviciu militar, după tratatul 
de la Kuciuk-Kainargi. 

trimite vasele prin Strâmtori în cazul unui atac asupra uneia dintre părţi de către 
o terță putere”?. Trei luni mai târziu, situaţia se schimbase complet. După ce în 
octombrie şi decembrie armatele franceze au înfrânt cea de-a treia Coaliţie la 
Ulm şi la Austerlitz, sultanul şi-a redefinit rapid „adevăratele interese” şi a 
refuzat ratificarea tratatului din septembrie cu ruşii. 

În primele şase luni ale anului 1806, relaţiile dintre Imperiul Francez şi cel 
Otoman au devenit mai strânse. În Principate, susținătorii Rusiei începeau să se 
îngrijoreze”. La Bucureşti, s-au intensificat sentimentele împotriva lui Ipsilanti, iar 
la Iaşi, „tânărul boier” al lui Reinhard se pregătea probabil să jure credinţă altcuiva. 
La Sankt Petersburg, Alexandru îl instruia pe cel pe care avea să-l trimită la 
sultan, A.I. Italinski, să spună Porții că Rusia considera apărarea turcilor 
împotriva francezilor ca fiind de datoria ei: „(Rusia) are o armată de 100.000 de 
oameni la frontiera cu Moldova, gata să îi vină în ajutor sultanului... pentru a 
menţine independenţa Porții, care e ameninţată de Franţa”. Napoleon a aflat de 
solicitudinea ruşilor faţă de sultan şi a scris că planurile Rusiei nu erau „o simplă 
intervenţie menită să-i ajute pe ţărani, ci un plan de campanie împotriva Franţei ”"5. 
Trupele Rusiei erau pe Nistru în vreme ce armata franceză se afla la multe zile de 
marş depărtare, dar totuşi Selim era încurajat de victoriile lui Napoleon. Chiar dacă, 
cu nu mai mult de şapte ani în urmă, Franţa îi atacase teritoriile şi cu toate că regimul 
acesteia era considerat ateist de către liderii spirituali ai imperiului său teocratic, 
Selim a început să facă, în mod vădit sau în ascuns, o serie de mutări antirusesti. 
Poziţia sa francofilă a fost încurajată de sosirea, în august 1806, a energicului trimis 
francez, generalul F.H.B. Sebastiani. Prin forţa personalităţii sale şi susţinut de 
victoriile lui Napoleon, acesta îi domina diplomatic pe ruşi şi a început să controleze 
politica otomană faţă de Rusia. Era un exemplu clasic de diplomatie a puterii: in 
încercarea celor doi giganţi de pe continent de a controla balanţa puterii, o 
lovitură pentru Rusia însemna un ajutor pentru Franţa şi duşmanul Franţei devenea 
prietenul Rusiei. Văzând că sultanul îşi schimbă protectorii, Ipsilanti scria 
întristat că turcii „au închis ochii şi s-au aruncat în braţele francezilor”. 

Cea mai evidentă acţiune antirusească a fost violarea acelor articole din 
hatişeriful semnat în 1802 care priveau înlocuirea domnitorilor din Principate. 
Sultanul i-a înlăturat cu abilitate pe domnitorii aprobati de ruşi înaintea termenului 
de şapte ani, fără dovada săvârşirii vreunei greşeli şi fără nici un avertisment. În 
locul lui Ipsilanti, care se situa în mod deschis în tabăra rusă, şi al lui Moruzi, 
care îşi ţinea ascunsă francofilia, pe bogatele şi mult râvnitele tronuri s-au înălţat 
două personaje francofile : Alecu Suţu şi Scarlat Callimachi”. 

Schimbarea poziţiei turcilor a fost cel mai bine descrisă de Suţu, într-o 
scrisoare trimisă lui Talleyrand la sfârşitul lunii august. Scria aici că schimbările 
de la conducerea Principatelor reprezentau „un triumf pentru Franţa şi o victorie 
pentru domnul general Sebastiani”'8. Turcii încetaseră să mai fie un vecin atât de 
„covenabil”, iar Rusia învățase că un vecin slab poate fi imprevizibil dacă i se 
oferă ocazia. 

Amploarea victoriei diplomatice a Franţei nu putea fi pusă la îndoială, după 
cum nici realitatea crudă a prezenţei ruseşti pe Nistru nu putea fi subestimată. În 
calitatea lor de obiect al diplomaţiei europene, turcii trecut la acţiune. Ei au fost 
palma care a lovit faţa Rusiei. Rămânea de văzut dacă lovitura va fi întoarsă. 
Dată fiind gravitatea insultei diplomatice şi răsturnarea unei tendinţe de dominare 
ce durase trei decenii, reacţia ruşilor a fost destul de rezervată. În octombrie 1806, 
au protestat energic, necerând altceva decât recunoaşterea în continuare a drepturilor 
câştigate anterior prin tratate”. Felul lor de a răspunde acestei încălcări directe 
a unui drept dobândit printr-un tratat l-a determinat pe consulul francez la Iaşi, 
Charles F. Reinhard, să scrie că „Rusia e dispusă să înghită orice umilinte ar fi 
necesar... pentru a menţine neutralitatea Porții şi a-şi reconsolida influenţa ”%0. 
Era o impresie greşită. Reacţia Rusiei era semnul unei ezitări faţă de deschiderea 
unui nou front militar într-un moment în care ar fi fost mai mare nevoie de 
trupele sale în confruntarea cu Napoleon în centrul Europei. Totuşi, trebuia să se 
mişte repede pentru a-şi păstra susţinătorii pe care îi mai avea în Principate. 
Boierii, realişti cum îi prezintă dialogul dintre „tânărul boier” şi „străin”, 
aşteptau să vadă în ce direcţie se va înclina balanţa influenţei în Principate. 
Urmau să fie de partea francezilor dacă aceştia le garantau şi sporeau drepturile şi 
privilegiile legate de administraţia locală. Pentru a apăra drepturile dobândite 
anevoie de ruşi şi a ţine sub observaţie evenimentele din Iaşi şi Bucureşti, a sosit 

în Principate trimisul special K.K. Rodofinikin, care, fiind grec, putea lucra şi cu 
fanarioţii, şi cu boierii de aici. Acesta i-a adunat la Iaşi pe boierii oraşului şi le-a 
dat din nou asigurări cu privire la hotărârea Rusiei de a le apăra interesele. El era 
sprijinit în acţiunea sa de consulii ruşi din cele două capitale. 

Rodofinikin, al cărui rol era unul de mare importanţă, îşi desfăşura activitatea 
din Principate cu mare siguranţă de sine, spre iritarea consulilor francezi. În 
perioada dintre plecarea domnitorilor confirmaţi de ruşi şi sosirea cârmuitorilor 
încuviinţaţi de francezi, boierii pământeni se aflau într-o poziţie dificilă şi, în 
aceste condiţii tulburi, Rodofinikin nu se străduia deloc să simuleze neamestecul 
diplomatic în treburile interne. Doamna Reinhard, soţia consulului francez la 
Iaşi, îi scria mamei sale la sfârşitul verii lui 1806 că, Moldova neavând cârmuitor, 
puterea lui Rodofinikin era tot mai mare cu fiecare zi. „Afirmă că Rusia coguvernează 
Principatele şi în baza acestui fapt le interzice boierilor să aibă orice legătură cu 
agenţii francezi.” În octombrie, noul conducător al Moldovei întârzia încă să 
apară, iar doamna Reinhard comenta caustic că trimisul rus era „eroul zilei”. 
,Convoacá divanul şi îi terorizează pe membrii acestuia spunând că ţarul nu-i va 
recunoaşte niciodată pe noii domnitori şi că va răspunde personal pentru toate 
sumele de bani luate şi toate cheltuielile făcute. Le ţine prelegeri despre fidelitate 
unor principi deposedati şi unor bătrâni bărboşi (marii boieri)." 

Aflat sub puternica presiune diplomatică a Rusiei şi temându-se de un iminent 
atac asupra teritoriilor sale, sultanul a revenit asupra acţiunilor sale imprudente 
din vara lui 1806 şi i-a reinstalat pe tron pe Ipsilanti şi Moruzi. Domnitorul 
aprobat de francezi a domnit o noapte la Iaşi înainte de a fi brusc înlăturat din 
funcţie. Rodofinikin făcuse mai mult decât să menţină lucrurile pe linia de 
plutire. La finele lui octombrie, doamna Reinhard scria că „victoria Rusiei 
printre boieri e totală” şi că, în vreme ce trăsurile boierilor se îngrămădeau în 
fata regedintei consulului rus, „noi suntem într-o carantină strictă, suntem excluşi 
de la viaţa de zi cu zi...”. Şi pentru a da o lovitură şi mai puternică eforturilor 
făcute de Franţa în Principate, consulul acesteia la Bucureşti a murit de dizenterie“. 

Francezii îi amenintaserá serios pe susţinătorii Rusiei, dar, gratie activităţii 
inspirate a consulilor şi trimisului special, ruşii continuau să-şi menţină baza de 
sprijin. Acest grup de aliaţi ar fi oferit ajutor imediat în cazul unei invazii dincolo 
de Nistru. Manevrele turcilor din acea vară, cu trecerea lor de la tabăra ruşilor 
la cea a francezilor şi din nou la stăpânii ruşii, au convins Sankt Petersburgul că 
trebuie să acţioneze cu fermitate faţă de Poartă. Atunci când sultanul s-a răzgândit, 
Rusia se hotărâse deja să invadeze Principatele şi aceasta nu ca să le păstreze 

pentru sine, ci pentru a-l ajuta pe sultan să se apere“. Această acţiune militară 
hotărâtă era singurul mijloc prin care se putea contracara dominaţia franceză şi 
puterea de convingere a lui Sebastiani? 

Nu exista nici o îndoială cu privire la rezultatul invaziei. Reinhard spunea că 
va fi „un marş triumfal” şi în noiembrie, când ruşii au trecut Nistrul, iniţial chiar 
aşa şi párea?. Armata fusese gata de marş din 1805 şi, o dată pusă în mişcare, 
a stabilit rapid o strânsă relaţie de colaborare cu susţinătorii ei din laşi si 
Bucureşti. În drumul lor către capitala munteană, ruşii erau salutati cu sunete 
vesele de clopot, semn de prietenie ordonat de mitropolitul de la București, si 
până la sfârşitul anului erau deja bine stabiliţi în Principate. 

La început, Rusia intentionase ca invazia să fie un puternic instrument de 
convingere, pentru a-i arăta sultanului care îi sunt priorităţile. Ţarul le poruncise 
armatelor sale să acţioneze „prieteneşte şi paşnic”, în concordanţă cu scopul 
declarat al invaziei : revenirea Turciei la relaţiile anterioare cu ruşii“. Ambasadorul 
prusac la Sankt Petersburg îşi informa suveranul că, la sfârşitul lui ianuarie 1807, 
ţarul avea in vedere o retragere din Principate pentru a-i acorda sultanului destul 
timp pentru a-şi defini politica. Înainte de declaraţia de război a turcilor, în 
decembrie; ruşii afirmaseră public că vor fi mulţumiţi dacă otomanii renunţă la 
influenţa franceză şi dacă se revine la statutul avut de Principate înainte de 1806. 

Însă declaraţia de război a făcut imposibil acest aranjament convenabil. 
A izbucnit astfel un nou război ruso-turc, iar ruşii au hotărât să preia conducerea 
Principatelor, cu speranţa optimistă de a include această regiune în imperiul lor. Ei 
au început să îşi aplice politica de ocupaţie prin intermediul susţinătorului lor, 
Constantin Ipsilanti. Rámánea de văzut dacă boierii aveau să fie la fel de folositori şi 
în noile împrejurări cum fuseseră şi în cursul înaintării ruse de după Kuciuk-Kainargi. 

CAPITOLUL 2 


Principatele dunărene sub ocupaţie rusă: 
1806-1812 


I. În tandem 


După mai mult de un an în care Poarta a ezitat între dominaţia rusă şi cea 
franceză, armatele ţariste au trecut Nistrul in noiembrie 1806 si, în mai puţin de două 
luni, au ocupat principalele oraşe din Principatele dunărene. La Iaşi şi la Bucureşti, 
s-au bucurat de o primire entuziastă din partea susținătorilor lor, care aveau şi ei, 
ca şi ruşii, motive să spere că războiul se va încheia curând şi în mod avantajos. 

O dată cu venirea primăverii, ritmul rapid al invaziei s-a schimbat şi cele două 
părţi beligerante au ajuns la un impas. A dispărut speranţa unei confruntări 
scurte şi decisive şi la fel şi posibilitatea unei retrageri a trupelor ruseşti. În cei 
şase ani care au urmat, ruşii şi aliaţii lor şi-au urmărit fiecare scopul: cei de la 
conducerea Principatelor au continuat să acţioneze în propriul interes, în timp ce 
ruşii încercau să-şi realizeze obiectivele în Balcani. Cele două activităţi nu se 
completau neapărat şi această divergență a devenit vizibilă atunci când ruşii au 
încercat să îşi pună în aplicare politica de ocupaţie în timpul războiului. Perioada 
aceasta de şase ani a pus la grea încercare grupul de susţinători locali format aici 
vreme de trei decenii. Administraţia din timpul ocupaţiei avea să stabilească de 
asemenea precedentele care aveau să stea la baza politicii administrative din 
Basarabia după război. 

De la bun început, aliaţilor le-a fost mai greu să colaboreze pe faţă în vreme 
de război decât în secret pe timp de pace. Legătura mai strânsă şi de durată a 
accentuat diferenţele de fond dintre ei şi diferenţele dintre aspiraţiile lor. Misiunea 
aliaţilor era uşor de identificat : sprijinirea logistică a armatei ruse. Atât timp cât 
duşmanul comun era unul redutabil, fără îndoială că proviziile puteau să lipsească. 
Însă după 1807, ar fi fost de înţeles ca românii şi divanurile să nu mai fie de 
aceeaşi părere în ceea ce priveşte duşmanul comun. Pretenţiile ruşilor împovărau 
şi mai tare țărănimea. De-a lungul întregii perioade, posibilitatea unei victorii a 
francezilor făcea ca boierilor oportunişti să le pară puţin restrictivă legătura 

strânsă pe care o aveau cu ruşii, iar dispretul pe care îl afişau ofiţerii ruşi faţă de 
aliaţii lor făcea colaborarea strânsă dificilă. 

Ruşii le-au spus direct românilor care avea să fie rolul lor în războiul ruso-turc : 
aprovizionarea armatei. Aceasta nu a primit tot ce îi trebuia din cauza lipsei de 
unitate, a corupţiei şi oportunismului care au continuat la nivel local pe toată 
durata conflictului. Membri importanţi ai divanului continuau să sondeze terenul 
pentru a vedea care dintre tabere le-ar fi mai de folos : a turcilor, a ruşilor sau 
a francezilor. Datorită cerinţelor economice, politice şi militare la care trebuia să 
răspundă şi neputând instaura pe deplin un sistem administrativ țarist, Imperiul Rus 
nu avea altă opţiune decât să lucreze prin intermediul divanurilor. Oamenii de 
legătură trimişi de la Sankt Petersburg în Principate s-au simţit în curând 
stingheriti de diferenţele de limbă, de legislaţie şi de obiceiuri. Mai mult, veacul 
de ocârmuire fanariotă făcuse ca rolul jucat de conducerea locală să fie mai puţin 
util ruşilor. Deceniile întregi de practici menite exclusiv autoimbogátirii nu se 
puteau preschimba peste noapte într-o cruciadă de susţinere materială completă 
a „fraţilor ruşi”. 

Prezenţa armatei constituia un avantaj financiar pentru un număr restrâns de 
persoane, un câştig politic pentru câţiva membri ai divanului şi o povară de 
neîndurat pentru cei mulţi. Capul de pod al ruşilor în Principate, pe care aveau să se 
bazeze viitoarele incursiuni în Balcani, era şubred. În aceşti şase ani, ruşii au 
înregistrat eşecuri pe toate fronturile. Fie că acționau prin intermediul susţinătorului 
lor, cândva de încredere, Constantin Ipsilanti, fie că o făceau cu ajutorul propriului 
senator, Serghei S. Kuşnikov, tot nu reuşeau să obţină proviziile necesare. Armatele 
erau silite să prade şi să fure tocmai de la cei pe care veniseră să-i „elibereze”. 
Măruntele victorii din perioada de ocupaţie au fost plătite extrem de scump, cu 
preţul unei neîncrederi între ruşi şi români ce avea să dureze generaţii întregi. 


II. Situaţia militară 


În lucrarea de faţă nu ne ocupăm de istoria militară în sensul traditional al 
cuvântului, de analizare şi elucidare a planurilor de bătălie, a meritelor generalilor 
şi a tenacităţii soldatilor!. Acest capitol se va concentra asupra aspectelor nemilitare 
ale războiului, cum ar fi impactul său asupra societăţii, economiei şi politicii 
autohtone şi efectul avut asupra relaţiilor ruso-române. 

Obiectivele studiului nostru pot fi atinse tratând războiul în mod schematic. 
Pentru a-şi clădi imperiul eurasiatic multinational, ruşii profitaserá timp de cinci 


1. Cele mai bune lucrări despre războiul ruso-turc din anii 1806-1812 se găsesc 
în Mihailovski-Danilevski, op.cit., şi A. Petrov, Voina Rossii s Turfiei 1806-1812 gg., vol. 
I-III (Sankt Petersburg, 1885-1887). Vezi de asemenea Casso, pp. 30-31. Xenopol, X, pp. 
153-165. Miller, pp. 126-127. 

secole de vecinii slabi sau în declin de la est şi de imperiile decázute de la sud şi 
vest. Raportat la această durată, războiul dintre anii 1806-1812 a fost un eveniment 
minor şi nici chiar din perspectiva îngustă a relaţiilor otomano-ruse anexarea 
Basarabiei care i-a urmat nu constituie un moment semnificativ. Era doar unul 
dintre cele cinci războaie derulate în decurs de o sută de ani după 1711 şi primul 
dintre cele patru care aveau să aibă loc în secolul al XIX-lea. 

Acest conflict nu a fost remarcat nici pentru modul în care a fost purtat, nici 
pentru rezultatele sale. Emigrant francez în serviciul ruşilor, L.A. Langeron 
scria că „n-a fost vreodată război mai prost purtat, dar cu un final atât de 
norocos"?. În primăvara lui 1807, ruşii îşi pierduseră elanul şi nici armatele 
ţarului, nici ale sultanului nu mai înaintau. Câteva luni mai târziu, evenimentele 
din Europa s-au răsfrânt direct asupra acestei confruntări, al cărei început, 
derulare şi încheiere vor fi reflectat în mod constant evoluţia războaielor napoleoniene. 
După o serie de înfrângeri în fata francezilor, ţarul Alexandru I a fost silit să 
încheie o înţelegere cu Napoleon, la faimoasa întâlnire pe un bac ancorat în 
mijlocul râului Neman. Tratatul de la Tilsit împărțea Europa între cei doi 
împărați, însă într-un mod ce nu corespundea pe deplin obiectivelor Rusiei. După 
acest tratat şi nefericitul armistițiu dintre turci şi ruşi de la Slobozia, în cursul 
unui fragil repaus de doi ani al războiului balcanic, soldaţii taristi au rămas în 
Principate. Până în 1809, tensiunile din Balcani se reflectau la scară mai largă pe 
tot cuprinsul Europei. În octombrie 1808, Napoleon şi Alexandru s-au întâlnit 
din nou, la Erfurt, pentru a încerca să-şi redefinească alianţa. În acea perioadă, 
Napoleon aproba, fără convingere, ocuparea Principatelor de către ruşi şi, cu şi 
mai puţină convingere, planul ţarului de a-i sili pe turci să accepte anexarea rusă 
a Principatelor?. Printr-un ultimatum trimis în martie 1809, ruşii l-au informat 
pe sultan că intenționau să anexeze mai întâi Moldova, iar mai apoi Tara Românească, 
iar când turcii au refuzat sí incuviinteze această acţiune, trupele ţariste au 
reînceput lupta pe Dunăre. În mai, von Schladen, ambasadorul prusac, îşi informa 
suveranul că ruşii plănuiau să încorporeze oficial cele două Principate în imperiul 
lor şi să impună pe tot cuprinsul regiunii regulamentele ruse şi limba rusă ca 
limbă liturgică ortodoxă“. 

În cursul anului 1809, relaţiile dintre francezi şi ruşi s-au înrăutățit şi războiul 
împotriva Turciei a devenit un capriciu tot mai costisitor. Forţele ţariste de la 
Dunăre trebuiau să încheie conflictul rapid şi victorios deoarece armatele erau in 

curând necesare în confruntarea cu Napoleon. Din păcate, cei optzeci de mii de 
oşteni şi personalul auxiliar nu-şi puteau îndeplini misiunea, din cauza ciumei şi a 
conducerii ineficiente. Cum impasul continua, atitudinea hotărâtă a turcilor s-a 
consolidat. Timpul era de partea lor. Prinşi într-un război nereuşit în sud şi pe zi 
ce trece mai preocupaţi de apropierea amenințării franceze, conducătorii de la 
Sankt Petersburg se aflau într-o situaţie periculoasă. La sfârşitul anului 1810 era 
limpede că o confruntare între aliaţii de la Tilsit era doar o chestiune de timp şi 
de împrejurări. În cercurile de la curte, ţarul era presat să încheie războiul, iar 
prietenii săi tainici din străinătate, precum Talleyrand, îi dădeau acelaşi sfat. 
Nesselrode nota că „vărul meu (Talleyrand) vrea să se termine acest război care ne 
distruge armatele, finanţele şi nu oferă nimănui vreun avantaj, cu excepţia Frantei"?. 

După cum subliniază un schimb de scrisori între ţar şi ducele de Richelieu, 
aflat la Odessa, era mai uşor de observat că ruşii erau prinşi într-un război greu, 
care va aduce un câştig relativ mic faţă de investiţia făcută, decât de acţionat în 
vederea ieşirii din acest conflict. Richelieu i-a trimis ţarului un raport în care 
recomanda retragerea, cu condiţia ca turcii să facă nişte concesii teritoriale. 
Ţarul era de acord, însă turcii nu aveau nici un motiv să fie atât de generoşi şi 
fără îndoială ruşii îşi dădeau seama că Napoleon e cel care îi încurajează pe 
aceştia să-şi menţină cu încăpățânare poziţia. Era evident că Rusia avea nevoie de 
ceva care să compenseze cei şase ani de pierderi materiale şi umane în războiul 
cu turcii, însă la Sankt Petersburg exista un dezacord vizibil între cei de la 
conducerea imperiului cu privire la natura acestei compensaţii. Nesselrode îi 
scria lui Speranski în martie 1810: „Cei de aici nutresc speranţa de a dobândi 
Moldova si Tara Românească, iar Constantinopolul (e limpede) nu le va ceda. 
Sunt prea multe dovezi ale implicării francezilor în toată această chestiune”. În 
capitala rusă existau doar câteva persoane care ar fi vrut să se renunţe la orice 
speranţă de câştig teritorial. Contele Mordvinov observa că „bunăstarea imperiului 
nu depinde de anexarea Moldovei şi Ţării Româneşti”. Ţarul avea de luat o 
hotărâre dificilă. Secolele întregi de tradiţie expansionistă şi dorinţa de a păstra 
renumele împărăției sale îl sileau să ceară măcar o compensație măruntă pentru 
război. El îi scria lui Richelieu: „Dacă aş putea face pace în termenii despre 
care mi-ati scris, aş încheia pacea chiar astăzi...”. Însă nu existau condiţii 
concesionare favorabile şi ţarul îl întreba pe duce dacă ar fi posibil ca „în secolul 
nostru, să revenim dincoace de Nistru ?”. Răspunsul era, evident, nu. Rusia 
trebuia să îşi primească compensatia teritorialá. 

Pentru forţele ţariste, ultimul an al războiului ruso-turc a fost în mod clar o 
cursă contra cronometru. În linii mari, întrebarea era dacă ruşii puteau sau nu să 
obţină o încheiere avantajoasă a războiului dus de-a lungul Dunării înainte ca 
francezii să-şi grăbească înaintarea. Era un pariu îndrăzneţ în condiţiile în care 
Napoleon putea aduce forţe enorme să lupte împotriva Rusiei şi succesul depindea 
de capacitatea ruşilor de a exercita o presiune suficient de mare asupra turcilor. 
În acelaşi timp, Napoleon continua să încerce semnarea unei alianţe cu sultanul, 
alianţă prin care Poarta să primească Principatele, Crimeea şi alt teritoriu 
controlat de ruşi. Sultanul tergiversa pe ambele fronturi, aşteptând să vadă 
rezultatul confruntării dintre ruşi şi francezi. Pusese şi el propriul pariu”. 

În acest an dificil, răspunderea pentru soarta Rusiei a căzut pe umerii lui M.I. 
Kutuzov, pe care Alexandru I îl numise comandant al armatei din Principate. 
Deşi i se ordonase să ducă războiul la bun sfârşit, Kutuzov şi-a văzut efectivele 
reduse cu 45.000 de oameni. Deşi luptele şi negocierile se purtaseră în condiţii 
atât de grele, ruşii au obţinut totuşi o serie de victorii importante în a doua 
jumătate a campaniei din 1811, iar la masa tratativelor şi-au redus pretenţiile de la 
anexarea ambelor Principate la preluarea Moldovei şi acceptarea cedării de către 
turci a fâşiei de pământ dintre Nistru şi Prut. Cele două părţi au ajuns la un acord 
pe 16 (28) mai 1812 la Bucureşti. Tratatul a fost ratificat pe 23 iunie (5 iulie), când 
Napoleon pătrunsese deja bine in Rusia*. 

F Vighel, care mai apoi avea să activeze în Basarabia, scria : „Dacă (pacea de la 
Bucureşti) nu ar fi un triumf absolut, ar fi totuşi măcar avantajoasă pentru noi”. 
Pentru Kutuzov, tratatul era un succes strălucit. Mai târziu, negociatorii turci au 
fost decapitati pentru că semnaseră pacea într-un moment defavorabil. Ţarul 
câştigase cel puţin partial pariul”. Rusia obținuse din nou câştiguri teritoriale. 

Înainte chiar ca oficialul Kutuzov să-şi fi terminat misiunea, înlocuitorul lui 
fusese desemnat şi era în drum spre Principate. În martie 1812, Rusia nu avea pe 
nimeni de partea ei în Europa şi trebuia să înfrunte forţa armată unită a continentului 
aflată sub conducerea lui Napoleon. Nemulțumit de progresele făcute de Kutuzov 
pentru obţinerea unei păci satisfăcătoare, Alexandru l-a convocat pentru consultări 
pe amiralul fără flotă, P.V. Ciceagov. În ale sale Mémoires, Ciceagov, înlocuitorul 
lui Kutuzov, scria că îi spusese ţarului că pe ruşi îi aşteaptă o ocazie extraordinară 
în sud-vest. El propusese ca Rusia să producă „o puternică diversiune îndreptată 

împotriva noilor posesiuni franceze din Iliria şi Dalmatia" , in speranţa cá englezii 
vor oferi un ajutor naval substanţial în sprijinul acestei manevre neaşteptate. 
Astfel, ameninţarea franceză nu va determina o prudentă retragere a Rusiei din 
Balcani, cum spunea Kutuzov, ci o nemaipomenită creştere a forţei militare ruse 
în regiune. „I-am spus, «Pentru aceasta, Maiestatea Voastră s-ar putea folosi de 
armata danubiană, care se află acum in Tara Românească, şi de o parte din 
resursele pe care le oferă Moldova şi Serbia, ale cărorlocuitori, ca şi muntenegrenii, 
sunt deja foarte ataşaţi de Rusia gratie religiei noastre comune»”!. Intrigat de 
elocventa simplitate pe care acest plan o dovedea pe hartă - care i-a captivat 
vreme de două veacuri pe strategii interesaţi să exploateze zona sensibilă a 
Europei - nutrind pentru Kutuzov o antipatie personală, pe care o intáreau vestile 
despre purtarea indiscretá a acestuia, şi deranjat de „încetineala” cu care acesta 
pregătea încheierea războiului, Alexandru a acceptat planul şi l-a trimis pe 
Ciceagov în sud, ca să-l pună în aplicare. Pentru aceasta, amiralul a fost învestit 
cu o mare putere, devenind cu timpul autoritatea supremă în afacerile civile şi 
militare din Principate. 

Nu pot fi puse la îndoială sinceritatea şi entuziasmul lui Ciceagov, însă 
capacitatea sa de strateg pe uscat poate fi pusă sub semnul întrebării. Din punctul 
de vedere al Rusiei, obiectivele lui — de a-l opri pe Napoleon printr-o presiune 
puternică asupra flancului drept, de a pedepsi Austria pentru infidelitatea ei faţă de 
Rusia şi de a forma o serie de state independente, favorabile Rusiei - erau 
admirabile". Alexandru şi-a exprimat sprijinul faţă de acest proiect într-o scrisoare 
către contele Bernadotte din Suedia. Ţarul descria, aprobator, linia directoare a 
planului lui Ciceagov ca fiind dezrobirea „naţiilor slave, războinice prin natura 
lor...” şi asocierea coaliţiei slave cu „nemulţumiţii din Tirol şi Elveţia”!?. 
Atitudinea lui faţă de un plan atât de nerealist ne oferă măsura disperării ce 
trebuie să-l fi încercat în primăvara lui 1812. 

La sosirea amiralului în Principate, Kutuzov îşi îndeplinise deja misiunea. 
Ciceagov se putea concentra asupra pregătirilor pentru diversiune. În Balcani, 
sârbii erau focarul unei importante mişcări de revoltă. Ruşii sperau ca prin 
intermediul omului lor de legătură de la Belgrad, locotenent-colonelul A. Polev, 
să folosească trupele lui Karagheorghe ca avangardă a forţei balcanice slave 
de 150.000 de oameni pe care plănuiau să o constituie şi care era menită să dea 

o lovitură „în plin puterii lui Napoleon”. Amiralul mostenise o concepţie veche 
de cel puţin o sută de ani în ceea ce priveşte natura sentimentelor popoarelor 
balcanice faţă de Rusia şi dorinţa lor de a colabora cu ruşii. Se formase cu 
retorica fraţilor Orlov, proiectul grec al Ecaterinei a II-a şi teoriile agresive legate 
expansiunea rusă în Balcani ale lui Czartoryski şi Rumiantev şi planul lui nu era 
conceput independent de ideile pe care primul dintre aceştia le exprimase în 1803 
cu privire la potenţialul militar al popoarelor slave ca forţă antinapoleoniană!“. 

După cum avea să afle curând, misiunea de transpunere în realitate a propa- 
gandei exagerate privind înrudirea religioasă a Rusiei cu popoarele balcanice era 
imposibil de îndeplinit. Aparenta simplitate a planului de diversiune era contrazisă 
încă de la primul contact cu problemele reale, de coordonare şi înarmare a unei 
armate indisciplinate, neinstruite şi vorbind dialecte slave diferite. Amiralul nu 
luase serios în considerare chestiunile logistice legate de echiparea, hrănirea şi, 
desigur, înarmarea soldaţilor. Ruşii nu aveau garanţia că turcii vor fi bucuroşi să 
participe la un plan ce prezenta un asemenea risc pentru interesele lor. 

La sfârşitul lui iunie, invazia lui Napoleon şi situaţia din Balcani l-au deter- 
minat pe Ciceagov să renunţe la proiect, acesta rămânând un element destul de 
obscur şi ciudat în culisele istoriei Chestiunii Orientale. Întâmplarea i-a atras o 
caracterizare usturătoare din partea lui Langeron : 


Capul lui era ca un vulcan ; în fiecare clipă crea un nou proiect şi i se părea că acest 
plan, de obicei absurd şi irealizabil, să fie dus la îndeplinire imediat... A fost 
ministrul Marinei vreme de trei ani şi în perioada asta a distrus marina. Pe uscat nu 
avea noţiunea de datorie şi necunoaşterea modului nostru de organizare şi a manevrele 
noastre l-au făcut de tot râsul în faţa armatei. 


Alţi memorialişti au fost mai îndurători cu el, descriindu-l ca fiind o persoană 
amabilă, decentă, plină de patriotism!S. Din punctul de vedere al studiului nostru, 
cea mai mare contribuţie a amiralului a fost faptul că a pus în evidenţă încă un 
aspect al relaţiilor ruso-române. Înainte de a porni spre nord pentru confruntarea 
cu Napoleon, în care va pierde din nou la Berezina, el s-a adresat divanului 
muntean, condus de susţinători ai Rusiei, şi le-a cerut să strângă o armată de 
douăzeci de mii de oameni. Dată fiind starea Principatelor la sfârşitul războiului, 
această cerere era imposibil de îndeplinit. Mai mult, când a cerut o armată 
formată din oameni de rând, Ciceagov nu a ţinut seama de teama boierilor că, 


13. Locontenent-colonelul A. Polev către amiralul P.V. Ciceagov, 7 (19) aprilie 1812, Sankt 
Petersburg. Narocinitki et al., VPR.,VI, pp. 360-362. 

14. Panaitescu, pp. 18-19. 

15. L.A. Langeron, Mémoires de Langeron (Paris, 1902), pp. 1-2. O altă descriere a lui Ciceagov 
se gáseste in Mémoires de la Comtesse Edling (Moscova, 1888), pp. 90-91. 

mai apoi, ţăranii ar putea folosi armele împotriva stăpânilor lor. O săptămână 
mai târziu, el adresa şi divanului moldovean o rugăminte similară. 

Cererea în sine era logică. Amiralul voia să formeze o miliţie bine înarmată 
şi o armată permanentă care să apere Principatele. Răspunsurile celor două 
divanuri demonstrează încă o dată dorinţa ocârmuirii pământene de a-i sprijini pe 
ruşi doar atâta vreme cât acest lucru era în interesul ei. După obişnuita declaraţie 
de supunere faţă de ruşi, divanurile au înaintat analize detaliate ale rezultatelor 
pe care le-ar avea planul lui Ciceagov privind militia. „Întâmpinăm greutăţi 
foarte mari, ceea ce face participarea noastră la un asemenea proiect destul de 
anevoioasă”. Moldovenii au declarat înainte de toate că ei nu vor să se înarmeze. 
„Vreme de mai bine de două veacuri locuitorii Moldovei au renunţat de tot la 
deținerea de arme”. Divanul spunea că ţăranii se concentraserá asupra „cultivării 
pământului” şi că erau nepriceputi într-ale artei războiului. Această afirmaţie era 
susţinută de consulul francez, Parant, care scria despre aceştia că sunt „absolut 
pasivi”. Într-o ţară plină de tâlhari şi criminali, spunea divanul, „mai degrabă va 
privi ţăranul ca un simplu spectator la prădarea propriului pământ decât să îi 
respingă prin forţă pe jefuitori"!6. Divanul Moldovei prevedea că, dacă ruşii vor 
încerca să-i silească pe ţărani să se înroleze în miliţie, atunci rata dezertării va fi 
atât de mare încât întregul plan ar deveni de prisos. Conducerea locală găsea că 
proiectul lui Ciceagov e absolut irealizabil din punct de vedere logistic. O 
asemenea forţă presupunea un serviciu militar de cinci ani şi asigurea hranei, 
imbrácámintii şi lefurilor, ceea ce ar fi vlăguit economia Principatului”. 

Acest refuz absolut de a se alătura puternicei autorităţi ruse din Principate 
ilustrează din plin eforturile pe care trebuiau să le facă ruşii pentru a-şi determina 
susţinătorii să participe la o anumită acţiune. Dificultăţile obiective pe care le 
întâmpina planul privind organizarea unei miliții ar fi fost ele însele suficiente 
pentru a împiedica realizarea lui. Însă faptul că nu i-au fost recunoscute nici 
măcar aspectele pozitive demonstrează că guvernarea locală nu era dispusă să fie 
marioneta ruşilor, nici chiar după şase ani de „război de eliberare”. 

În august 1812, Ciceagov se îndrepta către nord pentru a participa şi el la 
bătălia împotriva lui Napoleon. Apoi, vreme de un deceniu, activităţile militare 
ruse din Principate au fost apoi mai puţin intense, până când revoluţia greacă a 
stârnit un nou val de interes. Pregătirile pentru un nou război ruso-turc au 
reînceput de abia în anii 1826-1827. 


16. Parant către Talleyrand, Iaşi, 20 decembrie 1805, în Rosetti, p. 404. Pentru textul răspunsurilor 
formulate de divanuri cu privire la organizarea de miliții, vezi Rosetti, pp. 694-702. 
17. Rosetti, pp. 694-702. 

III. Perioada domniei lui Ipsilanti în cadrul 
guvernării de ocupaţie 


În timpul primei etape de ocupaţie, din decembrie 1806 până în martie 1808, 
ruşii au guvernat Principatele prin intermediul divanurilor. Omul lor de legătură 
era un susţinător dovedit, Constantin Ipsilanti. Prima dată ca domnitor al Moldovei 
între anii 1799 şi 1801, iar apoi ca domnitor al Țării Româneşti din 1802 în 1806, 
acesta se aflase mai bine de zece ani într-o poziţie care îi permisese să profite de 
consolidarea puterii ruse. Averea lui a sporit o dată cu influenţa ţaristă, iar când 
ruşii sufereau înfrângerea diplomatică din 1806, Ipsilanti îşi pierdea postul de 
domnitor muntean. După ce a fost mazilit în vara acelui an, a fost nevoit să fugă 
în Rusia pentru a-şi salva viaţa şi a-şi putea continua cariera. În drumul său către 
nord, spre Sankt Petersburg, trimitea mereu scrisori ţarului îndemnându-l să 
acţioneze. De la Camenița el scria: „Oare va privi Maiestatea Voastră cu 
indiferenţă la toate acestea ? "5, Ajuns în capitală, şi-a susţinut cauza pe lângă 
sfetnicii ţarului şi pe lângă Alexandru însuşi. Propunerile lui privind o invazie 
rusă erau abil prezentate şi completate de o analiză militară şi politică a posibilelor 
rezultate avantajoase pe care le-ar avea o invazie rapidă. Ipsilanti pleda pentru 
acordarea de sprijin financiar şi militar atât pentru el, cât şi pentru poporul său. 
Înşelat de insistența cu care ruşii luau în considerare perspectiva diplomatică mai 
largă, el a fost foarte surprins să fie printre ultimii oameni din capitală care au 
aflat de ordinul de invadare. Nu peste mult timp, a revenit în Principate şi a 
primit rolul de om de legătură între administratiile locale şi armata de ocupaţie. 
El a ajuns la laşi pe 7 decembrie şi la Bucureşti pe 15 decembrie”. 

Curând, Ipsilanti a devenit personalitatea civilă dominantă. Singurul lui 
oponent posibil, celălalt domnitor mazilit în vara lui 1806, Moruzi, se compro- 
misese deja până la sfârşitul anului din cauza unor declaraţii francofile premature. 
El crezuse că forţele ruse nu se vor mişca atât de repede şi a plătit preţul acestei 
presupuneri : pierderea ataşamentului protectorului său”. 

Încă de la început s-a iscat un conflict între Ipsilanti şi forţele ruse. Armata îl 
privea doar ca pe un ajutor în eforturile diplomatice şi militare ale Rusiei, în 
vreme ce el se considera cârmuitor al Principatelor. Această diferenţă de păreri 
a dus la şaisprezece luni de interacţiune neconstructivă între domnitor şi Rusia. 


18. Casso, p. 25. Xenopol, IX, pp. 252-266. Vezi scrisoarea consulului austriac, Hammer, către 
Stadion, Iaşi, 14 mai 1807, în Hurmuzaki, XIX-2, pp. 415-416. Vezi scrisoarea lui Ipsilanti 
către Czartoryski, Camenița, 31 august 1806, în Panaitescu, pp. 30-36. 

19. J. De Maistre, Œuvres complètes, X, citat de Casso, p. 27, nota de subsol 5. 

20. Scrisoarea lui Moruzi către Napoleon, Slobozia, 3 decembrie 1806. Rosetti, pp. 463-465. 
Casso, p. 26. 

În august, Ipsilanti a propus să întreţină o armată rusă de cinzeci până la şaizeci 
de mii de oameni în Principate, fără nici un cost pentru Alexandru I. Voia ca ruşii 
să invadeze Ţările Române şi îi promitea ajutorul. Trupele au venit, însă ajutorul 
dat s-a dovedit insuficient încă de la început. Ipsilanti mai promisese să obţină şi 
sprijinul sârbilor şi al populaţiei locale. Erau promisiuni pe care nu putea spera 
să le îndeplinească, dar pe care ruşii şi le-au adus aminte şi i le-au reamintit şi lui 
din când în când în lunile ce au urmat. De asemenea, simţea că e de datoria lui 
să-i identifice pe duşmanii Rusiei din Principate, care, printr-o extraordinară 
coincidenţă, s-au dovedit a fi propriii lui duşmani politici : familia Suţu, Callimachi 
şi alti contracandidati. „Aceştia îl întrec, de e posibil aşa ceva, pe orice Robespierre, 
Marat şi Danton al Revoluţiei Franceze”. Ruşilor le-a spus că: „a venit vremea 
să tăiem itele pânzei pe care o urzesc”?l. 

Curând, forţele de ocupaţie au putut vedea care erau metodele lui Ipsilanti. Pe 
29 decembrie, acesta i-a adunat la reşedinţa lui pe boierii rămaşi în Bucureşti şi 
le-a cerut să facă un legământ de credinţă faţă de ţar şi faţă de el. A profitat de 
prezenţa ruşilor în capitală pentru a conferi autenticitate pretenţiei sale de a fi 
conducătorul permanent al Principatelor. Faptul că ruşii nu au aprobat această 
mişcare nu însemna prea mult pentru el. Într-o scrisoare către Czartoryski, arăta 
că se crede învestit de către guvernul rus cu o mare libertate de acțiune”. Când 
ministrul Afacerilor Externe al Rusiei, Budberg, a auzit de manevra lui Ipsilanti 
i-a trimis o scrisoare plină de furie ofițerului comandant al armatelor din Principate, 
I.I. Michelson. „Nu vá pot ascunde... faptul că Maiestatea Sa Imperială s-a 
întristat auzind despre această poruncă.” Budberg a repetat faptul că politica 
Rusiei din acel moment nu urmărea nici anexarea Principatelor de către imperiu, 
nici scoaterea lor de sub suveranitatea teoretică a otomanilor. Obiectivele Rusiei, 
spunea Budberg, erau de a reinstaura drepturile şi privilegiile Moldovei şi Țării 
Româneşti. „Aceasta fiind declaraţia pe care am publicat-o înaintea intrării 
trupelor noastre în regiune, cum am putea cere locuitorilor să facă legământ ? " 
Budberg a subliniat intenţiile ţarului de a-l face pe Ipsilanti domnitor doar 
temporar, pe durata ocupaţiei. Era limpede că Ipsilanti nu avea dreptul de a 
invoca numele ţarului şi sprijinul rusesc pentru un jurământ de credință”. 

E posibil ca Ipsilanti să fi fost victima unor indicaţii obscure în ceea ce 
priveşte jurământul şi, în mod sigur, a fost victima propriei nerăbdări în relaţiile 
sale cu Rusia. În timpul primei perioade de ocupaţie a făcut cunoscut faptul că îi 


21. N. Dubrovin, „Materiali dla istorii Tarstvovania Aleksandra I-go”, in Voennii Sbornik, 5 mai 
1864, pp. 3-4. Ipsilanti cátre Czartoryski, Camenita, 31 august 1806. Panaitescu, pp. 33-36. 

22. Dubrovin, op.cit. Ipsilanti către Czartoryski, Bucureşti, 24 iulie 1806. Panaitescu, p. 29. 

23. A. Ia. Budberg, ministru al Afacerilor Externe, către comandantul armatei moldoveneşti, I.I. 
Michelson, 1 (13) februarie 1807, Sankt Petersburg. Narocnitki et al., VPR., III, p. 497. 
Ipsilanti către Czartoryski, Sankt Petersburg, 18 noiembrie 1806. Panaitescu, pp. 43-45. 

considera pe ruşi insuficient de energici. Lui Czartoryski i s-a plâns de nehotărârea 
conducerii locale, remarcând o dată că un ordin de marş era dat de trei sau patru ori 
şi întotdeauna contramandat. Lipsa unui sprijin vizibil din partea ruşilor pentru 
poziţia pe care o ocupa era o piedică în calea încercării lui de a-şi clădi propria 
bază de putere în Principate. Investise mult din propria avere în această direcţie şi 
se temea că nu îşi va recupera investiţia. Ipsilanti era convins că, din cauza 
tacticii lor tărăgănate, ruşii pierdeau o deosebită ocazie militară şi diplomatică 
de a ridica la luptă popoarele din Balcani şi, în acelaşi timp, suferea pentru 
ezitarea lor. Consulul englez, Summerer, remarca iritarea profundă ce apăruse în 
relaţiile dintre Ipsilanti şi forţele de ocupaţie : 


În armata generalului Michelson domneşte o mare dezordine... Profunda neînțelegere 
dintre generali te face să crezi că lucrurile nu merg atât de bine cum ar trebui. 
Domnitorul (Ipsilanti), care discută frecvent cu generalul aflat la comanda armatelor, 
se amestecă peste tot, chiar şi în treburi care nu îl privesc... într-un cuvânt, planul nu 
funcţionează şi, dacă va funcţiona cândva, va fi cu siguranţă nevoie de un cu totul alt 
sistem. 


Conflictul lui Ipsilanti cu generalii se poate vedea şi din scrisorile lui către 
Czartoryski, unde scria că Michelson trebuie să fi fost cândva un soldat deosebit 
de bun, „dar se pare că vârsta şi boala i-au afectat moralul”2%. 

În timp ce ruşii tărăgănau lucrurile şi Ipsilanti se amesteca în treburile lor, 
paşa Mustafa Baraiktar a devenit un duşman foarte puternic. Iritarea ruşilor cu 
privire la Ipsilanti ajunsese să aibă un singur motiv şi anume incapacitatea lui de 
a furniza provizii trupelor. Într-o scrisoare din data de 31 ianuarie 1807, Budberg 
îl critica pe domnitor pentru că dăduse informaţii incorecte şi nu furnizase 
suficiente provizii armatei. Pentru moment, ruşii nu aveau altă opţiune decât să 
colaboreze cu el, iar în martie 1807 puterea lui Ipsilanti asupra ambelor Principate 
a devenit oficială. 

Duşmanilor politici pe care Ipsilanti îi avea în Principate nu le-a luat mult ca să 
profite de ostilitatea dintre acesta şi armata rusă. Michelson a reacţionat la 
numirea lui Ipsilanti în fruntea Principatelor spunând deschis că „în mâinile 
turcilor cum am găsit-o eu, tara o ducea mai bine"? "Multi dintre cei ce se 
împotriveau domnitorului, boieri şi clerici, fugiseră la Braşov, având grijă ca 
înainte de a pleca să-i roage atât pe ruşi, cât şi pe turci să nu le distrugă casele. 


24. Raportul consulului englez la Bucureşti, Summerer, poate fi găsit în Rosetti, p. 479. Data 
raportului e 22 februarie 1807. 

25. Dubrovin, op.cit., p. 4. Vezi traducerea germană a scrisorilor dintre Ipsilanti şi opoziţia sa, 
trimise de la Sibiu şi datate 1 august 1807. Printre cei care au semnat răspunsul se află figuri 
importante de la Braşov (Kronstadt), precum Dimitrie Ghica, Constantin Filipescu şi mitropolitul 
Dosoftei, Hurmuzaki, XIX-2, p. 443. 

Ín frunte cu mitropolitul de la Bucuresti, care initial fusese de acord cu forta de 
ocupatie, boierii au trimis un memoriu lui Michelson in iulie 1807, cerándu-i sá-i 
elibereze de „oprimarea si poverile datorate abuzurilor lui Ipsilanti” şi solicitând, 
de asemenea, protecţie şi o mai bună administrare din partea ruşilor”. Ipsilanti 
considera că boierii sunt injusti în cererile lor si că fuseseră pe nedrept stárniti 
împotriva lui. 

Prima jumătate de an a războiului ruso-turc a fost aproape un dezastru pentru 
toti cei aflaţi de partea aliaţilor. Ruşii nu obtinuserá un câştig diplomatic şi 
militar suficient, locuitorii Principatelor erau daţi de pe mâna unei puteri oprima- 
toare pe mâna alteia asemenea, iar puterea locală era complet dezbinatX?". A 
eşuat până şi încercarea de a creşte cantitatea de provizii prin numirea diploma- 
tului rus Serghei Laşkarev ca preşedinte al ambelor divanuri, deoarece lunga 
experienţă căpătată în Principate nu-l pregătise pentru a face faţă unei situaţii atât 
de haotice”. 

Cum în vară războiul ajunsese la un punct mort, ruşii au recunoscut incapaci- 
tatea lui Ipsilanti de a-şi îndeplini cum se cuvine sarcina pe care i-o incredintaserá. 
În schimb, acesta a devenit din ce în ce mai critic la adresa ruşilor. A continuat 
să-şi facă cunoscute părerile despre problemele militare şi a stârnit câţiva ofiţeri 
împotriva lui, lucru de care era conştient. Într-o scrisoare către Michelson, scria 
că mai mulţi ofiţeri ruşi îl criticaseră în public şi se înhăitaseră cu boierii 
francofili din Bucureşti. Se simţea înşelat de cei cărora le fusese atât de devotat. 
„De asemenea, am hotărât să demisionez şi să plec în Rusia. Persecutat, vânat de 
generalii ruşi, Ipsilanti va împiedica producerea publică a unui spectacol bizar şi 
scandalos chiar.” Scria asta în iunie, într-un moment în care nu ar fi putut bănui 
ce tulburare diplomatică va crea retragerea cu care ameninţa”. Lipsurile ruşilor 
şi scăderea numărului de locuitori au continuat, iar poziţia delicată în care se 
găsea Ipsilanti era acum evidentă. Sarcinile pe care le avea de îndeplinit ar fi 
copleşit şi un om foarte capabil şi conştiincios. În aceste condiţii, el a continuat 
să ducă o politică fanariotă, ceea ce a determinat prăbuşirea lui şi a Principatelor. 
Situaţia îi era îngreunată si mai tare de opoziţia ce se forma împotriva lui”. În 
acea vară Ipsilanti îi scria lui Budberg că Miloradovici, comandantul rus de la 


26. Textul unei asemenea petiţii se găseşte în Rosetti, pp. 490-491. Vezi de asemenea scrisoarea lui 
Ipsilanti către Budberg, februarie 1807. Panaitescu, pp. 46-50. 

27. Dubrovin, op.cit., pp. 4-5. Vezi de asemenea scrisoarea lui Ipsilanti către Budberg, Focşani, 
24 mai 1807. Panaitescu, pp. 57-61. 

28. G.S. Grosul, ,K voprosu ob ucerejednii i stanovlenii generalnogo russkogo konsulstva v 
Dunaiskih Kniajestvah i Bessarabii (konet XVIII naceal XIX vv.)", in Dokladí Naucinoi Sessii 
1963 g. (Chişinău, 1964), pp. 4-5. Iorga, History..., pp. 186-187. Xenopol, IX, pp. 276-278. 

29. Dubrovin, op.cit., p. 7. Ipsilanti către Michelson, Focşani, 1 iunie 1807. Panaitescu, 
pp. 61-62. 

30. Nacco, p. 284. 

Bucureşti, îi era ostil si îi descria in amănunt relaţiile strânse ale acestuia cu 
familia francofilá Filipescu şi complicațiile romantice ce aveau să ducă, doi ani 
mai târziu, la înlăturarea lui din post. Ipsilanti îi spunea lui Budberg că se simte 
centrul unei formidabile conspirații francofile la care participă boieri moldoveni 
şi munteni şi generali ruşi. Urâtă purtare, spunea el, „faţă de un loial susţinător 
al Rusiei care şi-a respectat întocmai jurămintele”. Ipsilanti părea să fie singurul 
care avea o asemenea părere. Michelson scria către Sankt Petersburg că a-l avea 
la putere pe Ipsilanti însemna pierderea unei ocazii nemaipomenite de a „arăta 
poporului... că ne preocupă într-adevăr bunăstarea lui"?!. Principatele nu erau 
cel mai bun exemplu pentru a ilustra avantajele pe care le aducea cu sine 
administraţia rusă. 

În august, Ipsilanti, războiul ruso-turc şi politica locală erau toate umbrite de 
evenimente de mult mai mare amploare. Cel mai important dintre ele s-a petrecut 
pe un bac ancorat în mijlocul râului Neman. După ce au fost înfrânți la Friedland, 
în iunie, ruşii au semnat armistițiul cu Napoleon. Tratatul de la Tilsit care a 
rezultat cuprindea prevederi importante privind Balcanii. Prima schimbare ce 
avea să se petreacă în Principate era armistițiul în războiul cu Turcia. În consecinţă, 
primind instrucţiuni necorespunzătoare şi fiind rău sfătuit, generalul Meyendorf 
a semnat pe 5 (17) august pacea de la Slobozia, care prevedea ca ruşii să se 
retragă din Principate distrugând în drumul lor toate fortificațiile şi îmbunătățirile 
făcute şi să înapoieze prizonierii de război. Flotila de pe Dunăre urma să se 
retragă la Odessa. În septembrie ruşii au început retragerea?. Au distrus câteva 
dintre poziţii pentru a nu putea fi folosite de turci şi au numit la conducere un 
comitet provizoriu format din şase boieri". Impactul pe care această turnură a 
lucrurilor l-a avut asupra lui Ipsilanti, care se bucura pe atunci doar de un sprijin 
îndoielnic din partea guvernului rus, a fost dezastruos. Un an şi jumătate mai 
târziu îi scria lui Czartoryski că „am plecat din Bucureşti după ce am semnat cel 
mai ruşinos dintre armistiţii şi nu am părăsit Moldova decât după ce trupele 
Maiestăţii Sale Imperiale au evacuat zona. Voiam să fac unele schimbări, dar mi 
s-a spus foarte politicos că ar trebuie să aştept ordinele Maiestăţii Sale”*%. Pentru 
el, Slobozia fusese un dezastru politic şi financiar. Când a aflat într-un sfârşit 
care sunt condiţiile prevăzute în tratat, Alexandru a refuzat să îl ratifice’, trupele 

ruseşti au primit ordinul de a se întoarce la poziţiile lor, iar ţarul l-a demis pe 
nefericitul Meyendorf explicându-le francezilor: „E greşeala generalului meu. 
Vedeţi bine ce fel de oameni iau în slujba mea. Noi suntem încă puţin asiatici"?6. 
Poate că ţarul a fost ceva mai deschis când i-a explicat acţiunile sale ambasa- 
dorului francez, Savary : „E important de ştiut că, o dată ajuns dincolo de Nistru, 
mai am treizeci şi cinci de marşuri de făcut până la Dunăre”*”. Recombinarea 
alianțelor la Tilsit deteriorase iremediabil poziţia lui Ipsilanti. 

Acesta a fost chemat la Sankt Petersburg în septembrie. Într-unul dintre 
primele sale acte, nesustinut de prezenţa armatei, el a cerut 150.000 de lei de la 
divanul moldovean pentru cheltuieli de călătorie. Divanul a reacţionat dur la 
această cerere şi Ipsilanti a trebuit să plece fără să-şi primească banii. Bucureştiul 
era deja pornit împotriva lui şi acţiunile divanului moldovean demonstrau aceeaşi 
lipsă de susţinere. Tolerantul Michelson a murit în august şi a fost înlocuit de 
generalul A.A. Prozorovski, care nu avea să fie atât de răbdător cu Ipsilanti cum 
fusese predecesorul său. Problemele lui aveau drept cauză zvonurile că, datorită 
formării la Tilsit a alianţei între Rusia şi Franţa, el va trebui să împartă puterea 
cu un personaj francofil, Suţu. 

Când Ipsilanti a revenit în Principate, puterile lui fuseseră deja reduse?. 
Chiar dacă şi-a reocupat funcţiile, trebuia să împartă autoritatea. Varlaam, un 
susţinător de încredere al Rusiei, căpătase mare influenţă în divanul muntean. 
Activitatea de comandant al armatelor ruse din zona capitalei muntene pe care o 
desfăşura generalul Miloradovici continua să îl deranjeze pe Ipsilanti, deoarece 
militarul nu încetase relaţiile de prietenie cu duşmanii domnitorului“. 

Confruntat cu slăbirea poziţiei sale, acesta a început să-şi caute noi aliaţi şi a 
iscodit discret tabăra turcilor şi cea a francezilor. La un „bal” din aprilie 1808, 
după plecarea lui Ipsilanti din Principate, generalul francez Sebastiani i-a spus 
generalului rus Prozorovski că „nu cu mult timp în urmă, acum o lună sau două, 
Ipsilanti a propus Portii ca, dacă îl numeşte pe el domnitor in Moldova si Tara 
Românească, să se supună puterii otomane”. Viclean sau naiv, Ipsilanti sperase 
să primească aprobarea ţarului pentru această mutare în cursul fragilului armistițiu 
între cele două imperii“. 

La sfârşitul lui martie 1808, ruşii l-au demis formal pe Ipsilanti din postul 
ocupat în Principate, făcând astfel oficial ceea ce era deja vizibil de trei luni. 
Deoarece slujise interesele Rusiei şi datorită rangului său nobil, ţarul l-a trimis 
în cele din urmă la o moşie de lângă Moscova, însă nu şi-a primit această răsplată 
meritată imediat, fiind ţinut la Kiev mai bine de un an, în aşteptarea poruncilor 
împăratului. În tot acest timp, a fost preocupat de soarta familiei sale, a trimis 
petiţii prin care cerea să i se redea proprietăţile din Principate şi şi-a exprimat 
îngrijorarea că ar putea fi exilat în Siberia. Îndeplinise foarte puţine dintre 
obiectivele grandioase pe care şi le propusese şi era în egală măsură victima unei 
situaţii imposibile si a propriei ambitii?. 

La întoarcerea ruşilor după eşecul păcii de la Slobozia, consulul francez la 
Bucureşti scria că „ruşii se pregătesc să rămână aici o vesnicie"?. La acel mo- 
ment, ruşii - sau cel puţin ofiţerii însărcinaţi să asigure supraviețuirea trupelor peste 
iarnă - nu priveau lucrurile astfel, ei trebuind să găsească provizii pentru armată 
şi bani şi furnituri pentru spitale. Chiar şi pe timpul armistitiilor, bolile făceau multe 
victime printre soldaţii ruşi din Principate, care pentru a obţine proviziile necesare 
făceau sistematic raiduri ilegale prin satele din apropierea taberelor lor. Prozorovski 
dăduse ordine prin care interzicea aceste activităţi, însă fără prea mare efect. 
Astfel stând lucrurile, afirmaţiile pe care le făcea Ipsilanti doi ani mai târziu, cum că 
„a hrănit armata din belşug,... a construit spitale şi a furnizat doctorii”, par vorbe 
goale“. În martie 1808, după optsprezece luni de ocupaţie rusă, consulul francez, 
Lamare, scria că „ţăranilor nu le-au mai rămas decât ochii cu care să plángá" 4. 


IV. Etapa birocraticá rusá a guvernárii de ocupatie 


Înlăturarea lui Ipsilanti nu însemna rezolvarea problemelor de aprovizionare 
şi de ordine pe care le aveau ruşii în Principate. Cel care l-a înlocuit, senatorul 
Serghei S. Kuşnikov, a moştenit aceleaşi îndatoriri şi responsabilităţi de bază, 
însă avea mai multă putere în chestiunile guvernamentale şi era ajutat de o echipă 
de funcţionari. Folosind puterea reală pe care o deţinea în calitate de conducător 
al Principatelor, ţarul i-a conferit lui Kuşnikov toate împuternicirile pe care le 
avuseseră înainte Ipsilanti şi Laşkarev. 

Şi pentru oficialul rus era la fel de greu ca şi pentru Ipsilanti să-i determine 
pe cei din administraţia locală să fie receptivi la nevoile ruşilor. Importanţa pe 

care a acordat-o introducerii unor practici birocratice occidentale, ugurarea 
poverii ce apăsa pe umerii ţărănimii şi schimbarea structurală a divanurilor 
puteau fi toate susţinute cu argumente raţionale, însă Kuşnikov nu va reuşi prea mult 
să-şi atingă scopurile. Un oficial rus bine intenţionat nu avea să aibă mai mult 
succes decât grecul cel ambițios. 

O dată ajuns în Principate, Kuşnikov a primit instrucţiuni suplimentare de la 
cel care comanda toate operaţiunile din regiune, generalul Prozorovski. Părerile 
pe care acesta le exprima în mesajul său ilustrează atitudinea dispreţuitoare a 
ruşilor faţă de români. Prozorovski îi scria senatorului că una dintre principalele 
probleme ale Principatelor e lipsa de moralitate. După cum spunea el: „nu e 
nimic mai dificil decât să ridici nivelul de moralitate al locuitorilor”. Doar 
introducerea reglementărilor administrative, a educaţiei şi legilor ruseşti putea 
salva cele două ţări de la ceea ce generalul considera o supravieţuire a barba- 
rismului oriental. După părerea lui Prozorovski, administraţia lui Kuşnikov putea 
fi forţa care să stăvilească corupţia atotstăpânitoare, să instaureze legi, să educe 
oamenii şi să-i aducă înapoi pe cei care fuseseră alungaţi de regimurile anterioare. 
Cea mai importantă sarcină a lui avea să fie codificarea legilor, „inexistente aici "46, 
dar îi revenea şi reconstruirea completă a societăţii şi civilizaţiei din Principate. 
El trebuia să dea Principatelor aspectul unei provincii ruseşti de dincolo de graniţă. 

Instrucţiunile ţarului erau mai vagi decât cele venite de la Prozorovski. El 
scria că „principalul obiectiv ce vă revine trebuie să fie asigurarea aprovizionării 
armatei mele... ”. În acelaşi timp, Kuşnikov trebuia să se incredinteze că „locuitorii 
nu vor îndura greutăţi inutile”* pentru a sustine armata. 

De la bun început, Kuşnikov a subliniat în fata celor două divanuri faptul cá 
primul lucru pe lista lui de priorităţi era să asigure furnizarea corespunzătoare de 
provizii şi că sarcinile mai vizionare cuprinse în scrisoarea lui Prozorovski 
rămâneau doar pe plan secund. Totuşi, prima îndatorire nu putea fi îndeplinită 
decât dacă erau atinse obiectivele secundare“. 

Încercările senatorului de a introduce funcţionari profesionişti ruşi în sistemul 
de guvernare prin divan pentru a remedia problemele privind aprovizionarea 
constituiau o inovaţie. În timpul celor doi ani petrecuţi la conducerea Principatelor, 
adică până în aprilie 1810, el a lucrat cu administraţia locală prin intermediul 
unei ierarhii de funcţionari retribuiti ce cuprindea un şef al biroului central, 

secretari, interpreti, contopisti, ajutoare de contopisti, inspectori şi un registrator^. 
El a incercat sá facá ordine in cele douá administratii locale impresionándu-i pe 
boieri cu eficacitatea versiunii ruseşti a unei birocratii occidentale“. Dar acest 
fapt nu era suficient pentru a schimba un sistem corupt vechi de un secol şi, în 
curând, Kuşnikov a recunoscut că misiunea lui e imposibil de realizat?!. 

El încercase mereu să crească numărul şi să amelioreze calitatea funcţionarilor 
din subordinea sa, dar, dată fiind condiţia funcţionarilor ruşi din provincii în 
secolul al XIX-lea, acest lucru era dificil de încercat. Posturile birocratice 
inferioare nu atrágeau candidati de foarte bună calitate. De pe vremea lui Petru I, 
statul şi sistemul său birocratic nu fuseseră niciodată pregătite corespunzător 
pentru uriaşa povară a guvernării unui imperiu de mărime continentală. În 
Principate, condiţiile erau şi mai grele deoarece boierilor le lipsea până şi 
minimul devotament faţă de propria datorie de care dădeau dovadă nobilii din 
interiorul Rusiei. Nu se putea aştepta de la funcţionarii aduşi de Kuşnikov să 
aplice peste noapte reformele imaginate de Prozorovski?. Boierii pământeni nu 
aveau să fie receptivi la acest corp administrativ străin format, aşa cum se 
întâmpla frecvent in Rusia, din „funcţionăraşi, proveniţi din mica nobilime 
săracă, din familii de negustori sau de preoţi de ţară”. După cum remarca Marc 
Raeff, în general slujbaşii şi funcţionarii aflaţi pe treptele inferioare ale ierarhiei 
reprezentau „o adunătură de cea mai joasă speţă : prost plătiţi, lipsiţi de însufleţire, 
uşor de corupt”. 

Asocierea dintre boierii oportunişti şi funcţionarii ruşi făcea ca instrucţiunile 
date de Prozorovski lui Kuşnikov de a ridica moralul locuitorilor să pară un 
obiectiv absurd. Chiar şi în cele mai bune condiţii, această combinaţie ar fi 
constituit o oprelişte în calea transpunerii reformei în realitate. Senatorul rus 
încercă să guverneze în cele mai proaste condiţii, iar eforturile lui erau sortite 
eşecului prin simplul fapt că el credea că legile şi ordinea occidentale pot 
funcţiona într-o regiune care, de mai bine de un veac, nu mai avusese de-a face 
cu asemenea concepte. 

Dar a încercat. Oamenii cu care lucra Kuşnikov trebuiau să facă un studiu 
general asupra sistemului social şi juridic şi resurselor Principatelor**. Temelia 
pe care au încercat ei să construiască noul sistem se caracteriza printr-un nivel 
scăzut de educaţie generală. Din cauza tradiţiei sistemului de guvernare prin 

divan boierii nu erau pregătiţi să lucreze cu legi şi regulamente, proceduri 
formale în instanţă, sisteme de retribuire şi, ca în guvernele Europei, hártogárii 
inutile - jurnale oficiale, registre şi arhive - atât de apreciate de oamenii lui 
Kuşnikov. Aceştia erau prea puţin sprijiniți în eforturile lor de a regulariza 
sistemul de guvernare. Cu cât se aflau mai departe de Kuşnikov, cu atât funcţionarii 
din Principate erau mai puţin afectaţi de planurile sale? 

Nu a durat mult până când senatorul a avut de înfruntat corupţia de la 
Bucuresti?, iar eforturile lui de a instaura ordinea în divanul muntean au eşuat când 
a ajuns să fie implicat în lupta dintre facțiunea boierului Varlaam şi cea a lui 
Filipescu. Aceştia ocupaseră amândoi posturi în divan pe vremea domniei 
lui Ipsilanti ; Varlaam se alăturase partidei rusofile, iar Filipescu era considerat 
protejatul lui Suţu şi francofil. Disputa dintre ei a ajuns cunoscută în întregul 
Bucureşti şi consulul francez, Le Doulx, scria că „un alt lucru care a contribuit 
din plin la ruinarea Ţării Româneşti e un fel de război al intrigilor între două 
partide care i-a dezbinat pe toti boierii..."?7. 

Varlaam nu putea concura cu Filipescu deoarece atât el, cát şi partida rusofilá 
căpătau prea puţin sprijin din partea lui Kuşnikov. De pe poziţia lui de vistiernic, 
Filipescu domina divanul muntean şi politica de la Bucureşti în general, avându-l 
drept protector şi susţinător pe generalul M.M. Miloradovici, comandant al 
trupelor ruseşti din zona capitalei. Pe măsură ce generalul se afunda în datorii 
faţă de el, Filipescu îl avea tot mai tare la mână. Mai târziu, Miloradovici 
a devenit iubitul fiicei lui Filipescu, Anica (Ancuta)??, şi acesta a profitat de 
relaţie pentru a-şi întări autoritatea la Bucureşti şi pentru a-i transmite un mare 
număr de secrete militare consulului francez, Le Doulx. Trebuie menţionat 
faptul că Miloradovici nu era singurul care îşi găsea ibovnice printre localnice. 
Bantig-Kamenski, care a trecut prin regiune în perioada 1808-1809, scria cá, 
întrebat fiind „Ce mai face soţia dumneavoastră ? ”, un general a răspuns: „Care 
dintre ele? Cea pe care am lăsat-o in Rusia sau cea pe care o am aici ? ". În mod 
obişnuit, asemenea preocupări trebuie văzute doar ca nişte porniri normale 
pentru nişte bărbaţi aflați departe de casă, însă în Principate, cu nobilimea lor 
profund politizată, legăturile de acest gen puteau deveni o excelentă supapă de 

siguranţă, iar relaţia amoroasă dintre comandantul armatelor din zona Bucureştiului 
şi fiica celui mai puternic om din divan putea ajunge să afecteze atât politica 
militară, cât şi pe cea civilă*?. Începând cu vara lui 1807 şi până la sfârşitul lui 1809, 
Filipescu a susţinut cu succes grupul ce se împotrivea lui Ipsilanti şi ruşilor şi a 
avut o influenţă negativă asupra administraţiilor de ocupaţie conduse de acesta 
din urmă şi de Kuşnikov. 

Prinţul Piotr Ivanovici Bagration a preluat controlul armatei muntene în 
august 1809, iar prezenţa lui constituia o ameninţare pentru imperiul lui Filipescu. 
Lipsa de moralitate a situaţiei nu îl deranja pe Bagration cât îl deranja incapacitatea 
divanului de a furniza armatei ruseşti proviziile necesare“. Încercările lui Kuşnikov 
de a adapta structura administrativă rusă la sistemul din Principate nu aduseseră 
îmbunătăţiri. Starea de decădere a regiunii atinsese un asemenea grad încât 
drumurile şi podurile ţării erau grav deteriorate. Rutele de aprovizionare erau 
amenințate şi liniile de comunicaţie erau avariate. Dezorganizarea era general 
valabilă, astfel că nu exista nici o garanţie că staţiile de poştă puteau hrăni şi 
adăposti caii curierilor sau oferi cai de schimb“. Țărănimea, principala furnizoare 
a armatei, răspundea presiunilor crescânde plantând din ce în ce mai puţine 
culturi?, ştiind că ispravnicii vor lua bir pe fiecare bob“. Bagration mai era 
neliniştit şi din cauza tendinței ţăranilor de a da vina pe ruşi şi nu pe propriul 
guvern pentru greutăţile lor“. 

Prinţul era un bun militar şi îşi dădea seama care sunt problemele. Erau 
probleme clare : sistemele de aprovizionare nu funcționau. De asemenea, el avea 
soluţii simple şi pretindea schimbări imediate, ca un om obişnuit să lucreze în 
cadrul unei structuri de comandă suficient de bine organizate. Voia ca distincţia 
dintre funcţiile militare şi cele civile să devină clară şi să pună capăt la ceea ce 
considera a fi o preocupare excesivă pentru instituţiile guvernării locale. Bagration 
i-a scris lui Kuşnikov, cerându-i să facă un plan care să garanteze provizii 
suficiente pentru campania din primăvara următoare. Îi era clar şi lui si 
ajutoarelor lui că „pământul e destul de bogat să susţină şi de două ori mai mulţi 
soldaţi decât sunt acum aici”. Asistentul lui, Iosif Fonton, scria că numai din 

cauza ,hotiei divanului" armata rusă nu primea proviziile necesare. Pe scurt, 
populaţia locală nu se alătura campaniei ruşilor ; nu slujea obiectivelor Rusiei. 
Bagration scria cu amărăciune despre corupţia şi reaua credinţă a celor „pentru 
care Împăratul sacrifică sânge rusesc... şi cărora le apără credinţa, vieţile, casele şi 
proprietăţile”. Pentru ruşi problema era limpede: lipsa proviziilor se datora 
faptului că „nu exista nici bunăvoință si nici guvernare fermá"66. 

Pentru ruşi direcţia de urmat era clară : expulzarea lui Filipescu şi încredințarea 
puterii lui Varlaam, sau cel puţin facțiunii rusofile. Apoi, Bagration voia să instituie 
un guvern civil „strict, exigent... într-un cuvânt, militar”€. Pe tronul de dom- 
nitor nu-l voia nici măcar pe boierul rusofil Scarlat Sturdza, o asemenea alegere 
reprezentând un pas înapoi. Era clar că generalul voia să transforme Principatele în 
provincii ruseşti pe care să se poată conta. După cum îi scria lui Rumiantev 
în ianuarie 1810: „Pentru a guverna Principatele trebuie să ne apropiem puţin 
câte puţin de legile şi obiceiurile ruseşti”. Bagration încuraja Sankt Petersburgul 
să trimită aici un reprezentant oficial cu puteri depline care să se ocupe de această 
„situaţie deplorabilá"S*, E] înţelegea problemele ruşilor şi avea o soluţie rusească, 
însă nu era conştient de faptul că rezolvarea nu putea fi impusă de sus. 

O privire superficială asupra vieţii de zi cu zi din Tara Românească e suficientă 
pentru a avea dovada coruperii lui Filipescu. Mai târziu, a ieşit la lumină faptul 
că el nu era vinovat doar de încălcarea legii. Intrigile antiruseşti pe care le tesuse 
alături de francezi şi de turci deveniseră atât de bine cunoscute la sfârşitul lui 1809, 
încât ambasadorul rus la Viena i le semnala lui Prozorovski. Alte surse indicau 
că prin intermediul lui erau transmise către turci informaţii privind numeroase 
manevre militare ruseşti. 

În decembrie 1809, Bagration a început să-i aducă acuzaţii personale 
lui Filipescu. Miloradovici a răspuns apărându-l pe tatăl iubitei sale şi acuzându-l 
pe Varlaam că ar fi adevăratul duşman al Rusiei. Într-un moment în care 
operaţiunile militare ale ruşilor nu erau prea încununate de succes, scena disputei 
dintre cei doi generali cu privire la un politician muntean oferea un spectacol 
curios consulilor şi locuitorilor Bucureştiului. Conflictul a ajuns atât de departe 
încât Bagration a solicitat conducerii de la Sankt Petersburg transferul lui 
Miloradovici şi expulzarea lui Filipescu din Principate”. În februarie 1810, 
cererile lui erau îndeplinite; Miloradovici era trimis la Kiev, iar Filipescu, 


66. Fonton către Bagration, decembrie 1809, Bucureşti. /bidem, pp. 216-217. 

67. Ibidem, p. 213. 

împreună cu nouăsprezece dintre membrii familiei şi cinzeci şi unu de servitori, 
au luat drumul exilului in Rusia”. 

Tot acest episod reprezintă un exemplu edificator pentru impactul politicii 
locale asupra planurilor Rusiei, fie ele militare sau civile ; acestea au avut de 
suferit în decursul celor doi ani. Ipsilanti a fost o victimă timpurie a intrigii, iar 
eforturile lui Kuşnikov au fost zădărnicite de toată povestea. Bun observator, Le 
Doulx scria în legătură cu acest incident că „cele două părţi cumpără posturi în 
administraţie aruncând o grămadă de aur în dreapta şi în stânga, aur pe care, o 
dată ajunşi la putere, îl recuperează însutit”?. La plecarea lui Filipescu în exil, 
a fost nevoie de patruzeci de trăsuri şi căruţe pentru a transporta lucrurile familiei”. 

După expulzarea lui Filipescu şi transferarea lui Miloradovici, ruşii au adus în 
sfârşit divanul muntean sub dominaţia partizanilor rusofili conduşi de Varlaam, 
pe care puteau conta. Bagration a instruit divanul cu privire la îndatoririle sale şi 
a precizat clar că „fiecare lacrimă ce va curge pe obrazul unui nevinovat va cădea 
grea ca o piatră pe conştiinţa ocármuirii acestui pimánt""*. Însă a pretinde 
boierilor compasiune era la fel de zadarnic ca şi a le cere să simtă „dragoste 
pentru pământul patriei lor”. 

Confruntat cu intrigi atât de puternice, Kuşnikov nu putea face mare lucru. 
Episodul Miloradovici-Filipescu l-a împiedicat să-şi îndeplinească principala 
misiune, cea de aprovizionare a armatei, iar acest eşec, alături de implicarea lui 
în corupţia din Principate şi de boală, au dus la demiterea senatorului. 

Lucru de înţeles, realizările lui în perioada în care a fost preşedinte al celor 
două divanuri au fost mărunte. A reuşit, într-adevăr, să pună administraţia 
Principatelor pe temelii cât de cât mai bine orânduite, făcându-i pe boieri să fie 
conştienţi cel puţin de faptul că există reglementări legale şi proceduri de 
guvernare. După sosirea lui în Principate, îmbunătăţirea modului de tinere a 
registrelor şi a documentelor oficiale a pus totuşi ordine în haosul de aici. A 
încercat să introducă un cod penal uniform? şi, de asemenea, a făcut schimbări 
în administraţia zonei din Moldova situată la est de râul Prut - fâşia de pământ 
care a ajuns să fie cunoscută în timpul ocupaţiei ruseşti cu numele de Basarabia. 
Sub control turcesc, aceasta fusese divizată în trei regiuni distincte : Moldova de 
peste Prut, zona din jurul cetăților turceşti şi Bugeac. La două luni de la ocuparea 
Principatelor, armata rusă a expulzat în Crimeea întreaga populaţie de etnie 
tătară din Bugeac. Locuitorii regiunii turceşti au fost consideraţi prizonieri de 

război, dezarmati imediat şi trimişi in Rusia/$. Aceste teritorii pustii au fost 
încorporate în Imperiul Rus cu statutul de domenii ale coroanei. Moldova de 
peste Prut a rămas în cea mai mare măsură sub administrarea divanului Moldovei”. 
Kuşnikov i-a încurajat pe refugiații de dincolo de Dunăre să se stabilească in 
regiunile pustii ale nou-anexatului domeniu al coroanei. 

Cu excepţia câtorva inovaţii minore, modul de guvernare de zi cu zi a 
Principatelor rămăsese acelaşi. Ispravnicii continuau „să ia, fără ruşine sau fără 
a face din asta un secret, mobilele, animalele şi banii fiecărui (iran"??. La nivel 
local, oamenii nu se puteau bucura de nici unul dintre beneficiile preconizate de 
Prozorovski în instrucţiunile sale către Kuşnikov. 

Senatorul a avut mai mult succes în administrarea Moldovei decât în cea a 
Ţării Româneşti. Stabilitatea şi ordinea au fost instaurate mai repede la Iaşi 
datorită faptului că boierii moldoveni, mai înstăriți şi mai uniţi în general decât 
muntenii, au cooperat mai bine cu Kuşnikov, dându-şi seama că se va dovedi mai 
profitabilă colaborarea cu ruşii decât un conflict asemenea celui de la Bucureşti”. 

Încercarea de a introduce proceduri administrative organizate, care să spo- 
rească sprijinul logistic acordat armatei şi credibilitatea boierilor, a eşuat în 
ambele Principate. Nobilimea locală a continuat să vadă în cârmuirea ţării un 
mijloc de îmbogăţire personală şi să treacă cu vederea mizeria în care trăia cea 
mai mare parte a ţărănimii şi nevoile ruşilor. 

Kusnikov a plecat din Principate în martie 1810% şi a fost înlocuit în funcţia 
de preşedinte al divanurilor de V.I. Krasno-Milaşevici, care a rămas pe acest post 
până la retragerea ruşilor în vara lui 1812. Krasno-Milaşevici a moştenit sistemul 
lui Kuşnikov şi nu a făcut schimbări semnificative în privinţa politicii admi- 
nistrative. În cei doi ani petrecuţi de el în Principate, mărimea aparatului 
birocratic rusesc de la Iaşi şi Bucureşti a crescut. În ultima etapă a războiului cu 
turcii, şi-a petrecut din ce în ce mai mult timp veghind la punerea bazelor 
viitoarei administrații a Basarabiei*. Desi era mai realist şi, în general, mai 
puţin popular decât predecesorul lui, nici el nu a putut îmbunătăţi substanţial 
modul de aprovizionare a armatei. Mandatul său de preşedinte rus al instituţiilor 
aflate la conducerea Principatelor nu a fost unul fecund. Sub conducerea lui 
Varlaam, sistemul de guvernământ din Ţara Românească a ajuns să nu fie „mai 
demn de laudă decât cel al lui Filipescu”®. 

V. Impactul economic al ocupaţiei 


În 1806, starea economică a Principatelor era dovada efectelor nefaste pe care 
le avusese un veac de domnii fanariote şi chiar şi în aceste condiţii călătorii ruşi 
aflaţi în trecere pe aici spuneau că o conducere eficientă ar readuce regiunii 
prosperitatea. Totuşi, până în 1812, războiul şi ocupaţia au adus Moldova şi Ţara 
Românească într-o stare jalnică. 

Ipsilanti le promisese oficialilor ruşi un ajutor substanţial pentru armatele lor 
invadatoare, care, încă de la început, au depins de administraţia locală pentru 
aprovizionarea cu nutreţ, fân, grâu, lemn, ovăz, hrişcă, hrană şi materiale 
medicale. Pentru a asigura o producţie bună, autorităţile ruseşti nu le permiteau 
românilor să se înroleze în armată“, iar pentru a nu-şi atrage ura populaţiei 
locale, armata de ocupaţie primise ordine stricte să nu fure provizii. 

De la bun început, armata a fost silită să-şi procure mare parte din cele 
necesare de la ţărani. Când acestea erau adunate oficial, de către ispravnic, ruşii 
apăreau ca o forţă represivă chiar şi dacă plăteau pentru bunuri. În loc să fie 
susținuți cu entuziasm de români, cum speraseră după primirea prietenoasă 
făcută armatelor ţariste, ruşii au ajuns să fure cele trebuincioase de la ţăranii 
necăjiţi. Numai ispravnicii profitau de această situaţie, folosindu-se de trupele 
ruseşti pentru a-şi încasa partea substanţială ce le revenea de obicei din biruri. 
Prezenţa ruşilor nu le adusese românilor eliberarea, ci oprimareat“. 

Ruşii cereau totul de la Principate, cu excepţia soldaţilor şi a artileriei grele. 
Aceasta a făcut ca succesul sau eşecul lor să depindă în mare măsură de 
capacitatea lor de a obţine un sprijin logistic consistent din partea administraţiei 
locale şi fără îndoială că incapacitatea lor de a obţine acest ajutor i-a afectat din 
punct de vedere militar. Au făcut această greşeală de strategie încă de la sosirea 
lor în Principate, deşi era îndoielnic de la început că românii ar putea întreţine o 
armată, mai ales după recolta săracă din 1806. Presupunând că ar fi existat 
resurse suficiente în regiune, e greu de crezut că prin intermediul administraţiei 
locale acestea ar fi ajuns în cele din urmă la armata rusă. În plus, Rusia nu 
plănuise să ducă un război de şase ani. Şi toată această povară a căzut pe umerii 
ţăranilor, care nu aveau de ales decât între a indura în tăcere si a fugi”. 

Li 


Din cauza acestui sistem haotic de aprovizionare, orice calcul statistic al 
costului ocupaţiei nu poate fi decât incomplet. Totuşi, următoarele cifre pot oferi 
o idee despre cât de mari erau cererile. Din octombrie 1806 şi până în ianuarie 1807, 
armata a cumpărat 187.352 cetverti de carne, 17.791 cetverti de orz măcinat, 
116.820 cetverti de ovăz şi aproape şase milioane de puduri de fân, plătind pentru 
toate acestea în jur de 2.900.000 ruble. Însă nu se poate şti a câta parte din aceşti 
bani a ajuns la producătorii bunurilor?é. 

Astfel s-au petrecut lucrurile de-a lungul întregului război. În primăvara lui 1807, 
mitropolitul de la Iaşi l-a invinovátit pe Michelson pentru dificultăţile economice 
ale ţării, la care generalul a răspuns acuzându-l pe Ipsilanti şi pe oamenii lui că 
iau banii daţi de ruşi pentru a-şi spori averile. În acel an, armata rusă a cerut 
cantităţi imense de provizii, însă divanurile, deşi promiteau că vor îndeplini 
cererile, nu au reuşit să-i satisfacă nevoile logistice?". 

O datá cu plecarea lui Ipsilanti din Principate si cu venirea lui Kugnikov, a 
cárui ,principalá misiune e de a aproviziona armata rusá care ocupá in prezent 
acest teritoriu"**, ruşii sperau că eforturile lor vor da roade. În primul an al 
mandatului său, Kuşnikov şi-a asumat responsabilitatea de a furniza cantitatea 
imensă de bunuri necesare pentru întreţinerea armatei şi de a continua construirea 
de spitale. Cererile ruşilor erau atât de mari încât divanurile au protestat 
spunând că întregul pământ n-ar putea produce atât de mult. Principatele au 
început să fie atât de nemultumite de ocupaţie încât mitropolitul Moldovei, 
Gavriil Bănulescu Bodoni, a trebuit să facă apel la autoritatea sa pentru a-i linişti 
pe cei ce se împotriveau. Numărul ţăranilor care plecau din Principate creştea 
simţitor”. Presiunea rusă făcea ca, prin comparaţie, zilele dominaţiei turceşti să 
pară blânde. Forţele de ocupaţie cereau cantităţi de provizii atât de mari încât 
până şi micii boieri şi mânăstirile au ajuns să resimtă povara. Până în 1809, 
într-o singură parte a Principatelor, numai costul grâului cumpărat ajungea la un 
milion şi jumătate de lei, fără a include aici costurile de transport”. 

Kuşnikov continua să susţină că divanurile sunt responsabile pentru bunăstarea 
fiecărui soldat rus din Principate, cu precădere a celor bolnavi din spitale”. 


- 

Protestele boierilor legate de costul uluitor ale ocupaţiei nu au încetat nici în 
ultimii trei ani de război”. O sursă rusească afirmă că în 1808 venitul Țării 
Româneşti era de 2.737.809 de lei, din care 1.969.968 de lei erau cheltuiţi pentru 
întreţinerea armatei. În 1809, Ţara Românească plătea ruşilor un procent 
similar din venitul ei. Venitul Moldovei în 1809 era de 2.561.866 de lei 
din care 1.569.720 erau necesari pentru armată. În 1811, Moldova contribuia cu un 
procent şi mai mare din venitul ei la susţinerea forţei de ocupaţie. 
Surse româneşti arată că în timpul războiului mai mult de jumătate din 
venitul Principatelor a fost folosit pentru armata rusă. Aceste cifre nu reflectă cu 
precizie cantităţile de bunuri şi valoarea birurilor percepute de ispravnici şi nici 
cantităţile luate în mod ilegal de ruşi sau pe cele oferite voluntar şi neoficial 
armatei, care, chiar şi aşa, continua să se plângă că nu primeşte suficient sprijin 
din partea Principatelor”. 

Impactul economic al ocupaţiei s-a resimţit şi în sfera transporturilor. La 
sfârşitul anului 1809, aproape toate vitele de povară şi căruțele din Principate 
erau folosite pentru a căra proviziile armatei şi e uşor de imaginat cât de puternic 
a fost efectul negativ al acestei diversiuni asupra producţiei agricole”. 

Consulul francez la Bucureşti, Le Doulx, îi scria lui Champagny, aflat la 
Paris, că „Ţara Românească va ajunge în curând o regiune lipsită de resurse şi va 
trebui repopulată... deoarece foarte multi locuitori din satele de lângă Dunăre au 
fugit in Bulgaria... unde au fost bine primiţi”. El estima cá un ţăran obişnuit din 
Tara Românească plătea cam patruzeci de piaştri pe lună, pe lângă zilele pe care le 
avea de lucrat în fiecare an la boier’, adică o sumă de patru ori mai mare decât cea 
pe care o plătea înainte de izbucnirea războiului. 

Spre sfârşitul războiului, trupele ruseşti se confruntau permanent cu lipsuri şi 
continuau să-şi procure hrana şi alte lucruri necesare în mod ilegal de la populaţie. 
Ultimul general comandant din Principate, Kutuzov, îşi ameninţa fără încetare 
trupele cu cele mai severe pedepse dacă abuzau de drepturile şi proprietatea 
moldovenilor şi muntenilor, dar asemenea ameninţări erau aproape fără efect. 

Folosirea Principatelor drept bază logistică rusă a avut drept consecinţă o şi 
mai mare oprimare a ţărănimii, distrugerea economiei fragile şi dispariţia bunávointei 
pe care ruşii sperau să o câştige în calitatea lor de eliberatori ai , frátiorilor" lor. 

VI. Din invátámintele ocupatiei: 1806-1812 


În analele istoriei militare a Rusiei, războiul ruso-turc din perioada 1806-1812 
ocupă un loc minor, iar în cadrul acestui război, politica de ocupaţie aplicată de 
Rusia în Moldova şi Ţara Românească reprezintă doar unul dintre aspectele 
importante. Suferinta Principatelor era previzibilă pentru o regiune devenită 
câmpul de luptă al unui război de proporţii. Cele două state erau apreciate de ruşi 
strict din punctul de vedere al importanţei lor militare pe termen scurt. Din 
această perspectivă, politica lor de ocupaţie a fost un succes fiindcă a reuşit să 
smulgă un ajutor material suficient pentru ca trupele lor să stea şase ani pe un 
teritoriu fost otoman şi pentru ca, la încheierea conlictului, să îşi însuşească 
şi o porţiune din acesta. Expansiunea imperiului fusese săvârşită. Acest război 
marchează momentul în care Rusia a dobândit o graniţă pe Dunăre; că pentru 
aceasta Rusia şi Principatele plătiseră un preţ enorm nu era, pe timp de război, 
decât un fapt regretabil. 

Dar asemenea: consideraţii militare pe termen scurt nu ţineau seama de 
costurile substanţiale pe care le presupunea succesul pe câmpul de luptă. Impactul 
economic al războiului şi al ocupaţiei asupra unei zone potenţial prospere a fost 
unul negativ, şi chiar cei pe care Rusia sperase să-i atragă de partea ei prin 
prezenţa sa în Principate aveau deseori o reacţie de respingere din cauza exceselor 
armatei de ocupaţie. Cea mai bună dovadă în acest sens e scăderea importantă a 
populaţiei, datorată numărului mare de refugiaţi din timpul războiului. Pe lângă 
mereu prezentul perceptor, perturbarea ciclului de semănare şi recoltare făcea şi 
mai grea soarta celor rămaşi. 

Rareori se întâmplă ca o naţiune să aibă subtilitatea şi superioritatea militară 
de a duce un război şi de a face faţă în acelaşi timp consecinţelor sale şi, cu 
siguranţă, Rusia începutului de secol al XIX-lea nu se număra printre membrii 
acestui grup select. Nu se putea aştepta de la ea o preocupare serioasă pentru 
nevoile şi bunăstarea unui teritoriu pe care îl călcase de cinci ori în decurs de un 
secol. Se mai retrăsese din Principate şi înainte, iar acest lucru avea să se 
întâmple din nou. Exceptând dorinţele câtorva generali şi consilieri de politică 
externă, în timpul dominaţiei sale din perioada 1806-1812, Rusia nu era serios 
interesată să-şi consolideze controlul asupra Principatelor. Nu avea nici timpul, 
nici fondurile necesare pentru aşa ceva. Reformele sistematice menite să transforme 
guvernarea fanariotă în varianta rusească a unei administrații birocratice erau 
imposibil de realizat. 

Timpul necesar şi situaţia internaţională periculoasă împiedicau Rusia să facă 
paşii care ar fi condus la reuşita ocupaţiei. Cele mai luminăte minţi ale imperiului 
erau preocupate de permanenta ameninţare a lui Napoleon. Din cauza nevoii 

constante de rezerve, cu orice preţ, nu era posibilă nici o reformă guvernamentală 
majoră. Diferenţele culturale profunde, care duceau la conflicte de opinii privind 
legile, limbile, practicile şi etica, făceau din români nişte biete marionete puse să 
ducă la îndeplinire obiectivele ruşilor, iar numirea unui rus în fruntea unei 
structuri neruseşti avea să aibă doar o slabă influenţă asupra politicii. 

Boierii pământeni, oportunişti, au profitat la fel de mult de ruşi cum profitaseră 
şi de turci, adică au cooperat doar atât cât era nevoie pentru a-şi menţine statutul, 
nu mai mult. Modul diferit de a concepe datoria era doar una dintre diferenţele 
care au apărut între ruşi, preocupaţi să pară „europeni”, şi fanarioți şi boieri. 
Discrepanta dintre felul în care înțelegeau guvernarea reprezentanţii unei naţiuni 
preocupate de forma şi mai puţin de substanţa unui stat birocratic modern 
şi conducătorii unei structuri de conducere în care supravieţuiau cei tari şi 
prosperau cei cinici făcea imposibilă o guvernare eficientă. Pentru ca cele două 
părţi să se angajeze într-o acţiune comună era nevoie de mult mai mult decât de 
un duşman comun. 

Învăţămintele ocupaţiei le-au fost clare tuturor. Fie el condus de Ipsilanti sau 
de Kuşnikov, sistemul divanului nu se supunea voinţei nici unui stăpân. Plecând 
de la presupunerea că Rusia avea cele mai bune intenţii, era imposibil de dus un 
război şi de împlinit în acelaşi timp obiectivul lui Prozorovski de a „ridica nivelul 
moral al oamenilor”. Ruşii şi-au dat seama că guvernarea prin intermediul unei 
elite nedrepte şi nereprezentative, pornită să profite pe seama propriului popor şi: 
a eliberatorilor, nu le îndeplinea nici măcar cerinţele minime şi, în plus, punea 
în umbră mare parte din rezultatele victoriei. Ipoteza că creştinii ortodocşi ar 
putea fi toti mobilizați în lupta împotriva unui duşman comun, fie el turc sau 
francez, s-a dovedit falsă în cursul campaniei lui Ciceagov. Cea mai importantă 
lecţie a fost aceea că distanţa, costurile şi diferenţele culturale aveau să-i silească 
pe ruşi să se implice în acţiuni politice contradictorii. Cum aceşti factori făceau 
imposibil transferul unui întreg aparat administrativ rusesc, trebuia lucrat cu cel 
existent. Fiind nevoie să se recurgă la compromisuri, acest mod de operare a dus 
la paralizarea aproape totală a autorităţii ruse în afacerile interne ale regiunii 
ocupate. 

Cu excepţia unei oarecare înaintări teritoriale pe termen scurt, politica de 
guvernare a Rusiei, în acord cu drepturile, privilegiile şi obiceiurile 
Principatelor, nu a servit nici intereselor imperiului, nici nevoilor populaţiei 
locale. Reuşita expansiunii însemna mai multe probleme pentru ruşi, deoarece 
prin anexarea Basarabiei toate dificultăţile cu care s-au confruntat în timpul 
ocupaţiei Principâtelor au devenit probleme interne ale Imperiului Rus. 


CAPITOLUL 3 
Obstacolele in calea consolidárii 


I. Schimbare de obiective 


Ín cursul verii anului 1812, rugii s-au retras din Principate in Basarabia. 
Trecând de la teatrul de război în noua lor provincie, oficialii tarigti şi-au schimbat 
obiectivele : nu îi mai preocupa asigurarea sprijinului logistic pentru armată, ci 
instalarea administraţiei locale la Chişinău. Însă, obstacolele pe care le-au întâmpinat 
au fost aceleaşi şi într-un caz, şi în celălalt pentru a îndeplini cu succes obiectivele. 

Împrejurările care îi siliseră pe ruşi să colaboreze cu conducerea Principatelor 
erau identice cu cele din Basarabia în primii şaisprezece ani de apartenenţă la 
Imperiul Rus. Distanţa mare faţă de capitală, resursele financiare insuficiente, 
războiul care cuprinsese Europa şi consecinţele lui, precum şi alte priorităţi interne, 
mai imperioase, i-au obligat pe ruşi în cea mai mare parte a acelei perioade să 
acorde provinciei o autonomie locală considerabilă. Ei au încercat să administreze 
Basarabia prin intermediul sistemului social, politic şi fiscal local deja existent. 

Administrată corespunzător, Basarabia ar fi putut aduce mari bogății Rusiei. 
Provincia era situată strategic, la frontiera cu Imperiul Habsburgic şi cu cel 
Otoman, avea potenţial agricol, iar faptul că o străbăteau rute comerciale importante 
promitea un viitor prosper. O administraţie corectă ar fi putut aduce imperiului 
avantaje considerabile în ceea ce priveşte politica externă, deoarece imaginea 
unei populaţii minoritare fericite sub dominație rusească ar fi părut tentantá 
slavilor din Balcani şi românilor. Însă pentru a transforma efectiv aceste avantaje 
potenţiale în beneficii reale, ruşii trebuiau să abordeze cu succes chestiunea 
conducerii locale, a sistemului social şi a celui fiscal şi problema, aproape la fel de 
gravă, a slabei populări a Basarabiei. 

Politica ţaristă de acordare a autonomiei locale punea răspunderea pentru 
succesul sau eşecul guvernării noii provincii pe seama conducătorilor locali şi a 
sistemului lor social şi fiscal. Ruşii descoperiserá cá mulţi dintre protejatii lor 
din Principate îşi folosiseră poziţia doar în scopuri personale şi dintre aceştia 
făceau parte şi reprezentanţii grupului de susţinători care, acţionând prin intermediul 


OBSTACOLELE ÎN CALEA CONSOLIDĂRII 67 


aceloraşi filiere ale puterii, a devenit dominant în Basarabia. Alături de câţiva 
români sincer devotați au venit la Chişinău şi profitori, şi aventurieri hotărâți să 
obţină cât mai multe avantaje din legătura lor cu ruşii. Diferenţa majoră dintre 
acţiunile întreprinse în Basarabia şi guvernarea din timpul ocupaţiei Principatelor 
era pacea care a domnit în această regiune în perioada 1812-1826. Rămânea de 
văzut dacă această diferenţă avea să tempereze interesele egoiste ale boierilor. 

Cea mai mare reuşită a ruşilor s-a înregistrat într-un domeniu în care conducerea 
pământeană nu avea nimic de spus: politica de imigrare. Şi chiar şi în această 
privinţă pentru a obţine un succes relativ mic, au întâmpinat obstacole serioase 
cum ar fi ciuma, moşierii din regiune şi administraţia locală prost organizată. 

În 1812, oficialii locali din Basarabia au început să lucreze la realizarea noului 
lor obiectiv, şi anume instaurarea unei administrații corecte şi eficiente. O privire 
atentă asupra forţelor cu care trebuiau să colaboreze ne arată că îndeplinirea 
acestei sarcini nu a fost deloc uşoară. 


II. Noua provincie 


Multă vreme Basarabia a fost o regiune controversată. Mărginită de Prut, 
Nistru şi Dunăre, această fâşie de pământ a fost terenul de întâlnire şi de 
confruntare a Imperiilor Otoman, Habsburgic şi Rus, păşunea popoarelor nomade şi 
premiul pus în joc în disputa dintre şoviniştii ruşi şi románi!. 

E greu de găsit numele acestei regiuni în perioada de cinci sute de ani de 
dinaintea anexării ei la Rusia. În 1812 nu avea încă o denumire statornicită?. Nu 
constituise niciodată o unitate administrativă separată? şi, până în 1814-1815, 
nu a căpătat numele oficial de Basarabia. Înainte, oficialii ruşi vorbeau despre 
„nou anexata oblastie (regiune) dintre Nistru şi Prut*". 

Se consideră în general că numele de Basarabia derivă de la puternica familie 
Basarab din secolul al XIV-lea şi fusese folosit încă de pe atunci pentru a 
denumi fie Moldova şi Ţara Românească, fie Moldova, fie Ţara Românească, fie 


1. Pentru a vedea acest conflict, nu trebuie citite decât studiile lui Nacco şi Rosetti despre primii 
şase ani de dominație rusă asupra Basarabiei. 

2. Cerepnin, p. 380. Polnoe Sobranie Zakonov, vol. 32 (Sankt Petersburg, 1830), No. 25110, 
pp. 316-322. 

3. A. Skalkovski, „Istoriceskoe vvedenie v statistisceskoe opisanie Bessarabskoi oblasti”, partea I, 
în Jurnal Ministerstva Vnutrennih Del, 13, februarie 1846, p. 171. A. Zasciuc, „Bessarabskaia 
Oblast”, în Materialí dia geografii i statistiki Rossii, sobranniie ofiferami generalnago ştaba 
(Sankt Petersburg, 1862), p. 146. 

4. Vezi tratatul de la Bucuresti pentru descrierea concesiei teritoriale. Vezi de asemenea mai jos 
diversele referiri la această fâşie de pământ. 

Moldova de peste Prut si Bugeacul$, acest ultim sens fiind cel mai frecvent 
intrebuintat in 1806. N.P. Rumiantev a fost unul dintre primii oficiali ruşi 
importanţi care a folosit cuvântul Basarabia referindu-se la întregul ţinut ce avea 
să fie încorporat în Imperiul Rus”. 

În momentul anexării sale, noua provincie a fost împărţită în trei regiuni; 
Moldova de peste Prut, zona din jurul cetăților turceşti (numită raia sau sangeac) 
şi Bugeac. Cea mai mare parte a populaţiei, adică în jur de treizeci de mii din 
cele aproximativ patruzeci şi cinci de mii de familii, erau români stabiliţi în 
Moldova de peste Prut. Înainte şi în timpul războiului, această regiune a rămas 
sub jurisdicţia divanului de la Iaşi şi nu putea fi nicicum considerată ca separată 
juridic, cultural, politic sau etnic de Principate. Datorită expulzării din Bugeac a 
tătarilor originari din Crimeea şi a modificărilor suferite de populaţia din zona 
cetăților Tighina (Bender), Akkerman, Ismail, Hotin şi Chilia, celelalte două 
regiuni erau foarte puţin populate, cu excepţia fugarilor veniţi de dincolo de 
Dunăre şi din Rusia în timpul războiului şi stabiliţi aici în perioada în care 
Kusnikov se afla la conducerea Principatelor?. În 1812, Basarabia număra 12 
unităţi administrative, 17 târguri, 683 de sate şi 43.160 locuitori de sex bărbătesc 
şi avea o suprafaţă de 4.176.461 de desetine, constituind 1/140 din Rusia euro- 
peană şi 1/570 din Imperiul Rus?. 

În Basarabia, s-a păstrat în mare sistemul administrativ, social, fiscal şi 
juridic deşi lipsa de eficienţă dovedită în veacul precedent nu prevestea nimic 
bun. Populaţia nu numai că trăia în condiţiile mizere provocate de oameni, dar 
era ameninţată şi de boli şi dezastre naturale. Bolile găsiseră terenpropice mai ales 
în ţinuturile mlăştinoase din Delta Dunării. Vreme de şaisprezece ani, ciuma a lovit 
năprasnic regiunea; din 1812 până în 1822 şi apoi în perioadele 1812-1825 
şi 1828-1830 epidemiile au revenit de mai multe ori, cele mai grave fiind 
cele din 1812 şi în 1819 când, în anumite părţi, au determinat încetarea activi- 
tátilor comerciale. Si alte orori amenințau locuitorii Basarabiei : holera, variola, 
tifosul, dizenteria, furunculoza şi scorbutul?. Nivelul de sănătate era atât de 
scăzut încât mortalitatea infantilă era de 60 la o sută de nou-născuți”. 

În primii şaisprezece ani, numărul de locuitori a crescut neregulat. La un 
moment dat, într-o perioadă de doi ani muriseră din cauza bolilor 100.000 de 

persoane. Guvernarea proastă contribuia şi ea la problema demografică generală 
şi numai politica Rusiei privitoare la imigrare a putut opri procesul. Statisticile 
arată că provincia număra 240.000 de locuitori în 1812, 340.000 în 1813, 491.679 
în 1816, 389.000 în 1818, 550.000 în 1823 şi 409.110 în 1828. Cifrele sunt cu 
siguranţă inexacte din cauza metodelor haotice de efectuare a recensămintelor şi 
a fricii ţăranilor de recenzor. Acesta ocupa deseori şi funcţia de perceptor şi, cel mai 
frecvent, oamenii se ascundeau la venirea lui!2. Astfel, la începutul încercărilor 
lor de a guverna Basarabia, ruşii nu ştiau prea bine câţi noi supuşi au şi cât de 
întins e noul teritoriu. 


III. Conducerea Basarabiei 


Imigrația finanțată oficial constituia o politică foarte importantă a Rusiei in 
Basarabia. Cel mai important grup venit în oblastie ca urmare a acestui plan era 
format din membrii partidei rusofile din Principate. Mulţi dintre aceşti boieri 
români fuseseră un braţ activ al politicii Rusiei în ultimul sfert de secol şi, pentru a-şi 
primi cuvenita răsplată, au trecut dincolo de Prut în cursul celor optsprezece luni 
ale perioadei de gratie prevăzute de Tratatul de la Bucureşti!?. 

Acolo au primit pământuri întinse şi dreptul de a participa la guvernarea noii 
provincii ruseşti. Acordarea de terenuri nu era o politică nouă. În anii de după 1790, 
Ecaterina a Il-a făcuse danii de moşii substantiale unora dintre susţinătorii ei 
români în gubernia (provincia) Herson şi încă de atunci alţii fuseseră asiguraţi că 
vor fi răsplătiți şi în cazul unui eşec militar al Rusiei în regiune. În războiul 
din 1806-1812, mulţi tineri boieri au primit moşii în zona situată imediat la sud de 
Moldova de peste Prut, iar cei mai merituoşi susţinători ai cauzei ruse au primit 
Crucea Sfântului Vladimir pentru serviciile lor!^. 

Reprezentanţi ai celor mai ilustre familii româneşti - Catargiu, Ghica, Balş, 
Dimachi, Cantacuzino, Vârnav, Paladi, Rosetti, Escaporitu şi Sturdza, ca să nu 
menţionăm decât cátevaP - au plecat în Basarabia pentru a-şi ocupa locul meritat 
în noua dvoriane (nobilime) basarabeană. Îndatoririle lor erau diverse : de la a-l 
ajuta pe amiralul Ciceagov să instaureze prima administraţie a provinciei în 1812, 
cum a făcut Scarlat Sturdza, până la a revendica pământurile nelocuite. Unele 
familii au mers dincolo de Prut înainte de sfârşitul războiului pentru a încerca să 

obțină moşii întinse!$. Poate cá cele mai importante persoane care au trecut 
Prutul au fost liderii religioşi Gavriil Bănulescu Bodoni şi Dimitrie Sulima, care 
au stabilit standardele morale şi intelectuale ale provinciei pentru primii treizeci 
de ani". Ca răsplată pentru venirea lor în Imperiul Rus, boierii au primit, pe 
lângă pământuri, aceleaşi drepturi ca şi nobilii - dvorianstvo - din provinciile 
interne, păstrându-şi în plus dreptul de a guverna în conformitate cu legile, 
obiceiurile şi privilegiile locale!$, 

O dată cu vechile familii au venit aici cu intenţia de a face avere şi mici boieri şi 
ne-aristocrati ambitiosi. Ruşii nu au avut timp să cerceteze dovezile care atestau 
rangul noilor nobili în primii şase ani, timp în care şi-au clădit o poziţie solidă şi 
boierii vechi şi cei noi, dar şi boierii falşi!”. Pentru a primi pământ nu era nevoie 
decât de dovada de rang şi aceasta era uşor de contrafăcut. La Iaşi, Chişinău, 
Bălţi şi Orhei, falsificatorii câştigau bani buni întocmind pe loc.astfel de documente. 
De obicei, cele mai bune falsuri proveneau din Moldova ; acolo, într-un atelier 
ca cel al lui Grigorie Ghica, se puteau falsifica acte „într-o clipită”. Falsificarea 
documentelor era favorizată şi de obiceiul celor mai multe birouri din divan de a 
nu păstra în ordine catastifele şi revendicările. În plus, schimbarea anuală a 
majorităţii membrilor divanului şi lipsa unor arhive făceau să se piardă uşor date 
importante. Descendenții principilor aveau deosebitul avantaj de a lucra cu 
pecetea străbunului lor domnitor şi, cum nu exista un registru oficial complet cu 
actele, documentele sau declaraţiile domnilor, falsificatorii care deţineau peceti 
oficiale puteau obţine cu uşurinţă legi şi titluri de o autoritate incontestabilă”. 

Dată fiind generozitatea de care dăduse anterior dovadă Rusia faţă de susţinătorii 
ei, până la urmă au trecut peste Prut şi un mare număr de falsi boieri?!, iar 
adâncirea acestui grup de oportunişti a determinat ca în ansamblu calitatea 
nobilimii basarabene să scadă 2. Când s-a făcut în sfârşit o verificare minuțioasă 
a actelor doveditoare, tribunalele au devenit supraaglomerate datorită litigiilor 
cauzate de revendicările funciare nejustificate. 

În primii ani, care au constituit o perioadă haotică, oficialii ruşi nu prea au 
avut ocazia să conteste pretenţiile nobilimii pământene privitoare la poziţia sa 
înaltă, iar țărănimea o ducea înfiorător de greu din cauza căutătorilor de avere ce 
împânziseră ca o molimă ţinutul. 

Şi reprezentanții Rusiei au primit moşii întinse în Basarabia. Contele Benkendorff şi 
contele Kankrin au primit fiecare 28.000 de desetine de teren, iar contele 
Nesselrode si generalul I. V. Sabaneev, fiecare câte 10.000 de desetine. În general, 
românii primeau suprafeţe mai mici decât ruşii, Sturdza şi Cantacuzino, de 
pildă, primind fiecare câte 6.000 de desetine. În decurs de douăzeci de ani, 
boierii ruşi şi români şi reprezentanţii oficiali ai imperiului au primit în 
total 300.000 de desetine in Basarabia”. În 1817, cea mai mare parte a pământului 
fusese deja distribuită”. 

Aceste cifre nu includ şi pământurile Bisericii, ale cărei mânăstiri deţineau 
înaintea Marilor Reforme o suprafaţă de aproximativ 241.970 desetine?5. În 
partea de nord a Basarabiei, în Moldova de peste Prut, boierii şi reprezentanţii 
oficiali ruşi deţineau 94% din teritoriu. În sud, unde coroana era proprietara celei 
mai mari părţi a ținutului, pomeşcicii (moşierii nobili) deţineau 30% din 
suprafaţă. Per total, se estimează cá 146 de pomescici deţineau mai mult de 1 milion 
de desetine de pământ”. 

Având în vedere dovezile îndoielnice prezentate de mulţi dintre micii boieri, 
împărţirea acestei suprafeţe a dus la o mulţime de conflicte privind moşiile. 
Situaţia nu a fost îmbunătăţită nici de lentoarea cu care se efectua prospectiunea 
regiunii. În 1861, fusese prospectat doar 9% din teritoriu. Boierii şi reprezentanţii 
oficiali care primeau pământ nu ştiau nici unde se vor afla, nici ce suprafaţă vor 
avea moşiile lor. În primii şaisprezece ani de administrare rusă a Basarabiei, 
guvernatorii provinciei primeau neîncetat cereri de a se îngriji de diverse danii de 
moşii”. Printre alţii, contele Nesselrode a profitat de programul încărcat al lui 
M.S. Vorontov în anii 1823-1824 când acesta din urmă era ocupat cu introducerea 
reformelor necesare în oblastie%. 

Economia agricolă a Basarabiei promitea câştiguri mari proprietarilor de 
pământ, însă pomeşcicii care nu îşi administrau bine moşiile sau care nu aveau 


23. Cerepnin, pp. 374-375. 

24. Generalul I.V. Sabaneev către M.S. Vorontov, 1 octombrie 1817, Tiraspol, Arhiv Kniazia 
Voronfova, vol. 39 (Moscova, 1893), pp. 448-449. 

25.Ia. S. Grosul si I.G. Budak, Ocerki Istorii Narodnogo Hoziaistva Bessarabii 1812-1861 
(Chişinău, 1967), p. 87, arată faptul cá in Basarabia 12 moşieri controlau o suprafaţă egală 

(data si locul nu sunt mentionate), Arhiv Kniazia Voronfova, vol. 35 (Moscova, 1889), pp. 
491-492. 

29. K.V. Nesselrode cátre M.S. Vorontov, 20 noiembrie 1823, 11 decembrie 1823, 8 martie 1824 
si 7 iunie 1824; toate scrisorile sunt trimise de la Sankt Petersburg. Arhiv Kniazia 

suficientă forţă de muncă erau ameninţaţi cu ruina. Contele Nesselrode îi explica 
ce dificultăţi presupuneau speculaţiile agricole în Basarabia contelui Benkendorff. 
Pentru a face ca pământul de lângă Akkerman să devină productiv şi pentru a 
obţine şi un profit, el estima că trebuie investite până la 80.000 de ruble, dar era 
nevoie şi de condiţii favorabile, noroc, un administrator competent şi cinstit şi de 
un număr suficient de oameni care să lucreze pământul. După cum sublinia 
Nesselrode, „aceasta îţi va arăta că Basarabia nu e Peru”. Cum Benkendorff era „silit 
să se stabilească in mohoráta Basarabie”, îl sfătuia să nu ia „mai mult de 30.000 de 
desetine”. Această suprafaţă ar fi necesitat o cheltuială imediată de 100.000 de 
ruble „şi poate că în zece ani de acum încolo datoriile (pentru fiicele dumitale) 
vor fi de două ori mai mari de atât”. 

De la bun început, atât nobilii ruşi, cât şi boierii români au văzut în zona de 
frontieră un loc potrivit pentru a-şi spori averile şi nu pentru a lucra în interesul 
imperiului. Turner şi alţii au observat că dominarea individului în regiunile de 
graniţă încurajează formele democratice de guvernământ. În Basarabia însă, 
indivizii formau o elită opresivă, susţinută de sistemul social şi fiscal tradiţional şi 
slujind prea puţin nevoilor provinciei şi ale Rusiei. 


IV. Structura socială a Basarabiei 


Aproximativ trei pătrimi din populaţie trăia conform formei basarabene a 
sistemului social din Principate. Pe măsură ce ruşii îşi consolidau poziţia, 
caracteristicile româneşti se simplificau sau, deseori, erau ignorate. În încercarea de 
adaptare a sistemului românesc la condiţiile din Rusia, ţarul refuza mereu să 
introducă iobăgia şi în această provincie. Deşi lipsa unui sistem opresiv părea să 
promită o viaţă mai bună ţăranilor din Basarabia decît condiţiile mizerabile din 
Rusia, în realitate cea mai mare parte a populaţiei era victima unor mari abuzuri. 
Când ruşii încercau să îndrepte o formă de abuz specifică Ţărilor Române, se 
ciocneau de puternicele obiecţii ale boierilor pământeni. 

Câteva cifre din recensământul efectuat în 1861 în această mică oblastie ne 
arată ce avantaj aveau aceştia din urmă. Cei aproximativ 405.000 de ţărani, 
adică 58,6% din populaţie, nu deţineau deloc pământ ; clerul şi boierii, adică 3,3% 
din populaţie, deţineau 71,6% din pământul Basarabiei ; coloniştii, ţăranii statului 
şi cazacii formau 24,2% din populaţie şi deţineau 22,5% din pământ?!. Această 
situaţie era favorizată de sistemul social şi de cel fiscal. 


30. K.V. Nesselrode către contele A.H. Benkendorff (data şi locul nu sunt precizate), Arhiv 

O dată cu anexarea Basarabiei, boierii au intrat în rândurile nobilimii imperiului 
(dvorianstvo), păstrându-şi şi vechile privilegii?. Boierimea, cea mai înaltă 
clasă socială, era împărţită în trei mari categorii, în cadrul cărora se diferentiau 
rangurile, fiecărui rang corespunzându-i o anumită funcţie sau post. Printre 
marii boierii se numărau cei care ocupau funcţiile de mitropolit, judecători 
superiori, vistiernic, responsabil cu renta soțiilor boierilor săraci, aprod al 
divanului, responsabil cu corespondenţa externă şi alte dregătorii din cadrul 
divanului. Boierii din starea a doua se ocupau de strângerea dărilor pe vin, rachiu 
şi tutun, se aflau pe poziţiile de paharnic al domnitorului şi de comis şi îndeplineau 
alte funcţii formale. Boierii din starea a treia ocupau poziţii la fel de banale, 
precum cele de superintendent al trăsurilor divanului, gărzi ale boierilor de 
treapta întâi şi ajutoare ale celor din starea întâi şi a doua. Aceste dregătorii, 
aparent neînsemnate, aveau o mare importanţă în acele vremuri. Chiar dacă în 
majoritatea cazurilor nu se mai exercitau funcţiile propriu-zise, titlurile se păstrau 
şi erau folosite, un boier neputând fi niciodată numit doar cu numele său într-o 
conversaţie. Pentru a-şi susţine titlul nobiliar, majoritatea boierilor pretindeau că 
au o lungă şi glorioasă moştenire, iar unii, mai plini de imaginaţie, pretindeau 
chiar că sunt înrudiţi direct cu împărații Imperiului Bizantin. Principalul motiv 
pentru care îi preocupa într-atât statutul era faptul cá cei cu titlul de vel erau 
scutiţi de toate taxele în Principate şi aveau acces la cele mai puternice poziţii din 
divan. De aceea, boierii îşi păzeau cu grijă titlul şi pretindeau că sunt egali cu 
nobilimea rusă şi germană în ceea ce priveşte fastul şi pompa. După ce au devenit 
membri ai nobilimii ruse, micii boierii au luptat în permanenţă să ajungă în 
rândurile boierilor înalţi sau în clasa echivalentă acestora*?. 

Două clase relativ mici din cadrul structurii sociale româneşti le constituiau 
mazilii şi boiernaşii. Mazilii erau o pătură privilegiată provenită din mica 
nobilime şi, deoarece îşi pierduseră drepturile boiereşti, nu puteau ocupa decât 
posturi corespunzătoare poziţiei lor şi nu aveau decât anumite privilegii. Puteau 
cumpăra şi vinde pământ şi nu aveau de plătit atâtea taxe şi de efectuat la fel de 
multe munci obligatorii precum ţăranii. Ocupau o poziţie suficient de înaltă ca să 
aibă propriul organism de autoadministrare, în frunte cu căpitanul mazililor, să îşi 
conducă propriile afaceri şi să perceapă propriile taxe. Fiind cea mai joasă clasă 
a boierimii, boiernaşii nu au căpătat, la intrarea în Imperiul Rus, aceleaşi drepturi 

ca cei din dvorianstvo. Această pătură socială a scăzut simţitor până in 1828, 
boiernaşii mai bine pozitionati trecând în dvorianstvo, iar ceilalți devenind mazili”. 

Marea majoritate a locuitorilor noii oblastii o constituiau mai multe categorii 
de țărănime : țăranii liberi, răzeşii, ruptaşii şi breslaşii. Mai jos, în secţiunea a VI-a, 
vor fi luate în discuţie si alte categorii ale táránimii?. Fără îndoială că partea 
cea mai numeroasă a populaţiei erau ţăranii. Deşi erau liberi din punct de vedere 
juridic, erau atât de impovárati de dări şi de obligaţii încât libertatea devenise o 
povară. Principala dare era capitaţia, urmată de o întreagă serie de impozite pe 
recolte şi activităţi. În plus, trebuiau să dea a zecea parte din cele mai bune 
produse agricole moşierului, care îşi alegea partea dintre cei mai frumoşi 
snopi, şi să lucreze douăsprezece zile pe pământul acestuia. Ţăranii trăiau pe 
pământul boierului sau al Bisericii şi, după 1817, preferau în general să nu plece 
de aici, descurajati fiind de un decret al guvernului. Libertatea lor personală a 
fost confirmată prin lege de către ţar în anii 1816, 1818 şi 1828%. 

Două categorii sociale apropiate ţăranilor liberi erau răzeşii şi breslaşii. 
Primii erau ţărani proprietari ai propriului pământ, iar breslaşii slujeau ca 
servitori şi tăietori de lemne sau făceau alte munci neagricole”. 

Ruptaşii formau o categorie mai greu de definit, situată undeva între mazili şi 
ţărani liberi. Se diferentiau de aceştia din urmă prin impozitele pe care trebuiau 
să le plătească şi prin obligaţiile pe care le aveau. Ei îşi cereau privilegiile 
specifice în temeiul faptului că descindeau din preoţi, diaconi, străini sau mici 
boieri. În 1828, această clasă se confunda deja cu cea a ţăranilor liberi şi 
trăsăturile caracteristice ale grupului au dispărută. 

Breslaşii şi scutelnicii erau ţărani care fuseseră scutiţi de obligaţiile faţă 
de stat şi care ajunseseră să depindă fie de o mănăstire, fie de gospodăria 
unui boier. Ocupau diverse posturi neagricole şi puteau, ceea ce se şi 
întâmpla, să primească leafă pentru munca lor. Nu plăteau impozite, dar îşi 
pierduseră în schimb libertatea de mişcare. Mulţi ţărani au ales să facă parte din 
aceste categorii sociale pentru a scăpa de perceptor. În 1816, numărul breslaşilor 

şi scutelnicilor crescuse deja foarte mult, în detrimentul veniturilor oblastiei 
provenite din impozite”. 

La nivelul cel mai de jos al scării sociale se aflau ţiganii, singurii care nu erau 
liberi din punct de vedere juridic în Basarabia. Erau în general priviţi cu dispreţ 
de populaţie şi aveau diverse ocupaţii neagricole, precum tăietori de lemne, 
muzicieni, slujitori şi îngrijitori de cai. Si ei erau împărţiţi în trei categorii: cei 
care slujeau statului, cei care slujeau la boieri şi alte clase privilegiate şi cei care 
slujeau la mânăstiri“. 

Alte categorii ale sistemului social erau orăşenii“!, care se supuneau unei 
administrații aparte, şi evreii. Aceştia din urmă constituiau un procent important 
din populaţia oblastiei şi îşi făceau simțită prezenţa mai ales prin controlul pe care 
îl exercitau asupra majorităţii activităţilor comerciale din oraşe. Destul de puţini 
evrei trăiau din agricultură, în unele ţinuturi existând restricţii cu privire la 
deținerea de pământ. Din cauza poziţiei dominante pe care o ocupau în activităţile 
comerciale şi a antisemitismului ce subzista în regiune, rareori se poate citi într-o 
sursă din secolul al XIX-lea ceva care să nu se alinieze la atitudinea generală de 
condamnare a acestui ,trib", cum sunt numiţi într-un document“?. 

O dată trecută perioada de consolidare de şaisprezece ani, liniile de demarcaţie 
între clase, cândva rigide, au dispărut treptat. Până în 1861, categoriile inferioare 
ale clasei boiereşti se contopiserá fie cu răzeşii, fie cu ţăranii liberi“. Chiar şi cu 
această simplificare, structura socială opresivă stătea în calea încercărilor Rusiei 
de a face ordine în administraţie, din cauza preocupării excesive pentru rang şi a 
lipsei oricărui compromis de dragul eficienţei care rezulta din această preocupare. 
Promisiunile iniţiale, de a menţine drepturile, obiceiurile şi privilegiile locale, 
răpeau Imperiului o ocazie de a moderniza structura socială“. 


V. Sistemul fiscal din Basarabia 


Cea mai vădită dovadă a inegalitátii ce domnea în sistemul social se găseşte în 
structura fiscală. Până în 1825, sistemul fiscal din Basarabia păstrase toate 
inechităţile din sistemul agricol bazat pe dări al Principatelor. În graba lor de a 

obţine profituri cát mai mari în anul în care îşi exercitau funcţia, ispravnicii 
foloseau deseori forţa pentru a-şi spori „recolta” fiscală. Aceasta a făcut ca mulţi 
ţărani să fugă de perceptor, astfel că situaţia devenea şi mai grea pentru cei care 
respectau legea şi rămâneau în sat, deoarece ei trebuiau să plătească şi partea 
ce le revenea fugarilor“5. Pedeapsa corporală era utilizată frecvent pentru a-i face 
pe oameni să plătească şi ţăranii din Basarabia se plângeau că sunt privaţi de 
pământul şi libertatea strămoşilor lor şi cá „tânguirile soatelor şi copiilor noştri 
umplu văzduhul..., iar lacrimile lor udă pământul...”. Încetineala cu care 
ruşii făceau schimbări a dăunat în primul rând pentru că a împiedicat îndreptarea 
abuzurilor fiscale, iar dezordinea provocată de sistemul fiscal injust 
era principalul motiv pentru care efectele benefice ale apartenenţei la Imperiul Rus 
nu se făceau simțite“. 

Sistemul fiscal, ca şi cel social, era foarte complex şi îşi avea originea într-un 
trecut la fel de cetos ca şi rangurile. În practică, acest sistem apăsa 
greu asupra ţărănimii ; strângerea dărilor continua să fie văzută ca o profesie 
onorabilă, iar ispravnicii nu şi-au schimbat prea mult metodele de lucru sub 
guvernarea rusă. 

În Principate şi în Basarabia primilor ani de administrare rusă, strângerea 
impozitelor începea cu o consfătuire preliminară ce avea loc în capitală la început 
de an, consfătuire în cursul căreia boierii sau guvernul oblastiei stabileau sumele 
necesare în funcţie de numărul de locuitori din fiecare ţinut. Perceptorul de la 
nivel de ţinut primea cererile de la conducerea centrală şi le transmitea mai 
departe, în diversele părţi ale zonei sale de jurisdicție. Aici, perceptorul împărțea 
din nou valoarea solicitată şi cerea fiecărui sat o anumită sumă. Vornicii satului 
era obligaţi să strângă banii, care străbăteau apoi drumul invers, fiecare funcţionar, 
începând cu vornicul, luându-şi partea cuvenită pentru munca depusă. 

Erau multe tipuri de taxe : taxa pe persoană, o taxă specială pentru mazili şi 
ruptaşi, taxa pe oi şi capre, pe fiecare vadră de vin, pe instrumentele de măsură, 
pe sarea strânsă din lacurile sărate sau din Marea Neagră, pe vânzarea de 
băuturi, pe fiecare vită, pe vânzările din prăvălii, o taxă caritabilă şi alta pentru 
acoperirea cheltuielilor pe care le presupunea încasarea dărilor“. În plus, ţăranul 
trebuia să lucreze la drumuri şi în sistemul poştal, să dea lemn pentru centrele de 
carantină, să-i ajute pe coloniştii străini şi, dacă era nevoie, să găzduiască 
soldaţii. Unele dintre dări ajungeau la moşier, iar altele, în special taxa pe 
persoană, ajungea la conducerea centrală. 

Toate aceste dări şi obligaţii trebuie văzute în contextul unui sistem social în 
cadrul căruia partea cea mai bogată a populaţiei nu plătea nici un impozit. 
Sărăcirea claselor inferioare îi determina pe mulţi ţărani să intre de bunăvoie în 
categoria scutelnicilor pentru a nu mai avea de plătit dări, însă, cum tot mai mulţi 
recurgeau la această soluţie, povara de pe umerii celor ce rămâneau devenea 
tot mai grea. 

Perceptorii au continuat să strângă anual dările, în mod la fel de profitabil. 
În 1816, perceptorul unui ţinut câştigase peste 300.000 de lei de la țărănime. Doi 
ani mai târziu, în sudul Basarabiei, un alt perceptor câştiga peste 200.000 de lei”. 

În forma în care era, sistemul acesta avea efect demoralizant asupra populaţiei 
şi sufoca spiritul de iniţiativă. Productivitatea agriculturii a scăzut deoarece se 
întâmpla frecvent ca țărănimea să refuze să semene culturi doar ca să-i poată da 
bani perceptorului??. În 1825, s-a pus în aplicare o reformă fiscală de amploare, 
însă această îmbunătăţire venea prea târziu pentru a mai ajuta administraţia 
locală, care se bucura încă de autonomie în cadrul imperiului. 

Sistemul social şi cel fiscal au împiedicat dezvoltarea economică a unei regiuni 
ce ar fi putut fi extrem de prosperă. P.I. Svinin, un reprezentant al Ministerului 
Afacerilor Externe, a întreprins o călătorie de inspectare a oblastiei în 1815 şi 1816 
şi şi-a dat seama că zona aceasta are un potenţial agricol neobişnuit de mare. 
Pământul părea să fie atât de fertil încât „(oblastia) nu are nevoie de mai mult de 
o optime din producţia sa totală pentru a-şi hrăni locuitorii"?!. Svinin prevestea că 
Basarabia va avea un viitor prosper dacă îşi va exporta produsele. 

Totuşi, înainte de a se putea ajunge la acest nivel, regiunea trebuia să-şi revină 
din haosul economic la care o dusese războiul. Înainte de conflict, Basarabia 
asigura mai mult de două treimi din cantitatea de grâne trimisă de Moldova 
la Istanbul şi exporta un număr important de vite şi de piei către Austria. 
După război, comerţul a fost foarte afectat de închiderea frontierelor şi înainte 
ca oblastia să se apropie măcar de bunăstarea ei potenţială acestea trebuiau 
redeschise??. 

Svinin spunea cá a doua prioritate pentru dezvoltarea economicá a regiunii era 
ca administratia sá incurajeze táránimea sá facá o agriculturá eficientá, asiguránd 
preţuri corecte si nu penalizánd ţăranul pentru o producţie bună. Tot el observa 

cá gratie acestor reforme economice simple se va manifesta „dorinţa de profit" 
a ţăranilor, iar ordinea şi liniştea care ar rezulta de aici ar garanta reuşita guvernării. 

Dată fiind situaţia agriculturii din Basarabia în 1814, Svinin nu putea fi totuşi 
optimist. „(Agricultura) e în cea mai proastă stare: (țărănimea) nu cultivă bine 
pământul şi de însămânţat il insámánteazá încă şi mai rău. Desigur, calitatea 
excelentă a solului compensează îngrijirea necorespunzătoare”. El considera că 
explicaţia acestor metode agricole ineficiente o constituie tradiţia de guvernare 
anarhică, starea de permanent război, jafurile şi recentele tulburări pricinuite de 
tătari. Dacă ţărănimii i s-ar asigura un minimum de linişte şi i s-ar răsplăti 
munca pe măsura efortului depus, Svinin prevestea Basarabiei un viitor economic 
strălucit“. Surplusul agricol putea fi încărcat pe vase în porturile basarabene la 
Dunăre şi Marea Neagră. Situată la hotarul a trei mari imperii şi controlând 
gurile celei mai importante artere comerciale a Europei centrale, noua oblastie 
avea potenţial necesar pentru a deveni o însemnată punte economică între Rusia, 
Balcani şi Europa apuseană“. 


VI. Politica rusească privitoare la imigrare 


Ruşii şi-au dat seama că, pe lângă reformele din domeniul social, fiscal şi 
comercial, va fi nevoie şi de aducerea în Basarabia a unui mare număr de 
imigranţi, care să populeze fâşiile de pământ din partea centrală şi sudică a 
oblastiei. Politica Rusiei în acest sens s-a dovedit destul de inteleaptá şi generoasă 
şi una dintre cele mai mari reuşite ale ruşilor în Basarabia a fost încercarea lor 
de a popula această nouă provincie. Au procedat astfel în ciuda opoziţiei constante 
a boierilor români, care aveau nevoie de mână de lucru pe moşiile lor, dar se 
temeau de privilegiile speciale pe care le-ar primi noii rezidenţi; interesele 
ruşilor făceau necesară venirea coloniştilor străini. 

Cei care au călătorit prin Țările Române şi Basarabia in prima parte a secolului 
al XIX-lea au făcut diverse comentarii cu privire la slaba populare a regiunii. 
Amiralul Ciceagov a remarcat această problemă în 1812, în drumul către noul său 
post din Principate”. Şase ani mai târziu, un alt observator scria că a parcurs 150 de 
verste în Basarabia fără să vadă nici un singur sat locuit*®. 

La fel ca în cea mai mare parte a sudului Rusiei, şi în Basarabia era nevoie de 
oameni care să se stabilească în vastele zone de câmpie nelocuite. Guvernul rus 
şi-a manifestat de la început dorinţa de a aduce aici persoane „cu drag de muncă” 
pentru ca această provincie să devină o „vitrină” care să arate avantajele pe care le 
aduce cu sine ocármuirea rusă“. Locuită de o populaţie prosperă, această zonă 
de frontieră putea servi şi de bază logistică viitoarelor campanii în Imperiul 
Otoman“. Pentru a atrage colonişti, guvernul rus a pus la punct un agresiv, dar 
generos proiect de acordare de terenuri, privilegii fiscale şi drepturi locale 
imigranţilor veniţi atât din interiorul, cât şi din afara imperiului. 

Problema demografică nu era nouă pentru imperiul în plină expansiune. 
Ecaterina a II-a fusese deosebit de activă în acest sens, încercând să aducă în 
Rusia colonişti din alte state şi să strămute ţăranii din zonele suprapopulate. În 
timpul domniei ei, recrutorii ruşi mergeau în Germania şi Elveţia pentru a 
încuraja imigrarea. Tot în această perioadă, s-au stabilit în Rusia foarte mulţi 
români şi bulgari şi 75.000 de persoane din Europa Centrală”. După Revoluţia 
Franceză, Ecaterina a devenit mai riguroasă în ceea ce priveşte selectarea 
coloniştilor şi a încercat să ţină departe de imperiul ei ideile periculoase venite 
din Apus. La fel a făcut şi Pavel I, iar până la domnia lui Alexandru I procesul 
de recrutare nu s-a mai reluat la o scară atât de largă. Până în 1817, imigranţilor 
li s-au acordat cu generozitate pământuri şi sprijin financiar. După 1817, s-au 
stabilit din nou limitări în privinţa coloniştilor şi numărul de imigranţi a scăzut 
drastic. După 1819, s-au impus noi restricţii şi imigranții aveau nevoie de o 
permisiune specială ca să poată intra în Rusia. Au fost de asemenea diminuate 
avantajele şi scutirile acordate stráinilor9? 

În timpul perioadei de imigrare liberă, această politică a atras persoane de 
origini diverse, după cum o arată structura etnică a populaţiei în anii 1850: 66,4% 
români, 13,1% ruteni, 8,6% evrei, 5,2% bulgari, 2,6% germani, 2,1% ruşi din 
Marea Rusie, 1% ţigani, 0,5% ucraineni, 0,2% armeni şi 0,1% polonezi şi 
elvețieni. Ruşii îşi începuseră deja acţiunile menite populării ținuturilor pustii 

incá din timpul rázboiului din perioada 1806-1812. V.P. Kociubei, ministru de 
Interne intre anii 1803-1807 si 1819-1825, scria in timpul acestui conflict cá 
„trebuie să profitám de prezenţa noastră in Moldova şi Tara Românească pentru a 
atrage câteva mii de oameni în teritoriile nelocuite”. Pentru a facilita aşezarea 
imigranţilor transdanubieni, atât ducele de Richelieu, aflat la Odessa, cât şi 
senatorul Kuşnikov au oferit un ajutor guvernamental de 300.000 de ruble€?. 

În această perioadă, statutul juridic al ţărănimii din Noua Rusie a fost unul 
confuz, iar în Basarabia existau temeri că s-ar putea institui şi aici iobăgia. Însă 
aceasta a fost interzisă de mai multe ori între anii 1812 şi 1828 prin ordine date 
de țar“. Guvernul rus rationa corect: dacă s-ar fi introdus iobăgia, noua oblastie 
nu i-ar mai fi atras pe imigranţi. În ciuda asigurărilor repetate ale ţarului şi a 
promisiunilor oficiale ale lui Gavriil Bănulescu Bodoni, în primii ani de după 
anexare, zvonurile despre iminenta introducere a sistemului rusesc au continuat 
să circule în rândurile táránimii?. 

Activităţile proprietarilor de pământuri dăunau mai mult politicii demografice 
pe care o duceau ruşii în Basarabia decât zvonurile despre iobăgie. În primii 
şaisprezece ani de după 1812, moşierii români şi-au intensificat abuzurile şi 
opresiunea asupra ţărănimii. Pretenţiile pe care le aveau de la ţărani - exprimate 
în timp sau în bunuri - i-au dus pe mulţi dintre aceştia la sapă de lemn, 
determinându-i să-şi caute norocul dincolo de Prut, în Principate. Alţii au încercat 
să se răzbune organizând cete de tâlhari care îi jefuiau pe cei avuti, provocând 
daune materiale importante şi ajungând chiar la crimá$é. 

Date fiind condiţiile în care ruşii şi-au pus în aplicare politica demografică, 
ceea ce au realizat constituie o oarecare reuşită. În ciuda bolilor, a proastei 
guvernări şi a sistemului social şi fiscal opresiv, numărul de locuitori a continuat 
să crească până în 1828, aproximativ 25% din noua populaţie fiind imigranţi. 

Basarabia era împărţită în două mari zone“ : porţiunea de nord era controlată 
de moşieri, şi cea de sud - 45% din suprafaţa provinciei - era domeniu al 
coroanei. În partea de nord, erau puţini imigranţi deoarece pe moşiile de aici 
locuiau ţăranii autohtoni. În sud, după o perioadă mai dificilă, imigranții au ajuns 
să trăiască relativ nestingheriti de moşieri, fiind favorizați de statutul lor de coloniştiS8. 

Două treimi din populaţia Basarabiei erau români, majoritatea dintre ei locuind 
deja în Moldova de peste Prut în momentul anexării la Rusia. În perioada studiată 
de noi, au trecut Prutul dinspre Moldova aproximativ 9.000 de ţărani, număr 
suficient pentru a echilibra mişcarea inversă a românilor nemulţumiţi de stăpânirea 
rusăf?. Poziţia lor in societate şi nivelul lor de trai au rămas neschimbate în 
perioada de dominație rusă. Principala diferenţă dintre stăpânii vechi şi cei noi 
părea să fie aceea că, în primii ani de administraţie rusă, boierii erau încă şi mai 
lipsiţi de compasiune pentru ţărani. Libertatea de mişcare a acestora din urmă a 
fost şi mai mult îngrădită de ordinele ruseşti care le interziceau să se aşeze pe 
domeniile coroanei. Țăranii constituiau baza populaţiei oblastiei şi foarte frecvent 
erau siliţi să-i ajute pe imigranții din Rusia, Balcani şi Europa Centrală să se 
stabilească în Basarabia. 

Primii ţărani ruşi care au trăit pe fâşia de pământ dintre Nistru şi Prut erau 
iobagi plecaţi de pe moşii, schismatici şi fugari certati cu legea care căutau 
adăpost în zona de frontieră înaintea anexării şi care după 1812 au rămas în 
Basarabia. De-a lungul secolului al XIX-lea, ţăranul rus vedea în Basarabia un 
dar de la Dumnezeu. Înainte de 1861 era un tărâm al eliberării din iobăgie, iar 
după 1861, un meleag al prosperității. În 1806-1807, expulzarea tătarilor a 
eliberat o mare întindere de pământ, unde în 1808 au început să sosească primii 
colonişti ruşi. Imperiul se afla într-o situaţie delicată în ceea ce-i priveşte pe 
aceşti ţărani stabiliţi ilegal aici. Autorităţile ruse voiau să respecte legea, dar şi 
să colonizeze ţinutul. Aceste obiective contradictorii sunt ilustrate de ucazul 
din 13 octombrie 1817, prin care se interzicea unui pomeşcic din guberniile 
interne să-şi caute iobagii refugiaţi în Basarabia din cauza tulburării pe care ar 
provoca-o o asemenea căutare. În acelaşi timp, guvernul emitea un ordin care le 
interzicea ţăranilor să-i primească pe fugari. Prietenoşi, românii de cele mai 
multe ori nici nu ştiau de acest ordin şi astfel s-a născut zicala: „Tata-rus, 
mama-rus, iar Ivan-moldovan”. Când apărea perceptorul cu atitudinea lui inchizitoare, 
se schimbau imediat numele. Putem deduce amploarea acestei imigrări neoficiale 
din următoarele cifre: în anii 1860, în Basarabia erau aproape 300.000 de 
ucraineni şi ruşi, iar în această perioadă guvernatorul general al provinciei, 
Fedorov, a expulzat 48.000 de ţărani fără documente de trecere a frontierei”. 

Principala încercare oficială de a încuraja ţăranii din guberniile interne să se 
stabilească în Basarabia a fost străumutarea unui mare număr de ţărani ai statului 
în noua oblastie. În linii mari, aceştia erau acei ţărani care lucrau pe proprietăţi 
deţinute de stat şi administrate de trezorerie”! şi constituiau un capital uman 

semnificativ pentru imperiu, deoarece in 1828 inaceastá categorie intrau 6.528.243 
bărbaţi, adică in jur de 38% din populaţia rusă care se ocupa de agricultură”. 

Viata lor era diferitá de cea a táranilor liberi románi prin faptul cá aveau mai 
puţine obligaţii de îndeplinit şi purtau răspunderea comună faţă de stat pentru 
plata taxelor. Ei s-au stabilit pe domeniile coroanei şi, în vremea războiului din 
Crimeea, în Basarabia erau deja 100 de sate de ţărani ai statului, cu o populaţie 
totală de 75.000 de locuitori. Printre ei se numărau şi cazaci, soldaţi în rezervă, 
ţigani, fermieri evrei, feluriti fugari români şi ruşi, iobagi eliberaţi şi ţărani care 
trăiau deja în aceste ţinuturi la momentul anexării. Numărul lor nu a depăşit 
niciodată 10% din totalul populaţiei Basarabiei”. 

În primii şaisprezece ani ţăranii statului au fost afectaţi de acelaşi haos 
administrativ intern ca şi ţăranii liberi români din nord şi au fost victimele 
aceluiaşi guvern decadent, ale prezenţei militarilor pe domeniile coroanei, ale 
incursiunilor făcute de unii boieri români în sud pentru a obţine mai multe 
pământuri şi a poverii pe care o reprezenta întreţinerea drumurilor şi a sistemului 
poştal. În ciuda acestor condiţii, mulţi ţărani ai statului din guberniile interne 
foarte populate cereau guvernului să le permită să se mute în Bugeac. Cea mai 
importantă încercare a guvernului de a muta în mod organizat ţărani ai statului în 
Basarabia a avut loc în 1824 şi 1825, când 20.000 de ţărani din Cernigov, 
Poltava, Orlov, Kaluga, Harkov, Tavrida şi alte gubernii au fost transferați 
pe 252.264 de desetine de pământ de lângă Akkerman. Fiecare familie a primit 30 de 
desetine şi au fost scutiţi de impozite şi de serviciul militar timp de trei ani. 
Puteau merge în Basarabia numai familiile suficient de numeroase şi cu destule 
vite de povară, iar o dată ajunse acolo trebuiau să promită că nu vor împovăra 
autorităţile cerându-le ajutorul. Promiteau să-şi plătească datoriile la termenul 
stabilit şi să se achite de obligaţiile fiscale ale obştii. Cei 20.000 de imigranţi au 
întâmpinat greutăţi mari deoarece nu le ajungea lemnul pentru case şi, trei ani 
mai târziu, nici banii necesari pentru plata taxelor”f. 

După 1812, ţăranii din guberniile vecine au trecut Nistrul în număr din ce în 
ce mai mare pentru a se aşeza pe pământurile coroanei. P.D. Kiseleff, ministru 
al Domeniilor Statului, estima în 1843 cá cea mai mare parte a ținutului 
Akkerman era locuită de fugari. Aici, ca şi în restul oblastiei, politica guvernului 
continua să fie contradictorie interzicând fugarilor dreptul de a se stabili în 
Bugeac, dar primindu-i pe domeniile de stat şi făcându-i ţărani ai statului”. 

Din 1812 până in 1825, aceştia erau supuşi aceluiaşi sistem fiscal ca şi ţăranii 
liberi, plătind şi ei taxe ispravnicului. În 1825, s-a introdus reforma fiscală, 
țărănimea trebuind acum să plătească o taxă fixă direct la vistierie'S. Drepturile 
ţăranilor statului au continuat să fie foarte restrânse. Puteau fi mutaţi după voia 
statului, chiar dacă la nivel de sat ajunseseră să fie consideraţi liberi din punct de 
vedere juridic. Deşi poziţia lor în societate nu a fost niciodată prea bine definită, 
viaţa lor era mult mai bună decât cea a iobagilor, atât din punctul de vedere al 
drepturilor personale, cât şi al drepturilor de proprietate". 

Coloniştilor proveniţi din guberniile interne ale Rusiei li s-au alăturat şi un 
număr restrâns de imigranţi străini. La sfârşitul lui 1813, liderul revoluţionar 
Gheorghe Petrovici (Karagheorghe) a fost urmat în Basarabia de un mic grup de 
sârbi’, iar după 1812 au venit de pe teritoriul turc armeni catolici, împreună cu 
câţiva creştini turcofoni?. 

Mai numeroşi erau imigranții germani de la Württemberg, Branderberg şi din 
Ducatul Varşoviei. Cálcánd pe urmele predecesorilor lor, care s-au aşezat în 
Noua Rusie pe vremea domniei Ecaterinei a II-a, aceştia veneau în căutarea 
libertăţii religioase şi pentru a scăpa de foametea care a afectat o mare parte a 
Europei Centrale în anii de după războaiele napoleoniene. În schimbul aşezării lor 
în Basarabia, germanii primeau pământuri întinse şi li se asigura libertatea de 
exprimare şi religioasă, precum şi toate drepturile civile şi cutumiare de care se 
bucurau în patria lor. Erau scutiţi de plata taxelor şi de îndeplinirea obligaţiilor 
legate de munca pământului pe o perioadă de cinzeci de ani, existând posibilitatea 
extinderii acestor drepturi. Pentru construirea caselor, statul le oferea împrumuturi 
cu dobândă mică şi ajutorul ţărănimii locale. 

Primul grup mare de germani, sosit în Basarabia în 1814, era format 
din 1.743 de luterani şi 121 de familii romano-catolice, care au început să-şi 
clădească aici case. Alte grupuri mari de germani au venit în 1816 şi 1817. Mulţi 
dintre ei au avut de suferit pe durata lungii călătorii din Germania şi, o dată 
ajunşi la frontieră, au trebuit să petreacă cinzeci până la şaizeci de zile în 

carantină. Grupul din 1816 a fost crunt lovit de ciumă şi au pierit probabil în jur 
de 1.500 de persoane. În acel an, în centrul de carantină de la Ismail, au murit 
de ciumă mai mult de 700 de persoane dintr-un grup de 1.300. Puţine familii au 
rămas neatinse de acest flagel. Germanii ajunşi cu bine în Basarabia s-au aşezat 
pe fostul teritoriu tătăresc, unde, animati de aceeaşi înflăcărare ca şi mormonii la 
întemeierea coloniei lor din statul Utah, au reuşit să se statornicească. Disciplina 
riguroasă şi tehnicile agricole avansate ale germanilor nu au avut nici un ecou în 
rândurile vecinilor lor slavi şi români. Soliditatea relaţiilor familiale şi refuzul de a 
învăţa limbile vecinilor lor au dezamăgit guvernul rus, care sperase că germanii 
ar putea ridica nivelul general de civilizatie?. Din Europa Centrală au mai venit 
în Basarabia şi elveţieni, stabiliţi în colonia de la Şaba. Ca şi germanii, au avut 
de suferit de pe urma ciumei?.. 

Cel mai numeros grup de imigranţi străini îl constituiau bulgarii. Aceştia 
începuseră să emigreze în Rusia la sfârşitul secolului al XVIII-lea, numărul lor 
crescând substanţial în cursul războiului dintre 1806 şi 1812. În 1804, un emisar 
bulgar a sosit la Sankt Petersburg pentru a-l înştiinţa pe tar despre greutăţile pe 
care le întâmpină bulgarii din cauza acţiunilor lui Pasvan-Oglu şi a cere ajutorul 
imperiului. Încă de la începutului veacului al XIX-lea, episcopul Sofroni Vraceanski 
considera Rusia ca singura naţiune capabilă să-i ajute pe conaţionalii săi şi să 
joace rolul de intermediar între ruşi şi fraţii lor ortodocşi de la sud. În 1808, ţarul 
Alexandru i-a dat instrucţiuni generalului Prozorovski să ia legătura cu Sofroni, 
care se afla la Bucureşti din 1803, pentru a organiza emigrarea bulgarilor peste 
Dunăre’. Discuţiile dintre cei doi au întărit invitaţia adresată bulgarilor de către 
tar in 1806. În schimb, aceştia promiteau că dacă ruşii se vor retrage din 
Principate, ei îi vor urmas. 
` Această nație venise pentru prima dată pe teritoriul dintre Nistru şi Prut în 
timpul războiului ruso-turc din anii 1769-1774. Au urmat apoi mişcările 
de migrare peste Dunăre în perioadele 1787-1791 şi 1806-1812, până când 
bulgarii au ajuns să ocupe a noua parte din suprafaţa Basarabiei?. Acesta este 
unul dintre rarele cazuri întâlnite în procesul de populare a provinciei 
în care un factor motivant major era afecțiunea pentru Rusia şi nu doar 


81. G. Leibbrandt, Die Auswanderung aus Schwaben nach Russland 1816-1823 (Stuttgart, 1928), 
pp. 6, 25-28 si 135-137. J. Becker, Bessarabien und sein Deutschtum (Württemberg, 1966), 
pp. 1-56. 

82. Kirchener, p. 562. 

83. Narocinitki, VP.R., 4, pp. 622-624. Nota nr. 187. 

84. Comandantul armatei moldovenesti, I.I. Michelson, cátre ministrul Afacerilor Externe, A. Ia. 
Budberg, 28 mai (9 iunie) 1807, Ismail, V.P.R., 3, pp. 594-595. Alexandru I cátre comandantul 
armatei moldovenesti, 15 (27) noiembrie 1806, Sankt Petersburg. Narocinitki, VP.R., 3, 
pp. 390-391. 

85. A. Skalkovski, Bolgarskiia Kolonii v Bessarabii i Novorossiiskom Krae (Odessa, 1848), p. 12. 


OBSTACOLELE ÍN CALEA CONSOLIDÁRII 85 


bogatele sale intinderi pustii si absenta iobágiei. Ín calitatea sa de apárátor al 
ortodoxiei, Imperiul Tarist exercita o puternicá influentá asupra bulgarilor. Elementul 
religios jucând un rol însemnat în cursul războiului din anii 1806-181285, Rusia 
a avut de câştigat de pe urma acestei influenţe: un grup numeros de bulgari 
muncitori care s-au stabilit în Bugeac. 

După ce au traversat Dunărea şi în loc de salvatorul rus au dat peste ispravnicul 
moldovean sau muntean, mulţi dintre bulgari au făcut cale întoarsă”. În iunie 1807, 
Michelson scria că în cursul discuţiilor pe care le-a avut cu nişte bulgari din 
Moldova i s-a spus că „dacă Moldova nu rămâne sub dominație rusă, atunci 
suntem pregătiţi să emigrám în Rusia”. Drept urmare, în septembrie 1807, 
ruşii i-au încurajat pe bulgari acordându-le o serie de avantaje şi privilegii de 
care avea să se bucure orice persoană ce ar fi dorit să intre sub protecţia Rusiei. 
Imigranții aveau să-şi păstreze toate vechile drepturi şi privilegii şi nu puteau fi 
în nici un fel supuşi la iobăgie, bucurându-se în acelaşi timp de un statut special în 
cadrul imperiului. Cei care aveau o meserie sau se ocupau de negot erau încurajați 
şi sprijiniți. Vreme de zece ani de la sosirea lor, bulgarii erau scutiţi de toate 
taxele şi obligaţiile de muncă a pământului. De asemenea, ei au primit împrumuturi 
şi ajutor pentru seminţele de la prima însămânţare şi hrana necesară supravieţuirii 
până la prima recoltă. În plus ruşii le-au acordat şi lor scutirea de serviciu militar 
şi libertatea religioasă”. 

Mii de bulgari au dat curs ofertei ruse. E greu de calculat numărul exact al 
celor care au trecut Dunărea în momentul de apogeu al imigrației, însă rapoarte 
disparate ale consulilor francezi şi ale unor generali ruşi arată că în septembrie 1809 
au traversat fluviul 6.000 sau 7.000 de persoane. O lună mai târziu, au venit pe 
teritoriul rus încă 3.000 de bulgari, iar în august 1810, generalul Kamenski a mai 
adus încă 6.000 de familii bulgare. Un general rus îi spunea consulului francez, 
Fornetty, că în 1810 au venit sub protecţia Rusiei 12.000 de bulgari, iar Kamenski 
îl informa pe Sofroni că 4.000 de bulgari erau gata să treacă Dunărea la căderea 
cetăţii Sviştov şi dintre aceştia multi au ajuns în Basarabia”. 

Desi toti comandanții ruşi din Principate s-au ocupat de problemele bulgarilor, 
generalul M.I. Kutuzov a jucat rolul cel mai important pentru stabilirea lor în 
Basarabia. În 1809, el a ordonat să se întreprindă toate eforturile pentru a atrage 
mai multi bulgari prelungind promisiunile făcute în 1807 pentru încă trei ani”, a 
supravegheat personal sosirea lor în Principate şi a ajutat la organizarea unei 
forte bulgăreşti care să lupte alături de ruşi”. În 1811, când se întrevedea deja 
sfârşitul războiului, aceştia din urmă au început să faciliteze plecarea bulgarilor 
în Basarabia” si au pus în aplicare promisiunile făcute de Kutuzov în aprilie 1811. 
Din cauza confuziei ce domnise în vremea războiului şi a numeroaselor făgăduieli 
făcute pentru a-i aduce pe bulgari în Rusia, statutul exact al imigranţilor trans- 
danubieni rămânea ambiguu. V.I. Krasno-Milaşevici remarca necesitatea de a lămuri 
exact ce drepturi şi privilegii aveau bulgarii faţă de români. Deosebit de tulburi erau 
şi chestiunile privind taxele pe care trebuiau să le plătească bulgarii aflaţi pe pământ 
românesc şi relaţia coloniilor bulgăreşti cu administraţia centrală de la Chişinău% . 

Între anii 1812 şi 1820, problema statutului bulgarilor din Basarabia a fost 
intens dezbătută. Acum că reuşiseră să atragă locuitorii de care aveau atât de 
mare nevoie, ruşii ar fi putut să dea uitării promisiunile făcute în timpul războiului. 
După cum îi scria consulul francez, Martin, lui Champagny : „Adevăratul avantaj 
obţinut de ruşi în războiul acesta e trimiterea populaţiei din Dobrogea şi Bulgaria 
în Basarabia şi Odessa, în vederea repopulării zonei”. Promisiunile făcute de 
Kutuzov în aprilie 1811 ar fi putut fi uşor trecute cu vederea în Basarabia, mai 
ales că ruşii permiseseră boierilor români să guverneze în conformitate cu 
drepturile, obiceiurile şi privilegiile lor”. Aceştia au remarcat imediat că ceea ce 
făgăduise Kutuzov era în directă contradicţie cu ceea ce li se promisese lor şi au 
început să-i trateze pe bulgari - dintre care mulţi se aşezaseră pe pământurile 
neocupate ce au fost repartizate mai târziu boierilor - ca pe ţăranii români. 

Bulgarii din Basarabia erau impártiti in douá categorii: cei sositi aici inainte 
de 1801 si noii veniti. Primii aveau propriile sate si, in general, nu simteau 
oprimarea boierilor in aşa mare măsură ca cei proaspăt ajunşi. Fără prieteni, 
precum căpitanul D.P. Vatikioti şi I.P. Iugnevski, care să le apere interesele, 
aceştia nu ar fi putut face faţă prea mult timp pretențiilor boierilor. Confuzia 
juridică din noua oblastie era atât de mare încât drepturile bulgarilor erau în mod 
constant încălcate”. Într-o regiune atât de slab populată, acest grup de peste 20.000 
de persoane reprezenta o forţă de muncă atractivă. 

Boierii au pretins imediat o zecime din producţia agricolă obţinută de bulgari, 
douăsprezece zile de muncă şi plata tuturor taxelor. Aproximativ jumătate dintre 
ei au simţit povara acestor cereri şi, într-un singur an, de pe moşia unui singur 
boier român au fugit 1.000 de bulgari”. Cei rămaşi trebuiau să compenseze 
pierderea pricinuită boierului de conationalii lor fugari prin neplata dărilor. 

În primii patru ani, bulgarii au primit foarte puţin ajutor din partea ruşilor. În 
septembrie 1815, şase dintre conducătorii lor i-au prezentat situaţia 
generalului L.L. Benningsen, la Tulcin, şi au cerut următoarele : toţi bulgarii să 
fie reuniți în colonii speciale, să li se confere acelaşi statut ca şi cazacilor din 
regiunea Donului, să li se dea suficient pământ, să fie numit un oficial rus 
însărcinat să le apere interesele şi să fie creată o structură administrativă conform 
instrucţiunilor. date de Kutuzov în timpul războiului. Când s-a aflat la 
Sankt Petersburg de situaţia bulgarilor, a fost instituită o comisie specială care să 
le analizeze plângerile şi să găsească o soluţie echitabilă pentru problemele lor. 
Dacă mii de bulgari s-ar fi întors de pe pământul rusesc in patrie si ar fi 
povestit că au fost asupriti de ruşi, politica imperiului în Balcani ar fi avut numai 
de suferit??. 

Comisia insírcinatá de ministrul de Interne, O.P. Kozodavlev, sá rezolve 
plángerile bulgarilor cu privire la privilegiile boierilor s-a reunit pentru a verifica 
promisiunile fácute de Kutuzov, a analiza jalbele si a face o evaluare generalá a 
numărului bulgarilor, a condiţiilor in care trăiesc şi a vedea câţi dintre ei care 
trăiau pe moşiile boierilori%. După patru ani de deliberări, drepturile bulgarilor, 
aşa cum au fost ele formulate de Kutuzov, au fost recunoscute. Li s-au oferit 
oficial libertatea religioasă, scutirea de taxe şi de obligaţiile legate de munca 
pământului pe o perioadă de zece ani, taxe egale cu cele plătite de alţi colonişti 
după expirarea acestui termen, scutirea de serviciul militar şi de încartiruire a 
militarilor, împrumuturi generoase cu dobânzi mici, şaizeci de desetine de pământ 

pentru fiecare familie şi alte drepturi ™!. Bulgarii au primit aceleaşi drepturi ca şi 


alţi colonişti străini şi a fost numit un oficial rus care să le reprezinte interesele. 

În 1828, Basarabia continua să fie o oblastie subpopulată şi, dacă politica rusă 
de sprijinire a imigrării străinilor şi ţăranilor statului n-ar fi avut cât de cât 
succes, numărul de locuitori ar fi crescut şi mai puţin în aceşti şaisprezece ani. 
Într-adevăr, oblastia a devenit într-o oarecare măsură o „vitrină” pentru Balcani, 
arătând câteva dintre avantajele aduse cu sine de stápánirea rusă după 1820, si in 
acelaşi timp o valvă de presiune pentru elementele răzvrătite din provinciile 
interne ale Rusiei. În perioada 1812-1828, politica demografică a rămas cea mai 
mare reuşită a Imperiului Rus în administrarea Basarabiei. 


VII. Potenţiala bunăstare si potentialele probleme 


Noua provincie prezenta un mare potenţial pentru Imperiul Rus. Dăruită cu 
pământ bogat şi aşezare strategică, Basarabia nu avea nevoie decât de o guvernare 
dreaptă şi eficientă pentru a transforma promisiunile în realitate. Dacă se putea 
găsi un mod de a pune la lucru puternica ambiţie a boierilor pământeni pentru ca 
aceştia să devină nişte ocármuitori luminati, rezultatul ar fi fost prosperitatea. 
Era limpede că ruşii trebuiau să acţioneze prin intermediul acestui grup social ; 
singura întrebare era cum să formeze o conducere care să se bucure de sprijinul lui. 
Constantin Ipsilanti abordase deja această chestiune elementară în amplul său 
memoriu trimis guvernului rus în 18072. E] scria atunci despre marea dorinţă a 
Principatelor de a deveni parte a Imperiului țarist şi observa că, dacă această 
speranţă avea să se materializeze, vor apărea şi câteva probleme. Evident, 
guvernarea nu putea fi lăsată pe mâna vechiului regim fanariot ; unii dintre greci 
îşi exprimaseră plini de mărinimie disponibilitatea de a domni asupra Ţărilor 
Române, însă ţarul trebuia să găsească o nouă formă de guvernământ pentru 
Principate sau cel puţin pentru acea porţiune din ele care ar urma să fie alipită 
imperiului său. El spunea că existau aici suficiente elemente pe care să se 
întemeieze o formă de ocârmuire care să respecte tradiţiile şi practicile populaţiei 
locale. „Există plângeri cum că boierii, cu precădere cei din Ţara Românească, 
sunt foarte dezbinati şi corupți. Aceasta este voia şi lucrarea constantă a conducerii 
lor. Însă luaţi fiecare în parte, sunt oameni cu suflet şi de caracter... Sub influenţa 
unei religii mai luminate, mai morale şi mai puţin superstitioase şi sub o autoritate 
nobilă, echitabilă şi paternă, moldovenii şi muntenii vor deveni o naţiune foarte 

respectabilă”. Ipsilanti prevestea ziua în care ei aveau să devină o singură naţiune 
şi în restul memoriului său, menit în cea mai mare măsură să-i susţină propriile 
interese, şi stabilea cadrul necesar înscăunării unui principe, care, din fericire, 
putea fi chiar el. Cheia succesului viitor erau boierii, „mari moşieri sau seniorii, 
nobilii, boierii, numele nu contează”. El spunea cá, în cadrul noii guvernări, 
structura politică va trebui să depindă de boieri şi să circumscrie cu precizie şi 
fermitate puterile acestora, astfel încât ambiția ce îi mâna să nu ducă (ara la 
ruină. După părerea lui Ipsilanti, cea de-a doua categorie socială, țărănimea, 
„mereu ameninţată de ambiția nobilimii urbane”, trebuia protejată pe viitor 
deoarece era cea care „susţinea statul prin munca sa”. Ipsilanti era conştient că 
regiunea avea în faţă un viitor prosper, însă dacă boierii continuau să domine prin 
intermediul unui divan, starea de haos avea să persiste deoarece „abuzul (în 
dauna ţării) face parte din natura lor”. O conducere dominată de boieri ar fi atât 
de groaznică încât „cel mai sălbatic paşă ar fi de preferat acestei aristocrații, 
fiindcă aşa nu ar exista decât un singur tiran în loc de o sută”. 

Memoriul lui Ipsilanti arăta practic ce promiţător şi ce periculos ar fi un stat 
român ieşit de sub stăpânirea fanariotă. Cheia unei consolidări reuşite se găsea în 
orientarea ambiţiei boierilor dinspre oprimarea ţăranilor înspre creşterea prosperității 
regiunii şi, după cum aveau să afle ruşii, această misiune era mai uşor de definit 
decât de împlinit. 

Rusia nu a reuşit să instaureze o ocârmuire eficientă în provinciile sale interne. 
După cum remarca recent un specialist în problemele guvernamentale ale Rusiei, 
conducerea din timpul domniei lui Alexandru I a fost incapabilă să înfăptuiască 
un act constitutional : „Nu era în stare nici să înfiinţeze o instituţie legală functi- 
onală, dar nici să înlăture pe vreuna dintre ele”. La începutul secolului al XIX-lea, 
Sankt Petersburgului îi era de asemenea imposibil să impună boierilor restricţii 
adecvate. Acelaşi cercetător scria în studiul său că „ierarhiile piramidale ale 
administraţiei... erau vizibile doar din capitale”. Ambiţiile boierilor nu aveau 
să fie orientate corespunzător. Speranţa ruşilor de a transfera ordinea şi aparatul 
birocratic în Basarabia, în condiţiile în care acestea erau atât de firave în interiorul 
imperiului, s-a dovedit un eşec. 

Ruşii au trebuit să colaboreze cu boieri oportunişti şi să se servească de o 
structură socială opresivă şi de un sistem fiscal dezastruos. Ei au extins autonomia 
locală şi asupra Basarabiei şi, nevoiţi să acţioneze pe aceste căi, nu au făcut decât 
să adâncească abuzurile deja existente. Şansele de succes ale consolidării noii 
provincii erau mici. În ceea ce-i priveşte pe ruşi, o reuşită ar fi adus după sine 
înlocuirea practicilor tradiţionale ale românilor, care stăteau sub semnul arbitrarului, 
cu proceduri administrative şi birocratice occidentale. În lipsa unei forte extrem 

de puternice, era puţin probabil ca românii să îşi schimbe complet modul de 
acţiune în politică doar pentru că au trecut Prutul şi au schimbat un stăpân slab 
şi corupt cu un altul, poate bine intenţionat, dar mult prea îndepărtat. Transferarea 
propriului sistem social, politic şi fiscal condamna eforturile de guvernare iniţiale 
ale Rusiei la eşec. Şi în vreme de pace, şi în vreme de război, conflictele dintre 
cele două sisteme culturale au dus la o paralizare a puterii ruse. 


CAPITOLUL 4 
Basarabia sub stápánirea rusá: 1812-1826 


I. Prima etapá a consolidárii 


Datorită abilității diplomatice şi militare a lui Kutuzov, ruşii au încheiat cu 
bine războiul cu Turcia din 1806-1812. Dacă retragerea din Principate ar fi 
întârziat o lună în cursul invaziilor napoleoniene, ar fi fost siliţi poate să cedeze 
Basarabia, deoarece în 1812 cea mai imperioasă necesitate pentru ei era aceea de 
a strânge o cât mai puternică forţă de rezistenţă împotriva francezilor. Tratatul de 
la Bucureşti permitea Rusiei să păstreze fâşia de pământ dintre Nistru şi Prut ca 
o dovadă a reuşitei eforturilor sale. 

După ce cea mai mare parte a trupelor au pornit înspre nord, în sud a rămas 
o forţă militară minimă care să se ocupe de cele două consecinţe imediate ale 
războiului, mai precis de stabilirea ordinii în Principate şi de instaurarea unei 
guvernări eficiente în Basarabia. Pentru a duce la împlinire prima misiune, ruşii 
nu trebuiau decât să-şi reafirme autoritatea în Ţara Românească şi ce mai 
rămăsese din Moldova, pe baza celor stabilite în 1802. Instituirea unei admi- 
nistratii funcţionale in noua provincie era, însă, o sarcină mult mai grea. Din 
păcate, consolidarea poziţiei Basarabiei în cadrul Imperiului Rus trebuia făcută 
într-una dintre cele mai dificile perioade din istoria ţării. În primii patru ani, 
guvernul, preocupat de invazia lui Napoleon şi de războiul din Europa, avea prea 
puţin timp să se ocupe cu atenţie de detaliile pământeşti ale administrării 
Basarabiei şi, în consecinţă, oficialilor ruşi de la Chişinău le-a revenit însărcinarea 
de a pune la punct politica administrativă. 

În ultimii trei ani ai războaielor napoleoniene, problemele provinciilor înde- 
părtate erau neînsemnate în ochii inaltilor oficiali ruşi. Administrarea internă nu 
se bucura în general de prea multă atenţie, după cum se poate vedea din faptul că 
volumul ce cuprinde colecţia completă a legilor ruseşti din acei ani e destul de 
subţire. Invazia napoleoniană a fost un dezastru : trei pătrimi din Moscova au ars 
şi în calea trupelor duşmane pământul fusese pârjolit. Deprecierea monedei, 
împrumuturile enorme necesare purtării războiului, pierderile efective şi declinul 

demografic erau toate indicii ale amplorii conflictului şi ale uriagelor eforturi de 
reconstrucţie. Administrarea Basarabiei putea fi tratată mai superficial pentru 
moment. Napoleon trebuia înfrânt, iar în Europa trebuia restabilită ordinea 
pentru a nu se produce o altă dezechilibrare a puterii continentale. Erau lăsate 
de-o parte reformele constituţionale şi juridice majore. 

Din motive militare şi personale, atenţia ţarului se îndrepta când înspre 
reformele din timpul mandatului lui Speranski, când înspre supraviețuirea naţională, 
astfel că treburile interne au ajuns să fie conduse de Consiliul de Miniştri. În 1812, 
împăratul fiind exclusiv preocupat de treburile militare, acest consiliu a fost 
învestit, pe durata stării de urgenţă determinate de invaziile lui Napoleon, cu 
puteri extraordinare, reînnoite aproape în fiecare an de război. Astfel acest 
organism a ajuns practic răspunzător de administrarea internă a imperiului. În 
cadrul acestui grup se luau cele mai importante decizii administrative şi juridice 
interne, atenuându-se antagonismul dintre organele birocratice ale statului şi 
elementele locale, cum va fi fost cazul şi în prima perioadă de autonomie a Basarabiei. 

Fără a fi complet paralizate, treburile administrative ale Rusiei au fost ţinute 
într-un fragil echilibru până la sfârşitul domniei ţarului. Fără voia şi puterea 
acestuia din urmă nu se puteau face nici cele mai urgente îmbunătăţiri deoarece 
stătea în natura birocraţiei să se revină la politica mai sigură a statu quo-ului. 
Pentru chestiuni de cea mai mare importanţă, liderul Consiliului de Miniştri - un 
membru ce prezida patru întâlniri consecutive - îl contacta pe tar prin corespondenţă. 
Când acesta nu putea fi contactat în acest mod sau când problema era considerată 
prea măruntă pentru a-i solicita lui atenţia, Consiliul lua singur deciziile, cu 
majoritate de voturi. În perioada cuprinsă între septembrie 1812 şi primăvara 
lui 1816, Alexandru a acordat destul de puţină atenţie treburilor interne, considerând 
chiar şi aşa că s-a implicat prea mult, drept pentru care critica uneori Consiliul 
că îl deranjează degeaba pentru chestiuni pe care le aprecia ca irelevante şi 
mărunte. Pentru rezolvarea problemelor dificile, erau organizate subcomisii, însă 
acestea erau prea puţin eficiente. 

Ţarul considera că treburile externe erau mai importante şi avea încredere în 
Consiliu. Acesta aplana conflictele dintre administraţia locală şi moşieri trimițând 
la faţa locului senatori care să cerceteze problemele şi să facă rapoarte. Pe scurt, 
acest Consiliu se ocupa de bunul mers cotidian al maşinăriei, fără presiuni din 
partea ţarului. Nu se puteau face schimbări fundamentale, problemele esenţiale 
trebuind ignorate sau date de-o parte, mai ales în perioada 1812-1815. Nu se 
putea face nimic. 

În primii patru ani, administrarea noului teritoriu a fost în mâinile a doi 
militari, amiralul P.V. Ciceagov şi generalul I.M. Harting. Nici unul dintre ei nu 
era apt pentru dificila sarcină de a lucra cu românii. Firea idealistă a lui Ciceagov 
şi lipsa de răbdare a lui Harting când era vorba de îndeplinirea îndatoririlor îi 

făceau nepotriviti pentru misiunea de la Chişinău. Amândoi ştiau cát de grave 
fuseseră problemele Rusiei pe perioada ocupării Principatelor şi înțelegeau că 
încercarea din timpul războiului de a folosi structura politică a acestora în slujba 
imperiului eşuase, dar ştiau şi că, pentru moment, împrejurările îi vor sili pe ruşi 
să opereze conform drepturilor, privilegiilor, obiceiurilor şi practicilor locale. 

Cei doi aveau moduri diferite de a aborda problema Basarabiei. Ciceagov 
propunea o schemă administrativă optimistă în care o formă modificată a sistemului 
de guvernare prin divan avea să atingă un număr de obiective extrem de optimiste. 
Pentru a-şi pune în aplicare planul, amiralul l-a ales pe vârstnicul Scarlat Sturdza 
ca guvernator al provinciei. Acesta fusese un loial partizan al ruşilor încă de pe 
vremea Ecaterinei a II-a, dar această fidelitate nu era suficientă pentru a putea 
lucra eficient în cadrul structurii administrative a lui Ciceagov. Boierii nu au luat 
în seamă apelul lui la o guvernare dreaptă şi se purtau şi sub stăpânirea ruşilor 
cam cum se purtaseră şi în vremea când fuseseră sub suzeranitatea turcilor. Sturdza 
a rămas la putere în jur de un an. Harting nu-şi făcea iluzii în ceea ce priveşte 
devotamentul cu care vor lucra românii pentru bunăstarea Imperiului Rus. Şi-a 
dat repede seama că structura concepută de Ciceagov nu era funcţională şi a ajuns 
şi el la părerea colegilor lui din timpul războiului, care se întrebau exasperati 
dacă vor putea colabora vreodată cu românii. El a pledat deschis pentru rusificarea 
Basarabiei, dar a fost sabotat de opoziţia boierimii pământene. 

În primii patru ani ai Basarabiei ca provincie rusă, reprezentanţii ţarului s-au 
confruntat cam cu aceleaşi probleme ca şi în timpul război din perioada 1806-1812. 
Condiţiile grele în care lucrau făceau ca încercările lor de a ajusta administraţia 
locală la sistemul rusesc să fie inutile. Schimbările produse de trecerea de la 
război la pace, de la o tentativă de administraţie de ocupaţie la o structură 
permanentă nu au adus nici o îmbunătăţire în privinţa eforturilor ruşilor şi 
românilor de a cârmui împreună. 


II. Planurile amiralului Ciceagov pentru Basarabia 


Amiralul P.V. Ciceagov a supravegheat trecerea de la starea de ocupaţie din 
Principate la guvernarea pe timp de pace din Basarabia. Urmărindu-şi în acelaşi 
timp propriul scop - de a crea „o mare diversiune” - el a conceput planul 
structurii administrative a teritoriului nou anexat dintre Nistru şi Prut. În ceea ce 
priveşte forma de guvernământ, nu avea ordine precise din partea ţarului, 


»1 


spunându-i-se să se bazeze pe propria „judecată şi intelepciune"!. 


1. Instrucţiunile lui Alexandru I către amiralul Ciceagov, 9 (21) aprilie 1812. Narocinitki, V.PR., 
6, pp. 363-364. 

Ciceagov a reuşit să înţeleagă întrucâtva problemele cu care avea să se 
confrunte atunci când a străbătut regiunea ce urma să o administreze. Deşi 
Basarabia nu avusese atât de mult de suferit de pe urma războiului ca Principatele, 
amiralul a putut constata scăderea demografică însemnată şi distrugerile grave. 
Din discuţiile cu cei care locuiseră acolo a aflat că depopularea regiunii fusese 
cauzată parţial de efectele neprevăzute ale politicii oficiale de război a Rusiei din 
timpul ocupaţiei, în timp ce alţi locuitori fugiseră din calea războiului pentru a 
scăpa de jafurile si hotiile ce însoțeau, inevitabil, trupele ruseşti?. 

Amiralul rus era consternat de pierderile materiale enorme şi nu trebuia să 
caute prea departe pentru a găsi ceea ce considera el a fi partea vinovată: 
conducerea armatei ruse. Generalul Kutuzov a fost obiectul unor atacuri dure din 
partea lui Ciceagov ; lucru nedrept şi inexact deoarece acesta din urmă nu ştia 
nimic despre eforturile făcute de general pentru a ţine sub control trupele, a 
proteja țărănimea şi a instaura ordinea şi nici nu îşi dădea seama cá în cea mai 
mare parte dezordinea îşi avea originea în sistemul administrativ şi fiscal al 
Principatelor. Din càuza ostilităţii lui faţă de Kutuzov nu reuşea să înţeleagă 
faptul că problemele ţăranilor erau în egală măsură cauzate de stăpânii români şi 
de armata rusă?. 

După plecarea lui Kutuzov, Ciceagov şi-a dat seama care e adevărata problemă 
pe care o avea de rezolvat. A văzut ispravnicii sporindu-şi pretenţiile de la cinzeci 
de căruţe la 500 şi, ajuns la Bucureşti, a scăzut cu o treime cantitatea de provizii 
solicitată şi a ordonat ca „toţi cei care colectează produsele... să ia doar atât cât 
cer nevoile reale"*. A mai făcut şi alte încercări de a corecta efectele negative ale 
celor şase ani de ocupaţie rusă, însă impactul acţiunilor sale nu poate fi măsurat. 
Afirmațiile lui Ciceagov cu privire la stăpânirea rusă în Principate arată că ar fi 
putut întreprinde câteva schimbări esenţiale în structura administrativă. El observa 
faptul că şi Kuşnikov şi Krasno-Milaşevici încercaseră plini de curaj să facă faţă 
sistemului divanurilor, dar cá, în mod clar, eşuaserăs. Ciceagov a căpătat o 
dovadă edificatoare în acest sens atunci când a cerut o evaluare a resurselor şi 
caracteristicilor regiunii şi când, solicitând o hartă care să îl ajute să îşi pună la 
punct proiectul, a constatat că nu i se pregătise nici una. Când a cerut să i se facă 
nişte hărţi precise, i s-a răspuns că nu existau instrumentele necesareS. Era vorba 
aici de mai mult decât presupusele abuzuri de care era bănuit Kutuzov. Amiralul 
trebuia să se confrunte cu oportunismul românilor si ineficienta ruşilor. 


. Ciceagov, Mémoires..., p. 71. 
. Ibidem, pp. 56, 71. 

. Ibidem, p. 73. 

. Ibidem, p. 74. 

. Ibidem. 

Ţarul l-a sfătuit pe Ciceagov să „fie cel mai mare duşman al arbitrarului 
pentru a repara excesele comise de noi”. Amiralul trebuia să „uşureze situaţia 
locuitorilor şi să îi facă să se simtă atagati de sceptrul Nostru”?. Învestit cu puteri 
discretionare depline, Ciceagov urma să instaureze o administraţie care „să 
stârnească (oamenilor) un sentiment de devotament faţă de Imperiul Nostru şi, 
astfel, să îndrepte toate resursele de aici către folosinţa Imperiului Nostru"?. 
Cum ruşii aveau să plece în curând din Principate, Ciceagov nu putea face mare 
lucru pentru a schimba fundamental modul de operare al administratiilor locale. 
Prin tratatul de la Bucureşti, Principatele reveneau la poziţia lor din 1802 faţă de 
Rusia şi de Poartă şi înainte de a pleca amiralul i-a asigurat pe rusofili că îşi 
puteau păstra posturile înalte pe care le ocupau. 

Cel mai important personaj al Bisericii din Principate, Gavriil Bănulescu 
Bodoni, i-a urmat pe ruşi în Basarabia. Pentru a fi siguri că acesta va avea un 
succesor pe care să poată conta şi fiind amândoi oameni înţelepţi, care ştiau ce 
influenţă extraordinară aveau „religia şi superstiţiile” asupra românilor şi ce 
putere politică avea Biserica”, Ciceagov şi ţarul l-au ales pe mitropolitul Ignatie. 
Alexandru scria că „nimic nu e mai important decât să statornicim puternica 
influenţă pe care o are clerul asupra oamenilor in acest moment”. Cel ales de 
ei era, după cum spunea ţarul, „un om în vârstă, foarte respectabil, pe care 
dumneavoastră va trebui să-l ţineţi sub control”. O dată treburile bisericii 
aranjate şi rusofilii din Principate reveniti pe poziţiile lor incontestabile, ruşii 
şi-au îndreptat atenţia către instaurarea unei ordini administrative în Basarabia. 

Sistemul de guvernare a Principatelor îl convinsese pe amiral că „administrarea 
regiunii e atât de complicată şi de alambicată încât rareori poţi prevedea ce va fi 
în viitorul imediat”. În ciuda acestei păreri, a ajuns curând să lucreze cu un 
sistem asemănător celui al divanurilor şi să colaboreze cu boierii români”. 
Aceeaşi factori lingvistici, juridici şi etici, distanţa mare de la Sankt Petersburg 
şi lipsa unui personal calificat - elemente care impiedicaserá şi forţele de ocupaţie 
să conlucreze cu divanurile - stăteau şi în calea planurilor lui Ciceagov de 
administrare a Basarabiei. Amiralul nu avea altă variantă decât să colaboreze cu 
boierii români, care guvernau conform drepturilor, privilegiilor şi obiceiurilor 
locale. Asa cum se imbogátiserá şi în timpul ocupaţiei, rusofilii aveau să profite 
şi de poziţia lor în tabăra rusă pentru a face avere pe seama imperiului. Acest 


7. Ibidem, pp. 57-58. 

8. Ibidem, pp. 58-59. 

9. Amiralul Ciceagov cátre Alexandru I, 2 mai 1812, Moghilev. Goriainov, p. 42. 
10. Ibidem, p. 43. 

11. Alexandru I către Ciceagov, 14 mai 1812, Vilna. Ibidem, pp. 44-49. 

12. Ciceagov către Alexandru I, 29 iunie 1812, Bucureşti. Ibidem, pp. 74-78. 

mod materialist de a concepe guvernarea nu slujea nici intereselor Rusiei şi nici 
intereselor populaţiei locale. 

Amiralul Ciceagov l-a ales pe Scarlat Sturdza pentru a-l asista în misiunea de 
instituire a administraţiei noii oblastii. Acesta era un rusofil dovedit care îi slujise 
bine Ecaterinei a II-a şi care in 1790 primise de la țarină, ca recompensă pentru 
serviciile lui, o moşie întinsă. În cei douăzeci de ani care au urmat, a continuat 
să apere interesele Rusiei în Principate. După cum îl descria Ciceagov ţarului, „e 
un om cu principii şi cinstit şi înţelege mai bine ca oricine de aici natura acestei 
ţări pe care o cunoaşte în cele mai mici amănunte”!?. 

În cele trei luni tumultuoase pe care le-a petrecut în regiune, Ciceagov a pus la 
punct planul marii diversiuni - sortit eşecului, a reinstaurat ordinea în Principate 
şi a supravegheat înfiinţarea administraţiei provizorii a Basarabiei. Dintre toate, 
această ultimă activitate a avut cel mai puternic impact. Nu reuşise să pună în 
practică diversiunea, însă, în ceea ce priveşte întocmirea documentelor 
privind Basarabia, spiritul său inovator a fost la înălţime. Ajutati de ofiţerii lui 
Krasno-Milaşevici şi sfátuiti de contele Capodistria, Ciceagov şi Sturdza au 
finalizat planul administraţiei Basarabiei şi, pe data de 12 iulie, l-au înaintat 
ţarului, care l-a aprobat unsprezece zile mai târziu. 

În prefata documentului, Ciceagov îi îndemna pe Sturdza si pe oficialii ruşi 
din Basarabia să ridice nivelul regiunii „garantând proprietatea şi oferind locuitorilor 
Basarabiei avantajele unei guvernări generoase şi părinteşti”!5. Sturdza. avea să 
ocupe poziţia imediat următoare celei deţinute, de comandant al armatei dunărene, 
şi de aceea nu avea autoritate asupra cetăților Hotin, Tighina (Bender), Chilia şi 
Akkerman şi nici asupra acţiunilor sau cererilor trupelor ruseşti din oblastie. El 
se ocupa de populaţia civilă, fără amestecul autorităţilor militare. Gărzile puteau 
fi aduse doar la solicitarea autorităţilor civile, pentru a ajuta la menţinerea 
ordinii. Separarea puterilor favoriza partea militară a administraţiei, comandanții 
neajungând astfel să se implice în intrigile meschine ale politicii boiereşti. 
Instaurarea unei administrații civile fără legătură cu operaţiunile militare făcea 
posibilă o separare de funcțiuni eficientă. Pentru ca armatei să nu-i revină şi 
sarcina de a veghea la respectarea legii locale, guvernul civil a primit ordinul 
direct de a forma o gardă care să se ocupe de infracțiunile mărunte. Aprovizionare 
continua să depindă în cea mare măsură de populaţia locală, dar mijloacele prin 
care ajungeau proviziile la armată erau mai transparente în Basarabia şi astfel 
boierii aveau mai puţine ocazii de a profita de situaţie. Sarcina susţinerii armatei 
a devenit mai uşoară pentru țărănime. 


13. Ciceagov către Alexandru I, 2 iulie 1812, Bucureşti. Ibidem, pp. 79-84. 
14. Casso, p. 196. Nolde, p. 284. 
15. Nolde, p. 284. 

După separarea puterilor, Ciceagov a garantat locuitorilor Basarabiei că în 
materie de afaceri civile vor fi respectate propriile lor drepturi, obiceiuri, 
privilegii şi legi sub oblăduirea guvernatorului. În condiţiile în care legile din 
Principate erau într-o stare de extremă confuzie şi sistemul social, şi cel fiscal 
erau opresive pentru cea mai mare parte a populaţiei, aceasta însemna că vechile 
nedreptáti erau pur şi simplu transferate in toto în noua oblastie. Până când s-ar 
fi ajuns la o codificare corespunzătoare a legilor, reconcilierea contradictiilor 
depindea de vârstnicul guvernator Sturdza!$. 

Ca şi în Principate, cea mai mare parte a poverii administraţiei locale stătea 
pe umerii ispravnicilor. Aceştia erau aleşi de guvernatorul civil doar dintre acei 
români care îşi arătaseră credinţa faţă de Rusia. Amiralul îi încuraja să îşi 
folosească în aşa fel puterile încât să atragă colonişti în provincie, mai ales dintre 
cei pricepuţi la diverse meşteşuguri, agricultură şi afaceri. Noilor veniţi li se 
permitea să devină imediat cetăţeni ruşi”. 

Planul amiralului punea un accent deosebit pe guvernarea reprezentativă. 
Pentru ca administraţia civilă să poată acţiona în interesul imperiului, s-au creat 
două departamente : primul se ocupa de chestiunile juridice şi spirituale, iar cel 
de-al doilea de problemele economice şi administrative. Ciceagov îi îndemna pe 
funcţionari să fie receptivi la nevoile populaţiei basarabene. Conducerea locală 
urma să fie compusă din moşieri asistați de consilieri ruşi. Funcţionarii aleşi 
trebuiau confirmaţi în final de guvernatorul militar. 

Cu ajutorul acestei structuri şi prin folosirea micii nobilimi locale, administraţia 
trebuia să ofere mai multe şanse la educaţie şi să ridice nivelul moral al oamenilor. 
Pentru a evita multe dintre abuzurile din sistemul divanurilor, Ciceagov a susţinut 
instituirea sistemului de salarizare din banii proveniţi din impozitele locale, după 
trecerea perioadei iniţiale de scutire de taxe. Mica nobilime pământeană nu a luat 
în seamă aceste indicaţii, astfel că scutirea promisă de ţar nu a venit în sprijinul 
marii majorităţi a populaţiei. Scutirea de serviciul militar era singurul avantaj 
major de care s-au bucurat noii cetăţeni, avantaj pe care amiralul l-a acordat 
probabil ca urmare a experienţei avute cu organizarea de miliții în Principate!?. 

Mai târziu, Ciceagov s-a concentrat asupra îndatoririlor şi responsabilitátilor 
lui Sturdza, deja în vârstă de optzeci de ani. În scrisoarea sa, amiralul îi spunea 
acestuia că, în calitate de guvernator civil, va trebui să clădească temelii solide 
pentru întreaga „Basarabie şi partea din Moldova cedată de Poartă”. Primul lucru 
pe lista lui de priorităţi era necesitatea de a avea o administraţie „părintească şi 
generoasă” care să atragă în mod favorabil atenţia românilor, grecilor, bulgarilor 


16. Nacco, „Ocerk... 1812-1828”, p. 111. 

17. A.O. Egunov (ed.), „Materiali dla noveişei istorii Bessarabii”, în Zapiski Bessarabskago 
Oblastnago Statisticeskago Komiteta, III (Chişinău, 1868), pp. 108-110. 

18. Ibidem. 

şi sârbilor şi „tuturor popoarelor ataşate de Rusia”. În calitatea sa de lider al unei 
administrații drepte, Sturdza urma să contribuie la salvarea acestor natii de 
„influenţa duşmanilor noştri” şi, prin încurajarea unei relaţii comerciale active 
cu popoarele din Balcani, să ajute la atingerea obiectivelor comerciale şi de 
politică externă ale Rusiei. Amiralul sublinia natura provizorie a noii structuri 
spunând că rolul poporului în această administraţie nu se putea „afirma într-un 
timp atât de scurt”. Înainte de a finaliza planul administraţiei, era nevoie să se 
facă un studiu amănunţit al regiunii şi principalul obiectiv ai lui Sturdza era să 
determine structura populaţiei, numărul de moşieri şi suprafaţa regiunii. O dată 
administraţia Basarabiei aşezată pe o bază solidă, Sturdza trebuia să se ocupe de 
creşterea numărului de locuitori. Ciceagov ştia că „bulgarii, sârbii şi românii 
sunt în căutarea unei patrii, pe care le-o puteţi oferi dumneavoastră în acest 
tinut”. În viziunea amiralului, această guvernare cinstită şi dreaptă putea asigura 
prosperitatea noii oblastii. 

Reuşita putea fi garantată de colaborarea dintre un guvernator drept şi partea 
cea mai responsabilă a moşierimii fiindcă, asociaţi, aceştia ar fi protejat drepturile 
locale, ar fi codificat legile româneşti şi ar fi instaurat ordinea în provincie. O 
conducere bine organizată ar fi sprijinit exploatarea resurselor bogate ale Basarabiei, 
inclusiv a lacurilor sărate, a pădurilor şi cherhanalelor. Datorită prosperității, 
locuitorii ar fi ajuns să simtă „dragoste pentru ţară şi pentru cârmuitorii ei”. 
Administrarea chibzuită şi resursele bogate ar fi atras, în viziunea amiralului, 
investiţii străine: „Oferiţi capitaliştilor orice stimulent posibil”!?. 

Obiectivele lui Ciceagov erau într-adevăr realizabile şi, evident, admirabile, 
însă şi acum amiralul dovedea aceeaşi lipsă de realism şi în privinţa administrării 
interne a Basarabiei cum dovedise şi în cazul planurilor pentru „marea diversiune”. 

Ţarul Alexandru i-a scris lui Ciceagov şi l-a felicitat pentru proiectele sale 
privind noua provincie. „Organizarea pe care aţi conceput-o pentru Basarabia e 
foarte bună şi nu i-aş aduce nici cea mai mică modificare”2. În drumul său spre 
nord, pentru lupta cu Napoleon, amiralul îi scria ţarului că „Basarabia e o ţară 
frumoasă, Maiestate. Ne oferă multe avantaje, însă îi trebuie o perioadă de 
repaus. Am încercat să obţin o serie de privilegii pentru marea masă a locuitorilor 
astfel ca stăpânirea noastră să apară în cea mai bună lumină în comparaţie cu 
viaţa din teritoriile vecine"?!, E] considera că principala problemă a regiunii era 
numărul mic de locuitori şi propunea ca în cele din urmă aceeaşi guvernare 


19. Egunov, instrucţiunile date de Ciceagov lui Sturdza, pp. 110-113. Cetenia v Imperatorskom 
Obscestve i drevnostei Rossiskih pri Moskovskom Universitete, 1875, 1, pp. 144-147. 

20. Casso, p. 198. 

21. M.I. Bogdanovici (ed.) „Pisma Admirala Ciceagova k Imperatoru Aleksandru I-mu", in Sbornik 
Imperatorskogo Russkogo Istoriceskogo  Obşcestva, VI, p. 28. Ciceagov către 
Alexandru I, 6 august 1812. 

benefică „de care se bucură şi poporul nostru să fie oferită şi Basarabiei, în 
speranţa că acest lucru îi va atrage şi pe cei ale căror averi sunt acum sufocate de 
guvernele puterilor străine”. 

Comentând pe marginea celor trei luni petrecute în Principate şi în Basarabia, 
Ciceagov scria în ale sale Mémoires că „a fost reinstauratá ordinea..., poverile ce 
apăsau asupra ţării au fost reduse cu două treimi, iar locuitorii, mai puţin apăsaţi, 
s-au întors în satele şi oraşele lor plini de afecţiune faţă de Rusia"?. Amiralul îi 
dădea lui Sturdza un ultim sfat: „Administrând Basarabia veţi pune bazele unui 
mare edificiu defensiv... Ultimul război a dat mari speranţe popoarelor creştine”. 
Sturdza trebuia să împlinească aceste speranţe şi să extindă influenţa Rusiei în 
Balcani”. În lumina evenimentelor ce au urmat, e limpede faptul că erau bazele 
unui edificiu clădit pe teren extrem de nesigur. 


III. Administraţia lui Sturdza 


Cu excepţia câtorva restricţii minore impuse de administraţia provizorie a lui 
Ciceagov, boierii pământeni continuau să conducă Basarabia aşa cum conduseseră 
şi Principatele. Neluând în seamă indicaţiile bine gândite ale amiralului şi 
înşelând uşor slaba vigilentá a lui Sturdza si a oficialilor ruşi, boierii făceau 
imposibilă existenţa oricărui potenţial aspect pozitiv al administraţiei ruse pentru 
marea masă a populaţiei. În timp ce Ciceagov se îndrepta spre nord spre a se 
alătura cu abilităţile lui îndoielnice luptei împotriva lui Napoleon”, Sturdza şi-a 
început scurtul şi anarhicul mandat de guvernator al nou anexatei oblastii. În 
funcţia de oficial însărcinat cu activităţile militare şi civile din Basarabia amiralul 
a fost în locuit de I.M. Harting. 

Bătrân şi bolnav, Sturdza trebuia să guverneze o populaţie al cărei număr nu 
era cunoscut servindu-se de legi încâlcite şi să rezolve problemele legate de 
reconstruirea aproape completă a drumurilor, să supravegheze aşezarea a boierilor 
români şi a coloniştilor străini în oblastie, să treacă la măsurarea terenului şi să 
organizeze o forţă poliţienească?5. Ţăranii, nemulţumiţi că li se încalcă drepturile, 
au venit cu jalbe de la bun început. Faptul că guvernatorul era numit în funcţie 
doar temporar şi că, la rândul ei, administraţia avea caracter provizoriu era un 
indiciu pentru ispravnici că nu sunt ţinuţi sub supraveghere şi, prin urmare, 


22. Ibidem. 

23. Ciceagov, Mémoires..., p. 75. 

24. Ibidem, p. 110. 

25. Ciceagov nu a fost la înălţime lângă Berezina în noiembrie 1812. Hugh Seaton-Watson, The 
Russian Empire 1801-1917 (Oxford, 1967), pp. 139-141. 

26. Nacco, p. 111. Casso, p. 192. 

aceştia au început să ignore promisiunea ţarului privind scutirea de taxe pe o 
perioadă de trei ani. 

Opresiunea ispravnicilor a dat naştere zvonului că în curând se va introduce în 
Basarabia iobăgia şi ţăranii liberi îşi vor pierde drepturile. În sprijinul acestui 
zvon a venit şi o dovadă clară : în decembrie 1812, câţiva nobili ruşi şi-au adus 
iobagii pe moşiile lor din Basarabia. Guvernatorul Sturdza a protestat imediat 
într-o scrisoare către Ciceagov şi către guvernul central de la Sankt Petersburg. 
El spunea că dacă s-ar tolera existenţa iobăgiei în Basarabia şansele de a mai 
atrage noi locuitori dintre slavii din Balcani ar fi mici şi cu greu populaţia locală 
ar mai putea fi împiedicată să fugă de sub stăpânirea rusească. El condamna o 
asemenea acţiune, considerând-o adevărată catastrofă. Oficialii ruşi au răspuns 
prin intermediul administraţiei şi Gavriil a trimis o scrisoare pastorală pentru a-i 
asigura pe ţărani că Rusia nu are intenţia de a introduce iobăgia în Basarabia. Cu 
toate acestea, zvonul a persistat până in 1818, când ţarul a emis un ustav în care 
erau definite drepturile şi privilegiile oblastiei?. 

Apărarea drepturilor locale e cea mai mare realizare a lui Sturdza. El a mai 
încercat şi să ajute la organizarea Bugeacului şi a încurajat codificarea legilor 
locale. Cum povara responsabilităţilor îl apăsa prea greu, Sturdza s-a retras din 
funcţie. Făcuse un efort sincer de a conduce echitabil şi în conformitate cu 
indicaţiile date de Ciceagov, însă sănătatea îi era tot mai şubredă şi activitatea 
curentă de guvernare revenea subordonaţilor săi români şi ruşi, unele surse 
sugerând chiar că el nu ar fi cármuit deloc”. Vagile tentative de a instaura 
ordinea şi legalitatea în Chişinău îi lăsau indiferenți pe ispravnici?. 

În timpul mandatului lui Sturdza a fost întocmit un cod mai precis privind 
formarea oblastiei Basarabia, cod publicat oficial în februarie 1813. În acest 
document era descrisă şi o nouă împărţire a ținuturilor din „Basarabia şi in 
Moldova de pe malul stâng al Prutului”. Ca şi în planurile anterioare, administraţia 
cuprindea două departamente împărţite în direcţii, în cadrul cărora lucrau în cea 
mai mare parte boieri. În plus, era prevăzută o adunare generală a celor două 
departamente, care să discute chestiunile de mare importanţă şi să ia hotărâri cu 
majoritate de voturi. 

Membrii departamentelor, ai direcțiilor şi ai adunării generale erau mogierii 
din oblastie, care ocupau aceste funcţii pe o durată de trei ani. Funcţionarii 
români erau asistați de consilieri ruşi anume aleşi şi erau în general de patru ori 
mai numeroşi decât ruşii. Primul departament se ocupa de chestiunile juridice, 


27. Antupov et al., p. 14. Raportul guvernatorului Basarabiei S.D. Sturdza către P.V. Ciceagov cu 
privire la interzicerea aducerii de iobagi în regiune de către pomescici, 4 decembrie, 1812. 

religioase şi politice. Conform proiectului din 1813, acest departament urma 
să funcţioneze după legile şi obiceiurile autohtone în cazurile civile şi să utilizeze 
codurile penale locale până când ar fi fost posibilă introducerea unui cod 
rusesc. Cel de-al doilea departament era însărcinat cu întreţinerea drumurilor, 
problemele economice, regulamentele comerciale şi ţinerea condicilor 
provinciei. La fiecare trei ani, funcţionarii din acest departament trebuiau să facă 
un raport general privind situaţia financiară a oblastiei. Cei numiţi în funcţii 
importante trebuiau aprobati de comandantul militar superior al regiunii sau de 
amiralul Ciceagov%. 

Exceptând introducerea adunării generale, care era un fel de divan modificat, 
structura originală concepută de Ciceagov a rămas în vigoare. În perioada 1812-1813, 
activităţi precum redactarea noului cod legislativ erau totuşi neimportante. În 
primul an de apartenenţă la Imperiul Rus, Basarabia s-a confruntat cu o foarte 
reală ameninţare de depopulare. Exercitând funcţiile de administratori, judecători 
locali şi perceptori, ispravnicii abuzau de țărănime mai mult decît o făcuseră 
vreodată. Mulţi țărani au încercat să se întoarcă dincolo de Prut, iar alţii au luat 
calea crimei şi a jafului şi bântuiau regiunea în cete de tâlhari”. 

Un alt semn al nemulțumirii crescânde din timpul administraţiei lui Sturdza 
era întoarcerea multora dintre micii boieri dincolo de Prut, în Principate”. 
În februarie 1813, consulul francez la Iaşi, Fornetty, le spunea superiorilor săi de 
la Paris că „malul stâng al Prutului va fi închis mai ermetic ca niciodată, sub 
pretextul izbucnirii unei epidemii de ciumă care există... doar în imaginaţia 
guvernatorului de la Chişinău... Locuitorii Basarabiei nu mai au voie să treacă pe 
malul drept al Prutului”*. Două luni mai târziu, Fornetty scria că „orice 
comunicare între cele două maluri e complet oprită pentru a împiedica imigrarea 
ţăranilor din Basarabia, care nu mai vor să trăiască sub dominaţia rusă”*. Era 
adevărat că bântuia ciuma, dar la fel de adevărat era şi că ţăranii fugeau înapoi 
în Principate. Mai târziu, când ciuma făcea ravagii în regiune, dar migrarea 
populaţiei încetase, ruşii nu s-au mai străduit să închidă graniţele atât de temeinic. 
În 1813, când plana ameninţarea pierderii unui mare număr de locuitori, ruşii au 
fost siliţi să închidă „ermetic” frontiera sub pretextul că astfel împiedică scăderea 
nivelului general de sănătate pe care ar fi provocat-o contactul cu locuitorii 
Principatelor. Privită din perspectiva cordonului de soldaţi ce păzeau frontiera 
vestică a Basarabiei pentru ca populaţia să nu fugă din imperiu, viziunea grandioasă 
a lui Ciceagov devenea o farsă. 

IV. Eparhia Chisináului 


Eşecul răsunător al încercării ruşilor de a crea o structură administrativă 
viabilă s-a răsfrânt asupra tuturor aspectelor administraţiei civile, însă înfiinţarea 
Eparhiei Chişinăului, singura creată pe durata domniei lui Alexandru I, a fost o 
reuşită*5. Dintre toate instituţiile transferate în Basarabia şi dintre toate persoanele 
care au trecut Prutul, Biserica şi cei doi conducători ai ei, Gavriil Bănulescu 
Bodoni şi Dimitrie Sulima, au constituit un caz unic prin amploarea influenţei lor 
şi a beneficiilor aduse. Ei le făceau servicii importante atât ruşilor, cât şi 
românilor. Pentru ruşi, Gavriil era „un preţios colaborator... în acele vremuri 
grele, în care Rusia îşi consolida poziţia de-a lungul coastelor Mării Negre... Tot 
ce era rusesc îi servea de exemplu*%”. Pentru români, el era un important apărător 
al statutului lor special în cadrul imperiului. 

Bodoni studiase la Braşov, Budapesta, Kiev, Muntele Athos, Smirna şi pe 
insula Patmos. Fusese un student strălucit şi a urcat repede treptele ierarhiei 
bisericeşti. Din 1787 până în 1804 a ocupat o serie de posturi importante în 
Biserica Rusă, iar în 1808 a devenit capul bisericilor din Moldova, Ţara Românească 
şi Basarabia, după formula folosită de ruşi în timpul ocupaţiei anterioare. A fost 
un colaborator apropiat al conducătorilor ruşi Kuşnikov şi Krasno-Milaşevici şi, 
la încheierea războiului, a plecat la Chişinău”. 

Prin ucazul din 21 august 1813, Alexandru I a autorizat înfiinţarea Eparhiei 
Chişinăului şi Hotinului (aproximativ zona cuprinsă între Bug şi Prut). Sub 
stăpânirea rusească, Biserica lui Bodoni a devenit un important factor de con- 
servare a culturii şi limbii române. Datorită moşiilor întinse pe care le deţinea, 
eparhia lui reprezenta si o forţă economică însemnată’. O sursă menţionează că 
în această eparhie existau 935 de biserici, în timp ce ucazul vorbeşte de mai mult 
de 700 de biserici în oblastia transnistreană”. 

Aproape toti clericii din subordinele lui Bodoni erau analfabeți şi bisericile 
aveau extrem de puţine Biblii. Pentru a rezolva această problemă, Bodoni a 
înfiinţat o tipografie la Chişinău şi şcoli în principalele oraşe ale provinciei. Atât 
timp cât nu intra în conflict cu legile Bisericii Ruse, el putea folosi aceste 
instrumente cum considera de cuviinţă. Gavriil a fost şi cel care a stabilit 
standardele morale şi intelectuale ale Basarabiei“. În 1815 a publicat prima carte 

în limba română şi în următorii şase ani, cu ajutorul Societăţii Biblice, tipografia 
lui Bodoni a imprimat mai multe cărţi utile, printre care o gramatică a limbii 
române şi o Biblie în româneşte“. 

Ruşii nu aveau părere prea bună despre gradul de civilizaţie al românilor. În 
timpul stăpânirii ruseşti, Gavriil Bodoni, mitropolit până în 1821, şi Dimitrie 
Sulima, care a ocupat acest post până în 1844, au jucat amândoi un rol extrem de 
important în conservarea deosebitei şi valoroasei culturi române şi în apărarea 
drepturilor, privilegiilor şi obiceiurilor poporului român. 

Nu se poate vorbi de existenţa unei culturi româneşti prolifice în secolul 
al XVIII-lea“. Tipografia de la mănăstirea Neamţ furniza clericilor de pe ţărmul 
Mării Negre cărţi liturgice şi Biblii. Şcoli existau la Hotin, laşi şi Dubăsari, 
acolo fiind educati fiii de preoţi şi boieri. Unii nobili mai prosperi îşi angajau 
acasă profesori din Apus. 

Destul de puţin din această activitate s-a extins şi peste Prut înainte de 1812. 
Biserici se găseau multe, dar puţini preoţi cu ştiinţă de carte. În Bugeac nu exista 
nici o formă de învăţământ organizat. Chiar dacă procesul de educaţie era vag 
organizat doar în unele părţi ale oblastiei, două treimi dintre locuitori aveau o 
moştenire culturală românească bine definită, pe care o conservau bisericile. 
După cum aveau să descopere ruşii de-a lungul secolului al XIX-lea, tiparele 
culturale nu pot fi nici schimbate brusc, nici distruse cu uşurinţă”. 

Prin intermediul eparhiei înfiinţate de Alexandru I şi cu ajutorul resurselor 
Bisericii, Bodoni şi Dimitrie au contribuit la răspândirea culturii româneşti. 
Ruşii au câştigat aliaţi pretiogi în persoanele celor doi mitropoliți“, dar poate că 
avantajele pe termen scurt obţinute din colaborarea cu ei au acţionat până la urmă 
împotriva intereselor Rusiei, deoarece efectele de durată ale activităţilor lor 
educaţionale şi culturale au avut o influenţă decisivă în acest colţişor strategic al 
imperiului de azi. 


V. Administraţia generalului Harting: 1813-1816 


Bolnav si împovărat de responsabilităţi, Sturdza nu putea cármui efectiv?. De 
pe poziţia de subordonat pe care o ocupa, generalul Harting a încercat vreme de 
trei ani să guverneze în locul lui. Aflat în Ţările Române din 1808, Harting nu 
avea o părere bună despre talentele administrative ale boierilor români şi de la 

bun început eforturile sale de a instaura o „ordine mai raţională” în Basarabia au 
fost zădărnicite de incapacitatea lui de a colabora cu acestia 6. 

La drept vorbind, până in 1815, nimeni nu l-a înlocuit pe Sturdza si structura 
administrativă concepută în februarie 1813 funcţiona fără guvernator civil. 
Încercările lui de a se ocupa mai întâi de conducerea militară şi civilă a oblastiei 
şi apoi doar de treburile civile l-au convins pe Harting că planul de guvernare 
Ciceagov-Sturdza era nefunctional. 

Oficialii de la Sankt Petersburg cel mai direct implicati in afacerile noii 
provincii - Capodistria, ministrul Poliţiei, S.K. Viazmitinov şi A.B. Kurakin, 
fost ministru de Interne - au inceput sá primeascá rapoarte privind starea de haos 
din Basarabia in 1813. Principala sursă de informaţii care prezintă detaliat 
problemele noii regiuni e o scrisoare trimisă lui Kurakin de un reprezentant al 
Ministerului Afacerilor Externe, L.S. Baikov. Acest document, scris în timpul 
unei inspecții în oblastie, l-a impresionat atât de mult pe Kurakin încât acesta i-a 
recomandat lui Viazmitinov să facă imediat o schimbare în structura administraţiei 
din Basarabia. Cel mai şocant lucru descris aici era valul de imigranţi aflaţi pe 
drumul de întoarcere în Principate“. 

Raportul lui Baikov începea cu o critică îndreptată împotriva condiţiilor din 
Basarabia în general, a comportamentului moral al funcţionarilor oficiali şi a 
ineficientei structurii administrative. Cu toate că Sturdza era „neexperimentat şi 
firav, dar bun la suflet”, nu putea fi învinovăţit pentru această stare de haos. 
Activitatea ispravnicilor şi lipsa legilor îi demonstrau lui Baikov că „aici obiceiul 
pământului constă în dreptul celui puternic şi al celui care dă mai mult persoanei 
potrivite"4. Într-o societate in care mita şi forţa erau cele care determinau mersul 
politicii, Baikov nu putea invinováti o singură persoană pentru situaţia oblastiei. 

Abuzurile formei de guvernământ româneşti, puţin modificate pentru a se 
adapta structurii Ciceagov-Sturdza, l-au convins pe Baikov că nici cel mai mărunt 
petic din imperiu nu îşi putea permite un asemenea regim. El scria că boierii nu sunt 
capabili de autoguvernare şi tind să considere statutul de autonomie de care se bucură 
în cadrul imperiului o ocazie de a obţine profituri substanţiale din Basarabia. Evident, 
Rusia nu primea compensatia corespunzătoare pentru „râurile de sânge şi milioanele 
de ruble pe care le-a investit pentru a aduce acest pământ sub stăpânirea ei". 

Baikov susţinea ideea desființării imediate a sistemului dărilor şi introducerea 
treptată, dar constantă a legilor ruseşti în regiune. Planul său prevedea acordarea 
tuturor posturilor importante oficialilor ruşi, aflaţi în subordinea Senatului 

de la Sankt Petersburg. El nu vedea nici un alt mod de a aduce liniştea şi a instaura 
ordinea în această oblastie?? si scrisoarea lui a fost prima din seria de şaisprezece 
ani a protestelor oficialilor ruşi împotriva statutului de autonomie a Basarabiei. 

Înlocuirea lui Sturdza cu Harting a modificat prea puţin calitatea de ansamblu 
a administraţiei. Lucrând în cadrul sistemului conceput în februarie 1813, Harting 
a ajuns curând să cadă în aceleaşi capcane ca şi predecesorii săi. Temându-se că 
nu va putea să împace niciodată instituţiile administrative româneşti cu nevoile 
Rusiei, el a început să trimită nenumărate scrisori către Sankt Petersburg, 
susţinând introducerea formelor de guvernământ ruseşti şi în această oblastie. 

Începând din vara lui 1813, când a preluat puterea de la Sturdza, şi până la 
destituirea lui în primăvara lui 1816, Harting a condamnat sistemul în care lucra 
şi s-a plâns de lipsa unor legi civile funcţionale. Dispretul general faţă de lege cu 
care s-a confruntat l-a determinat să scrie că Basarabia era condusă de principiul 
„dreptului celui puternic mai presus de stat”. Vreme de trei ani a încercat să 
convingă guvernul central că singurul mod de a „reforma Basarabia era de a 
urma exemplul celorlalte gubernii ruseşti şi de a aduce oblastia... sub stăpânirea 
coroanei din toate punctele de vedere"?'. E] confirma spusele lui Baikov: fără 
asemenea schimbări, făgăduiala Rusiei că poate reprezenta interesele creştinilor 
ortodocşi din Balcani nu ar mai fi niciodată crezută. Harting nu a susţinut 
niciodată ideea impunerii imediate şi totale a legilor imperiului. Ruşii trebuiau să 
colaboreze cu boierii în cursul unei scurte perioade de tranziţie ; în acest timp ei 
ar fi trebuit să fie supravegheați mai strict pentru „a ridica nivelul moral al claselor 
înalte, a schimba mentalitatea oamenilor şi a le întări sentimentul de justiţie "??. 

Nimic nu îl pregătise pe Harting pentru a ţine sub control acest interval de 
tranziţie. Înainte avusese prea puţin de-a face cu treburile administrative ; regedintele 
somptuoase ale boierilor îl intimidau uşor şi se pierdea când era vorba de 
amănunte. În loc să îi înfrunte pe boieri şi să le expună opiniile exprimate în 
scrisorile trimise către Sankt Petersburg, el discuta cu ei şi le cerea părerea, pe care 
ocunostea deja. Din scrisorile destinate mai multor oficiali de la Sankt Petersburg? 
reiese că ştia care sunt problemele oblastiei, dar deşi le identifica atât de uşor, nu 
ştia era cum să le abordeze. Până în 1816, treburile Basarabiei au fost neglijate 
de guvernul central, iar oblastia a rămas într-o stare de instabilitate. În 1814, 
Harting a căzut victimă climei nesánátoase şi a început să aibă veşnice probleme 
de sănătate, ceea ce nu l-a ajutat deloc să instaureze ordinea pe care şi-ar fi 
dorit-o atât de mult. 


50. Ibidem, p. 122. 

Ín 1814, el a propus schimbarea componentei administratiei pentru a include 
$i cátiva boieri noi, oameni de calitate, care veniserá in Basarabia in 1813 si pe 
care voia să îi repartizeze in primul departament pentru a-i înlocui pe cei numiţi 
în timpul mandatului lui Sturdza. Aceştia se făcuseră vinovaţi de „practici 
dezgustătoare... Servindu-se de procedura majorităţii de voturi, ei şi-au folosit 
drepturile mai mult pentru a încălca legile decât pentru a sprijini respectarea 
lor”. Pentru a înlătura din departament aceste persoane indezirabile, Harting a 
cerut sprijinul guvernului central, dar i s-a refuzat permisiunea de a face schimbă- 
rile necesare“. Încercarea lui şi eşecul cu care s-a soldat au dus la constituirea 
unei opoziții formate din români influenţi, pe care îi unea ideea cá Harting 
nesocotea promisiunile făcute de ţar privind menţinerea drepturilor, legilor, 
privilegiilor şi obiceiurilor locale. 

În februarie 1814, Harting a înaintat guvernului central o condamnare formală 
a structurii administrative Sturdza-Ciceagov, bazate pe modelul celei din Principate. 
El începea prin a atrage atenţia asupra faptului că administraţia Basarabiei nu 
funcţiona aşa cum prevăzuse amiralul. Ispravnicii nu fuseseră afectaţi de refor- 
mele din februarie 1813, iar adunarea generală şi departamentele nu erau decât 
rareori în acord”. Harting sublinia necesitatea existenţei unui guvernator civil 
care să arbitreze conflictele dintre grupurile de interese formate de boieri. Nu 
existau nici birouri, nici locuri pentru reuniuni regulate, nici personal permanent 
pentru departamente şi nici o ordine procedurală stabili?ó. 

După o revizie a tuturor documentelor din fiecare departament, Harting a 
acuzat primul dintre ele de corupţie şi de luare de decizii în mod arbitrar. Lipsa 
unor legi precise şi procedurile bilingve ale tribunalelor făceau ca prezenţa 
ruşilor să fie mai mult simbolică. Românii votau mereu în bloc pentru a împiedica 
orice acţiune a consilierilor ruşi. „Din motive bine cunoscute, românii sunt de 
cele mai multe ori în acord unii cu alţii, şi nu cu ruşii”. Numai „legea nemiloasă 
şi păgână a celui mai puternic...” avea efect asupra boierilor“. Si pentru ca 
lucrurile să stea şi mai rău, aceştia dovedeau o totală lipsă de interes faţă de 
„vechile obiceiuri şi legi ale Imperiului Rus”, de culegerile de legi, de docu- 
mentele scrise şi faţă de ordine. „Ei acţionează după obiceiul românesc : nu fac 
apel la legislaţie şi încheie afacerile fără vreun document scris ; în birourile lor 
nu există nici cel mai banal registru de evidenţă sau măcar arhive, deoarece 
majoritatea hârtiilor redactate în limba moldovenească sunt distruse, iar cele care 


54. Nacco, p. 127. Egunov, pp. 118-121. Părerea lui Harting privind guvernarea lui Sturdza. 

55. A.O. Egunov, „Iscislenie neudobstv tepereşniago obraza pravleniia v oblasti i proishodiaşcih 
ot onîh posledstvii” trimisă de generalul Harting către Ministerul Poliţiei, decembrie 1814, p. 

rămân sunt luate de diverşi membri ai departamentului acasă, unde sunt uitate 
sau pierdute”58. Cel de-al doilea departament, responsabil în principal cu finanţele, 
eşuase şi el în încercarea de a funcţiona in mod corect sau eficient“. Harting era 
de acord cu Baikov în privinţa activităţii ispravnicilor. Practicile lor dure îl 
nelinişteau şi din cauza abuzurilor suferite de țărănime şi pentru că populaţia 
Basarabiei îi asocia pe ei cu stăpânirea rusă şi judeca Rusia în consecinţă“. 

În concluzia memoriului său trimis la Sankt Petersburg, Harting cita instruc- 
tiunile trimise de Prozorovski lui Kuşnikov în 1808 şi observa ce efect slab aveau 
asemenea idealuri în cazul ocârmuirii Principatelor. După părerea lui, singura 
soluţie pentru problemele Basarabiei era aplicarea riguroasă a legilor ruseşti, 
combinată cu o verificare strictă a tuturor oficialilor románi$!. 

Descrierea pesimistă făcută de generalul Harting a fost susţinută cu tărie de P. 
Svinin de la Ministerul Afacerilor Externe. Acesta vizitase Basarabia cu scopul 
precis de a investiga învinuirile aduse de Harting şi a face o evaluare generală a 
oblastiei. În perioada de un an şi jumătate pe care a petrecut-o în Basarabia, a 
constatat că administraţia era paralizată de propria ineficientá, de corupţia de la 
Chişinău şi de pretenţiile ispravnicilor din ţinuturi. Spre deosebire de Harting, 
care atribuia o mare parte din vina pentru proasta administrare a Basarabiei 
exclusiv boierilor, Svinin considera că dezordinea şi corupţia îşi aveau originea 
în egală măsură în comportamentul oficialilor, precum şi în slăbiciunile inerente 
ale sistemului Ciceagov-Sturdza“?. 

Situaţia satelor o considera extrem de gravă. „Personal am găsit aici câteva 
exemple care dovedesc clar starea mizerá a satelor.” Svinin cita dárile absurde ce 
îi apăsau pe ţărani, norma de muncă exagerată ce li se pretindea pentru întreţinerea 
drumurilor, a sistemului poştal şi a podurilor, obligaţia de a incartirui militari şi 
de a-i ajuta pe colonişti. „Dar cea mai grea povară dintre toate e faptul că 
familiile extrem de bogate sunt excluse de la plata taxelor către ispravnici. "9 

Svinin era şi el de aceeaşi părere cu Harting în privinţa legilor româneşti, care 
existau, dar erau ignorate de o administraţie „în cadrul căreia voia domnului şi 
stăpânului e lege şi drepturile celui puternic sunt pe primul plan, iar dreptatea se 
face în funcţie de împrejurări şi de rangul persoanei în cauză şi nu după cum 
dictează justitia şi adevărul”. Pentru a-i face pe români conştienţi de moştenirea 
legislativă pe care o au, Svinin pleda pentru ridicarea unor sedii administrative 

care să găzduiască arhivele, birourile şi tribunalele. Astfel, se putea spera că 
funcţia va urma formei. O dată administraţia centrală în ordine, el recomanda o 
reformă completă a sistemului isprăvniciilor$5. Starea oblastei în anii 1815-1816 
nu permitea explotarea potenţialului militar şi comercial al regiunii$é. 

Deşi criticile lui Harting şi dovezile ajutătoare aduse de Svinin erau în general 
constructive şi detaliate, schimbările nu s-au petrecut curând. Harting nu a 
primit răspuns afirmativ la nici una dintre cererile lui. Planurile pentru o nouă 
organizare a Basarabiei - redactate de un subordonat al lui, P. Somov, şi înaintate 
Senatului - au fost respinse, iar el nu a primit nici aprobarea de a înlocui 
personalul de origine română. Plângerile trimise generalului Viazmitinov şi 
ministrului Justiţiei, D.P. Troscinski, au fost si ele respinse. I se răspundea 
mereu că structura administrativă a Basarabiei trebuie păstrată aşa cum a fost 
stabilită în februarie 18139". 

Opoziția română ce se formase împotriva lui Harting trimitea şi ea petiţii 
guvernului central. Pe bună dreptate, boierii se temeau că Harting le va îngrădi 
statutul special de care se bucurau în cadrul imperiului şi îşi dădeau seama că 
dacă solicitările lui ar obţine răspuns favorabil puterea lor ar fi grav afectată. 
Opoziția i-a înmânat lui Bodoni trei scrisori pe care să le transmită Consiliului de 
Miniştri, contelui Saltikov şi ţarului Alexandru I. Mitropolitul a trimis toate cele 
trei petiţii la Sankt Petersburg prin intermediul Sfântului Sinod. Anticipând 
acuzaţiile lui Harting, boierii români îşi apărau obiceiurile, legile şi etica admi- 
nistrativă. Ei îi scriau ţarului: „Întoarce-ţi, augustule Monarh, urechea şi 
privirea de la cei ce ne consideră duşmani, căci românii îţi vor face voia plini de 
dăruire. Cei (românii) aflaţi sub jugul otoman îşi caută la Tine mángáierea şi vor 
să îţi fie supuşi pentru a avea un singur stăpânitor ortodox pe pământ şi un singur 
Dumnezeu in Ceruri”. Acelaşi ton il adoptau şi în scrisoarea către Saltikov, 
preşedintele Consiliului de Miniştri. Aici, după ce luau apărarea obiceiurilor lor 
aparte, reaminteau faptul că ţarul l-a trimis pe Ciceagov în Basarabia pentru a 
forma o administraţie care să respecte tradiţiile, legile şi privilegiile locale. 
Dezordinea care a urmat nu era o consecinţă a greşelilor făcute de români, ci mai 
degrabă a bolii lui Sturdza şi a faptului că Harting nu înţelegea corect situatia9. 

În faţa unor asemenea petiţii, Harting a avut prea puţin succes. În 1815 şi 1816, 
guvernul central nu putea face decât să privească plin de compasiune situaţia 
dificilă în care se afla Harting şi să încerce să colaboreze cu boierii. În timpul 
războiului, în Principate nu existase alternativă. Politica de autonomie avea să 

continue in Basarabia încă un deceniu. Observatori avizaţi, precum Svinin si 
Baikov, puteau identifica abuzurile, ca şi Harting, însă cu toţii erau de acord că 
instaurarea imediată a unui sistem administrativ similar celui care funcţiona în 
guberniile interne era imposibilă. 

Blocajul administrativ continua. În majoritatea cazurilor, boierii români nu 
ţineau seama de ordinele directe ale lui Harting. Cererile făcute de acesta la 
Sankt Petersburg fuseseră toate respinse şi, în ochii lor, acesta era un indiciu al 
puterii pe care o deţinea. Tot ce putea face era să se ocupe de probleme concrete, 
de detaliu, cum ar fi repararea reţelei de drumuri, începerea construcţiei unor 
spitale, încercarea de a-i supraveghea pe ispravnici şi instituirea unui cordon de 
carantină eficient“. Harting a încercat de asemenea să înfiinţeze postul de 
procurator provincial în care să-l numească pe A.P. Iugnevski, un apărător al 
drepturilor bulgarilor ; însă şi acest efort a eşuat”. 

Deşi, confruntat cu atâtea dificultăţi, Harting a făcut totuşi îmbunătăţiri 
semnificative în Basarabia, însă lucrurile avansau într-un an cât ar fi trebuit să 
avanseze într-o zi. Împovărat de boală, sabotat de o boierime necooperantă şi 
lucrând cu un sistem bilingv, bilegislativ şi bietic, generalul s-a chinuit în cei trei 
ani petrecuţi în funcţie să pună oblastia pe o temelie bine organizată. La sosirea 
lui Svinin în 1815, Harting era deja bolnav de cinci luni, timp în care administraţia 
fusese condusă de „câţiva funcţionari din biroul guvernatorului... care au luat în 
mâinile lor toată puterea asupra tuturor regiunilor oblastiei"" . 

În sfârşit, pe 22 februarie 1816, Consiliul de Miniştri s-a ocupat de o moţiune 
a lui Viazmitinov privind trimiterea în Basarabia a unui funcţionar public superior 
care să rezolve problemele oblastiei. Acestui reprezentant oficial urmau să i se 
acorde puteri depline pentru a instaura o nouă ordine administrativă, sub suprave- 
gherea unui comitet format din boieri locali şi consilieri ruşi. Guvernatorul civil 
al guberniei Ekaterinoslav, I.H. Kalagheorghe, a fost numit de Arakceev, confirmat 
de Consiliu şi trimis la Chişinău, unde avea să fie direct subordonat generalului 
A.N. Bahmetiev, guvernatorul militar al Podoliei. Kalagheorghe era acceptat de 
boierii români şi numirea lui constituia un eşec temporar al planurilor lui Harting”. 

În primii patru ani de după războiul ruso-turc, practicile „turceşti” funcționau 
în paralel cu cele ale învingătorilor”. La capătul acestui interval, ruşii câştigaseră 
războiul cu Napoleon şi îşi puteau în sfârşit îndrepta atenţia către problemele 
complexe pe care le punea administrarea internă a celui mai mare stat din lume. 

Deşi situaţia haotică din Basarabia era o chestiune minoră în comparaţie cu 
dificultăţile de ordin economic şi social cu care se confrunta imperiul, observaţiile 
lui Baikov, Harting şi Svinin au contribuit din plin la contrazicerea predictiilor 
destul de optimiste pe care le făcuse amiralul Ciceagov. 


VI. Efectele a patru ani de autonomie 


În 1816, Basarabia avea încă toate caracteristicile unei provincii de frontieră. 
Era un loc de trecere, unde exercitarea efectivă a puterii nu avea nimic de-a face 
cu liniile trasate pe hartă : ruşii luaseră Basarabia de la turci în 1812, însă cultura 
şi politica românilor erau dominante. Exceptând acele acţiuni în care s-a folosit 
forţa brută, cum ar fi cordonul de soldaţi ruşi organizat în 1813, românii deţineau 
controlul în această regiune vag definită de politica administrativă rusească. 
Pentru boieri, schimbarea de stăpân însemna o oarecare eliberare, ofiţerul de 
legătură rus de la Chişinău putând fi tratat cu un dispreţ ce le-ar fi fost fatal în 
vremea fanariotilor. Sub un stăpân mai blând, care pretindea mai puţine taxe, ei 
au căpătat mai multă independenţă în administrarea propriilor afaceri. Pentru 
ţărani, trecerea la stăpânirea rusească însemna, pe lângă aceeaşi nobilime lacomă 
ca şi înainte, şi teama de iobăgie. 

Într-un fel, în primii patru ani politica administrativă dusă de Rusia în 
Basarabia a fost caracterizată de lipsa unei strategii. După ce a fost stabilit 
statutul autonom al provinciei, ruşii păreau să nu mai aibă nici o influenţă asupra 
noilor supuşi. Această „politică” era justificată de faptul că guvernul central se 
concentra asupra războiului cu Napoleon şi de promisiunile făcute partizanilor 
lor în cursul războaielor anterioare cu turcii. A-l critica pe Ciceagov de lipsă de 
realism ar însemna să scăpăm din vedere esenţialul : ruşii nu aveau altă alternativă 
decât să lase puterea în mâinile românilor. A-i critica pe boieri pentru rapacitatea 
lor nu s-ar justifica decât dintr-un foarte îngust punct de vedere moral. Planurile 
lui Ciceagov presupuneau ca românii să treacă peste noapte de la practicile cinice 
din vremea fanariotilor la statutul de cetăţeni ai imperiului. Deci, amiralul nu 
putea decât să spere. 

Sturdza şi Harting au moştenit o situaţie imposibilă şi primul dintre ei a ales 
să se retragă din cauza vârstei înaintate. Cel de-al doilea nu putea reacţiona decât 
cu groază. Dusese o viaţă de antrenamente militare, într-o societate foarte 
organizată, şi era prea puţin pregătit pentru ceea ce-l aştepta la Chişinău. Sperând 
că va putea aplica proiectele Rusiei în cazul românilor nu făcea decât să apere un 
fel de viaţă pe care îl ştia funcţional. Atunci când apăra privilegiile românilor, Gavriil 
acţiona cam din aceleaşi considerente. Victoria îi aruncase pe toţi participanţii pe 
aceeaşi scenă, cea a Basarabiei, şi cei care fuseseră aliaţi pe timp de război nu 
erau neapărat colaboratori pe timp de pace. 


CAPITOLUL 5 
.Constitutia" Basarabiei: 1816-1818 


I. Modul de abordare a problemei basarabene 
de cátre conducerea imperiului 


În 1816, oficialii de la Sankt Petersburg puteau în sfârşit să-şi îndrepte atenţia 
asupra schimbărilor ce se impuneau în administraţia Basarabiei. Le era limpede 
faptul că administrarea haotică a noii provincii nu ajuta nici la creşterea bunăstării 
populaţiei locale şi nu servea nici intereselor imperiului. Obiectivele amiralului 
Ciceagov, deşi lăudabile, nu fuseseră îndeplinite. Nici Scarlat Sturdza, nici 
generalul Harting nu puteau conduce administraţia Basarabiei în forma concepută 
de Ciceagov. Trebuia creată o structură mai riguroasă, în cadrul căreia ruşii să 
controleze ambițiile boierilor. 

Războaiele napoleoniene o dată încheiate, ţarul se putea concentra suficient 
asupra Basarabiei. Scăpat acum de obligaţia de a readuce echilibrul în Europa şi 
intrigat de scrisorile lui Gavriil, Alexandru le-a poruncit subordonatilor săi să 
găsească un mijloc de a integra mai eficient Basarabia în imperiu, păstrându-i în 
acelaşi timp structurile culturale, sociale şi politice specifice. Pentru rezolvarea 
acestei probleme administrative dificile nu se putea baza decât pe militari şi de 
data aceasta generalul A.N. Bahmetiev, guvernator militar general al Podoliei, a 
fost cel care a primit însărcinarea de a instaura în provincie o administraţie nouă 
şi dreaptă. De asemenea, el a primit ordinul de a începe pregătirea unui document 
care să reprezinte legea fundamentală a Basarabiei şi de a menţine statutul 
special al provinciei în cadrul imperiului. 

Bahmetiev a început să aducă îmbunătăţiri administraţiei din Basarabia bucu- 
rându-se din partea Sankt Petersburgului de o autoritate şi un sprijin sporite. Şi 
el s-a lovit de aceleaşi probleme ca şi predecesorii săi în ultimii zece ani, în 
timpul ocupaţiei. Principatelor şi a administrării Basarabiei. Victoria boierilor 
români în faţa generalului Harting i-a determinat pe aceştia să fie şi mai hotărâți 
să-şi păstreze poziţia. În timp ce se ocupa de reforma administraţiei locale, Bahmetiev 
supraveghea şi redactarea regulamentului privind organizarea Basarabiei. El a 

numit un grup de funcţionari ruşi şi de boieri români care să cerceteze precedentele 
juridice şi administrative pe care avea să se bazeze „constituţia” provinciei. Starea 
de confuzie în care se găseau codurile româneşti şi domniile dezorganizate 
din secolul anterior îngreunau activitatea comisiei. Munca aceasta lentă şi 
minuțioasă îi plictisea pe români şi multi dintre cei numiţi nu participau activ la 
redactarea proiectului, astfel că până la urmă regulamentul a fost scris de 
funcţionarii ruşi. 

„Constituţia” din 1818 era o încercare curajoasă şi idealistă de a păstra 
caracteristicile de bază ale structurilor sociale şi politice româneşti în cadrul 
sistemului rusesc şi constituie un exemplu interesant pentru experimentele fede- 
raliste ale ţarului Alexandru. Codul menținea majoritatea instituţiilor româneşti 
şi introducea un control mai riguros al ruşilor asupra conducerii locale. Erau 
tratate aici foarte pe larg toate nivelurile activităţii administrative din provincie, 
de la hotărnicii până la definirea drepturilor de bază ale locuitorilor; era un 
ultim efort al ruşilor de a sincroniza instituţiile sociale şi politice româneşti cu 
structura administrativă a imperiului. În ceea ce-l priveşte pe ţar, structura 
federalistă îi oferea o soluţie satisfăcătoare la problemele de administraţie internă 
ale Rusiei. Responsabilitatea locală însemna mai puţin personal şi mai puţini bani 
ceruţi de la capitală şi, în acelaşi timp, satisfacerea cererilor liderilor locali. 

Totuşi, experimentul din Basarabia a arătat care sunt slăbiciunile planului 
federalist. Conducerea locală nu a mai fost încurajată să acţioneze într-un mod pe 
care ruşii l-ar fi considerat responsabil. Regulamentul din 1818 a ilustrat foarte 
bine reacţia guvernului central la expansiune, însă nu a ţinut seama de experienţa 
unui întreg deceniu. 


II. Guvernarea generalului A.N. Bahmetiev 
şi pregătirea „constituţiei” din 1818 


După zece ani în care au lucrat cu structuri administrative practic neschimbate 
în Principate şi în Basarabia, în 1816 ruşii au început să acorde o mare atenţie 
problemelor legate de organizarea unei administrații sistematice in noua pro- 
vincie. Haosul administrativ din perioada Sturdza-Harting a demonstrat Sankt 
Petersburgului că e nevoie de o schimbare. Guvernul central şi-a dat seama că era 
nevoie de reforme pentru a rezolva conflictele care făceau atât de dificilă admi- 
nistrarea zonelor de frontieră. 

Generalul A.N. Bahmetiev a supravegheat încercarea de reformă a structurii 
politice din Basarabia în perioada 1816-1820. Ţarul îi poruncise explicit să 
coordoneze activităţile boierilor pământeni şi ale funcţionarilor ruşi, să ameli- 
oreze starea socială şi economică a oblastiei şi să pregătească un regulament 

pentru Basarabia, sub un nou regim. Acest respectabil veteran de la Borodino 
ocupa postul din Podolia din 1814. Doi ani mai târziu, era numit polnomociníi 
namestnic (viceregent plenipotenţiar) al Basarabiei. Pentru a-şi putea duce la 
indeplinire numeroasele si dificilele indatoriri atribuite, el a primit o mai mare 
autoritate in ceea ce priveşte treburile locale decât avuseseră Sturdza şi Harting 
şi avea legături directe cu cei mai înalţi oficiali de la Sankt Petersburg. 

Bahmetiev a primit una dintre primele notițe privind îndatoririle sale de la 
Ministerul Apărării. I se spunea acolo că „locuitorii Moldovei n-au fost niciodată 
animati de spirit militar. Această atitudine faţă de chestiunile armatei le-a slăbit 
poziţia în ultimele două secole şi i-a adus în starea de dependenţă în care se 
găsesc acum. Nu se poate spera la o rapidă schimbare a acestei atitudini...”. 
Datorită naturii paşnice a românilor, Bahmetiev a primit ordinul direct de a-i 
scuti pe locuitorii basarabeni de serviciul militar pe o perioadă de timp nede- 
terminată şi să nu-i folosească nici măcar ca străji la frontieră deoarece „probabil 
nici măcar un antrenament progresiv nu ar avea efect asupra lor"?. Cu această 
observaţie descurajantă privind utilitatea locuitorilor Basarabiei şi-a început 
generalul activitatea de reformă. 

Din cauza problemelor dificile pe care avea să le întâmpine, generalul Bahmetiev 
avea legături directe cu fiecare ministru din Sankt Petersburg, pentru orice 
chestiune legată de Basarabia. Contele Capodistria, care era în continuare 
însărcinatul special cu treburile oblastiei, i-a oferit lui Bahmetiev toate docu- 
mentele importante privitoare la Basarabia. 

Generalului i s-a spus să guverneze provincia pornind de la presupunerea că 
aceasta este distinctă şi unică în felul ei şi că nu va fi permisă introducerea în 
totalitate a legilor, metodelor şi privilegiilor ruseşti. Împreună cu asistentul său 
special, I.H. Kalagheorghe, Bahmetiev a început să organizeze departamentul 
juridic şi să armonizeze oarecum administraţia din Basarabia cu celelalte admi- 
nistratii provinciale din imperiu. Misiunile generalului erau suficient de importante 
pentru ca acestuia să i se permită accesul direct la împărat; pentru aceasta el 
trebuia să scrie „po Bessarabii" pe toate documentele trimise lui Alexandru”. La 
rândul lui, împăratul urma să comunice direct cu generalul. Încă de la început, 
Bahmetiev s-a bucurat de mai multă putere la nivel local, de o mai mare susţinere 
oficială şi de o mai mare prioritate acordată activităţii sale decât bietul Harting, 
având astfel şanse sporite de a face schimbările necesare în Basarabia. 


. Russkii Biograficeski Slovar (Sankt Petersburg, 1897), pp. 600-601. 

2. Sobranie zakonov i postanovlenii do ceastii voennago upravleniia otnosiaşcihsia, vol. 2 (Sankt 
Petersburg, 1816), pp. 165-167. Fragment din aprobarea imperialá, 21 mai 1816; ordin 
servind polnomocinii namestnic-ului din Basarabia drept îndreptar pentru formarea admi- 
nistraţiei Basarabiei. 

3. Ibidem, p. 188, Instrucţiunile Comitetului de Miniştri către A.N. Bahmetiev, 26 mai 1816. 

La sosirea lui la Chişinău, condiţiile erau aceleaşi ca şi la venirea lui Harting. 
Íntr-o scrisoare trimisá ín iunie, Capodistria îi descria lui Bahmetiev situaţia 
Basarabiei. El scria că îl preocupase încă din 1812 modul in care au început, s-au 
derulat şi au eşuat ulterior activităţile administraţiei provizorii a Basarabiei. 
Capodistria spunea că obiectivele lui imediate fuseseră de a face din Basarabia 
patria românilor şi refugiaților din teritoriile otomane şi o bază solidă a viitoarelor 
acţiuni ale Rusiei în Balcani. Nici unul dintre scopuri nu fusese atins ; în schimb, 
abuzurile din cei patru ani anteriori au avut efecte opuse celor dorite de Capodistria. 
El nota că dezamăgirea finală o suferise citind rapoartele despre fuga ţăranilor 
peste Prut. După ce identifica racilele oblastiei, el îl sfătuia pe Bahmetiev să nu 
uite că reformele trebuiau să respecte caracterul naţional al Basarabiei. Cu 
excepţia acestei singure îngrădiri, generalul era liber să facă tot ce credea de 
cuviinţă pentru a întări administraţia de la Chişinău şi a angaja mai mulţi 
funcţionari calificaţi în administraţie. Pe parcursul scrisorii sale, Capodistria îl 
avertiza pe Bahmetiev că va avea de-a face cu un popor cu educaţie „românească, 
adică turcească”. 

Bahmetiev a continuat tradiţia militarilor implicaţi în controlarea treburilor 
civile prin puterea pe care o aveau asupra guvernatorului civil. Ca şi alţii înaintea 
lui, Bahmetiev spera să ridice nivelul eticii administrative a boierilor români şi 
de pe poziţia puternică pe care o ocupa avea şanse mai mari să facă această 
schimbare. După patru ani de eforturi, acest „om milităros, cinstit, amabil şi 
poate chiar înzestrat” făcuse doar cu puţin mai mult decât predecesorii lui pentru 
a îmbunătăţi condiţiile din oblastie, iar obiectivele lui Capodistria nu erau mai 
aproape de a fi implinite?. 

Principalul obstacol întâmpinat de Bahmetiev - refuzul boierilor de a-şi 
schimba comportamentul - a continuat să-i submineze încercările de reformă 
vreme de patru ani. În timpul mandatului generalului, românii şi apărătorul 
drepturilor lor, Gavriil Bănulescu Bodoni, au căpătat o şi mai mare putere în 
diverse segmente ale administraţiei şi, după ce rezistaseră atacurilor lui Harting 
în 1814-1816, şi-au reîntărit poziţia graţie promisiunii ţarului Alexandru că 
statutul special al provinciei va fi păstrat. 

În mesajul său către Gavriil, redactat ca răspuns la scrisorile boierilor de 
apărare împotriva acuzațiilor lui Harting, Alexandru scria că, o dată cu intrarea 
lor în Imperiul Rus, locuitorii îşi câştigaseră dreptul de a se bucura de toate 
avantajele „ce puteau fi aşteptate din partea unei administrații ce guvernează 
conform preceptelor Sfintei Noastre Credinte". Ţarul îi reamintea lui Gavriil cá 


4. Krijanovskaia şi Ruseev, pp. 204-206. Instrucţiunile contelui Capodistria către A.N. Bahmetiev 
cu privire la problemele administrării Basarabiei, 4 iunie 1816, Sankt Petersburg. 
5. Vighel, p. 4. 

administraţia sa era provizorie şi experimentală pentru ca ruşii să poată învăţa 
din experienţă cum să guverneze Basarabia şi nota că prelungise perioada de trei 
ani de scutire de taxe pentru a ajuta oblastia să recupereze pierderile din timpul 
războiului. „Însă, spre marele meu regret, ştiu sigur că dorinţele mele nu au fost 
îndeplinite şi că, mai ales în ultima vreme, tulburările s-au intensificat considerabil, 
astfel că multe familii nevinovate şi-au părăsit căminul pentru a se refugia de 
cealaltă parte a frontierei”. Deşi primii patru ani au fost dificili, ţarul a promis 
că va oferi „locuitorilor Basarabiei viitorul pe care şi-l doresc ; voia lor coincide 
cu a mea”. Bahmetiev urma să pună în aplicare intenţia pe care ţarul o făcuse 
cunoscută lui Gavriil, „de a da (Basarabiei) o administraţie civilă în conformitate 
cu morala, obiceiurile şi legile provinciei”$. 

Pentru prima dată, legământul de credinţă general faţă de tar a fost făcut de 
boieri în faţa lui Gavriil la Chişinău, în decembrie 1816. Ţarul a primit o dată cu 
jurământul şi asigurarea că întreaga populaţie se alătură obligaţiilor sfinte ce i se 
impun. Semnarea legământului i-a ajutat pe ruşi şi să-şi facă o primă idee mai 
cuprinzătoare despre numărul şi starea boierilor. După jurământ, s-a făcut în 
sfârşit un recensământ complet, care a oferit administraţiei o bază statistică mai 
exactă de la care să pornească”. 

Ruşii s-au ocupat şi de alte aspecte pentru a instaura o conducere mai bine 
organizată. Kalagheorghe a colaborat eficient cu boierii basarabeni şi a înfiinţat 
un comitet al celor mai ,intelepti" boieri pentru a-l ajuta pe Bahmetiev să 
formeze o administraţie autonomă în sânul imperiului. Generalul avea mai multă 
putere decât avusese Harting şi nu trebuia să ceară mereu instrucţiuni de la Sankt 
Petersburg. Acest nou mod de lucru promitea soluţii mai rapide şi mai eficiente 
la problemele legate de crearea unei noi structuri. 

Administraţia din februarie 1813 a fost înlocuită de fapt cu o nouă administraţie 
provizorie formată din boieri români şi funcţionari ruşi. Kalagheorghe a rămas în 
continuare guvernator civil. Putea lucra mai bine cu românii datorită originii sale 
greceşti şi a cunoaşterii obiceiurilor regiunii. Noul consiliu a pus la punct o 
agendă de lucru care cuprindea compilarea unei baze legislative pentru admi- 
nistrarea Basarabiei, afirmarea drepturilor şi privilegiilor locuitorilor şi o mai 
strictă reglementare a politicii fiscale a oblastiei*. Consiliul condus de Kalagheorghe 
funcţiona deja la sosirea lui Bahmetiev la Chişinău” şi în perioada imediat 
următoare acesta s-a bucurat de un sistem cu care era mult mai uşor de lucrat 
decât fusese în anii anteriori. Kalagheorghe pusese puţină ordine în comitetul 


6. Mesajul lui Alexandru I către Gavriil Bănulescu Bodoni, 1 aprilie 1816. Cetenia v Imperatorskom 
Obşcestve Istorii i Drevnostei Rossiskih pri Moskovskom Universitet, 1875, 1, pp. 157-158. 
Krîjanovskaia si Ruseev, pp. 140-142. 

. Skalkovski, II, p. 432. 

. Ibidem, pp. 431-433. 

. Ibidem. 

provizoriu, iar arhiviştii şi secretarii pregătiseră o bază documentară pentru noua 
organizare a oblastiei!0. 

În vara aceluiaşi an a început rezolvarea problemelor Basarabiei, iar guvernatorul 
civil si Bahmetiev au făcut primii paşi în direcţia. instaurării unei administrații 
eficiente. La venirea toamnei, entuziasmul de scurtă durată pe care îl dovediseră 
boierii pentru munca administrativă a pierit şi paşii făcuţi în direcţia dezvoltării au 
rămas doar eforturi temporare, fără efecte benefice vizibile în următorii patru ani”. 

În ceea ce priveşte etica administrativă, standardele morale şi tranzacţiile 
financiare, Bahmetiev a întâmpinat aceleaşi probleme ca şi Harting. Dificultăţile 
de care s-a ciocnit după ce şi-a început efectiv activitatea de administrare a 
oblastiei proveneau din faptul că boierii cu care lucra priveau administraţia ca pe 
o cale de a-şi păstra sau de a-şi extinde proprietăţile. 

Eficacitatea activităţii lui Kalagheorghe şi a consiliului a scăzut, discuţiile 
prelungindu-se până în 1817. Administraţia provizorie, formată din membri ruşi 
şi români, se ocupa de diferite aspecte privind reforma sistemului isprăvniciilor 
şi efectua munca lentă, de precizie, care stătea la baza noului cod de guvernare 
a Basarabiei!2. Pe măsură ce lunile treceau, era tot mai limpede că oficialii ruşi 
erau principala forţă din spatele activităţilor de guvernare a provinciei. 

La început, Bahmetiev nu şi-a dat seama cum stau lucrurile cu administraţia 
provizorie şi şi-a făcut mari speranţe în legătură cu activitatea acesteia. Într-o 
scrisoare către ţar, el scria că „am instituit o administraţie provizorie (pentru a 
pune capăt) opresiunii îngăduite aici, manifestată prin încălcarea drepturilor 
locuitorilor, cu precădere ale oamenilor simpli". El se plângea că situaţia poporului 
nu putea fi îmbunătăţită fără o schimbare majoră în administraţia de la nivel 
local, „atât de strâns legată de interesul personal al ispravnicilor”. Generalul voia 
să realizeze o administraţie „bazată pe legi, care să garanteze libertatea oamenilor” 
şi să organizeze o operaţiune de inspectare a activităţilor ispravnicilor pentru a 
îngrădi abuzurile acestora. Bahmetiev îi mai spunea ţarului că intenţionează să 
efectueze un studiu minuţios asupra structurii fiscale şi să reorganizeze centrele de 
carantină, posturile de frontieră, sistemul de percepere a taxelor şi sistemul poștal”. 

Ducerea la îndeplinire a acestui plan ambițios şi a ordinelor anterioare ale 
ţarului, ar fi pus la încercare şi un corp legislativ cu experienţă. Comitetul, cu 
cei zece membri ai săi, aleşi dintre boierii români şi consilierii ruşi, nu era, în 


10. Nacco, pp. 142-143. 

11. N. Varadinov, „Istoriia Ministerstva Vnutrennih Del (1815-1816)”, în Jurnal Ministerstva 
Vnutrennih Del, partea 32, 1858, pp. 202-203. 

12. Nacco, pp. 152-153. 

13. A.N. Bahmetiev către Alexandru I, 7 iulie 1816. „Doneseniia po upravleniiu Bessarabskoiu 
Oblastiu polnomocinago Bessarabskoi Oblasti General-Leintenanta Bahmetieva”, partea a 7-a, 
in Sbornik Istoriceskih Materialov izvlecenních iz arhiva ego Imperatoskago Velicestva sobstvannoi 
ego Imperatoskago Velicestva Kanţeliarii (Sankt Petersburg, 1895), pp. 301-304. 

mod clar, la înălţimea misiunii de realizare imediată a acestor reforme. Stánjeniti 
de lipsa birourilor permanente pentru funcţionari, arhivişti, traducători şi secretari, 
membrii Comitetului se mutau de la reşedinţa unui boier la reşedinţa altuia, până 
când au închiriat casa unui boier pământean. Însă crearea unui sediu permanent nu 
a adus după sine şi o îmbunătăţire semnificativă a eficienţei administraţiei provizorii!*. 

Una dintre cele mai mari nedreptáti privea modul în care multi dintre ţărani 
şi dintre micii boieri intrau în categoria scutelnicilor. După cum arátam înainte, 
un individ împovărat de dări era eliberat de toate obligaţiile sale fiscale dacă 
renunţa la libertatea sa de mişcare şi intra în serviciul unui mare boier. Bahmetiev 
considera că această practică genera două probleme mari ale oblastiei: instituia 
o formă de cvasirobie în Basarabia şi sporea povara fiscală de pe umerii celorlalţi 
locuitori. Viceregentul - polnomocinii namestnic — a început imediat să cerceteze 
cauzele răspândirii galopante a acestui fenomen şi a aflat că Harting îngăduise 
creşterea numărului de scutelnici din cauza dorinţei multor nobili de a avea mai 
mulţi lucrători şi a multor ţărani de a scăpa de plata dărilor către ispravnici. 
Bahmetiev a acţionat imediat şi a abolit această practică. Astfel, prin Regulamentul 
de organizare a Basarabiei din 1818, generalul reuşea să pună capăt măcar unei 
nedrept&ti?. Era, din păcate, una dintre puţinele forme de abuz ce aveau să fie 
abordate atât de eficient. 

Sperantele ambitioase ale generalului privind o coaliţie guvernamentală formată 
din boieri şi ruşi au fost repede spulberate, boierii nemanifestând nici o dorinţă 
de a se ocupa de treburi administrative. La prima întâlnire cu Bahmetiev, aceştia 
fie au lipsit, fie au adormit în timpul discuţiilor. În consecinţă, numărul treburilor 
nerezolvate a crescut şi procesul decizional a fost blocat. 

Bahmetiev s-a plâns ţarului de lentoarea procedurilor juridice din primul 
departament al administraţiei. Analizând cauzele cărora se datora supraaglo- 
merarea calendarului tribunalului, el a aflat că în majoritatea cazurilor era vorba 
despre probleme de hotárnicie, de dispute legate de drepturile fiscale ale diferitelor 
categorii sociale, de litigii fiscale şi de ineficienta şi corupţia funcţionarilor din 
tribunale. Generalul recomanda o restructurare totală a sistemului juridic pentru 
Că, în lipsa unor reforme, oamenii vor continua să „geamă sub apăsarea acestei 
nedreptăţi” şi caracteriza administraţia civilă ca o forţă negativă care, nereuşind 
să facă faţă problemelor regiunii, i-a silit pe multi să „fugă înapoi (peste Prut)...”15. 

De-a lungul anului 1817, administraţia civilă şi-a continuat activitatea potic- 
nindu-se. Cum membrii administraţiei provizorii nu erau decât rareori prezenţi la 


14. Nacco, p. 154. 

15. A.N. Bahmetiev către Alexandru I, 24 iulie 1816, Chişinău. Doneseniia..., pp. 304-306. 
Scrisoare urmată de o tabelă cu categoriile de supuşi din Basarabia, pp. 308-321. 

16. A.N. Bahmetiev către Alexandru I, 12 august 1816, Chişinău. Doneseniia..., pp. 323-334. 
Nacco, pp. 155-156. 

posturile lor, funcţionarii şi secretarii erau singurii care reuseau să menţină în 
mişcare maşinăria guvernamentală. Preşedintele comitetului, Kalagheorghe, a 
încercat, fără succes, să corecteze atitudinea nonşalantă pe care o aveau boierii 
faţă de funcţiile lor. Bahmetiev nu-şi putea dedica tot timpul treburilor Basarabiei 
deoarece era în continuare guvernatorul regiunii Podolia; singurul lucru pe 
care-l putea face era să îl determine pe preşedintele administraţiei provizorii să 
frecventeze întâlnirile guvernamentale. În ciuda aluziilor şi amenințărilor subtile, 
boierii, nefiind obişnuiţi cu disciplina cotidiană pe care o presupune munca de 
birou, au continuat să lipsească de la şedinţe. 

În încercarea sa de a stimula activitatea administraţiei provizorii, Bahmetiev a 
reorganizat instituţia, reducând numărul membrilor diverselor comitete, conferind o 
autoritate sporită preşedintelui şi vicepreşedintelui şi impunând un program regulat 
pentru discutarea problemelor. Chestiunile judiciare aveau să fie discutate martea şi 
sâmbăta, iar în restul săptămânii urma să se lucreze în cadrul Comitetului la conce- 
perea noii structuri a oblastiei. Pentru supravegherea lucrărilor veşnic ineficientei 
adunări generale, urmau să fie numiţi trei oficiali a căror responsabilitate era aceea 
de a încuraja participarea la şedinţele care se desfăşurau o dată la două săptămâni”. 

Boierii pământeni nu erau nici pregătiţi şi nici îndeajuns de disciplinati pentru 
munca serioasă şi minuțioasă pe care o presupunea conceperea structurii noii 
oblastii şi integrarea ei în sistemul juridic rusesc. După cum am menţionat deja, 
erau incapabili să se ocupe de treburi economice şi fiscale profitabile, dar mai 
monotone. Chiar şi în cadrul noului sistem, mai bine organizat, mulţi dintre 
membrii administraţiei nu mergeau la biroul lor pentru a-şi îndeplini obligaţiile. 
După doi ani de eforturi intense, Kalagheorghe s-a declarat învins şi a cerut 
permisiunea de a se retrage în gubernia Ekaterinoslav. El a fost înlocuit de doi 
funcţionari ruşi, K.A. Katakazi şi F.I. Nedoba. Katakazi a preluat departamentul 
juridic, iar Nedoba a devenit preşedintele Comitetului Provizoriu. Văzând cât de 
puţin le surâdea boierilor ideea unei autoguvernări bazate pe un sistem organizat, 
Katakazi i-a avertizat că fie îşi îndeplinesc îndatoririle, fie îşi pierd autoritatea 
asupra propriilor afaceri. Mustrarea i-a afectat prea puţin pe boieri, aceştia 
continuând să lucreze la fel de ineficient şi sub conducerea lui Katakazi ca şi sub 
cea a lui Kalagheorghe. Nedoba a întâmpinat şi el aceeaşi lipsă de colaborare. 

S-a făcut şi o încercare de a reveni la notarea prezenţei la fiecare şedinţă şi 
raportarea motivelor de absenţă, dar fără mare rezultat. Secretarii şi funcţionarii 
care prezidau întâlnirea erau de cele mai multe ori singurii prezenţi. În sfârşit, în 
decembrie 1817, Katakazi a devenit guvernator civil al Basarabiei şi a început 
munca de compilare a noului regulament de organizare a oblastiei basarabene!?. 


17. Nacco, pp. 156-157. 
18. Ibidem, pp. 157-158. 

III. Redactarea Regulamentului 


Cea mai explicită formulă de organizare a Basarabiei datează din 1818, la şase 
ani după anexare. Codul era rodul colaborării dintre cei mai luminaţi boieri locali 
şi oficialii ruşi de la Chişinău. Cei doi ani de muncă la acest proiect ar fi trebuit 
să fie o extraordinară. fuziune între cutuma românească şi forma rusească, însă, 
deoarece boierii pământeni din consiliu nu îşi îndeplineau obligaţiile, documentul 
a fost rezultatul cercetărilor înverşunate ale lui Katazi şi Nedoba şi al muncii de 
redactare a lui G. Krinitki. Acesta din urmă a întocmit cea mai mare parte a 
documentului în calitatea sa de şef al biroului viceregentului, pornind de la 
datele incomplete strânse de cei doi superiori ai săi, presat de un termen limită 
irealist şi fără a poseda o cunoaştere exactă a situaţiei din Basarabia. Astfel, 
Regulamentul avea extrem de multe imperfectiuni. Totuşi, dacă avem în vedere 
obstacolele întâmpinate de ruşi, el constituie totuşi o realizare majoră. Vighel 
spunea că ţarul a observat neajunsurile lucrării şi a preferat să îl aprobe doar, 
fără a-l ratifica, şi să încerce să îl folosească experimental pentru ca imper- 
fectiunile să nu se manifeste în practică”. 

Regulamentul încuraja acelaşi spirit tolerant pe care, de nevoie, îl arătaseră 
ruşii în relaţiile din ultimii zece ani cu românii. Bahmetiev primise intructiuni de 
la ţar să considere Basarabia ca o oblastie separată şi deosebită, care „nu se află 
în acelaşi fel de relaţie de dependenţă ca şi provinciile ruseşti interne”2. 
Suveranul îşi ţinea promisiunea făcută mitropolitului Chişinăului şi Hotinului, 
Gavriil Bănulescu Bodoni, de a administra Basarabia în conformitate cu legile, 
obiceiurile şi drepturile autohtone. La urma urmei, după cum spunea Gavriil, 
Basarabia era „o fostă colonie romaná"? . Regulamentul proteja statutul special 
ocupat de provincie în cadrul Imperiului Rus. 

Punctul de vedere al românilor - „aici n-a fost niciodată administraţie tur- 
ceascá" — s-a dovedit corect?2. Ei îşi afirmau astfel credinţa că administraţia lor 
se baza exclusiv pe tradiţiile juridice şi instituţionale romane. Ruşii s-au angajat 
să infirme această idee arătând că modul de guvernare al românilor e mai 
apropiat de cel turcesc decât de cel apusean. De-a lungul secolului al XIX-lea, ei 
au afirmat că, teoretic, Codul lui Iustinian exista în Principate, dar că degenerase 
în cursul veacurilor de ignoranță, de aplicare a obiceiului pământului şi de 


19. A.N. Bahmetiev către Alexandru I, 12 august 1816, Chişinău. Doneseniia..., pp. 323-332. 
Vighel, p. 4. Nacco, pp. 157-158. 

20. Nolde, p. 286. 

21. L.A. Casso, Vizantiiskoe Pravo v Bessarabii (Moscova, 1907), p. 8. 

22. Z.C. Arbure, Basarabia în secolul al XIX-lea (Bucureşti, 1898), p. 537. 

corupţie şi în realitate nu prea mai influenţa practicile juridice din Basarabia”. 
Pentru a respinge acuzaţia că românii nu au legi codificate, în 1818 boierii au 
considerat că e suficient să menţioneze activitatea de codificare ce se desfăşura 
în Moldova şi să se declare familiarizați cu codul respectiv. Ei îşi întăreau 
argumentele prezentând exemple de compilaţii româneşti de legi realizate între 
secolul al XIV-lea şi secolul al XVII-lea. Rationamentele lor au funcţionat, astfel 
că Gavriil îi scria ţarului elogiindu-l pentru „mila nemărginită” pe care a arătat-o 
„îngăduindu-ne (locuitorilor Basarabiei) să ne slujim de obiceiurile şi legile 
noastre, vechi de aproape patru veacuri”2. 

Faptul că argumentele lor aveau mai degrabă o importanţă ştiinţifică decât una 
practică nu i-a influenţat prea mult pe cei care au compilat codul din 1818. Orice 
caracteristică specifică unei societăţi bazate pe domnia legii aproape dispăruse în 
veacul trecut, lucru pe care îl dovedea activitatea boierilor în cadrul administraţiei 
locale în primii patru ani. Orice atitudine de răspundere colectivă şi de corecti- 
tudine, atât de importante pentru o guvernare sistematică, lipsea în cazul boierilor 
români din Basarabia. Obiceiul pământului, preluat cu precădere din tradiţia 
orală, era folosit de cei puternici pentru a-şi justifica stăpânirea opresivi?. 

Când a auzit ce anume contine „constituţia”, generalul I. V. Sabaneev i-a scris 
o scrisoare de protest viitorului guvernator al Basarabiei, M.S. Vorontov. „În 
Basarabia, Bahmetiev coordonează redactarea unei constituţii. Boierii, fiinţe 
meschine şi fără inimă, nu vor face cu siguranţă nimic bun, mai ales dacă această 
constituţie va deveni un mijloc de a perpetua despotismul atroce şi robia care au 
dăinuit în regiune până în ziua de azi"?6. 

O primă versiune a proiectului lui Bahmetiev a apărut în aprilie 1817. Se 
menţiona în ea că statutul special al boierilor va fi menţinut, că centrul admi- 
nistrativ se va afla la Tighina şi că oblastia va fi împărţită în şase ţinuturi. 
Această versiune prevedea o administraţie centrală mai puternică decât cea care 
funcţiona începând cu anul 1812. Cea mai mare autoritate urma să o aibă Sfatul 
Suprem al Oblastiei, format dintr-un preşedinte, un guvernator civil, un vicegu- 
vernator, un secretar şi patru reprezentanţi ai nobilimii locale. Hotărârile privind 
chestiunile administrative, fiscale, executive şi juridice aveau să se ia cu majoritate 
de voturi, existând şi drept de apel pentru părţile nemultumite. De problemele 
cotidiene aveau să se ocupe două departamente : primul însărcinat cu chestiunile 


23. Casso, Vizantiiskoe Pravo, pp. 14-21. Vezi de asemenea articolul despre legile locale din 
Basarabia („Bessarabian Local Laws"), în Enfiklopediceskii Slovar (Brockhaus-Efron), vol. 3a 
(Sankt Petersburg, 1891), pp. 604-605. 

24. Casso, Vizantiiskoe Pravo, p. 17, nota de subsol 2. 

25. Ibidem, pp. 21-28 si 33. 

26. Generalul I. V. Sabaneev către M.S. Vorontov, 18 mai 1817, Tiraspol, Arhiv Kniazia Voronfova, 
vol. 39 (Moscova, 1893), p. 444. 

civile şi fiscale, iar cel de-al doilea însărcinat cu cele juridice. Cele două secţiuni 
administrative aveau să lucreze în strânsă legătură cu Sfatul Suprem al Oblastiei. 
Activitatea urma să se desfăşoare atât în rusă, cât şi în română, iar hotărârile 
aveau să fie luate tot cu majoritate de voturi, cu asistenţa unor consilieri .ruşi. 
Urmau să se aducă îmbunătăţiri câtorva dintre birourile auxiliare care se ocupau 
de hotárnicii, de asistență medicală si de arhitectura oblastiei. Si, cel mai 
important, conform acestei prime versiuni, ispravnicii aveau să fie puşi sub 
stricta supraveghere a guvernatorului de ţinut, dar chiar şi aşa îşi păstrau 
competențele extinse pe care le aveau şi înainte. Tuturor categoriilor sociale li se 
garantau drepturile şi privilegiile, iar libertatea personală a ţăranilor era men- 
ţinută. Comerţul urma să se desfăşoare conform legilor ruseşti. Membrii no- 
bilimii îşi păstrau dreptul de a se autoadministra prin intermediul celor aleşi de ei". 

Atunci când încercase să aducă sistemul administrativ din oblastie mai 
aproape de structura celui din imperiu şi de a pune ispravnicii sub o 
supraveghere mai atentă, Ciceagov nu abordase problemele regiunii în mod 
atât de amănunţit ca proiectul din 1817. În versiunea finală a acestuia, comitetul 
lui Bahmetiev propunea un Sfat al Oblastiei încă şi mai puternic pentru a 
asigura autonomia locală şi a rezolva în acelaşi timp problema abuzurilor din 
administraţia basarabeană. 


IV. „Constituţia” Basarabiei 


Conform proiectului de reorganizare a Basarabiei din 1817, noua oblastie îşi 
păstra autonomia şi primea dreptul de a-şi administra ca şi până atunci treburile 
interne, după legile, obiceiurile, practicile şi privilegiile autohtone. Interesele 
locale continuau să ocupe un loc important în cadrul administraţiei deoarece în 
Sfatul Suprem al Oblastiei nobilii pământeni erau majoritari. Sfatul făcea ca 
forma de guvernământ a Basarabiei să fie diferită de tiparele administrative ale 
celorlalte provincii ruseşti şi era unic în imperiu prin ampla sa jurisdicție şi 
autoritate pe care o avea în privinţa treburilor interne ale oblastiei. Funcţiile 
exercitate de Sfat confereau Basarabiei cel mai înalt grad de autonomie întâlnit în 
provinciile sau regiunile imperiului. 

Structura de bază a codului din 1817 a fost extinsă pentru realizarea Regula- 
mentului din 1818. Dacă definim constituţia aşa cum era concepută de unii în 
Rusia de la începutul secolului al XIX-lea, putem spune că Basarabia avea o 
astfel de lege fundamentală. Contele P.A. Stroganov, membru al Comitetului 


27. A.O. Egunov, Proekt glavnih osnovanii k obrazovaniiu vnutrenniago rajdanskago upravleniia 
v Bessarabskoi oblasti, 6 aprilie 1817, pp. 146-154. 

Secret, dădea o definiţie concisă : „o constituţie e recunoaşterea legală a drepturilor 
unei naţiuni şi a modului în care aceste drepturi pot fi exercitate... ”?8. 

În cursul domniei sale, Alexandru I a studiat posibilităţile de a aplica federa- 
lismul, având probabil în minte ca scop final acordarea acestui statut special Finlandei, 
Regatului Poloniei şi Basarabiei. Modul în care ţarul vorbea despre abordarea 
situaţiei din Finlanda (1809) şi Polonia (1818) sugera că, în încercarea de ridica 
nivelul de trai din Rusia, experimenta aici diverse forme de guvernământ. Ideea 
de a da ţării sale o constituţie îl atrăsese încă de pe vremea când educaţia lui era 
în mâinile republicanului Frederic Cesar La Harpe. Drepturile speciale pe care 
le-a acordat Alexandru acestor naţiuni şi pe care le-a menţinut până la sfârşitul 
domniei sale au stârnit opoziţia celor mai diverse medii de la Sankt Petersburg. 

Menţinând autonomia locală a Basarabiei, el acţiona împotriva protestelor 
constante ale multora dintre proprii săi sfátuitori?. Cea mai bună explicaţie 
pentru acţiunile sale se găseşte probabil în răspunsul pe care l-a dat atunci 
când a fost întrebat despre generozitatea manifestată faţă de polonezi după 1812. 
El spunea că blándetea arătată polonezilor fusese „o politică dreaptă şi bună”%. 
Modul practic în care abordase problema relaţiilor cu un popor oprimat care 
se ridicase împotriva lui în timpul invaziei lui Napoleon s-ar fi potrivit şi relaţiilor 
cu românii din Basarabia, care fuseseră partizani ai ruşilor încă de pe vremea 
domniei bunicii lui. Regulamentul din 1818 ilustra o politică bună deoarece 
încerca să folosească pe timp de pace resursele şi personalul unui popor străin, 
aflat departe de Sankt Petersburg, în interesul imperiului. După războaiele 
napoleoniene, Rusia nu-şi putea permite să trimită o armată de funcţionari 
la Chişinău. Alexandru a luat la cunoştinţă situaţia din sud-vestul Rusiei şi a 
optat pentru persuasiune în locul constrângerii. Regulamentul făcea dreptate 
deoarece recunoaştea că Gavriil şi boierii erau reprezentanţii unei culturi 
bogate şi moştenitorii unor practici administrative aparte, ce se pretau la reformă. 

Ţarul a aprobat ustavul pe 29 aprilie 1818, în timpul vizitei sale la Chişinău, 
după ce deschisese lucrările Seimului de la Varşovia în martie”!. Generozitatea lui 
nu i-a impresionat pe prea multi dintre funcţionarii ruşi direct implicaţi în relaţiile 
cu boierii din Basarabia. Mai târziu, Vighel scria că privilegiile speciale acordate 
noii oblastii ar fi trebuit să fie genul de onoruri „destinate unui popor de seamă”. 
După părerea lui, de asemenea drepturi şi privilegii ar fi trebuit să se bucure 
popoarele baltice, si nu boierii, cu versiunea lor modificată a sistemului divanului”?. 


28. Nikolai Mihailovici, Graf Pavel A. Stroganov, vol. 2 (Sankt Petersburg, 1903), p. 40. 

29. A. Kizevetter, Istoriceskie Siluetí (Berlin, 1931), p. 135. Casso, Vizantiiskoe Pravo, p. 5. 

30. Afirmatia făcută de Alexandru I către Frederic César La Harpe la Viena in 1814, citată de 
N.K. Shilder, „Imperator Nikolai I i Polska", in Russkaia Starina, februarie 1900, p. 293. 

31. Nacco, p. 175. 

32. Vighel, p. 6. 

Basarabia anului 1818 e doar un exemplu minor pentru problemele grave cu 
care se confruntau ruşii în procesul de administrare a celui mai mare stat din 
lume. Oficialii ţarişti aveau de-a face cu tradiţii juridice şi administrative, limbi 
şi religii diferite peste tot la periferia imperiului. În majoritatea regiunilor, 
încercau pur şi simplu să lucreze conform modului de guvernare local, nevoia 
silindu-i deseori să trateze cu toleranţă diversitatea naţională. Cel mai bun răspuns 
la această dilemă birocratică era o structură descentralizată edificatoare, însă 
problemele întâmpinate în timpul aplicării reformelor Ecaterinei a I-a in 1775 
şi 1785 demonstraseră că descentralizarea eficientă e un lucru irealizabil. Lipsa 
de funcţionari pregătiţi şi lipsa, la nivel local, a unor cetăţeni devotați care să-şi 
ducă la îndeplinire îndatoririle răpea de cele mai multe ori orice şansă de succes 
administraţiei locale. La periferia imperiului se întâmpla frecvent ca armata să 
fie chemată în ajutorul autorităţilor civile, suprasolicitate. 

Această situaţie constituia o permanentă problemă pentru ţarul Alexandru I, 
care avea în vedere mai multe planuri de reformă. În 1809, Speranski a redactat la 
cerea lui o constituţie, dar ea nu a fost niciodată aplicată. Alexandru şi Thomas 
Jefferson purtau o corespondenţă în care abordau uneori şi probleme legate de 
guvernarea regiunilor întinse şi subpopulate. În perioada 1818-1819, N.N. Novosiltov 
a conceput pentru ţar o constituţie bazată pe o abordare federalistă. Conform acestui 
proiect, Rusia urma să fie împărţită în douăsprezece unităţi administrative, fiecare 
din ele, precum şi oraşele Sankt Petersburg şi Moscova având două Dume bicamerale. 
Membrii acestora urmau să fie numiţi de ţar sau aleşi prin sufragiu restrâns. 
Dumele ar fi guvernat pe baza legilor propuse de împărat cu ocazia întâlnirii lor 
o dată la trei ani. Din Dumele inferioare s-ar fi creat o Dumă Imperială care s-ar 
fi reunit la fiecare cinci ani şi care ar fi fost la rândul ei formată din membri ai 
elitei cu putere riguros limitată. În 1819, ţarul îşi manifesta intenţia de a pune în 
aplicare un cod de legi fundamentale de îndată ce o vor permite împrejurările şi 
cam despre aceleaşi planuri îi vorbea şi lui Karamzin în vara lui 1825%. 

În ultimii cinci ai domniei lui Alexandru au devenit vizibile diferite aspecte 
ale reformei. El a numit oameni precum A.D. Balaşov, P. Paulucci şi M.S. 
Vorontov în regiuni unde puterile locale erau foarte importante, iar in Siberia 
Speranski a fost cel care a încercat să întreprindă o reformă a administraţiei 
locale. Regulamentul din 1818 din Basarabia şi încercările ulterioare de reformă 
indicau faptul că Alexandru îngăduia un experiment de autonomie locală extinsă 
într-o formă extrem de codificată*. 


33. Seton-Watson, pp. 157-159. George Vernadsky, La Charte constitutionnelle de l'Empire Russe 
de l'an 1820, tradusă de Serge Oldenburg (Paris, 1933), p. 48. 

34. Seton-Watson, p. 159. Verdnasky, pp. vii, 3-4, 33-34 si 35-37. Vezi de asemenea articolul 
,Gubernia" din Enţiklopediceskii Slovar (Brockhaus-Efron), vol. 9a (Sankt Petersburg, 1893), 
p. 841. Marc Raeff, Siberia and the Reforms of 1822 (Seattle, 1956), pp. 39-48. 

Numirea lui Bahmetiev în funcţia de polnomociníi namestnic şi unele aspecte 
ale Regulamentului din 1818 par să coincidă cu planul conceput de Novosiltov. 
Conform acestui document, pentru activităţile curente administraţia avea în 
fruntea ei un guvernator civil subordonat guvernatorului general militar şi era 
împărţită în două secţiuni şi fiecare secţiune în departamente, iar Sfatul Suprem 
al Oblastiei era foarte asemănător cu comitetele locale descrise în planurile 
lui Novolsitov?. Comparaţia dintre proiectul pentru o constituţie a Rusiei 
din 1818-1819 şi Regulamentul Basarabiei pune în evidenţă câteva diferenţe, însă 
asemănările, întâmplătoare sau intenţionate, sunt uimitoare ; aceasta indică faptul 
cá ţarul intenţiona probabil să folosească acest cod din 1818 într-o plănuită 
reformă a imperiului. Însă până la găsirea unei dovezi clare care să stabilească 
legătura dintre codul basarabean şi proiectul lui Novosiltov, nu se poate face nici 
o legătură între Regulamentul Basarabiei din 1818 şi constituţia plănuită de tar. 


V. Regulamentul de organizare a oblastiei Basarabia 


Forma finală a documentului Ustav obrazovaniia Bessarabskoi Oblasti ocupă 
cinzeci şi nouă de pagini din Colecţia completă de legi ale Imperiului Rus. 
Examinarea câtorva dintre cele mai importante puncte conferă o oarecare consistenţă 
încercărilor ruşilor de a armoniza practicile administrative ale românilor cu cele 
ale imperiului. Regulamentul acordă o mare atenţie practicilor locale şi conţine 
prevederi legate de administraţia bilingvă şi dreptul civil românesc. Sistemul 
social şi cel fiscal erau asimilate celor din imperiu şi se introducea un cod penal 
rusesc mai drept. - 

Cei care au compilat Regulamentul au pus accentul pe reforma structurii 
oblastiei în lumina experienţei din cei zece ani anteriori. Documentul conţinea 
articole privind structura şi procedurile tribunalelor, ispravnicii şi finanţarea 
unui număr destul de mare de birouri administrative. Cu toate acestea, chiar şi 
dacă ar fi fost aplicate, asemenea reforme n-ar fi avut decât un efect superficial 
asupra problemelor oblastiei. 

În preambulul Regulamentului, ţarul accentua faptul că noua formă de guver- 
nământ era provizorie şi că avea să fie ratificată doar dacă se dovedea o experienţă 
reuşită”. E] voia să ţină sub observaţie timp de cel puţin un an modul de aplicare 
a Regulamentului înainte de lua hotărârea finală privind aprobarea lui deplină. În 
acest preambul, adresat lui Bahmetiev, ţarul afirma că proiectul fusese examinat 


35. Vernadsky, pp. 229 şi 235-237. : 

36. Polnoe Sobrania Zakonov, vol. 35 (Sankt Petersburg, 1830), nr. 27357, pp. 222-281 (mai jos, 
PS.Z., 35). 

37. P.S.Z., 35, p. 222. 

de un consiliu format din persoane „cărora situaţia şi nevoile de bază ale regiunii 
le sunt cunoscute”. El prevedea că, dacă Regulamentul va fi aplicat în mod 
corespunzător, Basarabia va prospera, sub oblăduirea unei administrații ce va 
deveni cunoscută pentru „liberalismul modului său de conducere” şi pentru 
impartialitatea riguroasă cu care va cârmui regiunea. „Oblastia basarabeană îşi 
va păstra structura sa naţională şi de aceea va primi o formă de guvernământ 
specială”. În continuare, Alexandru susţinea că în cadrul noului sistem toţi vor fi 
guvernati în mod cinstit şi nu va avea de cîştigat doar o pătură socială, cum fusese 
cazul înainte. „Va fi, mai ales pentru agricultori, începutul unei îmbunătăţiri 
treptate a vieţii. Au suferit mult timp din cauza jugului ce li s-a pus pe grumaz, 
din cauza intereselor personale si a ignoranței. Vigilenţa strictă şi constantă a 
administraţiei trebuie să aibă drept scop eliberarea lor de această povará"??. 

După ce a trecut în revistă codul, ţarul scria: „Sunt întru totul de acord cu... 
desfiinţarea categoriei scutelnicilor. Îmi place să văd în aceste acţiuni înțelepte 
un indiciu al mijloacelor pe care le va folosi administraţia pentru a uşura acestei 
ţări calea către iluminare”. El credea că, o dată cu reorganizarea structurii 
administrative a Basarabiei prin intermediul Regulamentului, soarele va străluci 
din nou pentru această oblastie. „Există resurse bogate. Mijloacele de exploatare 
sunt pregătite.” Ştiindu-l pe hotărâtul Bahmetiev la conducerea Basarabiei, ţarul 
aştepta cu nerăbdare ziua în care va putea vizita provincia şi vedea „la fiecare pas 
roadele instituţiilor create de mine şi experienţa scrupuloasă şi meticuloasă a 
funcţionarilor în mâinile cărora se va afla funcţionarea acestora"??. 

După preambulul ţarului, care stabilea telurile înalte ale administraţiei oblastiei, 
urmau cinzeci şi şase de pagini în care se descria structura prin intermediul 
căreia puteau fi ele atinse. 

Tot teritoriul nou anexat dintre Nistru şi Prut primea numele de Basarabia. 
Din cauza poziţiei de frontieră a provinciei şi a numărului mare de cetăţi 
importante era necesar ca guvernatorul civil să fie subordonat guvernatorului 
general militar, care locuia fie în Basarabia, fie în Podolia. Capitala rămânea la 
Chişinău. Centrele administrative ale ținuturilor Iaşi, Hotin, Orhei, Tighina, 
Akkerman şi Ismail erau oraşele Bălţi, Hotin, Chişinău, Tighina, Akkerman şi 
respectiv Ismail. 

Pentru supravegherea administraţiei civile, a fost creat un Sfat Suprem al 
Oblastiei, compus dintr-un preşedinte, patru membri ai administraţiei oblastiei 
(guvernatorul civil, viceguvernatorul şi şefii tribunalelor civil şi penal) şi şase 
deputati din rândurile nobilimii oblastiei (dvorianstvo) aleşi pentru un mandat de 
trei ani de către boieri şi aprobati de guvernatorul general militar al Podoliei, 

care era şi preşedintele Sfatului. Printre aceşti şase membri trebuia să se numere 
şi reprezentantul nobilimii din Basarabia. 

Sfatul avea responsabilitatea de a administra toate afacerile generale ale 
oblastiei, inclusiv chestiunile executive, fiscale şi juridice, şi de a încuraja 
dezvoltarea economică de ansamblu a provinciei, de a servi drept curte de apel 
şi factor decizional suprem în litigiile de hotánicie, divorturi şi procese între 
țărănime şi moşieri. Toate deciziile se luau cu majoritate de voturi, necesitând un 
cvorum de nu mai puţin de şase membri, şi erau decizii finale, aplicate imediat. 
Partea nemulțumită putea depune plângere la Senatul de la Sankt Petersburg prin 
intermediul Ministerylui Justiţiei sau al procuratorului oblastiei, însă nu se putea 
spera la mare ajutor dinspre capitală. 

Sfatul trebuia să se reunească în prezenţa guvernatorului general al Podoliei 
sau a guvernatorului civil şi îşi desfăşura activitatea în română şi în rusă, 
respectând legile Imperiului Rus şi drepturile şi obiceiurile din Basarabia în ceea 
ce priveşte dreptul civil. Toate procesele civile şi cauzele ce ţineau de hotărnicie 
erau judecate în limba română, conform legilor şi obiceiurilor locului“. 

Administrarea curentă a oblastiei era de responsabilitatea guvernatorului civil, 
direct subordonat guvernatorului general militar, care urma să guverneze conform 
principiilor legale valabile şi pentru activitatea guvernatorilor din celelalte 
provincii ruseşti. El era cel care coordona cele două departamente majore ale 
administraţiei : cel care trata chestiunile fiscale şi administrative şi cel care se 
ocupa de tribunale. Ambele departamente îşi desfăşurau activitatea conform 
legilor prezentate în Regulamentul General din 1775. Astfel, toate problemele 
urmau să fie soluționate conform acestui document atât timp cât nu intra în 
contradicţie cu legile şi obiceiurile autohtone. 

Deşi separate, cele două departamente aveau puterea de a concepe strategii, 
de a lua decizii în probleme juridice şi de a pune în aplicare toate ordinele 
primite de la guvernator. Hotărârile care cereau o atenţie deosebită trebuiau luate 
în cadrul unei reuniuni în plen a Sfatului, pe baza legilor relevante şi cu majoritate de 
voturi. La aceste reuniuni trebuia să participe cel puţin un membru al departa- 
mentului interesat, care să ajute la clarificarea aspectelor specifice cazului 
respectiv. Guvernatorul civil ajuta la menţinerea fluxului de lucru în cele două 
departamente şi la rezolvarea blocajelor ce puteau surveni. Activitatea acestor instituţii 
se desfăşura în rusă şi română, iar hotărârile urmau să fie tipărite în ambele limbi. 

Membrii administraţiei oblastiei, guvernatorul civil şi viceguvernatorul trebuiau 
să fie confirmaţi de ţar înainte de a-şi ocupa postul. Funcţionarii inferiori urmau 
şă fie numiţi cu aprobarea guvernatorului general militar al Podoliei“. 

Primul departament era format din două direcţii, una care se ocupa de 
problemele administrative şi alta care coordona încasarea impozitelor şi chestiunile 
economice. Prima, condusă de guvernatorul civil asistat de doi consilieri şi de 
doi asesori coordona administraţia centrală a oblastiei şi administratiile ținuturilor. 
Cea de-a doua, aflată sub conducerea viceguvernatorului şi a doi consilieri, se 
ocupa de trezoreria de la Chişinău şi de capitalele ținuturilor. Interesele nobilimii 
erau foarte bine reprezentate în toate secţiunile primului departament. Cel de-al 
doilea se ocupa de problemele juridice. Existau două tribunale, unul civil şi altul 
penal. Preşedinţii lor urmau să fie numiţi de coroană, iar consilierii de pe lângă 
ele de către guvernatorul general militar al Podoliei. Din rândurile boierimii, 
pentru a sprijini activitatea tribunalelor, erau aleşi pentru un termen de trei ani 
cinci consilieri şi un asesor aprobati de guvernatorul general militar. Codul penal 
urma să fie aplicat în conformitate cu legile ruseşti, deciziile fiind luate cu 
majoritate de voturi. În cazurile importante, deciziile erau aprobate de către 
guvernatorul civil şi de către Sfat. Cazurile penale se judecau în româneşte şi 
ruseşte, procedurile având loc în limba persoanei judecate. Procesele civile se 
judecau în conformitate cu legile şi obiceiurile locale, lucrările având loc în 
limba română. Pentru deciziile privind trezoreria, se respectau regulamentele 
ruseşti. Activitatea tribunalelor era supravegheată de către procurator, care trebuia 
să certifice aplicarea cu stricteţe a legii“?. 

Regulamentul mai instituia şi o serie întreagă de posturi auxiliare, cum ar fi 
cele de hotarnic, funcţionar însărcinat cu problemele sanitare, funcţionar responsabil 
cu problemele săracilor, controlor poştal, arhitect provincial şi aşa mai departe. 

Ca şi pe vremea domnitorilor, cea mai mare responsabilitate pentru aplicarea 
legii şi administrarea la nivel local revenea ispravnicilor. După împărţirea oblastiei 
în şase ţinuturi cu suprafaţă şi populaţie relativ echivalente, au trebuit înfiinţate 
în ţinuturi birouri ale zemskoe ispravnichestvo (forţă de poliţie locală). O dată 
numiţi un căpitan de ţinut al ispravnicilor şi patru comisari aleşi de şi dintre 
boierii din ţinut şi o dată toţi aceştia confirmaţi de către guvernatorul general 
militar, ispravnicii şi-au reluat activitatea obişnuită în cadrul unei structuri de 
autoritate mai strict reglementate. Activitatea lor locală era hotărâtă la nivel de 
ţinut ţinând cont în mare de modul de organizare din guberniile interne. Pentru 
a face mai uşoară guvernarea şi încasarea impozitelor, fiecare ţinut era împărţit 
în plase, aproximativ egale ca suprafaţă şi mărime. Ispravnicii îşi alegeau 
subalternii de la cele mai joase niveluri sociale, dintre fruntagii satelor?. 

Reglementarea puterilor ispravnicilor viza şi funcţiile lor juridice. Pentru 
aplicarea legii în cadrul tribunalelor de ţinut, guvernatorul general militar al 

Podoliei numea câte un judecător şi erau aleşi din rândurile nobilimii doi membri 
ai curţii care să ia decizii în cauzele civile şi penale. Pentru a ajuta la colectarea 
în bună rânduială a banilor, la încasarea impozitelor participau alţi câţiva funcţionari, 
cum ar fi trezorierul isprăvniciei. 

Pentru administrarea oraşelor, au fost concepute structuri politienesti şi judiciare 
speciale şi s-a instituit un sistem fiscal separat. Dat fiind faptul că nobilimea nu 
se număra printre categoriile care se ocupau cu negotul, în fiecare oraş a fost 
înfiinţat un aparat birocratic special însărcinat cu problemele administrative“. 

Regulamentul din 1818 a simplificat sistemul social românesc. Locuitorii 
oblastiei erau împărţiţi în nouă clase: clerul, dvorianstvo, boiernaşii, mazilii, 
ruptaşii, negustorii şi clasele mijlocii, țărănimea, ţiganii şi evreii. Drepturile şi 
privilegiile clerului erau păstrate în deplinătatea lor. Clerul de credinţă ortodoxă 
a continuat să se bucure de aceeaşi poziţie privilegiată pe care o ocupase şi în 
Principate. Proprietăţile bisericeşti din Basarabia - mănăstirile, satele, cătunele, 
gospodăriile, cherhanalele şi toate daniile şi darurile - erau recunoscute. 

Pe lângă dreptul de a-şi păstra toate privilegiile tradiţionale, boierilor români 
li s-a conferit şi rang nobiliar, cu tot ce presupunea acesta. Conform noului statut 
al boierilor, poziţia şi proprietăţile puteau fi transmise succesorilor. Boiernaşii, 
au primit dreptul de nobleţe personală, însă descendenţii lor coborau o treaptă pe 
scara socială, devenind mazili. Cei din dvorianstvo şi boiernaşii erau scutiţi de 
plata tuturor taxelor şi nu puteau fi supuşi la pedepse corporale”. 

Mazilii şi ruptaşii îşi păstrau majoritatea drepturilor şi privilegiilor pentru ei 
şi pentru urmaşii lor. Mazilii nu puteau fi supuşi la pedepse corporale şi trebuiau 
să plătească o singură taxă, direct către trezoreria statului. De asemenea, ei 
trebuiau să dea o zecime din recolta lor dacă locuiau pe moşia unui boier. 
Ruptaşii, descendenţi ai clerului şi ai străinilor din Principate, nu puteau fi nici 
ei supuşi la pedepse corporale fără decizie judecătorească, iar din punctul de 
vedere al dărilor acest din urmă grup era la acelaşi nivel cu țărănimea. 

Negustorii şi clasele de mijloc de la oraş primeau dreptul la comerţ liber, ca 
şi cei din restul imperiului, cu condiţia să-şi plătească taxele şi impozitele 
aferente. 

Ţăranii îşi păstrau dreptul la libertate personală. Proprietatea lor era protejată 
şi de pretenţiile administraţiei oblastiei şi de opresiunea pe care o exercitau 
înainte ispravnicii. Ei trebuiau să plătească un impozit pe persoană şi să presteze 
zilele de lucru obişnuite pentru boier, trebuiau să plătească pentru întreţinerea 
trupelor militare, a tribunalelor, a sistemului poştal, a podurilor şi a drumurilor. 
În mare, dările pe care le datorau rămâneau cam aceleaşi ca în complexul sistem 

românesc ; în cadrul acestuia din urmă ţăranii trebuiau să plătească taxe pentru 
produsele vandabile, să dea o zecime din recolta de grâne şi din cea de ovăz şi o 
parte din producţia de miere, tutun şi vin“. 

Tiganii erau împărţiţi în două categorii: una aparţinând coroanei şi cealaltă 
clerului, nobilimii, boierilor sau negustorilor. Tiganii coroanei plăteau la trezoreria 
statului o taxă fixă, în vreme ce ceilalţi ţigani erau în general scutiţi de orice 
îndatorire fiscală şi socială. Evreii constituiau o categorie socială în sine, deşi 
făceau parte din pătura negustorilor şi a agricultorilor. Regulamentul prevedea că 
ei trebuie să plătească impozitele ce corespundeau claselor mijlocii şi negustorilor 
şi se puteau bucurau şi în Rusia de aceleaşi drepturi ca cele pe care le avuseseră 
pe vremea domnitorilor fanarioți. Colonistii străini primeau drepturi şi privilegii 
speciale şi se bucurau de o administraţie separată”. 

Cu excepţia restricţiilor privind proprietatea impuse evreilor şi a înrobirii 
ţiganilor, codul rusesc acorda drepturi şi privilegii importante tuturor categoriilor 
societăţii basarabene. În general, exceptându-i pe evrei si pe ţigani, oricine, din 
orice pătură socială, era liber să intre în serviciul civil sau militar al statului şi 
să obţină astfel un rang nobiliar. Chiar şi boierii de la cel mai jos nivel au fost 
situaţi la intrarea în imperiu pe a opta poziţie în ierarhia rangurilor, cei de pe 
ultima treaptă putând să-şi transmită şi ei rangul descendenților. Regulamentul îi 
ferea pe boiernaşi de şocul pe care l-ar fi avut devenind oameni de rând confe- 
rindu-le prerogative nobiliare. 

Cel mai important grup din oblastie era nobilimea, care încă de pe vremea 
reformelor Ecaterinei a II-a din 1775 şi 1785 purtase responsabilitatea admi- 
nistratiei locale din guberniile interne si care rámánea cel mai puternic instrument 
al acesteia. Ceea ce pe timpul domniei țarinei páruse a fi o victorie pentru 
dvorianstvo s-a dovedit mai târziu o povară. Nobilii ruşi voiau să fie eliberaţi de 
toate obligaţiile - considerate elemente represive - pe care le presupunea serviciul de 
stat şi au primit această libertate, dar însoţită de toate obligaţiile autoguvernării. 
Acest sistem prezentase mai multe probleme majore în timpul domniei Ecaterinei 
a II-a. Una dintre ele privea funcţia de conducător al provinciei: nu era clar 
dacă această poziţie o ocupa guvernatorul numit de coroană sau reprezentantul 
nobilimii ales de dvorianstvo. Cei doi ar fi trebuit să se completeze unul pe altul, 
însă nu exista mecanismul care să permită această cooperare. Confuzia aceasta, 
alături de slaba comunicare cu capitala şi diversitatea populaţiei au ajuns să 
caracterizeze ceea ce Speranski numea „natura haotică” a administrării interne 
a imperiului. Aici nu s-a dezvoltat niciodată o clasă conducătoare devotată 

formată din mogieri, după modelul englezesc, care să funcţioneze după 
principii iluministe. Nobilimea din Basarabia şi cea din imperiu au câştigat în 
lupta de moment pentru drepturi şi privilegii, însă, după cum remarca 
Romanovici-Slavatinski, „nobilii au primit mai mult decât au cerut şi chiar mai 
mult decât voiau"^. 

Regulamentul din 1818 introducea şi în Basarabia acelaşi sistem, cu parti- 
cularitátile sale locale. Nobilii basarabeni au primit dreptul de a-şi forma propria 
adunare (dvorianin) pentru alegerea propriilor guvernatori şi pentru administrarea 
propriei societăţi. Toti oficialii lor erau aleşi din rândurile boierilor şi aprobati de 
guvernatorul general al Podoliei. Începutul activităţii lor administrative l-a 
constituit alegerea reprezentantului nobilimii, care se ocupa de supravegherea 
acţiunilor confratilor săi pe o perioadă de trei ani. Primul lucru care trebuia făcut în 
ceea ce priveşte nobilimea (dvorianstvo) era cercetarea actelor de nobleţe, 
documentele trebuind să îndeplinească anumite condiţii. Un nobil trebuia să 
posede 300 de desetine de pământ şi să aibă cel puţin douăzeci şi doi de ani. În 
adunarea boierilor (dvorianin) puteau fi aleşi şi oficiali ruşi care lucrau în Basarabia, 
dar nu aveau pământ. După recunoaşterea celor din dvorianstvo, trebuiau rezolvate 
litigiile privind daniile de moşii cu ajutorul unei expertize topografice a oblastiei. 
Un comitet dvorianin numit de preşedintele Sfatului şi compus din patru membri 
ai nobilimii, un preşedinte şi un hotarnic al provinciei se ocupa de litigiile legate 
de hotărnicii în conformitate cu o secţiune specială din Regulament. La nivel 
local, nobilimea constituia cel mai important element al administraţiei Basarabiei ; 
această dominație era transferată şi la nivel central, unde, conform Regulamentului 
din 1818, interesele lor erau considerate interesele oblastiei50. 

Deşi preşedintele Sfatului, guvernatorul general militar al Podoliei, era cel 
mai important personaj al oblastiei, guvernatorul civil era cel care guverna 
efectiv. Puterile ce îi fuseseră atribuite îi permiteau să ducă la îndeplinire 
proiectele prevăzute în Regulament şi ordinele primite de la Sfatul Suprem; 
autoritatea lui nu slăbea decât atunci când în provincie se afla guvernatorul 
general militar, el devenind în acel interval un simplu membru al Sfatului. El nu 
punea în aplicare numai deciziile Sfatului, puterile atribuite permițându-i să 
aprobe şi să sprijine deciziile tribunalelor penale şi civile, şi acţiona ca un 
apărător al hotărârilor şi legilor scrise din oblastie. Poziţia lui era atât de 
importantă încât ţarul mentionase în Regulament că guvernatorul civil putea 
insufla locuitorilor dragoste pentru „noua patrie”. Primul pas pe care trebuia să-l 
facă în această direcţie îl constituia oprirea abuzurilor săvârşite de ispravnici faţă 

de țărănime. Responsabilitátile guvernatorului civil au fost extinse, ele cuprinzând 
acum şi combaterea ciumei şi stoparea fărădelegilor, încurajarea economiei 
regiunii, întreţinerea căilor de comunicaţii ale oblastiei şi supravegherea propriilor 
subalterni". Actionánd prin intermediul celor două departamente direct subordonate, 
el trebuia să impună ordinea în direcţia financiară şi în cea juridică şi să păstreze 
elementele aparte specifice structurilor sociale românești”. 

Codul trata foarte în amănunt şi responsabilitátile celorlalţi oficiali, însă cel 
mai interesant exemplu de reformă rusă era introducerea funcţiei de procurator al 
oblastiei. Acesta era responsabil cu menţinerea ordinii şi apărarea intereselor 
imperiului. El era de asemenea însărcinat să asigure o impozitare corectă, să 
supravegheze activitatea tribunalelor, să primească plângerile oamenilor, să 
verifice munca funcţionarilor, să vegheze la respectarea legământului faţă de ţar 
şi la metinerea standardelor de salubritate din închisori. El nu avea puterea de a 
acţiona din proprie iniţiativă, însă avea acces direct la guvernatorul general 
militar la Podoliei pentru a-l informa cu privire la orice abuzuri. În sprijinul 
activităţii sale, procuratorul general primea lunar rapoartele funcţionarilor de la 
nivel local. El avea autoritatea de a inspecta în orice moment registrele oficialilor 
basarabeni şi avea în fiecare ţinut ajutoare care trebuiau să acţioneze ca o 
„conştiință” a administratiei??. 

Procuratorii îşi petreceau majoritatea timpului supraveghind activitatea isprav- 
nicilor. Noul cod le conferea puteri importante, astfel că de ei depindea succesul 
sau eşecul ocármuirii oblastiei. Regulamentul îi îndemna pe ispravnici să-şi ducă 
la îndeplinire îndatoririle cu „bunăvoință si mărinimie faţă de oameni şi cu 
compasiune faţă de cei slabi” şi, pentru ca ei să înţeleagă importanţa poziţiei pe 
care o ocupau, fiecare ispravnic a depus un jurământ în acest sens. „Dacă apare 
vreo tulburare, el trebuie să o semnaleze, iar dacă el e cel care a creat tulburarea 
va fi răspunzător pentru acest lucru”. Ispravnicul urma să completeze munca 
guvernatorului în ceea ce priveşte combaterea ciumei, a incendiilor şi a contra- 
bandei, menţinerea ordinii şi sprijinirea comerţului. La nivelul ținutului, el îşi 
exercita funcţia juridică în colaborare cu tribunalele locale şi funcţionarii acestora. 
Ispravnicii erau ajutaţi de trezorierii, secretarii, interpreţii şi consilierii ruşi*?. 

Regulamentul se încheia cu reglementări privind judecarea cauzelor legate de 
hotărnicii - un element practic într-un document legislativ destul de idealist. 
Ruşii au jucat un rol progresist prin simpla lor tentativă de a codifica structura 

administrativă, socială şi fiscală a Basarabiei. Încercând să transforme administraţia 
românească într-un sistem mai organizat şi sperând să pună capăt corupţiei prin 
codificarea legilor, ei s-au dovedit poate naivi, însă erau credincioşi entuziasmului 
intelectual al unei epoci ce făgăduia „legi fundamentale”. Cetăţenii Basarabiei 
aveau să îşi ocupe propriul loc în cadrul imperiului dacă îşi îndeplineau însărci- 
nările atribuite??. Regulamentul era, în ciuda neajunsurilor sale, o încercare 
idealistă de a integra prerogativele locale ale Basarabiei în structura admi- 
nistrativă a Imperiului Rus. 


VI. O nouă structură pe vechile temelii 


Regulamentul din 1818 a constituit cel mai concret răspuns administrativ al 
Rusiei la provocările expansiunii. Problemele care făcuseră imposibilă o soluţie 
pur rusească pentru depăşirea dificultăţilor ce ţineau de guvernarea unei provincii 
de frontieră rămăseseră aceleaşi. Elementele legate de conflictul cultural, slăbi- 
ciunea financiară şi politică a guvernului central şi simplul fapt că Sankt Petersburgul 
se afla la mare depărtare îl sileau pe ţar să adapteze în continuare structurile 
sociale, politice şi juridice ale românilor la scopurile administrative ale imperiului. 
Astfel, codul din 1818 a fost în mai mare măsură un document descriptiv decât 
unul salvator. 

Tratând în detaliu compromisurile făcute de guvernul central sub presiunea 
situaţiei administrative dificile de la frontieră, documentul de la 1818 ilustrează 
reacţia Sankt Petersburgului la copleşitoarele probleme de guvernare internă. Cei 
şase ani de ocupaţie şi depeşele trimise de Ciceagov, Sturdza, Harting şi Bahmetiev 
le dăduseră autorităţilor centrale o idee clară despre noile lor îndatoriri privitoare 
la Basarabia. Însă una era să impui un tip de administraţie „mai rusesc” printr-un 
document confuz şi alta să-l pui în aplicare. În preambulul Regulamentului din 1818, 
ţarul identifica problemele, dar, lucru important, afirma în acelaşi timp şi nevoia 
de a menţine instituţiile administrative locale. El spera ca prin introducerea unui 
control mai strict al elementelor de româneşti, prin eliminarea unora dintre 
aspectele lor învechite şi prin încurajarea părţilor pozitive ale conducerii autohtone 
să îmbine puterea populaţiei locale cu cea a imperiului. 

Parte a unui plan federalist mai amplu, Basarabia constituia un experiment 
interesant — e ceea ce sugera Alexandru făcând din Regulament un document 
provizoriu, deschis reformelor şi verificărilor. Acest cod ar putea fi criticat 
pentru că punea prea mult accentul pe nobilimea locală, care se dovedise deja 

nedemná de încredere, însă dacă ar fi impus o administraţie complet rusească in 
regiune, fără a ţine seama de structurile şi obiceiurile româneşti, el şi-ar fi atras 
încă şi mai multe critici. Regulamentul din 1818 constituie ultima încercare de a 
modela instituţiile de guvernare româneşti astfel încât să se adapteze structurii 
imperiului. A fost întocmit având în vedere obiective dintre cele mai optimiste şi, 
astfel conceput, ar fi putut fi un compromis acceptabil. Reugita sau eşecul lui in 
practică avea să depindă de nobilii români. 


CAPITOLUL 6 


Cinci ani de guvernare conform 
Regulamentului din 1818 


I. Neindeplinirea promisiunii privind 
acordarea unei autonomii structurale 


În vara lui 1818, administraţia Basarabiei avea deja la bază o structură legală 
ce le permitea românilor să îşi păstreze autonomia locală, să încurajeze guvernarea 
eficientă şi să satisfacă cerinţele imperiului privind ordinea la frontiera de 
sud-vest. Aplicat corespunzător, Regulamentul din 1818 ar fi păstrat esenţa 
sistemului românesc, introducând un minim element rusesc şi controlul imperial. 
Succesul sau eşecul noului sistem depindea de dorinţa micii nobilimi locale de a 
se ralia la litera şi spiritul Regulamentului. 

Evenimentele următorilor cinci ani au arătat că o revizuire de cod nu era 
suficientă pentru a instaura ordinea în administraţia locală. Metodele şi rezultatele 
regimului de la Chişinău se schimbaseră foarte puţin, boierii continuau să 
manifeste aceeaşi lipsă de responsabilitate faţă de activităţile ce ţineau de auto- 
guvernare, iar faptul că supravegherea din partea ruşilor era ceva mai strictă nu 
ajungea pentru a schimba mersul lucrurilor. De la alegerile nobilimii, care au 
avut loc în 1818, şi până în 1823 nu s-a făcut nici un progres în privinţa situaţiei 
economice, ordinii administrative, educaţiei sau vieţii ţăranilor. Nici unul dintre 
obiectivele legate de potenţialul oblastiei şi enunțate de tar în preambulul Regula- 
mentului nu fusese atins şi nici nu se făcuse vreun pas în această direcţie. 

Regulamentul din 1818 conferea Basarabiei statutul „de autoguvernare şi 
autonomie” în cadrul Imperiului Rus, după cum o caracteriza istoricul.român 
Ştefan Ciobanul. Generalul Bahmetiev şi succesorul lui, generalul I.N. Inzov, 
şi-au văzut eforturile de îmbunătăţire a administraţiei locale sabotate de români. 
Primul dintre ei nu a reuşit să-şi depăşească realizările din perioada 1816-1818, 

iar Inzov, cu toate că avea multă experienţă în această regiune şi cunoscuse un 
oarecare succes în relaţiile cu minoritățile, a avut şi el aceleaşi dezamăgiri ca toti 
cei care conduseseră administraţia de la Chişinău. Singura reformă majoră 
realizată de Inzov, cercetarea actelor de nobleţe în 1820, a fost o mare reuşită. În 
mod ironic, aceasta a dus la reducerea drastică a numărului de boieri, făcând 
publice pretenţiile frauduloase la rangul nobiliar pe care le aveau o mare parte 
dintre cei aflaţi la conducerea Basarabiei. Nemaifiind suficienţi boieri pentru 
ocuparea tuturor posturilor necesare funcţionării administraţiei, autonomia Basarabiei 
a devenit literă moartă. În această perioadă de cinci ani, nici ruşii, nici românii 
nu puteau - şi nici nu intenționau - să-şi ducă la îndeplinire obligaţiile extrem de 
solicitante. Minima coordonare între boieri şi ruşi lipsea atât la cel mai înalt 
nivel, Sfatul Suprem al Oblastiei, cât şi la nivelurile inferioare. Persistau aceeaşi 
incompetentá şi aceeaşi dezordine. În 1823, ruşii demaraseră deja un proces 
constant de eliminare a obiceiurilor impracticabile ale românilor şi de înlocuire 
a lor cu procedurile valabile şi restului imperiului. Acest lucru nu însemna că 
fusese adoptată o politică efectivă de rusificare completă — în sensul privării 
românilor de caracteristicile lor nationale -, ci mai degrabă că puterea politică ce 
li se acordase autohtonilor în 1818 începea să fie limitată. 


II. Alegerile nobilimii din 1818 


Generalul Bahmetiev a început rapid punerea în aplicare a prevederile Regu- 
lamentului. În primul rând, trebuia reunită nobilimea provinciei ; în calitatea sa 
de preşedinte al Sfatului Suprem al Oblastiei, Bahmetiev i-a convocat imediat pe 
boieri în iunie, la Chişinău, în vederea organizării de alegeri. Toţi trebuiau să fie 
prezenţi în capitală pentru a-şi prezenta dovezile de nobleţe şi a susţine valabilitatea 
documentelor, în cazul în care ar fi existat vreo contestaţie. O comisie specială, 
condusă de guvernatorul civil, Katakazi, urma să valideze fiecare pretenţie la 
rangul nobiliar. Două săptămâni mai târziu, se treceau numele nobililor în cartea 
de onoare şi se organizau alegeri pentru ocuparea posturilor din administraţia locală?. 

Vechile familii de boieri nu aveau de ce să se teamă de această verificare, în 
schimb aventurierii atraşi aici după războiul din perioada 1806-1812 aveau mai 
multe motive de îngrijorare. Un „boier nou” tipic era cel care se distinsese cât de 
cât luptând de partea ruşilor în ultimul război, spre deosebire de vechii boieri, 
ale căror legături cu Rusia datau din războaiele anterioare. După 1812, boierii cei 
noi trecuseră Prutul aducându-şi cu ei proprietăţile mobiliare şi ţiganii şi revendicánd 
moşii. În general, au primit proprietăţi în regiunea centrală a Basarabiei, în 

vreme ce boierii vechi căpătaseră moşii în zona din jurul Hotinului, în nord-vest. 
Familiile noi care supravietuiserá ciumei, rivalilor şi urii ţărănimii aveau şanse să 
fie acceptate în dvorianstvo în 1818. Puternica influenţă egalizatoare a frontierei nu 
a durat decât primii câţiva ani. 

Consilier în Basarabia vreme de câţiva ani, Vighel remarcase intrigile ce se 
teseau în această provincie. El cita exemplul unui boier nou care a reuşit in 
Basarabia, I.C. Pruncul. În Moldova, nu se ştia nimic despre originea lui şi 
pretenţiile lui de emancipare se bazau pe serviciul său în casa lui Dimitrie 
Sturdza. În timpul războiului din 1806-1812 slujise bine armata ţaristă, învățase 
limba rusă şi cum să se poarte cu ruşii, iar la încheierea conflictului îi urmase pe 
aceştia în Basarabia. Aici a devenit fără întârziere un personaj important al 
administraţiei locale şi, avansând rapid, în 1818 era deja deputat în Sfatul Suprem. 
O dată ajuns în această poziţie, Pruncul a început să se îngrijească de situaţia 
fiilor săi. Influenţa lui a devenit atât de puternică încât Vighel socotea că practic 
el trebuie să fi avut un cuvânt de spus cam în tot de se întâmpla în oblastie. Cele 
mai evidente caracteristici ale lui, după părerea lui Vighel, erau „josnicia şi 
viclenia. Cei care aveau de-a face cu el îi vedeau aceste trăsături întipărite pe 
faţă”. Deşi în spatele rangului său nobiliar nu stătea altceva decât agerimea de 
care dăduse dovadă în perioada de tranziţie, în starea de dezorganizare ce domnea 
în Basarabia Pruncul a ajuns rapid la putere?. 

În iunie 1818, boierii vechi şi boierii noi au început să-şi susţină fiecare cauza 
la reşedinţa mitropolitului din Chişinău. Singura acţiune comună a nobilimii a 
fost jurământul faţă de ţar, dar după acest scurt răstimp de armonie, a izbucnit 
conflictul. În timpul alegerilor pentru diferitele posturi din cadrul Sfatului, al 
tribunalelor sau al administraţiei locale, viceguvernatorul Krupenski şi vechiul 
boier Balş erau în pericol de moarte. Derularea normală a procesului electoral a 
fost perturbată şi situaţia a devenit atât de gravă încât nici măcar Gavriil nu a 
putut linişti lucrurile. Certurile au degenerat repede în lupte deschise, iar când a 
început să curgă sânge, soţia lui Krupenski - care venise să fie martoră la 
evenimentul istoric pe care îl constituia primul pas al Basarabiei către auto- 
guvernare - a (ipat şi a căzut într-un leşin vecin cu moartea. Câţiva boieri noi, 
conduşi de un oarecare Bălănescu, au avut suficientă forţă pentru a ieşi victorioşi 
şi astfel au fost finalizate lucrările. Membrii noului dvorianstvo legal îşi înche- 
iaseră prima acţiune de autoguvernare bazată pe Regulamentul din 1818 şi se 


3. Vighel, pp. 8-9. F.F. Vighel a fost consilier în cadrul administraţiei oblastiei timp de aproxi- 
mativ şapte ani. In 1823, el a făcut o descriere a situaţiei generale din Basarabia (citată mai 
sus). Mărturia lui cu privire la acţiunile administraţiei oblastiei conforme cu ustavul din 1818 este 
esenţială pentru studiul de faţă. Toate lucrările importante despre Basarabia de după 1818 pe care 
le-am consultat se bazează pe scrierile lui Vighel. 

întorceau acasă cu nasurile sparte şi ochii invinetiti. Vighel concluziona plin de 
sarcasm : „Astfel s-au terminat primele alegeri dvorianin din Basarabia"^. 

Când lucrurile s-au liniştit şi boierii şi-au ocupat posturile, rezultatele tulburării 
au devenit vizibile. Boierii noi dominau la toate nivelurile administraţiei, iar cei 
vechi se vedeau excluşi din toate poziţiile importante, cu excepţia uneia singure. 
Boierii noi, în frunte cu Pruncul şi Bălănescu, înlăturaseră toate dificultăţile ce 
le stătuseră în cale şi, o dată instalaţi în Sfatul Suprem şi pe celelalte posturi, au 
început să se lupte între ei. Bălănescu se autocaracteriza : „Se spun multe despre 
mine, dar nu că sunt nătâng”. Cu astfel de oameni la conducere, aplicarea 
Regulamentului ţarului nu începea bine. Basarabenii din dvoriansto ilustrau bine 
combinaţia de putere şi influenţă ce se manifestase încă de pe vremea Ecaterinei 
a Il-a; aceşti boieri care sprijiniseră extinderea intereselor Rusiei în Principate 
acționau acum împotriva intereselor Imperiului Rus în Basarabia. 

Prima listă a nobilimii basarabene conţinea 250 de familii cu nume ruseşti, 
româneşti şi greceşti, la care s-au mai adăugat în primul an alte treizeci şi cinci. 
Structura administrativă a Basarabiei se baza pe un dvorianstvo şubred: în 
următorii şaptezeci şi cinci de ani, mai mult de o treime dintre familiile de nobili 
originare se stinseserá sau fugiseră înapoi în Principate”. 


III. Administraţia generalului Bahmetiev : 1818-1820 


O dată trecut tumultul iniţial legat de organizarea alegerilor, Bahmetiev a 
început să-i încurajeze pe indisciplinaţii săi subalterni să participe efectiv la 
activităţile administrative. La alegerile din data de 25 iunie 1818, au fost aleşi 
reprezentantul nobilimii, cinci deputaţi din Sfatul Suprem şi alţi reprezentanţi ai 
nobililor, care să ocupe posturi în administraţia centrală, tribunale, comisia de 
hotărnicie şi poziţii importante la nivelul isprăvniciilor şi tribunalelor locale. 
Trei zile mai târziu, Bahmetiev i-a aprobat pe toţi cei aleşi. 

Inovația majoră pe care o aducea Regulamentul din 1818 era faptul că Sfatul 
Suprem al Oblastiei devenea cel mai important organ al administraţiei şi, stând 
la baza autonomiei administrative a provinciei, acesta trebuia să funcţioneze 
eficient. El avea să supravegheze toate activităţile administrative din oblastie. A 
fost inaugurat pe 6 iulie 1818, sub conducerea guvernatorului civil, Katakazi, dar 
a fost închis trei săptămâni mai târziu deoarece pentru moment nu avea nici o 
chestiune de discutat. : 

De la Chişinău au plecat spre cele şase centre administrative ale oblastiei 
funcţionari însărcinaţi să iniţieze activitatea administrativă la nivel local. Lucrând 

in conformitate cu lista de instrucţiuni realizată de Capodistria şi aprobată de 
Bahmetiev, aceştia trebuiau să urmeze îndeaproape acele clauze din Regulament 
care puneau accentul pe necesitatea de a respecta drepturile şi obiceiurile specifice 
regiunii. Funcţionarilor de la nivel local li s-a recomandat, ca de obicei, să 
acţioneze cu înţelepciune pentru a îmbunătăţi condiţiile de trai ale ţărănimii şi 
ridica nivelul economic. În sfârşit, pe 5 martie 1819 s-au deschis birourile 
reprezentantului nobilimii provinciale şi Basarabia a început să funcţioneze 
conform statutului său, recent reglementat, de provincie autonomá. 

Una dintre primele acţiuni ale administraţiei a fost aceea de a înfiinţa o gardă 
a provinciei, călăraşii. Aceasta era formată din aproximativ 2.700 de bărbaţi cu 
vârste cuprinse între 17 şi 50 de ani, grupaţi în unităţi de o sută de persoane 
fiecare. Printre îndatoririle lor se numărau patrularea de-a lungul cordoanelor de 
carantină, combaterea răspândirii bolilor bovinelor şi ajutarea coloniştilor străini 
care se stabileau în Basarabia. Fiecare unitate urma să slujească doar patru luni 
pe an, ceea ce permitea fiecăruia să insámánteze şi să culeagă recoltele. Însă 
acest prim organism creat de noua administraţie s-a dovedit un eşec încă de la 
început. Călăraşii erau mai preocupaţi de activităţile agricole decât de cele 
militare, nu erau deosebit de disciplinaţi şi nu se putea conta pe ei pentru 
îndeplinirea sarcinilor ce le erau încredințate. Încercarea nereuşită a administraţiei 
de a implica o mică parte a populaţiei în activtatea sa şi nereuşita care a rezultat 
erau un semn al incapacității Chişinăului de a mobiliza ţărănimea”.. 

Aceasta constituia o problemă de maximă importanţă pentru membrii responsabili 
ai administraţiei. După ce au încercat să rezolve problema apărării interne, ei au 
căutat să vadă care e exact relaţia dintre ţăranii liberi şi moşieri. Drepturile 
țăranilor fuseseră încălcate în mod constant în cursul secolului al XVIII-lea şi 
nici sub stăpânirea rusească nu existau semne ar dispărea abuzurile. Moşierii 
susțineau că trebuie să ia măsuri dure deoarece altfel nu puteau fi siguri că ţăranii 
rămân la locul lor şi îşi îndeplinesc cum se cuvine obligaţiile. Ţăranii se plângeau 
mereu de modul nedrept în care îi tratează boierii şi de taxele exorbitante cerute 
de ispravnici. Aceştia din urmă spuneau că ei încearcă să-şi facă meseria, dar că 
nu se putea conta pe țărănime pentru plata dărilor. Toate aceste nemulțumiri au 
determinat scăderea producţiei agricole şi a sumelor strânse din impozite. Bunăstarea 
economică a Basarabiei depindea într-o oarecare măsură de stabilitatea relaţiilor 
dintre ţărani şi mogieri?. 

Sfatul a început o anchetă oficială privind starea moşierimii şi a ţărănimii şi, 
în încercarea de a găsi precedentele legale necesare redefinirii drepturilor şi 

obligatiilor reciproce, au fost de asemenea consultate legile románesti existente. 
După un an de investigaţii şi cercetarea minutioasá a opt coduri de legi (patru 
privind drepturile coloniştilor şi ale mosierilor şi patru privind libertatea personală 
a ţăranilor), administraţia lui Bahmetiev a redactat un nou cod. Relaţia dintre 
moşieri şi ţărani includea următoarele caracteristici : libertatea personală a 
ţăranilor era reafirmată ; ţăranii erau obligaţi să presteze douăsprezece zile de 
lucru pe pământurile moşierului, să îi dea acestuia o zecime din producţie, să 
contribuie la întreţinerea drumurilor şi podurilor, să lucreze la moară şi să ajute 
la întreţinerea clădirilor moşierului. De asemenea, fiecare ţăran trebuia să verse o 
contribuţie constând în doi pui, o cincime din producţia de miere şi două căruţe de 
lemne. Mosierii îşi mențineau monopolul asupra vânzărilor de vin şi erau obligati 
să asigure ţăranilor suficientă păşune pentru douăsprezece vite şi să promită că 
nu vor încălca drepturile ţăranilor. Aceştia din urmă nu se puteau strămuta decât 
dintr-un singur motiv: insuficienţa pământului. Dvornicii satului urmau să fie 
aleşi de către ispravnici, în acord cu obştea. Acest cod extrem de cuprinzător ar 
fi putut pune capăt conflictelor ce se iscaseră în trecut şi care îşi aveau originea 
în interpretările diferite date legilor anterioare. Cu toate că practic îl lega pe 
țăran de glie, era un cod relativ drept, ţinând cont de perioada şi locul promulgării 
sale, dar, din păcate, nu a prea reuşit să pună capăt nedreptátilor din zonele rurale?, 

Redactarea unui asemenea document, procesul de adaptare la noua reglementare 
şi noua responsabilitate de pe umerii nobilimii au făcut ca în primii trei ani 
administraţia din Basarabia să se mişte încet. Departamentul executiv întâmpina 
dificultăţi grave din cauza lipsei de experienţă a personalului şi a acumulării, încă 
din 1816, a unui număr mare de probleme nerezolvate. În anii fiscali 1817 şi 1818, 
cheltuielile şi sumele strânse din impozite în oblastie nu fuseseră înregistrate. În 
trezoreria provinciei nu erau prea mulţi bani. Experienţa arăta că perceptorii 
aveau să-şi continue incursiunile în zona rurală şi în perioada de tranziţie. 
Confruntati cu dificultăţile de redactare a Regulamentului, oficialii de la Chişinău 
nu au reuşit să ţină pasul şi cu ţinerea la zi a registrelor administraţiei, astfel că 
nimeni nu ştia nimic despre chestiunile de pe ordinea de zi, despre stadiul în care 
se aflau lucrările în curs sau despre cât de multe chestiuni fuseseră deja rezolvate. 
De altfel, în primele optsprezece luni de la data aprobării Regulamentului, primul 
departament, însărcinat cu problemele fiscale şi administrative, nu a prea funcţionat. 

Cel de-al doilea departament al noii structuri administrative şi-a început şi el 
activitatea într-un mod la fel de ineficient. În tribunale continua să domnească 
aceeaşi apatie; întotdeauna in fata clădirilor lor aşteptau să le fie judecate 
cazurile o mulţime de oameni, iar funcţionarii de care era nevoie nu veneau decât 
rar la birou. Bahmetiev a îndemnat în mod repetat administraţia pe care o avea în 

subordine sá trateze mai operativ treburile oblastiei, insá cererile sale nu au avut 
nici un efect vizibil”. 

Era clar de la bun inceput cá nobilimea nu va onora marea responsabilitate pe 
care i-o atribuia Regulamentul si Bahmetiev şi-a dat seama încă din primele luni 
ale anului 1819 că boierii nu sunt capabili să guverneze. Era nevoie de o schimbare 
în administraţia de la Chişinău, însă ţarul nu dădea nici un semn că ar dori să-şi 
încheie experimentul în Basarabia. Activităţile Sfatului Suprem al Oblastei 
ilustrau fidel administrarea anarhică din întreaga provincie ; cu excepţia codului 
relaţiilor dintre ţărani şi moşieri - menit să asigure dominaţia boie- 
rilor - instituţia conducătoare nu a făcut nici schimbări, nici ordine. Fărădelegea 
şi corupţia din vechiul sistem al divanului şi din versiunea Sturdza-Ciceagov a 
acestuia au continuat, sub o nouă formă, şi în perioada Sfatului. Încercarea din 1818 
de a integra practicile contradictorii ale românilor într-un sistem logic nu a reuşit 
să transforme nici una dintre trăsăturile de bază ale vechiului regim şi, ca 
urmare, speranţa de a instaura ordinea în Basarabia cu ajutorul Sfatului Suprem 
era sortită de la început eşecului. Probabil că folosite de oameni pregătiţi şi cu 
experienţă, asemenea competenţe ar fi permis îmbunătăţirea situaţiei din provincie, 
însă folosirea unei puteri atât de mari, fără nici un control, de către o nobilime 
coruptă nu făcea decât să zădărnicească bunele intenţii ale ţarului. Boierii noi, 
precum Pruncul şi Bălănescu, priveau preambulul ţarului la Regulament ca o pe 
serie de dorinţe pioase peste care se poate trece cu vederea. 

Tribunalele, în special, nu au reuşit să răspundă nevoii de a presta o muncă 
promptă şi cinstită. Cazurile nefiind programate, personalul fiind format din oameni 
fără experienţă, care se plictiseau uşor când dădeau de munca minuțioasă din 
justiţie, şi din cauza numărului mare de cazuri nerezolvate tribunalele au devenit 
o adevărată oprelişte în calea activităţii administraţiei. La o singură curte erau pe 
rol mai mult de 4.000 de cazuri. Ocaziile de a jecmăni şi a mitui deveneau mai 
numeroase pe măsură ce creştea şi numărul cauzelor nedefinitivate. Dreptatea, 
atunci când se făcea dreptate, era în continuare de partea intereselor boierilor. 

Guvernatorul militar al Podoliei, generalul Bahmetiev, şi oamenii lui constituiau 
o opoziţie tot mai puternică împotriva nobilimii basarabene. Când a încercat să 
îi determine pe boieri în mod forţat să-şi îndeplinească obligaţiile, generalul a 
fost întâmpinat cu ostilitate extremă şi cu cât încerca mai mult să îi facă să 
acţioneze, cu atât aceştia se înverşunau mai mult împotriva lui. Ca şi în cazul lui 
Harting, au mers la Sankt Petersburg delegaţii române care au depus memorii în 
speranţa că vor reuşi să îl lipsească pe Bahmetiev de sprijin. Cooperarea tainică 
dintre boieri, având scopul de a nesocoti ordinele generalului, dădea naştere la 
alte forme, mai subtile, de rezistenţă. 


10. Vighel, p. 6. Nacco, p. 186. 

La sfârşitul lui 1819, Bahmetiev se pregătea să-şi părăsească postul. Faptul că 
nu progresa în cooperarea cu boierii pământeni şi jalbele acestora erau motive 
suficiente pentru demisie. Cercetările au arătat că învinuirile ce i s-au adus în 1820 
erau nefondate ; cea mai mare greşeală a lui pare să fi fost insistența cu care a 
susținut Regulamentul din 18181. 

Şi guvernatorul civil, Katakazi, a suferit cam aceeaşi soartă în încercarea lui 
de a colabora cu boierii, care văzuseră în el o versiune mai slabă a familiarului 
domn fanariot. El nu i-a putut forţa să treacă de la sistemul divanului la guvernarea 
bazată pe lege şi nu a reuşit să rezolve problema departamentului fiscal, care a 
continuat să fie o sursă de nemulţumire deoarece toate vechile abuzuri ale 
ispravnicilor au rămas neschimbate chiar şi în condiţiile de control riguros 
stabilite de Regulament. Perceptorilor le era uşor să-i păcălească pe observatorii 
ruşi ocazionali din regiune, iar vechiul şi dezastruosul sistem al dărilor continua”. 

Bahmetiev şi cei din grupul său au primit mari responsabilităţi în urma 
adoptării Regulamentului din 1818. Alexandru I a pus o povară irealist de grea pe 
umerii generalului şi cei doi ani de guvernare nereuşită nu ar fi trebuit să 
surprindă pe nimeni la Sankt Petersburg. Lui Bahmetiev i se încredinţase ca 
ultimă misiune efectuarea unor măsurători topografice, realizarea unui recensământ 
precis, îmbunătăţirea comerţului, instalarea coloniştilor, punerea în funcţiune a 
cordonului de carantină, toate acestea pe lângă îndatorirea plină de dezamăgiri de 
a pune în aplicare Regulamentul (a cărui redactare o coordonase) şi de a colabora 
cu boierii. Reuşitele sale mărunte par încă şi mai miniaturale în comparaţie cu 
amploarea pe care o aveau însărcinările ce îi fuseseră atribuite. 


IV. Administraţia generalului Inzov: 1821-1823 


Postul lui Bahmetiev a fost preluat de generalul I. N. Inzov, o persoană cu o 
îndelungată experienţă în regiune. Acesta luptase în războiul din perioada 1806-1812 
şi fusese principalul apărător al coloniştilor străini între 1818 şi 1820. Din iunie 1820 
până în iunie 1823, ocupase funcţia de namestnic al Basarabiei. În timpul petrecut 
la Chişinău, sfera responsabilitátilor sale fusese mult mai restrânsă decât în cazul 
lui Bahmetiev, lucru care i-a permis să dedice mai mult timp supravegherii 
efective a activităţii de guvernare a oblastiei. 

În cursul mandatului de trei ani al generalului Inzov au subzistat aceleaşi 
racile administrative care existaseră şi în timpul predecesorilor săi. Cu puterea 
ce îi era conferită prin Regulament, guvernatorul nici nu avea şanse să aducă 


11. Vighel, pp. 6-8 şi 15. 
12. Nacco, pp. 185-187. Vighel, pp. 4-5. 

vreo îmbunătăţire. Să insistăm şi asupra altor aspecte în afara momentelor 
reprezentative ale mandatului său ar însemna să ne repetăm. Cea mai mare 
contribuţie a sa la dezvoltarea Basarabiei Inzov nu a adus-o în timpul petrecut 
aici ca namestnic. Ea îi viza pe coloniştii străini în general şi pe cei bulgari în 
particular. Impresionat de activitatea bulgarilor care trecuseră Dunărea pentru a 
sluji cauza rusă în timpul războiului dintre anii 1806-1812, îl sprijinise mai târziu 
pe Kutuzov în acţiunile sale generoase faţă de imigranții transdanubieni în fruntea 
unor voluntari bulgari. Întors în sudul Rusiei după războaiele napoleoniene, a 
devenit apărătorul coloniştilor bulgari în lupta acestora cu moşierii români, care 
voiau să îi priveze de drepturile promise de Kutuzov. După cum am arătat în 
capitolul 3, bulgarii au reuşit cu greu să-şi păstreze privilegiile căpătate în 1811, 
mai ales în primii ani de după anexarea Basarabiei la Imperiul Rus, când boierii 
români dominau administraţia locală. În 1816 şi 1817, când în sfârşit guvernul 
central a început să acorde atenţie plângerilor coloniştilor, Inzov a fost însărcinat 
să slujească drept apărător al străinilor de pe malul stâng al Nistrului. Pentru 
bulgarii din această regiune, era un important pas înainte, însă pe cei de pe malul 
drept aceasta nu îi ajuta prea mult. Generalul Kiseleff şi alţii pledaseră încă din 1816 
pentru numirea lui ca protector al minorităţilor din Basarabia. Într-o notitá către 
ministrul de Interne, Kiseleff scria că Inzov reprezintă o alegere excelentă pentru 
un asemenea post datorită calităţilor lui personale şi deoarece bulgarii „îl cunosc, 
îl iubesc şi îl respectă”. În 1818, imigranții transdanubieni din Basarabia au 
înaintat un memoriu guvernului cerând ca poziţia lor să fie apărată în faţa 
românilor de către Inzov. În acest document ei mentionau impresia favorabilă pe 
care le-o făcuse acesta în timpul războiului din perioada 1806-1812 şi îşi exprimau 
încrederea în el şi pentru viitor. Când ţarul a trecut prin Chişinău în 1818, Inzov 
a avut ocazia ca să stăruiască în cursul unei întrevederi pentru acordarea de 
drepturi bulgarilor şi să pună în evidenţă faptul că aceştia trebuie protejaţi 
conferindu-li-se un statut special în cadrul imperiului. Actul care îndeplinea 
aceste cereri datează din 1819 şi constituie unul dintre puţinele aspecte pozitive 
ale administraţiei ruseşti din Basarabia. Inzov împreună cu alţi oficiali ruşi s-au 
bucurat de o oarecare recunoaştere a meritelor pe care le-au avut în această 
realizare!?, însă în cei trei ani petrecuţi în postul de namestnic el nu avea să mai 
cunoască o asemenea reuşită. 

Inzov era popular nu numai printre bulgari, dar şi printre ruşi şi chiar şi 
printre români. Mai răbdător şi mai supus decât Bahmetiev, noului conducător îi 
lipsea spiritul de iniţiativă în rezolvarea problemelor majore de la Chişinău. 
Vighel îl considera o persoană cumsecade, dar, din păcate, nu cea mai potrivită 


13. Russkii Biograficeskii Slovar (Sankt Petersburg, 1897), pp. 107-108. Mesceriuk, pp. 79-80, 
97-98. Skalkovski, pp. 16-18. 

pentru acest post extrem de dificil. Superiorii săi admirau faptul că le cerea 
mereu aprobarea, chiar şi pentru cele mai mărunte acţiuni, iar subalternii profitau 
de prudenţa lui. Supunerea pe care o arăta faţă de autoritate îi submina autoritatea 
în faţa nobilimii şi poate că nici dacă ar fi fost un reformator îndrăzneţ în loc să 
fie un birocrat-soldat cu aptitudini mediocre, probabil că tot nu ar fi adus nici o 
îmbunătăţire situaţiei din Basarabia slujindu-se de Regulamentul din 1818. Însă 
fiind aşa cum era, poziţia lui era fără speranţă. 

Una dintre primele misiuni ale lui Inzov - un proiect care nu îi caracterizează 
mandatul - a fost plantarea de copaci de-a lungul rutelor poştale dintre Tighina 
şi Hotin. Sfatul, mai cooperant ca niciodată, a încredinţat la timp această 
sarcină minoră ispravnicilor aflaţi în subordinele guvernatorului. Moşierilor li 
s-a cerut să furnizeze copaci din pădurile lor şi să aibă grijă de ei după trans- 
plantare. Ispravnicii prin ţinutul cărora trecea drumul au numit funcţionari locali 
care să supravegheze proiectul şi le-au dat acestora o listă cu speciile potrivite 
(tei, frasin, plop, arțar, carpen şi mesteacăn). Oamenilor din sate li s-a cerut 
să planteze copacii în mod ordonat. Instrucţiunile generale venite de la Chişinău 
se încheiau cu o încurajare: „Sfatul Suprem al Oblastiei speră că funcţionarii 
oficiali, moşierii şi ceilalţi proprietari de pământ, împreună cu locuitorii reuniți 
pentru realizarea acestei lucrări utile vor începe să simtă cu adevărat că plantarea 
acestor copaci de-a lungul drumului — dacă acţiunea va fi dusă la bun sfârşit - nu 
e numai sursă de beneficii şi satisfacţii, dar şi un lucru la care vor privi 
toti cu stimă, deoarece o asemenea realizare va fi un indiciu clar al înţelepciunii 
pe care o are acest popor spre deosebire de popoarele nomade şi nechibzuite”. În 
consecinţă, în 1820 s-au plantat de ambele părţi ale drumului dintre Hotin 
şi Bender - care traversa oraşele Otaci, Bălţi, Orhei şi Chişinău - 112.968 de 
copaci!5. 

Această chestiune aparent măruntă arăta faptul că, atunci când interesele 
majore ale nobilimii nu erau amenințate, administraţia oblastiei era capabilă să 
coordoneze o operaţiune complexă. Din păcate, rareori se găsea vreun aspect în 
privinţa căruia nici măcar o parte din dvorianstvo să nu-şi simtă interesele 
amenințate. Una dintre rarele „izbânzi” ruseşti în privinţa mobilizárii populaţiei 
şi a aparatului birocratic a fost şi modul în care s-a luptat împotriva invaziei de 
lăcuste în 1824. Deşi s-a petrecut după plecarea lui Inzov, această năpastă era un 
simbol al eşecurilor Rusiei în Basarabia. Generalul I. V. Sabaneev descria evenimentul 
într-o scrisoare către M.S. Vorontov: „Administraţia locală a pus la punct un 
plan de distrugere a lăcustelor cu ajutorul porcilor ; însă e complet greşit deoarece 
porcii mănâncă iarba şi rădăcinile (şi nu lăcustele)... Pentru această ispravă au 


14. Vighel, p. 5. Nacco, p. 187. 
15. Nacco, pp. 188-189. 


144 ANEXAREA BASARABIEI LA RUSIA : 1774-1828 


fost folosiţi 20.000 de proci, 40.000 de colonişti si o divizie de infanterie"!6. Au 
supravieţuit şi lácustele şi problemele lui Inzov. Cele două ocazii în care a fost 
mobilizată populaţia în folosul comun demonstrează cât de puţine erau aspectele 
în privita cărora nobilii şi ruşii puteau cădea de acord. Cum cea mai mare parte 
a activităţilor administraţiei privea impozitele, distribuirea moşiilor şi conflictul 
dintre ţărani şi moşieri, urmărirea propriului interes continua să fie atitudinea 
predominantă. 

Inzov nu a putut ţine sub control acţiuni de bază precum apărarea frontierei în 
timpul Revoltei din Nord, în 1821. Hotarul cu Rusia a rămas larg deschis unui 
mare număr de rebeli înfrânți care îşi căutau refugiu în Basarabia. În perioada in 
care Inzov era guvernator, abuzurile poliţiei din Chişinău au devenit şi mai 
grave ; această instituţie colecta ceea ce mai târziu avea să se numească „taxă de 
protecţie”, în valoare de doi cervoneți pe an de la negustori. Încercările de a-l 
disciplina pe şeful poliţiei din Chişinău în 1820 au eşuat, acesta alegându-se doar 
cu demiterea şi fără nici o pedeapsă”. 

Desi în cadrul noului sistem erau supravegheați, ispravnicii ținuturilor continuau 
să practice aceleaşi abuzuri. Metodele lor de lucru curente erau agresivitatea, 
corupţia şi pedepsele corporale. În rarele cazuri în care un ispravnic era adus în 
faţa tribunalului sub învinuirea de abuz de cele mai multe ori el nu era pedepsit 
de Sfat pe motiv că „era prima dată când ocupă acest post”. Când era totuşi 
aplicată, pedeapsa consta într-o pomană pentru săraci de 250 de lei. Ispravnicii, 
cu precădere cei din Tighina, îşi sporeau fără încetare aria de influenţă. Boierii 
noi făceau cele mai mari profituri şi, la sfârşitul perioadei de guvernare 
a lui Inzov, ei îşi clădeau case mai bune decât boierii vechi. Chiar şi sub 
stăpânirea rusească, un ispravnic era considerat netot dacă nu reuşea să pună 
deoparte 100.000 de lei pe an. Aceste abuzuri nu numai că anulau orice efect 
pozitiv al Regulamentului din 1818, dar dăunau chiar şi situaţiei armatei din 
Basarabia. În 1823, Sabaneev îi scria lui M.S. Vorontov că ispravnicii jecmănesc 
în aşa hal populaţia încât până şi armata e lipsită de sprijin şi se plângea că 
aceasta din urmă nu se poate aştepta să fie aprovizionatá de țărănime atât timp cát 
„locuitorii vin la noi să ne ceară bani"!?, 

Noul sistem administrativ a primit o altă lovitură, mai puternică, în 1821, 
când generalul Inzov a realizat marea reformă a mandatului său. În acel an, clasa 
nobiliară fusese redusă numeric în urma unei noi verificări, mai stricte, a 
documentelor ce atestau rangul. La momentul alegerilor - care se organizau o 


16. Generalul I. V. Sabaneev către M.S. Vorontov, Tulcin, 24 aprilie 1824, Arhiv Kniazia Voronfova, 

dată la trei ani - pentru posturile de la nivel local şi central, inclusiv cel de 
reprezentant al nobilimii, au candidat cei din dvorianstvo. În 1819, Bahmetiev 
acordase un termen de douăzeci şi patru de ore înainte de a închide radoslovnaia 
kniga, registrul nobilimii, şi au apărut din senin 260 de noi boieri, cu toate 
documentele necesare, care voiau să se înscrie în rândurile elitei basarabene. 
Apropiindu-se data alegerilor, Inzov a cerut unei comisii să verifice validitatea 
pretențiilor nobiliare. Ca şi înainte, boierii Grau divizați în două tabere : cei vechi 
şi cei noi. Primul grup rămânea în continuare puţin numeros, însă poseda avere 
şi prestigiu. Boierii noi nu şi-au putut menţine unitatea de care dăduseră dovadă 
în 1818 ; aceeaşi ambiţie care îi unise atunci i-a dezbinat o dată ajunşi la putere!?. 

Cercetarea documentelor a început în august şi toţi cei din dvorianstvo 
trebuiseră să prezinte actele doveditoare până pe 1 decembrie. Alegerile au fost 
amânate un an. După terminarea verificărilor, numărul familiilor boiereşti a fost 
redus la 170, adică la o treime din cel iniţial. După decembrie 1821, numai cei 
ale căror titluri fuseseră confirmate în urma ultimei inspectări puteau participa la 
alegeri. Cei care nu trecuseră cu bine de verificare aveau drept de apel, dar puţini 
au fost cei care au reuşit să îşi recapete titlul. Alegerile din 1821-1822 s-au 
derulat într-o atmosferă mult mai liniştită. Vighel se întreba în acea perioadă : 
„Şi acum ce facem? ”. Nu mai erau suficienţi nobili pentru funcţionarea admi- 
nistratiei, iar dacă se scádeau cei prea bătrâni sau prea tineri, cei prea bolnavi sau 
prea leneşi, abia dacă mai rămâneau destui pentru ca oblastia să poată fi guvernată 
conform statutului conferit de Regulamentul din 1818. Ministrul de Interne 
observa că erau o sută de boieri şi optzeci şi unu de posturi. În Tighina, Akkerman 
şi Ismail, existau în total cinci boieri, dintre care patru nu deţineau suficiente 
proprietăţi imobiliare şi, prin urmare, nu puteau ocupa funcţii administrative. În 
aceste condiţii, statutul de autonomie al oblastiei era doar o farsă”. 

Reducerea numărului de nobili nu a îmbunătăţit considerabil calitatea guvernării. 
Deşi trei dintre boierii deputaţi şi-au pierdut postul ocupat în Sfat şi asemenea 
schimbări au avut loc şi în alte segmente ale administraţiei, ineficienta sistemului 
era aceeaşi. Venirea la putere a boierilor vechi a adus cu sine descurajant de 
puţine îmbunătăţiri şi, în plus, nu toţi boierii noi şi-au pierdut posturile. Pruncul, 
de pildă, a rămas la putere şi a continuat să aibă o mare influenţă în toate 
sectoarele activităţii administrative”. 

După alegerile din 1821-1822, administraţia şi-a reluat, apatică, activitatea. 
Interesele care stăteau în spatele dorinţei de autoguvernare a boierilor nu îi 

stimulau pe acestia sá participe activ la administrarea curentá a oblastiei. Sfatul 
se reunea lunea, miercurea, joia şi sâmbăta pentru a dezbate, în limba română, 
probleme civile, iar martea şi joia pentru a discuta chestiuni fiscale, în rusește. 
Prezenţa la şedinţe era sporadică deoarece boierii se foloseau de orice pretext 
pentru a scăpa de plictisitoarea îndeletnicire administrativă. Reprezentanţii ruşi 
din Sfat nu ştiau limba română şi luau cunoştinţă de majoritatea treburilor civile 
prin intermediul unui interpret. Reprezentantul nobilimii, Iancu Sturdza, nu avea 
încredere în propria judecată şi era incapabil să se opună acţiunilor celorlalţi 
boieri. În cei zece ani de stăpânire rusă, tribunalele nu au ţinut registre, nu au 
urmat proceduri standard şi nu au făcut un calendar cu programarea cazurilor. 
Dacă o persoană cu suficient de multă influenţă voia ca o anumită cauză să fie 
judecată ceva mai devreme sau ceva mai târziu, dacă atotputernicul Pruncul îşi 
exprima interesul pentru un caz anume sau dacă cineva era suficient de insistent, 
secretarul curţii modifica programul pentru ziua respectivă”. 

Uneori, curţile de judecată respectau programul de lucru normal : de la ora 10 
la ora 16. Vighel descria o zi tipică într-un tribunal civil: boierii cu un „aer 
nemulţumit” veneau să audieze, „plictisiţi şi indiferenți” cazurile. Indiferent de 
oră, fiecare persoană de acolo căsca măcar de o jumătate de duzină de ori sau 
chiar mai des. „Când se face ora douăsprezece, toate privirile stau atintite către 
ceasul de pe perete. La douăsprezece şi jumătate, domneşte o absolută apatie şi 
nerăbdare ; oamenii se ridică, apoi se aşază, apoi se ridică iar. E mare vânzoleală, 
membrii se uită unul la altul ca şi cum şi-ar spune că aşa ceva e inacceptabil... 
Când bate ora unu, sar toti în picioare şi strigă: „Acasă! Acasă! E vremea 
prânzului ! ”. Vighel estima cá in 1823 erau pe rol în jur de 6.000 de cazuri 
nerezolvate, la care se adăugau zi de zi altele noi, şi nu putea aminti decât 
treisprezece cazuri care în 1822 ajunseseră în etapa finală”. În 1823, Sfatul şi 
tribunalele nu mai funcționau, cu excepţia unei scurte şi ocazionale perioade de 
activitate intensă încurajate de preşedinte, aşa că boierii au început să-i folosească 
pe contopisti şi pe secretari la diverse munci domestice neplăcute. 

Inzov a renunţat la postul de guvernator al Basarabiei în iunie 1823, dar a 
continuat să-şi exercite puterile în calitate de apărător al coloniştilor. Nici el şi 
nici guvernatorul civil, Katakazi, nu reuşiseră să-i determine pe boieri să-şi 
folosească prerogativele, sporite prin Regulamentul din 1818, în beneficiul 
oblastiei şi al imperiului. În schimb, aceştia continuau să se servească de ele ca 
de un mijloc de inavutire personală. Documentele regimului de la Chişinău din 
primii cinci ani de după 1818 au demonstrat că rânduielile administrative vechi 
de un secol nu puteau fi modificate doar prin codificarea drepturilor, privilegiilor 

$i obiceiurilor locale deoarece era o mare diferentá intre a defini puterile si a 
aplica reforma celor care le detineau. 


V. Esecul codului din 1818 


În primii cinci ani de după 1818 ruşii au încercat zadarnic să guverneze 
regiunea prin intermediul structurilor administrative româneşti. Nobilimea locală 
nu a reuşit să răspundă promisiunilor exprimate de Alexandru în preambulul 
Regulamentului. Experimentul de autonomie locală eşuase dintr-un motiv foarte 
simplu : interesul personal era singurul tel stimulant al boierilor, care nu vedeau 
în documentul din 1818 nici un motiv de a-şi schimba stilul de viaţă. Structura de 
guvernare fusese mai bine conturată, iar prezenţa sporită a ruşilor părea o 
sanctionare a puterii lor, nu o îngrădire. Boierii credeau cá îndemnurile ţarului 
de a îmbunătăţi viaţa ţărănimii sunt doar un semn de pioşenie ; un conducător 
care îngăduia unei instituţii precum iobăgia să subziste practic necontrolată nu 
putea avea pretenţia de a îmbunătăţi modul in care îşi tratau românii ţăranii - 
liberi din punct de vedere juridic. O conducere caracterizată de o administraţie 
locală dezorganizată nu prea putea spera să le slujească drept model românilor. 
Pe scurt, persuasiunea morală implicită din Regulamentul ţarului a avut un 
impact slab asupra boierilor. Neinsotite de o prezenţă rusă puternică, bunele 
intenţii nu erau suficiente pentru a îmbunătăţi sistemul administrativ local. 

În cei cinci ani de după 1818, majoritatea aspectelor pozitive ale Regulamentului 
au fost respinse. Autoguvernarea cu sprijinul elitei nobilimii locale a devenit 
exploatare prin intermediul celei mai degenerate părţi a acestei clase. La început 
reformele instituţionale au fost paralizate de o boierime dezinteresată, apoi de o 
nobilime prea puţin numeroasă şi incapabilă să facă ceva, chiar dacă ar fi dorit. 
Observatorii ruşi au rămas doar observatori, fără puterea vizibilă de a forţa 
schimbarea. Singurii care păreau să aibă ceva de câştigat erau coloniştii străini, 
datorită faptului că obtinuserá un statut special în afara razei de acţiune a 
regimului de la Chişinău, după cum am arătat în capitolul 3. 

Regulamentul din 1818 era un experiment provizoriu. O dată ce eşecul lui a 
devenit evident, ruşilor nu le rămânea altă alternativă decât să pună capăt 
autonomiei politice locale. Ambele părţi îşi aveau partea lor de vină în nereuşita 
Regulamentului. Ruşii scriseseră un document idealist şi imposibil de pus în 
practică, ce nu ţinea seama de rezultatele a douăsprezece ani de experienţă. 
Acţionând de pe o poziţie slăbită după războaiele napoleoniene, ei nu reuşeau 
niciodată să-şi sprijine funcţionarii. Boierii au rămas orbi la nevoile regiunii şi 
nu aveau experienţa necesară pentru a exercita puterile ce li se conferiseră. În 
egoismul lor, ei au considerat mărinimia ruşilor drept un semn de nepăsare sau, 

mai ráu, de slábiciune, nerealizánd cá Regulamentul din 1818 putea fi revocat tot 
atât de uşor pe cât fusese şi promulgat. Experienţa unui veac de stăpânire 
fanariotă îi învățase să strângă averi atât timp se putea şi cei cinci ani de după 1818 
le-au oferit o ocazie extrem de bună de a se inavuti. 

Problemele din 1806 erau încă nerezolvate în 1823. Pe timp de pace, ca şi în 
vreme de război, interesele de bază ale conducerii locale rămâneau aceleaşi. La 
Chişinău, se considera că interesul naţional era cel al boierilor români, şi nu cel 
al întregii populaţii sau al provinciei, iar interesul statului căruia îi aparţinea 
Basarabia era un lucru pe care nimeni nu-l considera demn de atenţie. 


CAPITOLUL 7 


Ruşii la Chişinău 


I. O regiune dificilă 


Înainte de a încheia lucrarea de faţă trebuie să dedicăm un capitol numărului 
mare de ruşi care, dintr-un motiv sau altul, au petrecut intervalul studiat aici în 
Basarabia şi şi-au lăsat amprenta asupra provinciei, aceasta la rândul ei influ- 
entándu-le modul de a vedea lucrurile şi cariera. 

Contextul guvernării autonome le crea mari dificultăţi militarilor şi birocratilor 
ruşi de la Chişinău. Ei nu aveau suficientă autoritate pentru a-şi impune voinţa în 
faţa supuşilor lor, trebuiau să lucreze cu un popor pe care îl considerau inferior 
şi, mai rău, nerecunoscător, şi nu puteau rezolva problemele administrative 
aparent simple în felul lor deoarece trebuiau să acţioneze prin intermediul 
boierilor români. Practic, nu-şi puteau nicicum îndeplini îndatoririle pentru care 
fuseseră trimişi aici. 

Într-o zonă aflată aproape de Sankt Petersburg sau de Moscova, asemenea 
sentimente de frustrare ar fi fost destul de îngrijorătoare, însă în Basarabia - atât 
de departe de ,civilizatie" - oficialii ruşi aflaţi în această situaţie jalnică erau 
izolaţi. Erau o minoritate în propriul imperiu şi multi dintre ei se simțeau încă si 
mai nefericiti din această cauză. Le era greu să găsească un mod de a scăpa de 
vaga senzaţie că ei, ruşii din Basarabia, sunt străini la ei acasă. 

În studiul nostru, care se concentrează asupra politicii administrative a impe- 
riului în Basarabia, descrierea activităţilor şi atitudinilor câtorva dintre ruşii de 
la Chişinău în perioada de autonomie nu va constitui un capitol aparte. Totuşi, o 
scurtă prezentare a interacțiunilor dintre oficialii ruşi şi românii din Basarabia şi 
a activităţilor lor ne dă o idee despre diferenţa evidentă dintre atitudinea Sankt 
Petersburgului faţă de autonomie şi cea a Chişinăului. Ruşii din sud-vestul 
imperiului nu îi respectau pe basarabeni şi acesta constituie un motiv secundar, 
dar totuşi important, pentru care politica Rusiei a eşuat. 

II. Chişinăul văzut de ruşi 


Pentru un funcţionar rus din perioada 1812-1828, numirea într-un post la 
Chişinău însemna acelaşi lucru ca pentru un funcţionar american din anii 1848-1860 
numirea la Santa Fe, în New Mexico. Ambele oraşe se aflau departe de orice 
centru urban şi în amândouă cuceritorii erau minoritari. În amândouă existau 
conflicte serioase în ceea ce priveşte limba, cultura şi sistemul de valori şi 
ambele trebuiau să facă trecerea de la o naţiune dominantă la alta. În fine, şi 
într-un oraş şi în celălalt menţinerea unui nivel de trai decent punea probleme 
serioase stăpânitorilor. 

La sfârşitul războiului ruso-turc din anii 1806-1812, oficialii ţarişti care 
rămăseseră în Moldova şi Ţara Românească şi-au transferat activitatea într-un sat 
banal, Chişinău, unde îşi stabilise Krasno-Milaşevici sediul administrativ şi 
Gavriil Bănulescu Bodoni, sediul religios. Krasno-Milaşevici a plecat pe la 
sfârşitul lui septembrie 1812, lăsând în urma sa un grup minim de secretari şi 
interpreţi care să îi ajute pe români. Basarabia şi bunăstarea reprezentanţilor 
țarişti la Chişinău s-au bucurat de foarte puţină atenţie din partea Sankt Petersburgului. 
Dificultăţile cu care se confruntau oficialii ruşi erau la fel de previzibile ca şi 
intransigenta românilor, la fel de tipice ca plictiseala şi la fel de periculoase ca 
ciuma, iar indiferența celor de la Sankt Petersburg faţă de ei le scădea şi mai tare 
moralul. În timp ce la nord se desfăşura lupta măreaţă dintre ruşi şi Napoleon, 
reprezentanţii ruşi la Chişinău deveneau tot mai conştienţi că se aflau în cel mai 
înapoiat colţ de imperiu. 

În perioada de autonomie, centrul administraţiei ruse a Basarabiei a fost 
Chişinăul, un oraş mărunt. La începutul secolului al XIX-lea, nu era decât un 
biet târg de trei mii de locuitori, dar, în cei zece ani care au urmat transferării 
administraţiei ruse de la Iaşi şi Bucureşti, numărul de locuitori a crescut la 
26.000. Această nou-dobândită importanţă a atras la periferie tot felul de negustori 
şi oameni ambiţioşi, oraşul devenind astfel centrul comerţului în oblastie!. 

La momentul anexării Basarabiei, Chişinăul aparţinea mănăstirii Galaţi şi, 
în 1818, a devenit oficial domeniu al coroanei?. Oraşul era absolut nepregătit 
pentru gloria ce se pogorâse asupra lui: nu existau nici clădiri administrative, 
nici străzi pavate şi nici instalaţii sanitare. Mijloacele necesare ridicării nivelului 
oraşului ar fi trebuit să provină din impozite, însă un boier român a pretins că lui 
i se cuvine cea mai mare parte din veniturile oraşului, conform unui contract pe 
care îl încheiase cu mânăstirea Galaţi pentru o perioadă de douăzeci de ani şi care 


1. Zasciuk, p. 11. Svinin, p. 269. 
2. Nacco, pp. 138-139. 

avea să expire în 1823. Vreme de zece ani nu s-au făcut îmbunătăţiri semnificative 
în oraş şi nu s-a putut nici efectua o prospectiune rezonabilă a zonei”. Pentru 
funcţionarii ruşi, Chişinăul devenise o adevărată încercare. 

Alegerea Chişinăului drept capitală a întâmpinat rezistenţă şi s-au făcut 
încercări de a muta capitala într-un oraş mai înstărit, cum era Tighina“. Boierii 
nu-l considerau un loc potrivit pentru a se stabili şi îşi investeau banii in regedinte 
permanente somptuoase la Iaşi, în capitală construindu-şi doar locuinţe temporare. 

F.F. Vighel, care a fost consilier în Basarabia din 1819 până in 1826 şi ale 
cărui însemnări despre Chişinău sunt o sursă foarte prețioasă pentru istoria 
administraţiei ruse, spunea că aerul nesănătos şi apa murdară se datorau faptului 
că oraşul era amplasat într-o vale, de-a lungul râului Bâc. Obiceiurile românilor 
îi repugnau şi găsea mizeria din oraş de nedescris ; „din spitale, băi publice şi 
spălătorii... totul e aruncat afară pe străzi. Peste tot zac gunoaie, resturi şi 
animale moarte şi nimeni nu face curăţenie niciodată. Nu există lampioane, 
posturi de bază, porţi sau poduri, iar denivelările de pe străzi sunt fără pereche. 
Nicăieri nu sunt burlane pentru ca apa de ploaie să se scurgă în râu. Pentru cei 
ce merg pe jos, unul dintre cele mai mari inconveniente sunt miile de câini, care 
aleargă zi şi noapte pe străzi şi umplu oraşul cu lătratul lor, atacând trecátorii"?. 
Nu se putea merge pe jos decât înecat de praf vara sau înecat în noroi în celelalte 
anotimpuri, evitând câinii (care, vara, turbau şi mureau cu sutele) şi sărind la o 
parte din calea trăsurilor românilor“. Descrierea dură pe care o face Vighel e 
reprezentativă pentru părerea ruşilor veniţi de la Sankt Petersburg cu privire la 
acest oraş mizerabil. Şi nici administraţia locală nu făcea prea multe pentru a-i 
aduce la sentimente mai bune faţă de Basarabia. 


III. Activitatea ruşilor la Chişinău 


În perioada 1812-1828, reprezentanţii Rusiei în Basarabia trăiau în condiţii 
din cele mai mizere. Siliţi să colaboreze cu oameni pe care îi priveau cu dispreţ, 
neavând nici cea mai mică influenţă asupra mersului lucrurilor - neputând să 
intervină nici măcar în activitatea şefului poliţiei din Chişinău - şi prost plătiţi în 
comparaţie cu ispravnicii cei hrápáreti, ofiţerii superiori şi funcţionarii ruşi 
formau o societate de emigranţi. 

Noua capitală progresase foarte puţin în primii săi ani de glorie, astfel că 
pentru a avea parte de divertisment ruşii erau nevoiţi să rămână în cercul lor. 


. Ibidem, pp. 140-141. 

. A.O. Egunov, Proekt glavnih osnovanii k obrazovani vnutrenniago grajdanskago upravilniia v 
Bessarabskoi oblasti, 6 aprilie 1817, pp. 146-147. Vighel, p. 25. 

. Vighel, pp. 26-27. 

. Ibidem. 

Casele in care trebuiau să locuiască erau prost concepute şi prost construite. 
Străzile şi condiţiile sanitare nu suferiseră schimbări semnificative, iar cel mai 
sigur mod de a obţine ceva de la administraţia oraşului era mita. Oricine putea fi 
cumpărat, de la şeful poliţiei până la arhitect”. Se făcuseră planuri ambiţioase de 
reconstruire a oraşului (inclusiv Puşkin concepuse unul) şi de reformă a poliţiei. 
Însă pentru primele nu se găsiseră fonduri, în timp ce pentru pentru cel de-al 
doilea nu existase voinţa necesară. În anii 1820, oraşul nu era luminat şi nu 
existau spitale, străzi, burlane, închisori şi clădiri cu birouri. Erau planificate 
lucrări în valoare de aproximativ două milioane de lei, dar în trezoreria oblastiei, 
pentru toate scopurile, se găsea de-abia o treime din bani. În acest timp, 
administraţia funcţiona în case închiriate de la nobili pe sume foarte mari, iar 
când ruşii s-au oferit să cumpere clădiri în Chişinău li s-au cerut preţuri exorbitante 
pentru construcţii de o calitate indoielnicá?. Un asemenea context nu îi stimula 
deloc pe oficialii ruşi să aibă atitudine pozitivă. 

Dispretul lor pentru români provenea în mare parte din faptul că avuseseră 
de-a face cu boierimea. Vighel considera „spectacolul din Basarabia ca fiind unic 
acum în lume...”. Experimentul Rusiei aici îl vedea ca pe o combinaţie de barbari 
şi europeni încercând să guverneze în tandem. Singurul mod de a-i face pe 
cititorii anului 1823 să înţeleagă situaţia era paralela cu Rusia lui Petru I. „Modul 
de viaţă fastuos al românilor seamănă probabil cu cel al strămoşilor noştri... 
poartă robe lungi, bărbi şi işlice, au gusturi luxoase şi vulgare şi sunt grosolani”. 
Vighel mergea mai departe cu comparatia descriindu-le locuinţele : pivnițe joase, 
cârduri de servitori, miros insuportabil, femei inculte. „Tinerii din societatea 
mondenă aparţin acelei generaţii pe care am cunoscut-o şi noi în Rusia; sunt 
obsedati de franceză - pe care o vorbesc prost - de mazurci si de cântat la pian”. 
Ca şi ruşii din secolul al XVIII-lea, tinerii români treceau prin faza intrigilor, a 
jocurilor prosteşti şi a femeilor artágoase"?. 

Vighel exprima credinţa generală a ruşilor cum că nu exista nimic nobil la un 
asemnea dvorianstvo. El considera că nu există o nobilime basarabeană şi, în 
consecinţă, nu există nici o temelie pe care să se clădească o guvernare autonomă. 
La fel de nefavorabilă era şi părerea lui despre ţărani. Unii dintre ei erau atât de 
necivilizati încât Vighel îi compara cu „popoarele sălbatice din America" şi nu 
găsea la ei nici o înclinaţie pentru militărie, nici o tradiţie în sfera artelor, 
ştiinţei, meşteşugurilor sau învăţământului. Într-un cuvânt, nu vedea nimic care 
să sugereze că basarabenii ar fi vreodată în stare să se autoguverneze!. 


Vighel, pp. 26-28. 
Nacco, pp. 164-168. 
Vighel, pp. 30-31. 

. Vighel, pp. 32-34. 

Dată fiind natura populaţiei locale, aşa cum o descria Vighel, şi aspectele 
necivilizate ale Chişinăului, funcţionarii ţarişti care veneau în Basarabia se 
considerau trimişi într-un colţ de lume uitat de Dumnezeu. Era un loc atât de 
îndepărtat şi de indezirabil în ochii ruşilor încât pentru Puşkin a constituit 
destinaţia unui semiexil. El s-a aflat aici în perioada septembrie 1820 - iulie 1823 
pentru vina de a fi ofensat câteva persoane importante de la Sankt Petersburg cu 
nişte epigrame nepublicate şi de a fi avut o aventură cu soţia lui M.S. Vorontov. 
Teoretic, în tot acest timp era funcţionar retribuit şi, din plictiseală sau din 
datorie, a conceput un plan de reconstrucţie pentru Chişinău. Inzov, apărătorul şi 
protectorul lui în aceşti ani, a acceptat proiectul, dar acesta a fost respins de 
arhitectul ținutului“. 

Situată la periferia imperiului, această societate de emigranţi pe care o formau 
funcţionarii şi ofiţerii ruşi cuprindea şi câţiva membri de seamă. În afară de 
Puşkin, mai erau aici şi decembriştii P.A. Pestel, A.F. Orlov si V.E. Raevski, 
câţiva notabili români şi greci, precum Mihai Suţu şi Alexandru Ipsilanti, şi mai 
mulţi intelectuali şi oficiali importanţi de la Sankt Petersburg, cum ar fi D.N. Bludov 
(viitor ministru de Interne), P.D. Kiseleff şi contele Pahlen. 

Într-o lucrare se calcula numărul celor din cercul lui Puşkin ca ajungând la 
vreo 334 de persoane, printre care se găseau ofiţeri radicali şi conservatori, 
boieri cultivați şi membri ai Eferiei (Philike Hetairia). Comunitatea aceasta era 
atât de bine sudată încât, la început, atât Puşkin, cât şi Kiseleff au fost plăcut 
impresionați de Pestel. Deşi multe dintre elementele mai radicale ale grupului au 
avut legături cu Puşkin, nu s-a dovedit niciodată că poetul ar fi luat parte la 
mişcarea decembriştilor din Basarabia!?. Ruşii şi câţiva români selectaţi îşi căutau 
unul altuia compania şi nu ţineau pentru sine decât foarte puţine secrete, astfel că 
poliţia secretă din Basarabia a aflat devreme de activităţile decembristilor, de 
Eteria şi de radicali. 

Cu toate că anturajul său de la Chişinău era de un nivel mai înalt decât se 
aşteptase el, Puşkin considera perioada petrecută aici ca fiind realmente o 
pedeapsă. Cu un salariu de o mie de ruble pe an şi un cerc de cunoştinţe mai 
redus decât avea la Sankt Petersburg, poetul a petrecut în Basarabia trei ani 
neplácuti. Cel care îl supraveghea, Inzov, îl trata părinteşte şi Puşkin ştia şi el cá 
fără intervenţia lui Karamzin ar fi putut petrece perioada aceasta în Siberia şi nu 
în necivilizatul Chişinău. Deşi ducea o viaţă relativ uşoară, nu scăpase complet 


11. Cerepnin, pp. 441-443. B.A. Trubetkoi, „Kişinevskie znakomie Puşkina”, în Puşkin na Iughe 
(Chişinău, 1958), p. 60. I.N. Halippa, „Gorod Kişinev vremen jizni v nem Aleksandra 
Sergheevicia Puşkina”, in Trudí Bessarabskoi Gubernskoi Ucenoi Arhivnoi Kommissii, vol. 1 
(Chişinău, 1900), p. 97. 

12. Trubetkoi, pp. 60-61. 

de neplácerile surghiunului şi descria într-un scurt poem locul pe care îl ocupa în 
societatea locală” : 


Toti cei de-acolo îl dispretuiesc pe poet 
şi-l numesc diavolul rus, 

vorbesc de el fără pic de respect, 

îl mustră şi îl ponegresc 

şi-asupra lui îşi varsă cu-ncântare 

cupa plină de venin’. 


Pentru ruşi, era frustrant să lucreze în Basarabia din cauza cerinţelor impuse 
de Regulamentul din 1818 şi a calităţii personalului de origine română cu care 
trebuiau să lucreze, era greu datorită diferenţelor culturale şi lingvistice şi era 
periculos din cauză că ciuma şi alte boli erau o prezenţă constantă. Armata de pe 
timp de pace aflată aici trecea şi ea printr-o perioadă dificilă datorită lipsei de 
muniții, a soldaţilor antrenați şi echipați necorespunzător şi a banilor insuficienti. 
Ei înşişi în conflict unii cu alţii, comandanții ruşi îşi zădărniceau reciproc 
eforturile. Militarii erau însărcinaţi să păzească cordoanele de carantină, să 
strângă recoltele de pe marile proprietăţi, să sprijine acţiunile ocazionale de 
stârpire a lăcustelor şi să facă alte asemenea munci care, pentru o armată ce 
cunoscuse gloria cu atât de puţin timp în urmă, erau înjositoare. Activitatea 
incomodă a lui Arakceev l-a determinat pe contele A.A. Zakrevski să-i scrie de 
la Sankt Petersburg lui P.D. Kiseleff că „acum avem două molime : una e cea cu 
care vá luptati dumneavoastră şi cealaltă - Arakceev”!S. 

La zece ani după înfrângerea lui Napoleon, plictiseala şi moralul scăzut al 
militarilor de la frontieră au avut probabil contribuţia lor la obsesia pentru ceea 
ce mai târziu s-a considerat a fi idei subversive. La Chişinău şi Tulcin se găseau 
foarte multi decembrişti. Fiind la început scenă a pregătirii activităţilor militare 
în Balcani şi teritoriile habsburgice, Basarabia a devenit mai apoi un centru de 
întâlnire al multor ofiţeri — clasa cea mai educată şi mai progresistă a imperiului - in 
afara celor două capitale. Loja masonică Ovidiu de la Chişinău îi număra în 
rândurile sale pe Pestel, Raevski, Orlov, Puşkin şi, probabil, Inzov. Asocierea 
dintre oficiali şi membri ai Societăţii Slavilor Uniti îl determina pe M.S. Vorontov 
să îi scrie lui Inzov pentru a-l avertiza asupra posibilelor pericole. 

Conform rapoartelor poliţiei, loja s-a dovedit foarte puţin subversivă, dincolo 
de idealurile lui Raevski şi Orlov privind un tratament mai bun al soldatului 
mediu şi de pledoaria lor pentru un sistem educaţional mai progresist în imperiu. 


13. E.J. Simmons, Pushkin (Cambridge, 1937), pp. 98 şi 119. 

14. Halippa, p. 161, in traducerea autorului. 

15. A.P. Zablotki-Desiatovski, Graf D. Kiselev i ego vremia, vol. 1 (Sankt Petersburg, 1882), pp. 
82-83, 110-111 şi 114, scrisori de la Zakrevski către Kiseleff din perioada 1820-1821. 

Pestel a făcut mai multe călătorii pornind de la Tulcin, iar Ipsilanti şi-a plănuit 
Revolta din Nord în iarna 1820-1821, la Chişinău, fără a-i implica pe membrii 
lojii. Puşkin îşi citea din poezii acestei rarităţi care era în Basarabia publicul avizat!6. 

Ca în cazul majorităţii cercurilor de emigranţi, nici cel de la Chişinău nu avea 
un front filosofic si pólitic unitar. Decembriştii, Societatea Slavilor Uniti, Eteria 
şi masonii nu se completau neapărat. Atât Puşkin, cát şi Kiseleff şi-au pierdut 
rapid entuziasmul pentru decembristul Pestel. Acesta, în calitate de aghiotant al 
contelui Wittgenstein, a întocmit documentul incriminator împotriva Eteriei care 
e posibil să-l fi influenţat pe Alexandru atunci când a refuzat să sprijine Revolta 
din Nord. După 1 august 1822, societăţile secrete au fost oficial scoase în afara 
legii, iar agenţii poliţiei (a nu se confunda cu forţa de poliţie a oraşului Chişinău) 
îi ţineau sub strictă supraveghere pe membrii tuturor grupurilor. Radicalii din 
societatea emigranților nu au constituit niciodată o ameninţare serioasă. Un 
exemplu în acest sens e arestarea lui Pestel la Tulcin, pe 12 decembrie 1825, deşi 
acesta nu crease probleme serioase”. 

Elita rusă a adus mărunta sa contribuţie la dezvoltarea Basarabiei în domeniul 
învăţământului. La momentul anexării sale, provincia nu avea un sistem de şcoli 
organizat şi, ca şi în restul Rusiei, gradul de analfabetism era ridicat. Ţăranii nu 
ştiau carte, iar un boier iniţiat într-ale artei cititului şi scrisului era o excepţie rar 
întâlnită. Fără activităţile întreprinse de Bodoni şi Sulima, în Basarabia nu ar fi 
existat, în continuare, aproape nici o şcoală. Ajutorul fiscal pentru educaţie a 
rămas în stadiul de proiect. 

Prin intermediul deputatului său pentru problemele Basarabiei, Capodistria, 
ţarul sublinia permanent nevoia unei educări a maselor, dar şi a celor din 
dvorianstvo pentru ca astfel să contribuie toti la bunăstarea imperiului. El susţinea 
crearea unei reglementări speciale pentru învăţământul basarabean, sprijinea 
seminarul şi tipografia lui Gavriil şi încuraja Societatea Biblică din Basarabia. 
Acţiunea de pionierat a lui Bodoni a dus la înfiinţarea în 1816 a unei şcoli pentru 
fiii funcţionarilor publici. În 1821, un boier autohton a propus deschiderea unei 
şcoli de fete în care să se predea rusa, franceza, germana, istoria, aritmetica, 
arta şi pianul. Această şcoală pentru fete a fost urmată la scurt timp de una pentru 
băieţi, însă, din cauza costului ridicat şi a numărului redus de elevi din cele două 
şcoli, aceste tentative nu vizau decât un mic procent al populaţiei!&. 

Administraţia a făcut o încercare mai importantă de a organiza în Basarabia un 
învăţământ pentru mase prin aplicarea a sistemului lancasterian. În colaborare cu 
Biserica şi acţionând prin intermediul Societăţii Biblice, guvernul a cheltuit sume 


16. Trubetkoi, p. 61. L.N. Oganian „K voprosu ob otnoşenii A.S. Puşkina k Geterii", în Puşkin 
na lughe (Chişinău, 1958), pp. 133-137. 

17. M.O. Zetlin, The Decabrists, tradusă de G. Panin (New York, 1958), pp. 49 si 206. 

18. Nacco, pp. 168-170. 

importante pentru tipărirea unui număr suficient de exemplare din ediţia cu 
caractere chirilice a Noului Testament din Biblia de la Blaj. 

Gavriil a coordonat tipărirea Bibliei şi înfiinţarea, în 1817, a unei filiale a 
Societăţii Biblice în Basarabia. O dată Bibliile tipărite, oamenii trebuiau învăţaţi 
să le citească. Pentru ruşi, sistemul lancasterian era convenabil deoarece principiul 
acestuia - „fiecare să îl înveţe pe un altul” - promitea o soluţie la cea mai mare 
problemă a Rusiei: lipsa de personal calificat. Mai mult, elanul religios al 
Societăţii Biblice se potrivea de minune cu idealismul celor ce susțineau acest 
sistem de educație”. El a fost aplicat pentru prima dată în Basarabia în 1823 de 
către Societatea Biblică ; aceasta, la îndemnul lui Capodistria, şi-a lipit afişele în 
trei oraşe : Chişinău, Ismail şi Tighina. 

Exista şi un aspect supărător în ceea ce priveşte sistemul lancasterian şi 
anume faptul că metoda era susţinută şi de unii ofiţeri radicali din loja Ovidiu. La 
Kiev şi Chişinău, Orlov şi Raevski l-au folosit pentru a-i învăţa pe cei din trupele 
locale si pe funcţionarii inferiori nişte deprinderi de bază%. Cei doi priveau 
armata ca pe o forţă socială pozitivă care îl învaţă pe soldatul de rând istoria ţării 
sale şi să scrie şi să citească. Amândoi protestau împotriva abuzurilor soldaţilor, 
lucru care, asociat cu activităţile lor în domeniul educaţiei, a atras asupra lor 
suspiciunea armatei. Zakrevski, aflat la Sankt Petersburg, îi scria lui Kiseleff, la 
Chişinău, că Raevski şi Orlov sunt sub supraveghere deoarece lucrează la formarea 
unor cercuri lancasteriene şi propagă „idei liberale” printre militari. Pe deasupra, 
Orlov mai păcătuise şi încercând să extindă beneficiile educaţiei şi în rândurile 
ţărănimii. Cu câteva luni înainte de sosirea lui Vorontov în Basarabia, Raevski 
era arestat sub acuzaţia - formulată de rectorul seminarului din Chişinău - că 
propovăduieşte gândirea liberă şi ateismul şi trimis în Siberia. Soarta lui Raevski 
l-a silit pe Orlov să-şi înceteze activititile?!, dar acestea oricum nu ar mai fi 
continuat multă vreme din cauza din cauza instabilității pe care o cunoştea Rusia 
în ultimii ani de domnie ai lui Alexandru I. 

Această notă de liberalism nu a afectat entuziasmul Bisericii şi al Societăţii 
Biblice pentru ridicarea nivelului cultural al poporului şi răspândirea credinţei 
prin intermediul sistemului lancasterian. Interesul Eparhiei pentru acest proiect 
a continuat şi în timpul succesorului lui Bodoni, Dimitrie Sulima. Acesta a 


19. Ciobanu, p. 78. 

20. G.L. Ars, Tainoe Obşcestvo Filiki Eteria (Moscova, 1965), p. 90. Zetlin, p. 64. J.C. Zacek, 
»The Lancasterian School Movement in Russia", in The Slavonic Review, iulie 1967, pp. 351 
si 360-365. 

Zablotki-Desiatovski, pp. 157-158. L.N. Oganian, „K voprosu of deiatel nosti kişinevskih 
dekabristov", în Dokladí Naucinoi Sessii 1963 g. (Chişinău, 1964), p. 29. Von Kosmeli, 
Harmiose Bemerkungen auf einer Reise über Petersburg, Moskau, Kiew, nach Jassi (Berlin, 1822), 
p. 188. V.I. Semevski, Politiceskaia i obşcestvennaia idei dekabristov (Sankt Petersburg, 1909), 
pp. 316-331. 

ocupat funcţia de mitropolit între anii 1821 şi 1844 şi şi-a folosit în această 
perioadă relaţiile cu Biserica Rusă pentru a susţine interesele poporului său. 
Ruşii au oferit suficient sprijin pentru finanţarea studiilor a doi studenţi vorbitori 
de română şi pentru tipărirea a 1.200 de Biblii şi a unei cărţi de gramatică a 
limbii române, iar Vorontov a continuat să susţină şcolile în timpul mandatului său”. 

Activităţile ruşilor şi ale Bisericii în ceea ce priveşte generalizarea educaţiei 
au avut un impact limitat asupra ignoranței de proporţii ce afecta regiunea. 
Guvernul ar fi trebuit să investească milioane în construirea de şcoli, formarea 
profesorilor şi tipărirea materialelor pentru a reduce într-adevăr gradul de 
analfabetism. În cei şaisprezece ani de autonomie, lipsa de sprijin, ciuma şi 
ezitarea oamenilor când era vorba să-şi trimită copiii la şcolile existente au 
determinat stagnarea din sfera educării populaţiei. Nici în următoarele decenii, ruşii 
nu au avansat prea mult în această direcţie. Recensământul din 1897 arăta cá 82 76 
din populaţia de sex masculin şi 96% din populaţia de sex feminin erau analfabeți”. 

Ruşii din Basarabia în general şi din Chişinău în particular nu au adus o 
contribuţie culturală semnificativă la dezvoltarea oblastiei. Partial, motivul pentru 
care „cultura avansată” nu a reuşit să aibă un impact pozitiv asupra Basarabiei 
poate fi atribuit modului dispretuitor în care îi priveau ruşii pe români. Ei 
administrau Basarabia din raţiuni foarte practice : voiau să folosească populaţia 
locală în interesul imperiului. Fără îndoială că boierii simțeau acest lucru şi, 
având o experienţă de secole în a profita de cuceritori, plănuiseră să obţină cât 
mai multe avantaje şi pe seama stăpânitorilor ruşi. Era departe de a fi relaţia 
ideală „elev-profesor”, mai ales că fiecare parte ştia că are ceva de oferit celeilalte. 

Condiţiile în care trebuiau să lucreze ofiţerii şi funcţionarii ruşi nu încurajau 
în nici un fel idealismul cu care aceştia şi-ar fi putut privi misiunea. Ei formau 
un cerc de emigranţi pe propriul teritoriu, iar mai târziu, când societatea rusă s-a 
divizat în elemente radicale, liberale şi conservatoare, legarea unor relaţii cu 
românii trebuie să fi devenit şi mai dificilă. Revolta greacă, cu implicaţiile ei 
politice, făcuse, cu siguranţă, şi mai periculoase discuţiile pe teme de literatură, 
de politică sau chiar de educaţie. Cei care stabileau legături strânse cu românii 
erau bănuiţi că ar fi agitatori şi, după 1821, cei care discutau cu românii şi grecii 
cultivați din capitală o făceau pe riscul lor. Presiunile politice interne făceau 
viaţa la Chişinău şi mai periculoasă. Cât timp în domeniul educaţiei ruşii acționau 
prin intermediul Bisericii şi al Societăţii Biblice erau în siguranţă. Dar dacă 
cineva îşi susţinea propriile idealuri politice şi sociale servindu-se de învăţământ 
îşi atrăgea asupra sa represalii oficiale. 


22. leromanoh Sevastian, „Şkol no-prosvetitelnaia deiatelnost preosviscennogo Dimitri (Sulimi) v 

pp. 6-7, 10 şi 21-22. 

Sovinismul rusesc, condiţiile grele şi presiunile politice anulau o mare parte 
din ceea ce ar fi putut ruşii să îi înveţe pe români. La un moment sau altul din 
perioada de autonomie, în Basarabia s-au aflat unele dintre cele mai luminate 
minţi ale imperiului, însă activităţile lor nu au adus prea multe beneficii provinciei, 
iar atitudinea lor negativă a umbrit şi putinul pe care îl realizaseră. 


CAPITOLUL 8 


Suprimarea autonomiei 
Basarabiei: 1823-1828 


I. Schimbare de priorităţi 


În 1823, ruşii nu-şi mai puteau permite deja luxul îndoielnic al haosului 
politic din Basarabia. Relaţiile cu turcii înrăutăţindu-se, noua provincie, situată 
strategic, devenea mai importantă pentru Sankt Petersburg. Pentru ca oblastia să 
fie o bază de sprijin eficientă a activităţilor ruşilor în Balcani, stabilitatea era 
esenţială. Eşecul total al autonomiei a determinat de asemenea luarea în considerare 
a posibilităţii de a opera o schimbare politică majoră. Modificarea de strategie nu 
s-a făcut dintr-o dată. În timp ce o parte a guvernului rus reflecta la nevoia de a 
integra în mai mare măsură Basarabia în imperiu, cealaltă parte încuraja codificarea 
dreptului civil basarabean de către oficialii ruşi de la Chişinău. Chiar dacă Rusia 
avea de gând să încorporeze complet oblastia, era clar că în 1825 nu se hotărâse 
încă amploarea schimbărilor politice. 

După moartea lui Alexandru I, in 1825, s-a urcat pe tron un tar mai „practic”, 
care punea mai puţin preţ pe menţinerea tradiţiilor şi rânduielilor neruseşti 
dacă ele concurau la bunăstarea imperiului. În timpul domniei lui Nicolae I, 
entuziasmul pentru păstrarea drepturilor locale în regiunile de frontieră ale Rusiei 
s-a stins treptat. Diversitatea de la periferia imperiului nu prea era pe gustul 
noului tar. 

Cea mai mare responsabilitate pentru trecerea de la autonomie la introducerea 
practicilor ruseşti în Basarabia a avut-o M.S. Vorontov, care cunoştea îndeaproape 
secile rapoarte ruseşti trimise de la Chişinău în ultimii unsprezece ani şi a făcut 
o ultimă încercare de a lucra după Regulamentul din 1818. Eşuând, el a început 
să introducă treptat procedurile ruseşti şi personalul rusesc în ceea ce anterior 
constituise aria de responsabilitate a boierilor. 

II. Încercarea de codificare a legislaţiei civile din Basarabia 


Regulamentul din 1818 nereuşind să instaureze ordinea în Basarabia, era 
limpede că oblastia îşi va pierde autonomia. Întrebarea era doar cât timp îşi vor 
mai putea păstra boierii de la Chişinău puterea politică, deoarece devenise o 
chestiune de timp până când guvernul de la Sankt Petersburg avea să reacționeze 
la haosul ce domnea la frontiera sud-vestică. 

Chiar dacă din punct de vedere politic provincia urma să-şi piardă autonomia, 
cei din administraţie continuau să ia serios în considerare varianta menţinerii 
legislaţiei civile locale. Ruşii au făcut o ultimă încercare majoră de a integra 
legile locale în sistemul legal al imperiului finantánd întocmirea unui cod civil 
între anii 1819 şi 1826. Cu toate că Regulamentul din 1818 prevedea introducerea 
codului penal rusesc, el conţinea şi prevederi speciale privind menţinerea vechiului 
cod civil. Ca în toate cazurile în care intervenea legislaţia autohtonă, şi acum cea 
mai mare problemă a ruşilor era legată de găsirea precedentelor. 

În 1815 şi 1816, Svinin, inspector în cadrul Ministerului Afacerilor Externe, 
a făcut mari eforturi pentru a studia legislaţia civilă românească şi a ajuns la 
concluzia că „ar fi absolut nedrept să spunem că românii nu au propriile lor legi, 
deşi, dacă ne uităm la administraţia românească, am putea spune că mersul 
lucrurilor e determinat de spiritul despotic turc”. El scria că dezordinea nu îşi 
avea originea în lipsa de legi, ci în veacurile în care cadrul legal bine stabilit a 
fost ignorat. Cercetările lui Svinin au scos la iveală în jur de douăzeci de coduri 
privind diverse aspecte ale vieţii románilor!. 

În 1814, a apărut o compilaţie de legi autohtone. Pe toată durata existenţei 
administraţiei basarabene se făcuseră încercări de codificare a legilor locale prin 
intermediul unor comitete formate din cărturari autohtoni şi oficiali ruşi. Contele 
FP. Brunnov şi Petre Manega supravegheau activitatea unuia dintre aceste 
comitete şi au primit de la contele Capodistria sarcina dificilă de a simplifica şi 
organiza numărul mare de coduri existente cu ajutorul unui grup de experţi 
juridici români de la Chişinău. Cei doi au folosit rezultatele obţinute de comitet 
şi au întocmit Codul Civil Basarabean în franceză, care urma să fie tradus în rusă şi 
română. Documentul - incluzând şi criticile aduse primei sale versiuni, din 1821, şi 
celei de a doua versiuni, din 1822 - a fost trimis în formă incompletă la Sankt 
Petersburg în martie 1825?. 

Cercetările celor doi confirmau părerea lui Gavriil: în legislaţia Basarabiei 
existau într-adevăr elemente de drept roman, iar dispariţia societăţii bazate pe 


1. Svinin, pp. 223-224. 

domnia legii şi autorităţile arbitrare contemporane erau dovada clară a degradării 
situaţiei Principatelor. Brunnov şi Manega şi-au dat seama că, dacă s-ar înlătura cea 
mai mare parte a cutumelor şi abuzurilor, Principatele şi Basarabia ar putea funcţiona 
pe baza dreptului roman. Ei au descoperit că pe la sfârşitul secolului al XV-lea 
Codul lui Iustinian îşi pierduse deja in cea mai mare măsură influenţa şi fusese 
înlocuit de variante prescurtate, scrise în greaca vulgară sau română. De-a lungul 
veacurilor civilizaţia regiunii stagnând, au fost uitate până şi aceste versiuni 
atenuate ale dreptului roman. Sub influenţa turcilor, ordinea şi procedura din 
jurisprudenţa tradiţională au dispărut aproape complet, fiind înlocuite de judecători 
care operau fără legi scrise. Brunnov şi Manega au descoperit că, din când în 
când, câte un domnitor fanariot mai realiza un cod de legi pentru principatul lui, 
ajungându-se, la o masă în continuă creştere de legi depăşite şi contradictorii. 
Cei doi pretindeau că ei au realizat un cod care încerca să dea la o parte toată 
pleava legislativă care se stránsese în cinci veacuri de declin?. 

În cinci ani de muncă, au ajuns la o concluzie importantă în ceea ce priveşte 
relaţia dintre lege şi societate : nivelul moral scade după ce s-au degradat legile. 
Pentru a reda legii forma sa originară şi, implicit, moralei populaţiei puritatea sa 
nepătată, cei doi s-au întors la sursă, la dreptul roman, şi au început să reconstruiască 
jurisprudenţa basarabeană. Brunnov scria că intenționau să schimbe structura 
existentă doar acolo unde era absolut necesar deoarece cea mai bună schimbare 
era cea lentă, chibzuită. Având un cod de legi limpede, guvernul îşi putea 
întemeia acţiunea reformatoare pe o bază solidă. Abuzurile moştenite de la 
sistemul divanului puteau fi remediate. Principalul obstacol de înfruntat era 
ignoranta celor care urmau să aplice legea, dar din fericire, o lege poate sluji 
dublul scop de a stabiliza situaţia regiunii şi de a instrui judecătorii asupra 
profesiei lor. Oficialii din Basarabia aveau să găsească legile logice şi drepte 
fiindcă, după cum scria Brunnov, „ele îşi au toate originea în ordinea naturală, 
care reflectă interesele societátii"^. În forma în care a fost el prezentat în 1825, 
codul era format din trei părţi tratând drepturile personale, legile privind proprietatea 
şi dreptul de proprietate şi obligaţiile. Legea urma să se aplice tuturor, indiferent 
de poziţia socială, iar când ea nu conţinea prevederi vizând o anumită situaţie, 
atunci autorităţile locale, ce ar trebui să oglindească „ordinea naturală, care 
reflectă interesele societăţii”, puteau face apel la obiceiul pământului’. 

Probabil încetineala cu care s-a lucrat a fost cauza pentru care versiunea 
incompletă ce a ajuns la Sankt Petersburg în 1825 a fost în cele din urmă 
ignorată. În decembrie 1823, contele Bludov îi scria lui Vorontov, implorându-l 

să grăbească întocmirea codului „de care Basarabia are aşa mare nevoie"$. Când 
acesta a ajuns în sfârşit în capitală, din el lipsea secţiunea privind procedura, cea 
mai importantă pentru Basarabia. După şase ani de eforturi intense, codul a fost 
trimis la arhive şi nu a fost niciodată pus în aplicare. 

Cea mai mare parte a muncii de întocmire a codului a făcut-o Petre Manega, 
un român intrat în slujba Rusiei după terminarea studiilor juridice la Paris. În 
urma unei întâlniri întâmplătoare cu Capodistria, i s-a oferit postul de la Chişinău 
pentru a lucra la codul civil. Pentru cei zece ani în care s-a ocupat de diverse 
aspecte ale legii moldoveneşti în Basarabia a primit un salariu net de 600 de 
ruble. El îndeplinea funcţia esenţială de om de legătură între Brunnov şi boierii 
români în cadrul comitetului de codificare. Date fiind condiţiile, munca sa era de 
calitate, iar standardele sale înalte, dar cu toate acestea şi Manega a avut aceeaşi 
soartă ca şi codul său. Cariera acestui om strălucit şi talentat s-a sfârşit cu postul, 
onorific în cea mai mare parte, de director al bibliotecii din Chişinău. Brunnov 
a devenit funcţionar superior în guvernul lui Nicolae T”. 

Codul civil a fost şi o urmare a eşecului înregistrat de Regulamentul din 1818. 
Faptul că i s-au dedicat şase ani consecutivi de muncă demonstrează seriozitatea cu 
care guvernul privea acordarea unei ocârmuiri autonome Basarabiei. Codul a apărut 
în sfârşit exact atunci când drepturile oblastiei erau pe punctul de a fi serios ciuntite, 
printre altele, din cauza nereuşitei guvernării conform Regulamentului din 1818. 

Celor care susțineau administrarea Basarabiei în conformitate cu legile locale 
li s-a opus prima dată Prozorovski, apoi Miloradovici şi mai târziu Harting, 
Bahmetiev, Inzov şi Vighel. Părerile acestuia din urmă cântăreau mai greu în 
ochii lui Bludov şi Vorontov decât cele exprimate de militarii din oblastie. Vighel 
spunea că secolele de corupţie degradaseră până şi populaţia şi că singurul mod 
de a cármui provincia era prin aplicarea legilor şi procedurilor ruseşti. El 
considera că munca lui Brunnov şi Manega era inutilă deoarece potenţialul pe 
care îl oferea Basarabia imperiului nu putea fi exploatat prin intermediul codului 
lor. Dispretul său pentru populaţia locală l-a făcut să creadă că nici un popor nu 
putea fi mai rusificat repede decât românii - dezrădăcinaţi şi necivilizati. Vighel 
credea că ei ar trebui trataţi, în cel mai bun caz, la fel cum fuseseră trataţi şi cei 
din alte regiuni „mai puţine civilizate”, precum Georgia şi Siberia, şi nu ca un 
popor aflat la acelaşi nivel cu Finlanda, Polonia şi statele baltice. Părerile lui 
Vighel au ajuns să-şi găsească expresia în politica oficială”. 


6. Contele D.N. Bludov către M.S. Vorontov, 22 decembrie 1823, Sankt Petersburg. Arhiv 
Kniazia Voronţova, vol. 38 (Moscova, 1892), p. 297. 

7. L.A. Casso, „Petr Manega, zabitiki kodifikator Bessarabskago prava", în Jurnal Ministerstva 
Narodnago Prosvieşeniia, serie nouă, partea a 49-a, ianuarie 1914, pp. 1-19. 

8. Vighel, p. 34. 

9. Vighel, p. 35. 

III. M.S. Vorontov 


Ín 1823, era deja clar cá sistemul de guvernare instaurat prin Regulamentul 
din 1818 nu functiona. Nu numai cá fuseserá incálcate spiritul si litera codului, 
dar nici nu existau suficienţi boieri pentru ocuparea posturilor aprobate de ţar. 
Era nevoie de o schimbare care să limiteze exercitarea drepturilor, privilegiilor, 
obiceiurilor şi practicilor nobilimii basarabene, precum şi aplicarea legilor locale. 
Această limitare treptată a autonomiei locale fusese susţinută de majoritatea 
ruşilor din oblastie în cei zece ani anteriori. Susţinător constant al specificului 
Basarabiei şi purtător de cuvânt influent, Gavriil Bănulescu Bodoni a acţionat 
împotriva acestei mişcări. La moartea lui, în martie 1821, românii din Basarabia 
l-au pierdut pe cel mai eficient reprezentant al lor la Sankt Petersburg. Succesorul 
lui, Dimitrie Sulima, nu mai puţin înţelept sau mai puţin remarcabil, nu avea 
prestigiul necesar pentru ca, în haosul administrativ din Basarabia, să organizeze 
o apărare corespunzătoare a autonomiei politice şi culturale a patriei sale. 

Probabil că dacă Basarabia ar fi fost o regiune mai importantă a Rusiei, limitarea 
autonomiei s-ar fi petrecut mai devreme. În perioada dintre anii 1812 şi 1828, 
frontiera sud-vestică era relativ liniştită, iar imperiul era preocupat de rezolvarea 
problemelor stringente legate de refacerea economiei şi a sistemul administrativ. 
În sfârşit, în 1823, când se profila o schimbare a situaţiei din Balcani, Imperiul Rus 
a început să se ocupe şi de instaurarea unei administrații mai eficiente la Chişinău. 

Printr-un ucaz imperial din 28 iulie 1823, M.S. Vorontov, fiul ambasadorului 
la Londra, S.R. Vorontov, şi membru al uneia dintre cele mai prestigioase familii 
ale Rusiei, şi-a asumat autoritatea guvernării Noii Rusii şi Basarabiei. Aceasta 
din urmă avea să fie pentru prima dată condusă de un funcţionar administrativ 
civil de rang superior. Militarii nu prea avuseseră succes. Capacitatea noului 
guvernator, autoritatea sa sporită şi influenţa familiei sale făceau ca numirea lui 
să reprezinte un mare salt înainte, având în vedere rangul oficialilor trimişi de 
obicei în Basarabia. Vorontov era extrem de bogat; pe proprietăţile lui din 
şaisprezece gubernii lucrau şi îi plăteau obrocul circa 37.702 de suflete. Sustinátor 
al agriculturii progresiste şi al propriilor produse, era deosebit de interesat de 
potenţialul Noii Rusii şi al Basarabiei”. 

Dată fiind sarcina dificilă care îl aştepta, Vorontov trebuie să fi fost motivat şi 
de altceva decât propriul interes atunci când a acceptat acest post. El cunoştea 
foarte bine problemele pe care le presupune acesta de la prietenii şi subordonații 
lui din regiune. Sfera responsabilităţilor sale în sud-vestul Rusiei era atât de mare 
încât în mai 1823 tatăl său îi scria: „Ie sfătuiesc să fii atent cu toată munca ce 


10. E.I. Indova, Krepostnoe hoziaistvo v naceale XIX veka (Moscova, 1995), pp. 30, 35 şi 37-39. 

ţi-a fost atribuită... dacă nu renunţi la activitatea din Basarabia, o să te doboare. 
Atât de multă muncă o să te omoare”. El îşi exprima îngrijorarea că fiul lui nu 
va găsi suficient de mulţi oameni cinstiţi pentru ocuparea posturilor din Basarabia. 
„Descrierea (pe care ai făcut-o tu) situaţiei dezastruoase din Basarabia mă face 
să mă tem foarte mult”. N.M. Loginov îi scria despre această stare jalnică lui 
S.R. Vorontov, aflat la Londra, cu următoarele cuvinte : „Fratele meu... spune cá 
au dat peste grozăvii ce-ţi fac părul măciucă. Oameni închişi în puşcărie fără nici 
un motiv şi fără nici o judecată, oameni condamnaţi la moarte în închisori... toate 
acestea sub privirile lui Inzov”!2. După o inspecţie în Basarabia în vara lui 1823, 
contele Bludov îi scria lui Vorontov: „ţăranii aceştia nu sunt robi şi trebuie 
trataţi mai bine decât sunt trataţi acum”. Tot el solicita reforme imediate ale 
structurilor fiscale şi ale tribunalelor, schimbarea atitudinii nobilimii, o reverificare 
a documentelor boierilor şi reorganizarea Sfatului Suprem al Oblastiei. Recomanda 
de asemenea să fie studiate atent multe dintre sugestiile făcute de Vighel şi găsea 
că e importantă mai ales reforma Sfatului Suprem deoarece „toţi marii uneltitori 
acolo se găsesc”. Viitorul autonomiei Basarabiei era conturat în concluzia uneia 
dintre scrisorile lui Bludov, în care scria că „Regulamentul din 1818 e provizoriu, 
de dumneavoastră depinde să infáptuiti reforma. Trebuie să ne apropiem de forma 
instituţiilor din interiorul ţării... pentru a oferi un sistem legislativ administraţiei 
interne a Basarabiei”!5. 


IV. Reformele lui Vorontov 


Probabil tocmai faptul că ştia că ruşii şi românii nu-şi pot uni eficient eforturile 
pentru a lucra conform Regulamentului şi perspectiva unui nou război ruso-turc l-au 
determinat pe Vorontov să înceapă procesul de limitare a autonomiei Basarabiei. 
Contele Bludov indicase cel puţin cinci zone care necesitau reforme. Era limpede că 
nobilimea locală nu era foarte sensibilă la încercările de a o convinge şi nici nu 
vădea vreo înclinaţie spre reformă. Tentativele de a îmbunătăţi sistemul juridic 
eşuaseră lamentabil. Dificultăţile pe care le presupunea educarea nobilimii erau 
prea mari, astfel că, aflat în mâinile ei, sistemul juridic ar fi trebuit desfiinţat şi 
nu supus reformei. După ce a ajuns la Chişinău, Vorontov a abordat celelalte trei 
probleme : reforma Sfatului şi a structurii fiscale şi verificarea calităţii de nobil. 


11. S.R. Vorontov către M.S. Vorontov, Londra, 12 (24) mai 1823 şi S.R. Vorontov către M.S. 
Vorontov, 17 (29) iulie 1823, Londra. Arhiv Kniazia Voronjova, vol. 17 (Moscova, 1880), 
pp. 558 şi 536-537. 

12. N.M. Loginov către S.R. Voronţov, 4 septembrie 1823, Sankt Petersburg. Arhiv Kniazia 
Voronţova, vol. 23 (Moscova, 1892), pp. 498-501. 

13. Contele D.N. Bludov către M.S. Vorontov, 29 septembrie 1823, Sankt Petersburg. Arhiv 
Kniazia Voronfova, vol. 38 (Moscova, 1892), pp. 286-289. 

Contele a sosit la Chişinău in august 1823 pentru a se ocupa de moştenirea a 
unsprezece ani de pseudoguvernare. De la bun început, a lăsat să se ştie cá e 
conştient de provocarea administrativă deosebită pe care o reprezintă Basarabia 
pentru imperiu şi că nu se aşteaptă ca administraţia de aici să funcţioneze ca în 
guberniile cu mai multă experienţă din interiorul statului. Vorontov a făcut un 
studiu general asupra centrelor administrative ale ținuturilor şi asupra Chişinăului. 
Spre mâhnirea lui, a constatat că situaţia dezastruoasă descrisă în rapoartele pe 
care le primise era reală. Într-o adresă către Sfatul Suprem, el afirma că cele mai 
mari abuzuri privesc birourile poliţiei şi condiţiile din închisori. La nivel local, 
activităţile ilegale ale ispravncilor îi făceau în continuare pe mulţi ţărani să fugă 
înapoi peste Prut şi îi descurajau şi pe alţii să vină să se aşeze in Basarabia". 

În cursul călătoriilor sale prin oblastie Vorontov a putut vedea în ce hal de 
degradare ajunseseră drumurile şi podurile şi a găsit spitalele într-o stare lamentabilă, 
iar la verificarea tribunalelor, a descoperit un număr enorm de cazuri nerezolvate. 
El a spus direct Sfatului că în primii săi cinci ani de existenţă nu a reuşit să-şi 
ducă la îndeplinire nici măcar cele mai simple îndatoriri şi a promis ca în 
octombrie să trimită un raport complet şi corect țarului”. 

Preluarea conducerii Basarabiei de către Vorontov a marcat începutul unor 
mari schimbări în ceea ce priveşte legile, obiceiurile, practicile şi privilegiile 
românilor. Cei cinci ani de proastă administrare conform Regulamentului îl 
convinseseră că trebuiau făcute rapid reforme majore. În cele şase luni pe care 
le-a dedicat studierii problemelor oblastiei şi apoi de-a lungul unei vieţi întregi 
în care şi-a păstrat interesul pentru Basarabia, Vorontov, mai mult decât oricare alt 
oficial rus, şi-a lăsat amprenta asupra guvernării şi instituţiilor din această provincie. 

El a încercat în primul rând să ocupe posturile cu oameni mai bine pregătiţi, 
pe care să îi supravegheze mai riguros. Înaintea alegerilor din 1824-1825, a făcut 
încă o verificare a documentelor nobililor şi a redus şi mai mult numărul familiilor 
boiereşti. După şederea sa la Chişinău, Vorontov a plecat la postul său de la 
Odessa, lăsând în urmă un comitet de verificare în cadrul căruia ruşii deţineau 
autoritatea. Vighel a primit ordin special de la namestnic să urmărească îndeaproape 
mersul treburilor in capitalá si sá acorde o deosebitá atentie incasárii impozitelor. 
La sfârşitul lui 1823 şi începutul lui 1824, Vorontov a pus in mişcare maşinăria 
care, în cele din urmă, a dus la scoaterea din circulaţie a banilor turceşti şi la 
introducerea monedei ruseşti standard!S. 

Pe baza informaţiilor dobândite în cursul călătoriei sale prin Basarabia, 
Vorontov a întocmit planuri de reformă a sistemului fiscal. Cel în vigoare era 


14. Arbure, p. 540. Varadinov, pp. 202-204. Skalkoski, II, p. 438. Nacco, p. 195. 

15. Nacco, p. 195. Varadinov, p. 203. 

16. M.S. Vorontov către contele D.N. Bludov, 4 decembrie 1823, Odessa, Arhiv Kniazia Voronjova, 
vol. 36 (Moscova, 1892), p. 291. Varadinov, pp. 203-204. 

ambiguu şi continua să apese greu pe umerii ţărănimii, chiar şi după Regulamentul 
din 1818, iar ispravnicii nu dădeau semne că ar renunţa la rolul lor de perceptori. 
Din cauza proastei calităţi a registrelor şi a corupţiei din rândul ispravnicilor, nu 
se poate şti cât de eficient era sistemul agricol bazat pe dări. Era evident faptul 
că la Chişinău nu ajungeau suficienţi bani din impozite pentru a se puteau face 
îmbunătăţiri în domeniul public. Profiturile mari aparţineau în continuare moşierilor. 
Obiceiurile deja înrădăcinate de un secol nu puteau fi eradicate pur şi simplu, 
prin emiterea Regulamentului din 1818. Un funcţionar cinstit, ca de pildă Petre 
Manega, a primit suma infimă de 600 de ruble pentru zece ani de muncă, în 
vreme ce un moşier putea câştiga atât în două săptămâni de lucru. Românii 
înțelegeau prea puţin din sistemul salarial rusesc sau din demnitatea autoguvernării 
nobilimii pentru a fi stimulaţi să-şi schimbe propriile metode profitabile. Pierderile 
suferite de veniturile statului crescuseră din 1812 ajungând la aproximativ patru 
milioane de lei, ceea ce făcea reforma absolut necesară”. 

Analizând sistemul fiscal, Vorontov s-a convins de nevoia de a aboli prerogativele 
vechilor moşieri şi numeroasele tipuri de dări pretinse. Sistemul de impozitare 
modificat, introdus în 1825, includea o taxă specifică plătită direct reprezen- 
tantilor trezoreriei care îi inlocuiau pe ispravnici. Ín 1828, toti ceilalti locuitori 
s-au bucurat de beneficiile sistemului de impozitare generalá al rugilor, dupá 
această dată ispravnicii având mai puţină putere asupra populatieil?. În 1825, 
Vorontov a introdus controale ruseşti mai stricte asupra departamentelor fiscale şi 
a împărţit posturile din cadrul acestora în sfere de responsabilitate mai bine definite. 

Alte schimbări aduse de Vorontov între anii 1823 şi 1825 au fost numirea unui 
nou preşedinte al Sfatului Suprem al Oblastiei (care a murit de ciumă în mai 
puţin de un an), întărirea puterilor procuratorului, înlocuirea unora dintre cei 
mai corupți membri ai tribunalelor locale şi restructurarea forţei de poliţie a 
oraşului Chişinău. În perioada în care a fost direct răspunzător de soarta oblastiei, 
Vorontov le-a atribuit mai multe responsabilităţi funcţionarilor ruşi şi i-a numit 
pe aceştia în locul boierilor, care se dovediseră incapabili să se adapteze la 
reformele lui’. 

Aceste acţiuni păreau să sporească eficacitatea administraţiei. Introducerea 
unui număr mai mare de funcţionari ruşi şi de proceduri ruseşti dădea Sankt 
Petersburgului cel puţin impresia de competenţă. Numeroasele pregătiri pe care 
le făcea Vorontov pentru abolirea autonomiei Basarabiei nu au stârnit opoziţia 
boierilor, aşa cum făcuseră acţiunile similare din vremea lui Harting şi Bahmetiev. 
S-a schimbat până şi structura nobilimii basarabene după modelul aristocrației 


17. Nacco, p. 198. Varadinov, pp. 203-204. 

din guberniile interne. În loc de un singur reprezentant al nobilimii, ca înainte, 
după 1825, au fost aleşi o serie de asemenea reprezentanţi ai nobilimii în fiecare 
tinut care să se ocupe mai bine de afacerile nobililor. 

În ceea ce priveşte aplicarea legii şi procedurile juridice, schimbările majore 
ce aveau loc la Chişinău erau rareori simţite de marea majoritate a populaţiei. De 
asemenea, unii ispravnici se sustrăgeau de la noul sistem fiscal, restrictiv, şi îşi 
continuau vechile practici. Ispravnicul din Ismail a fost acuzat de abuz deoarece 
îi ameninţa pe ţărani cu exilul în Siberia, bătaia şi chiar moartea. El monopolizase 
furnizarea de cai de poştă din ţinutul său şi le făcea viaţa grea ţăranilor fortándu-i 
să-i întreţină animalele. Pe lângă aceste cazuri obişnuite de abuz, Vorontov mai 
observase şi că ispravnicii nu îşi îndeplineau obligaţia de a menţine izolate 
centrele de carantină, de a pune capăt contrabandei, de a combate bolile vitelor 
şi bandele de răufăcători. El nota şi faptul trist că ţăranii trebuiau apárati de 
propriul ispravnic. Lipsa de control asupra acestor slujbaşi atinsese un asemenea 
grad încât, timpul epidemiei de ciumă din 1819, ispravnicul din Hotin nu ştia 
nimic de ordinul trimis de la Chişinău de întărire a carantinei. Atât timp cât era 
în vigoare Regulamentul din 1818, singura alternativă era de a-i înlocui pe cei 
despre care se ştia că au greşit cu persoane mai bine pregătite din rândurile 
restrânse ale nobilimii”. 

Şi celelalte regiuni mai puţin dezvoltate de la frontiera imperiului se confruntau 
cu aceleaşi probleme ca şi Basarabia. Acolo unde ruşii apăreau drept o forţă 
îndeobşte „progresistă”, în zone precum Siberia, Georgia şi Basarabia, lipseau 
funcţionarii pregătiţi şi nobilimea locală calificată. De obicei, în aceste regiuni 
şi în unele părţi ale guberniilor interne unde administraţia depindea de oficialii 
autohtoni, cei care ocupau funcţii în poliţie şi în sistemul de încasare a impozitelor 
erau autorii abuzurilor. Particularitatea problemelor din Basarabia rezida în 
puterile enorme atribuite în mod tradiţional ispravnicilor. Boierii pământeni nu 
făcuseră trecerea de la administraţia supusă sultanului la cea condusă de ţar şi 
îndatoririle de bază ale ispravnicilor rămăseseră aceleaşi. Modul raţional în care 
aborda lucrurile Regulamentul din 1818 şi puterile cu care fusese învestit Sfatul 
nu modificaseră cu adevărat nici autoritatea pe care o avea ispravnicul asupra 
vieţii ţăranilor, nici felul său de a-şi înţelege funcţia. Acest eşec la nivel local 
făcea inutile încercările guvernatorilor ruşi, de la Prozorovski la Vorontov, de a 
lucra prin intermediul sistemului românesc. Hotărârile privitoare la viaţa ţăranilor 
erau în continuare luate „într-un nor gros de fum de tutun”, acasă la un boier, 
fără a tine seama de legi ori moderație”. 


20. Cerepnin, p. 385. Nacco, pp. 200-201. 

Vorontov a făcut schimbări importante în structura şi modul de operare al 
administratiei. Modificarea sistemului fiscal si unele dintre reformele structurale 
din administratia centralá au avut o oarecare influentá imediatá asupra unei párti 
a populaţiei, dar totuşi majoritatea vechilor contradicții din sistemul de guvernare 
existau în continuare”. În 1824-1825, 125 de persoane au participat la alegerile 
nobilimii pentru desemnarea reprezentantului provincial şi a celorlalţi şase ai 
ținuturilor. Katakazi, bine intenţionat, dar ineficient, a fost înlocuit de un oarecare 
Timkovski. La sfârşitul anului 1826, Vighel şi Vorontov s-au întors amândoi 
la Sankt Petersburg. 

Oblastia, supusă şi neinfluentatá de mişcarea decembristilor, a făcut legământ 
de credinţă către noul ţar, Nicolae I, în ianuarie 1826. Nicolae a răspuns printr-un 
manifest binevoitor în care îşi exprima înţelegerea faţă de problemele provinciei. 
În acelaşi timp, consulul prusac la Iaşi scria către Berlin că „(Basarabia) e 
nemulțumită că se află sub jugul moscovit. Nobilii se văd dispretuiti, rău trataţi 
şi, încet-încet, privaţi de prerogativele lor... Poporul e încă şi mai nefericit, 
chinuit de oficialități, silit să hrănească, să adăpostească şi să transporte soldaţii, 
care sunt prost plátiti..."?*. 


V. Desființarea autonomiei 


După plecarea lui Vorontov la Sankt Petersburg, în 1826, deciziile importante 
privind politica administrative din Basarabia au fost luate la nivelul conducerii 
imperiului. Vorontov si Vighel au convins mai multe personaje importante din 
guvern de necesitatea de a suspenda Regulamentul din 1818 si de a instaura o 
administraţie asemenea celei existente în acel moment în guberniile interne. 
Înlocuitorul lui Vorontov, contele F.P. Pahlen, a continuat în mare reformele în 
direcţia trasată de predecesorul său şi a făcut progrese în ceea ce priveşte 
introducerea monedei ruseşti, aplicarea reformei fiscale şi supravegherea poliţiei 
din Chişinău. Nu a reuşit să influenţeze prea mult în bine activităţile ispravnicilor 
şi, chiar dacă era conştient că oraşul Chişinău trebuie restaurat, nu a găsit 
fondurile necesare pentru a face îmbunătățirile dorite. Perioada petrecută de el la 
cârma Basarabiei a fost marcată de la fel de multe aspecte negative ca şi mandatele 
predecesorilor lui”. 

Pahlen avea alte probleme mai importante de rezolvat decât pe cele ale Basarabiei 
şi Noii Rusii. El trebuia să supravegheze îmbunătăţirea reţelei de drumuri, de 

care se ocupa PP. Liprandi^$, si pregătirea planurilor de urgenţă pentru războiul 
cu Imperiul Otoman care se profila. Din aceste planuri fácea parte si proiectul de 
asigurare a unei guvernári stabile mai intái in Basarabia, iar apoi in Románia, 
pentru a fi astfel evitate problemele de aprovizionare apárute in timpul rázboiului 
din 1806-18127. 

La scurt timp după urcarea sa pe tron, Nicolae I a spus: „Fratele meu a lăsat 
o serie întreagă de treburi de care trebuie să mă ocup, prioritară fiind problema 
orientală”%. În 1826, L.A. Langeron a pregătit un raport bazat pe bogata sa 
experienţă în Principate, pentru ca ţarul să-şi facă o idee despre aspectele 
complexe pe care le implica un război cu turcii în zona Dunării”. În rapoartele 
consulare de la Iaşi din septembrie 1827 se afirma deja că „veştile venite din 
Basarabia... sunt că ţara se pregăteşte să construiască spitale şi să strângă provizii 
şi că, încet-încet, Basarabia se umple de soldaţi "??. 

În aprilie 1828 a început un nou război ruso-turc şi, în câteva săptămâni, 
armata rusă a ocupat cu uşurinţă Principatele. De data aceasta, ruşii nu mai 
depindeau de un om de legătură autohton în colaborarea lor cu divanurile deoarece 
contele Pahlen şi-a părăsit postul de guvernator al Noii Rusii şi Basarabiei pentru 
a deveni preşedintele divanurilor de la Iaşi şi București?! . 

Cu o lună înainte de izbucnirea războiului, Nicolae I a emis un ucaz prin care 
se punea capăt autonomiei administrative a Basarabiei. Cât timp frontiera sud-vestică 
fusese liniştită, această provincie periferică îşi dusese cumva zilele cu admi- 
nistratia ei ineficientă, însă acum când se profila războiul, problemele Basarabiei 
trebuiau rezolvate. 

În primele secţiuni ale ucazului se afirma că proiectul din 1818 fusese, după 
cum se ştia prea bine, un experiment. Având în vedere că eşuaseră după zece ani 
de funcţionare, Regulamentul şi toate instituţiile instituite de el erau imediat 
abolite. Faptul că documentul de la 1818 servise totuşi un deceniu întreg era un 
tribut adus tolerantei imperiului sau ineficientei birocraţiei. Nicolae I a început 
apoi procesul de reorganizare a Basarabiei. 

În schiţa Regulamentului din 1828, în relaţiile Basarabiei cu guvernul central 
se făceau încă unele concesii specificităţii culturale a regiunii; de asemenea, 
rămâneau intacte unele caracteristici româneşti ale guvernării şi câteva elemente 
de legislaţie locală. Limba rusă a devenit singura limbă folosită în administraţie 


26. Nacco, pp. 220-221. 

de abia in 1833 si páná la mijlocul veacului anunturile publice importante erau 
tipárite si in románá si in rusá. Dimitrie Sulima a incurajat cultura románeascá cu 
înflăcărare până la moartea sa. Structura socială locală a rămas cea definită in 1818, 
fiecărei clase garantându-i-se toate drepturile şi privilegiile de care se bucurase 
înainte. Românii din Basarabia au fost în continuare scutiţi de serviciul militar şi 
feriti de ameninţarea iobăgiei. Însă, prin comparaţie cu schimbările ce avuseseră 
loc în structurile politice, aceste erau concesii minore. 

După 1828, ruşii au fost cei care au condus Basarabia. Boierii locali şi-au 
pierdut aproape toată puterea pe care o detinuserá în cadrul tribunalelor, al 
Sfatului şi al administraţiei locale. Provincia era condusă de la Chişinău de 
către un guvernator general basarabean, cu ajutorul unui guvernator civil rus. 
Diviziunile teritoriale au rămas aceleaşi, însă funcţionarii de la nivel local au fost 
puşi sub un control mai strict. Guvernatorul civil avea mai multă putere asupra 
Sfatului Oblastiei, tribunalelor civile şi penale, în domeniul administrativ şi 
fiscal şi în ceea ce priveşte încasarea impozitelor. Această autoritate sporită îi 
asigura un control mai strict asupra sferei sale de responsabilitate. 

Cea mai importantă diferenţă dintre Regulamentul din 1818 şi cel din 1828 era 
rolul mult diminuat jucat de dvoriansto după 1828, mai ales în cadrul Sfatului şi 
al tribunalelor, unde nobilii au ajuns să nu fie mai bine reprezentaţi decât clasa 
negustorilor şi comercianților. Instituţia prin intermediul căreia îşi exercitaseră 
până atunci controlul, Sfatul Suprem, îşi pierduse hegemonia asupra regiunii : nu 
mai era curtea supremă de apel şi nici principala instanţă administrativă şi îşi 
pierduse orice influenţă asupra chestiunilor juridice. Sfatul în noua sa versiune se 
ocupa cu precădere de probleme fiscale minore şi de acţiuni cum ar fi menţinerea 
cordonului de carantină. Boierii nu mai deţineau majoritatea de voturi nici chiar 
în acest Sfat slăbit, în a cărui componenţă intrau preşedintele (guvernatorul 
general), guvernatorul civil, mareşalul nobilimii, viceguvernatorul, preşedinţii 
tribunalelor şi doi membri permanenţi numiţi de Senat. În tribunale, boierii erau 
la fel de puţin reprezentaţi. Membrii curților penală şi civilă erau preşedintele, 
doi consilieri numiţi de guvern si doi jurati din rândul boierilor, şi respectiv 
al negustorilor. Preşedinţii tribunalelor erau aleşi de ţar şi în toate celelalte 
departamente boierii îşi pierduseră supremaţia. 

În baza ucazului din 1828, toate regulile existente în vigoare în guberniile 
interne urmau să fie aplicate şi în Basarabia. Structura de autoguvernare a 
nobilimii a căpătat aceeaşi bază ca şi cea din restul imperiului, cu excepţia 
ținuturilor Ismail, Akkerman şi Tighina, unde nu existau suficienţi nobili pentru 
a putea fi ales un reprezentant de ţinut al nobilimii. La nivel local, competențele 
juridice ale ispravnicilor au fost drastic reduse prin înfiinţarea de tribunale ale 
ținuturilor, compuse dintr-un judecător, reprezentant al guvernului, doi jurati din 

dvorianstvo si doi jurati proveniţi dintr-un grup format din mazili, ruptaşi şi 
ţărani. Funcţionarii tribunalului erau confirmaţi de guvernatorul general. 

Regulamentul din 1828 restrângea puterea considerabilă pe care o aveau 
ispravnicii asupra ţăranilor. Au fost reduse nu numai competențele lor judecătoreşti, 
ci şi puterea de a percepe impozite şi de a aplica propria lege. Impunerea 
procedurilor şi sistemelor ruseşti promitea o guvernare mai echitabilă pentru 
ţărani. Nu a fost introdusă iobăgia, dar, din păcate, multe dintre abuzurile comise 
de guvern în guberniile interne au pătruns şi în noua provincie. Deşi mai bine 
reglementată acum, încasarea impozitelor continua să fie o formă de opresiune 
pentru ţărani, astfel că schimbarea modului de guvernare după 1828 nu le-a 
influenţat în mod substanţial viaţa. 

În general, toate domeniile administraţiei au fost supuse reformei, astfel încât 
structurile lor să devină identice celor din Rusia. Guvernatorul general era 
subordonat Senatului şi miniştrilor şi toate funcţiile administrative din Basarabia 
erau coordonate de guvernatorul general. Din motive de eficienţă, se folosea 
limba rusă în toate circumstanţele, dacă era nevoie făcându-se traducerea în 
limba română. Dacă într-un anumit caz legislaţia civilă locală se dovedea insuficientă, 
se folosea codul civil rus. În ţinuturile Ismail, Akkerman şi Bender, unde românii 
erau minoritari, era folosită exclusiv limba rusă, conform legilor ruseşti. Legea 
din 1828 conţinea o prevedere foarte explicită care menţiona că puterea unui 
funcţionar nu putea depăşi sfera sa de autoritate. 

Basarabia era, în sfârşit, încorporată Imperiului Rus din punct de vedere 
structural şi politic. Fie că sistemul rusesc funcţiona mai eficient decât administraţia 
din perioada de autonomie, fie că nu, un lucru era limpede: după lege, elita 
locală îşi pierduse o mare parte a competenţelor sale de autoguvernare”. 


32. Polnoe Sobranie Zakonov Rossiskoi Imperii, seria a II-a, Sankt Petersburg, 1884, vol. 3, nr. 1834, 
pp. 197-204. 


CAPITOLUL 9 
Probleme administrative nerezolvate 


De-a lungul istoriei sale, Imperiul Rus s-a extins atunci cánd i-au permis 
circumstantele militare sau politice ; consideratiile privind capacitatea Rusiei de 
a administra eficient noile teritorii nu au fost decát rareori luate in calcul de 
generalii si diplomatii de la Sankt Petersburg. Simplul fapt de a adáuga noi 
pământuri la împărăţia ţarului constituia o justificare suficientă pentru extinderea 
frontierelor, iar motivele pentru care aceasta era atitudinea predominantă sunt 
evidente. Militarii şi funcţionarii publici erau rareori demişi ca urmare directă a 
proastei administrări, cu toate că istoria Rusiei ne oferă multe exemple de consecinţe 
dezastruoase ale expansiunii necorespunzător planificate. Extinzându-şi teritoriile, 
mai ales către sud-vest, ruşii şi-au întărit poziţia defensivă şi diplomatică. 

La fel s-a întâmplat şi când a fost anexată Basarabia, în 1812. Ocupând acest mic 
petic de pământ, ruşii au căpătat controlul asupra gurilor Dunării şi o poziţie 
strategică mai bună faţă de Imperiul Otoman şi cel Habsburgic. În secolul 
al XVIII-lea, ei au dus patru războaie pe teritoriul Moldovei şi Ţării Româneşti 
şi şi-au format acolo un grup de partizani gata să-i sprijine la o eventuală 
traversare a Nistrului. Forţele ţariste au luat iniţiativa de a cuceri teritorii otomane 
ca răspuns la înaintarea lui Napoleon din 1806 şi au ocupat cu uşurinţă Principatele, 
pornind ceea ce sperau ei că va fi un război de scurtă durată. Însă, ruşii şi-au 
pierdut elanul şi s-au împotmolit pe alte fronturi ale campaniilor napoleoniene, 
ajungând până la urmă să ducă un deceptionant război de şase ani. Din motive 
logistice, ei au instaurat o administraţie de ocupaţie, însă distanţa mare până la 
Sankt Petersburg, diferenţele de limbă, de legi, de obiceiuri şi de tradiţii în 
materie de guvernare i-au împiedicat să conducă în mod direct regiunea. În 
schimb, trebuiau să se bazeze pe aşa-zişii partizani loiali de la Iaşi şi Bucureşti. 
În cei şase ani de ocupaţie, ruşii au aflat în cele mai mici amănunte ce probleme 
apar atunci când încerci să foloseşti conducerea unei naţiuni pentru slujirea 
intereselor alteia. Ei nu au obţinut sprijinul logistic dorit de la Principate. 
Sistemul divanului, în care activau boierii, funcţiona mai bine când se punea 
problema folosirii puterii ruseşti în scopuri proprii decât atunci când era vorba de 

slujirea cauzei ţariste. Pentru ţărani, eliberatorii ruşi s-au dovedit a fi oprimatorii 
ruşi deoarece divanurile, care acționau prin intermediul ispravnicilor, şi-au sporit 
pretenţiile faţă de ei pentru a satisface, pe lângă propriile nevoi, şi cererile 
minime ale ruşilor. Expansiunea imperiului în vreme de război împinsese autoritatea 
ţarului dincolo de punctul până la care aceasta ar fi putut fi folosită în mod 
eficient. Conflictele din timpul administraţiei de ocupaţie s-au repetat în Basarabia 
în cei şaisprezece ani de guvernare autonomă. În cursul războiului, structurile 
sociale, fiscale şi politice româneşti nu puteau fi puse în slujba cauzei ruseşti. 
După război, când armata rusă s-a retras mai întâi în Basarabia, iar apoi în nord, 
pentru a lupta împotriva lui Napoleon, la Chişinău a rămas doar un mic grup de 
funcţionari. Aceştia au încercat să pună pe picioare o administraţie locală 
permanentă care ar fi putut eventual preîntâmpina multe dintre obstacolele de 
care se ciocnise guvernul de ocupaţie. 

Noua provincie constituia un mare potenţial economic şi politic pentru Imperiul 
Rus şi, bine guvernată, ar fi contribuit din plin la bunăstarea şi prestigiul 
țarului. Însă în Basarabia pe timp de pace ca si în Principate pe timp de război, 
ruşii întâmpinau în activitatea lor cam acelaşi dificultăţi, datorate distanţei mari 
de capitală şi diverselor conflicte culturale. Aceiaşi factori care i-au determinat 
pe ruşi să guverneze prin intermediul conducerii locale în Moldova şi Tara 
Românească i-au silit şi să acorde autonomie românilor din Basarabia. Ei nu 
puteau spera să poată înlocui administraţia locală în anii dificili din ultima etapă 
a războaielor napoleoniene şi din perioada de redresare postbelică, ci doar să dea 
instrucţiuni şi sfaturi conducerii regiunii. În aceşti şaisprezece ani, ruşii au înregistrat 
singurul lor succes, mărunt şi acesta, în materie de politică demografică, ei 
reuşind să contracareze efectul dezastruos al ciumei şi al pretențiilor boierilor 
asupra numărului de locuitori. Structurile sociale, fiscale şi politice din Principate 
au fost preluate aproape fără nici o modificare şi, de la bun început, ele au 
împiedicat oblastia să atingă acel nivel de organizare de care era nevoie pentru a-i 
exploata potenţialul. 

În primii patru ani ai Basarabiei ca provincie rusă, guvernul central nu a 
acordat prea multă atenţie - sau chiar deloc - haosului administrativ ce domnea 
la Chişinău. În acest timp, administraţia basarabeană funcţiona după planul 
don-quijotesc al amiralului P.V. Ciceagov. Proiectul prevedea ca puterile nobililor 
români - acelaşi grup care zădărnicise cu succes multe din planurile ruşilor in 
Principate - să fie păstrate intacte. Boierii reuşeau fie să se eschiveze, fie să 
denatureze responsabilitátile ce ţineau de autoguvernare. Nici vechiul boier român 
Scarlat Sturdza şi nici generalul rus I.M. Harting nu-i puteau determina să 
lucreze în folosul bunăstării comune. Numai Gavriil Bodoni, om al Bisericii, a 
reuşit acest lucru într-o oarecare măsură şi rezultatul a fost înfiinţarea Eparhiei 
Chişinăului. Boierii se arătau adepţi ai artei de a evita micile îndatoriri ce le erau 

impuse şi de a profita pe seama posturilor ocupate, iar când Harting a încercat să 
îi disciplineze, au ripostat şi au obţinut ce doreau. Ei au trimis un memoriu 
ţarului prin care îi solicitau acestuia protecţia, spunând că generalul încearcă să 
îi priveze de tradiţiile lor culturale şi politice. În 1816, inspectorii guvernamentali 
trimişi de la Sankt Petersburg constatau deja că administraţia locală de la Chişinău 
nu funcţionează. Ruşii preluaseră controlul asupra Basarabiei din mâinile turcilor, 
însă nu aveau controlul asupra românilor care trăiau acolo. Dacă ar fi ales să 
folosească forţa brută, ei şi-ar fi putut impune voinţa, însă încercând să acţioneze 
prin intermediul structurii locale, şi-au văzut eforturile de reformă zădărnicite. 

Ca răspuns la problemele cu care s-a ciocnit în primii patru ani la Chişinău, 
Sankt Petersburgul a schimbat personalul şi a codificat forma de guvernare 
autohtonă şi, contrar recomandărilor făcute de reprezentanţii ruşi de la faţa 
locului, a refuzat să suprime autonomia locală acordată Basarabiei. Ţarul s-a 
ocupat personal de problemele de la frontiera sud-vestică şi a hotărât ca românii 
să îşi păstreze toate drepturile, privilegiile şi obiceiurile locale, decizie care 
servea de minune experimentelor sale federaliste. Dacă imperiul era prea slăbit 
pentru a putea administra corespunzător din capitală diversele sale teritorii, 
alternativa era extinderea autonomiei locale asupra regiunilor de la periferie, 
precum Finlanda, Polonia şi Basarabia. Ţarul l-a ales pe Bahmetiev pentru 
ducerea la îndeplinire a planurilor sale, generalul trebuind să organizeze o 
administraţie nouă şi dreaptă în provincie. El a fost învestit cu autoritate sporită 
şi a primit mai mult sprijin decât predecesorii săi. Misiunea lui era de a instaura 
ordinea în Basarabia şi de a mobiliza mica nobilime locală să participe la 
întocmirea noului Regulament. În primii doi ani, Bahmetiev a avut parte de 
dezamăgiri pe ambele fronturi : boierii români şi-au menţinut poziţia solidă, iar 
reprezentanţii ruşi au fost în cele din urmă siliţi să întocmească ei Regulamentul 
din 1818. Acest document definea drepturile şi privilegiile fundamentale ale 
fiecărei categorii sociale din Basarabia şi rolul guvernului şi arăta ce potenţial ar 
fi prezentat provincia dacă ar fi fost administrată corespunzător. Structura puterii 
nu era modificată radical. Boierii îşi păstrau majoritatea vechilor privilegii, fără 
a fi controlati de o instanţă superioară. Noua orânduire avea aceleaşi temelii 
vechi şi era sortită eşecului. 

Regulamentul din 1818 era baza legală pe care s-ar fi putut sprijini autonomia 
Basarabiei în cadrul Imperiului Rus, însă s-a dovedit a fi insuficient într-o 
regiune în care nu existau tradiţii de responsabilitate colectivă. În perioada 1818-1823, 
în timpul conducerii generalilor Inzov şi Bahmetiev, a devenit limpede faptul că 
boierii nu-şi puteau îndeplini îndatoririle impuse de noua structură. Nu s-a 
realizat nici un progres în direcţia instaurării unei administrații organizate, iar 
organismele autoguvernării au ajuns să fie dominate de românii cei mai ambiţioşi. 
În mod ironic, schimbarea majoră care a avut loc - reverificarea documentelor 

nobiliare si reducerea numărului de boieri - a distrus orice şansă de menţinere a 
autonomiei deoarece nu mai existau suficienţi nobili pentru ocuparea posturilor 
din administraţia locală. 

Ruşii de la Chişinău s-au îndoit de la început de hotărârea Sankt Petersburgului 
de a extinde autonomia asupra Basarabiei. Boierii comportându-se cum era de 
aşteptat, după 1818 moralul reprezentanţilor ruşi la Chişinău a continua să scadă. 
Basarabia era zonă dificilă pentru ei şi autonomia le îngreuna munca. Dispretul 
cu care îşi priveau îndatoririle s-a accentuat şi a stat în calea multora dintre 
contribuţiile culturale pozitive pe care le-ar fi putut ei aduce. 

După ani întregi de rapoarte nefavorabile, de haos politic şi reforme eşuate, 
în 1823 ţarul a hotărât în sfârşit să-l trimită în Basarabia pentru a reglementa 
lucrurile pe M.S. Vorontov, un om de condiţie foarte bună şi extrem de capabil. 
Înrăutăţirea relaţiilor ruso-turce şi perspectiva războiului între cele două state 
făceau din stabilitatea acestei provincii un element esenţial. Vorontov a făcut o 
ultimă încercare de a lucra cu ajutorul Regulamentului din 1818, iar apoi a 
început să cerceteze ce anume nu funcţiona. Moartea lui Alexandru I în 1825 a 
grăbit sfâşitul autonomiei Basarabiei. Fratele lui, Nicolae I, nu împărtăşea 
interesul lui Alexandru pentru proiectele federaliste şi specificitatea culturală. 
După părerea lui, regiunea de la graniţa vestică se caracteriza printr-o prea mare 
diversitate, astfel că a aplecat urechea la sfatul lui Vorontov de a introduce în 
Basarabia structura guvernamentală valabilă şi în restul Rusiei. După 1826, 
Pahlen a continuat politica lui Vorontov şi a desfiinţat autonomia în februarie 1828. 
O nouă schimbare de priorităţi a modificat perspectiva imperiului asupra 
zonei de sud-vest şi a devenit necesar ca boierilor români să li se ia principalele 
puteri deţinute. 

În 1828, Rusia avea deja şi resursele, şi motivele de a pune imediat capăt 
autonomiei Basarabiei. Însă imperiul avusese nevoie de şaisprezece ani pentru a 
integra regiunea în structura administrativă rusă. Aparatul birocratic insuficient 
făcea dificilă adăugarea unui nou teritoriu, fie el şi de mici proporţii, precum 
Basarabia. Soluţia administrativă a acestei dileme a fost acordarea autonomiei. 
În practică, experimentul a arătat că noii cetăţeni ai imperiului puteau depune 
jurământ de credinţă ţarului şi continua în acelaşi timp să trăiască după tradiţiile 
politice, sociale şi culturale obişnuite, la care se aduseseră doar modificări 
minore. Probabil că această politică ce consta în încercarea de a adapta metodele 
de guvernare autohtone la nevoile ruseşti a fost inevitabilă, însă ea nu a permis 
folosirea potenţialului economic şi militar al acestei regiuni situate într-o zonă 
foarte importantă a imperiului. 

Cercetătorii preocupaţi de studierea imperiilor obişnuiesc să generalizeze 
problemele tehnice enorme pe care le presupune menţinerea puterii în regiuni 
aflate la mare depărtare de centrul administrativ. Cu cât un teritoriu e mai 

departe de centru, cu atát e mai greu de controlat de cátre cei din aparatul 
birocratic. Dacă mai punem la socoteală şi problemele cauzate de diferenţele 
culturale sau naţionale, e uşor de văzut de ce ruşii nu i-au putut controla pe slabii 
lor „aliaţi” români în perioada 1806-1828 : deoarece în aceşti douăzeci şi doi de 
ani în Principate şi în Basarabia ei s-au văzut ca o forţă modernă, europeană. La 
suprafaţă, guvernul lor părea de tip european, având o echipă de funcţionari 
destul de profesionişti, grafice de organizare şi preţuire pentru legea scrisă. Ei 
voiau să devină binefăcătorii românilor, să aducă beneficiile unui stat naţional 
legal şi progresist într-o regiune obişnuită cu stăpânirea turcească şi practicile 
fanariote. Pornind de la această ipoteză, ei aveau un foarte clar sentiment de 
superioritate faţă de protejatii lor. Ruşii voiau să-i transforme pe români dintr-un 
popor „semiasiatic” şi înapoiat în cetăţeni responsabili şi luminaţi ai Imperiului 
Rus. Cei mai nerăbdători dintre ei - în general cei care lucrau cu românii - voiau 
să instaureze peste noapte statul de drept rus pentru a crea aici o societate rusă. 
Însă condiţiile grele în care se desfăşura activitatea în provinciile de frontieră 
n-au determinat decât apariţia unui grup de oficiali ţarişti dezamágiti al căror 
dispreţ faţă de români creştea constant. În loc să-i convertească pe noii cetăţeni, 
ruşii au devenit observatori dezgustaţi ai activităţilor românilor. În perioada de 
autonomie de douăzeci şi doi de ani, ruşii nu aveau personalul şi banii necesari 
pentru a guverna Basarabia aşa cum doreau. Autonomia le permitea ruşilor şi 
românilor să interacţioneze de pe poziţii aproape egale şi îi împiedica pe oficialii 
taristi să îşi ducă la îndeplinire noile îndatoriri. Problemele tehnice pe care le 
puneau factorii financiari şi distanţa, precum şi elementele bilegale, bietice şi 
bilingve de conflict cultural îi împiedicau pe ruşi să îi transforme pe români în 
copii ale lor, ba chiar s-ar putea spune că eforturile lor au dus la un rezultat 
aproape contrar, românii devenind mai conştienţi de propria lor moştenire. 

În ajunul unui nou război cu turcii, ruşii şi-au evaluat din nou priorităţile 
interne în funcţie de cererea externă şi au pus capăt politicii de autonomie din 
Basarabia. Ei şi-au recunoscut incapacitatea de a converti prin exemplu şi 
persuasiune şi au consolidat politic noua provincie prin forţa legii şi a armelor. 
Bruma de disciplină a ruşilor s-a extins şi asupra românilor, privându-i de 
dreptul de a participa la guvernarea propriei ţări. Basarabia avea să treacă de la 
o ocârmuire dezordonată la stăpânirea imperfectă ce caracteriza şi restul imperiului. 
Consolidarea defectuoasă a mai adăugat o piesă aranjamentului centrifugal fragil 
ce era impropriu numit Imperiul „Rus”. Era de fapt un imperiu multinational cu 
probleme grave, ce necesitau soluţii mai complexe decât jocul de-a federalismul 
iniţiat de Alexandru I. 

Evenimentele petrecute în aceşti douăzeci şi doi de ani în acest mărunt colţ de 
imperiu oferă un excelent eşantion al problemelor cu care se confruntă un stat 
multinational. Chiar şi în Basarabia, unde sentimentul national - în sensul pe 

care acesta l-a cápátat in secolul XX - nu era puternic, diferentele dintre románi 
şi ruşi erau suficient de mari pentru a-i transforma pe foştii aliaţi in rivali. 
Ambele părţi încercau să rezolve problemele privind lucrurile din punctul de 
vedere al propriilor avantaje şi se aflau în concurenţă atunci când ar fi trebuit să. 
coopereze. Ceea ce ruşii vedeau ca fiind reforme esenţiale pentru bunăstarea 
imperiului, românii considerau a fi primele ameninţări îndreptate în primul rând 
către ei şi în al doilea rând către modul lor de trai. Ruşii nu au realizat niciodată 
pe deplin faptul că principalul obstacol cu care se confruntau nu ţinea atât de 
incápátánarea calculată a românilor, cât de contradictia naturală pe care o implică 
dominaţia unei naţiuni asupra alteia. 

În prima parte a secolului al XIX-lea, neînțelegerile de fond din regiunea de 
frontieră au silit Imperiul Rus să îşi consolideze noile teritorii în mod haotic. 
Încercările ruşilor de a guverna pot fi cel mai bine asemănate cu greutăţile pe 
care le întâmpină un muncitor care încearcă să găurească o bucată de lemn cu un 
ac de care se leagă un fir lung de un metru. Obiectivele guvernării erau stabilite 
şi la fel şi politica dictată de Sankt Petersburg, însă metodele prin care putea fi 
direcţionată şi folosită puterea necesară atingerii lor erau vagi şi fără forţă. 
Politica rusă de guvernare conform legilor, obiceiurilor, uzanțelor şi privilegiilor 
autohtone, pentru a contribui astfel atât la bunăstarea imperiului, cât şi la cea a 
românilor, era doar un element de legătură, o justificare a intereselor politice pe 
care le aveau ruşii în această îndepărtată regiune de frontieră. 

Pentru cei aflaţi la faţa locului, funcţionari publici de rang inferior şi militari, 
situaţia aceasta prezenta inconveniente grave, insolubile. Armata şi aparatul 
birocratic au slujit cum se cuvine în aceste împrejurări dificile. Se cerea mult de 
la ei într-un oraş neospitalier precum Chişinăul şi nimic din experienţa anterioară 
nu îi pregătise pentru misiunea delicată de a lucra cu boierii sireti şi plini de 
ambiţii. Neavând decât puteri reduse, funcţionarii inferiori aveau prea puţine 
şanse să influenţeze direct mersul lucrurilor. Pentru misiunea din Basarabia ar fi 
fost necesari funcţionari mai bine pregătiţi şi mai ageri şi nu cei prost pregătiţi, 
prost plătiţi şi suprasolicitati care au fost trimişi. Românii nu fuseseră deloc 
pregătiţi pentru situaţia în care se aflau ; erau insuficient instruiți pentru ce li:se 
cerea, însă, spre deosebire de omologii lor ruşi, aveau fericita alternativă de a-şi 
putea evita îndatoririle şi folosi poziţia privilegiată în vederea creşterii profiturilor. 

Ruşii nu au rezolvat problema în 1828 desfiintánd autonomia Basarabiei. Nu 
făcuseră decât să integreze provincia în imperiu şi tocmai în această consolidare 
nereuşită a poporului român din Basarabia se poate vedea extrema fragilitate a 
victoriei diplomatice şi militare. Prada de război devenise parte a dilemei 
guvernamentale cu care se confrunta imperiul zi de zi. Calea pe care aveau să o 
urmeze ruşii şi românii era dictată de împrejurări implacabile. 

Ín perioada de autonomie, ruşii au acţionat din slăbiciune, iar românii au 
profitat de aceasta. Noua structura din 1828 avea menirea de a introduce în 
Basarabia puterea procedurilor guvernamentale ruseşti. Regulamentul din acest 
an ar fi fost pe placul lui Prozorovski, Bagration şi Harting deoarece aducea cu 
el mult sperata „orânduială” în provincie. Însă românii nu aveau să fie atât de 
receptivi la „orânduială” cum speraseră generalii. Proiectele nerealiste din anii 
de autonomie prevesteau un viitor dificil în ceea ce priveşte administrarea 
eficientă a Basarabiei. 

